
Cititorilor mei 


ACCIDENTUL 


Noiembrie 1998 


Cântau. Erau bete. Erau fericite. Cam asta era 
tot ce-şi mai amintea Olivia. Cât de fericite 
fuseseră prietenele ei. 

Sally stătea pe locul din față, ca întotdeauna. 
Spunea că i se face greață în spate. Era cea mai 
bună prietenă a Oliviei, prin urmare locul îi 
revenea firesc. Sally povestea ceva despre Mal, 
un băiat de care-i plăcea și care, în sfârșit, îi 
dăduse întâlnire. Nimic deosebit, în opinia 
Oliviei. Cu ochii ei mari, întunecaţi și stilul 
efervescent, atrăgea bărbații ca un magnet - 
inclusiv pe iubitul Olivici, Wesley. Preferau să 
nu atingă subiectul, ca să-și protejeze prietenia. 


Sally era veselā, vorbea tare, puţin împleticit. 
Rememora momentul când Mal îi cumpărase un 
cidru Diamond White. Olivia făcea eforturi s-o 
audă peste radio și peste ploaia care se întețea de 
la un minut la altul. 

Tamzin și Katie erau în spate, cu machiajul 
întins pe fețe, cu bluzițele pline de strasuri 
vizibile sub gecile prea subțiri, trăsnind a 
băutură ieftină și a parfum. Se țineau pe după 
gât, ca și cum ar fi fost încă la Ritzy's, și lălăiau 
după Spice Girls melodia „Two Become One“. 

Olivia era dezamăgită. Îi promiseseră că o s-o 
lase mai ușor cu băutura în scara aceea. Tamzin 
le stricase pe celelalte. O văzuse la bar 
fluturându-și pletele lungi și blonde peste umerii 
înguști şi comandând shoturi duble, în speranța 
evidentă că unul dintre numeroșii ei admiratori 
o să le plătească, așa cum se întâmpla de obicei. 
Frumusețea ei, mai vulgară, cu sutiene colorate 
ce-i scoteau în evidență sânii și fuste care abia 
dacă îi acopereau fundul, era complet diferită de 
cea a lui Sally. 

Când se dusese să-și recupereze prietenele, la 
lăsarea serii, nu ploua. Și când ieşiseră din club, 
cu numai zece minute înainte, abia picura. 
Acum însă, ploaia se scurgea șuvoi pe parbriz, 
blocându-i parțial vederea, în ciuda 
ştergătoarelor care se agitau frenetic. Nu se zărea 
decât negrul șoselei, lat și şerpuit, de parcă ar fi 
călătorit prin spațiul cosmic. Nici faza lungă nu 


tăia prin ceața fină care plutea deasupra 
asfaltului precum gheața carbonică. 

Cum îi venise rândul să conducă, trăsese de 
un pahar de vin toată seara. Acum îl simțea 
venindu-i înapoi pe esofag, flerbinte și acid, în 
timp ce micul ei Peugeot 205 valsa periculos sub 
rafale. De obicei nu avea emoții la volan, dar 
abia își luase permisul, în urmă cu câteva luni. 
Ura acest drum și pe vreme bună. Coridorul 
Diavolului tăia pădurea în două, iar fagii și 
brazii înalți care-l străjuiau i se păreau 
oprimanți. Puțin mai departe în față se afiau 
faimoasele menhire și orășelul care crescuse în 
jurul lor, transformat într-o adevărată capcană 
pentru turiști, cu ceainării și dughene ezoterice. 

Răpăitul stropilor, ca niște săgeți negre din cer, 
acoperea de-acum complet muzica. Olivia 
strângea atât de tare volanul, încât i se albiseră 
degetele. Prietenele ei se opriră brusc din cântat, 
iar Sally se aplecă să dea radioul mai tare. 

- Închide-l! izbucni Olivia. 

Fata de alături se supuse fără comentarii. Deşi 
nu-i putea distinge expresia, își dădu seama că o 
jienise și îi păru instantaneu rău. Nu suporta să 
o supere pe Sally. 

- Ce mai noapte! Ia uite cum plouă! exclamă 
Katie agățându-se de tetiera şoferului. 

- Ce-ar fi să stai la locul tău? o admonestă 
Olivia, așa cum nu-i era în flre. 

Cea mai în vârstă dintre ele și liderul informal 
al grupului, Katie nu era obișnuită să primească 


ordine. Olivia n-o putea vedea, dar și-o imagină 
dându-și ochii peste cap în direcţia lui Tamzin. 
Măcar o auzi trântindu-se înapoi pe spătarul 
canapelei. Nu purtau centurile de siguranță. 

- Sper că Mal o să mă sune mâine, ciripi Sally, 
încercând să disipeze tensiunea. Mi-a promis că 
mă sună și... La naiba! ATENȚIE! 

În mijlocul drumului se ivise o siluetă umană. 

Apoi, totul se derulă extrem de rapid: Olivia 
strivi pedala de frână și trase de volan, pierzând 
complet direcţia, iar roţile atinseră bordura şi 
proiectară mașina în aer, făcând-o să alunece cu 
capota ca o sanie pe asfaltul ud. Se opriră în 
afara şoselei, într-un șanț. Auzi țipetele 
prictenelor ei în timp ce ploaia rece i se scurgea 
pe picioare, apoi își pierdu cunoștința. 


Când își reveni constată că era cu capul în jos. 
Ceasul de pe bord clipea roșiatic: 01.10. Cât 
rămăsese leșinată? În jurul ei plutea o liniște 
sinistră. Nici un sunet din spate. Inima îi bătea 
să-i spargă pieptul pe măsură ce amintirile îi 
reveneau: „Vai, Doamne, vai, Doamne, sper că-s 
bine. Sunt rănite? Am lovit persoana care mi-a 
ieşit în cale?“ 

Încercarea de a se mișca îi smulse un strigăt de 
durere. Avea un picior blocat sub coloana de 
direcţie, care se îndoise spre interior. 

- Sally? întrebă, întorcând capul spre locul 
pasagcrului. 

Era gol. Unde dispăruse? Își forță gâtul să 
arunce o privire în spate, așteptându-se să le 


vadă pe Katic și Tamzin, îngrozită la ideca că ar 
putea fi moarte, dar prietenele ci nu mai erau 
acolo. Îşi dădu seama că rămăsese singură în 
mașină și fu cuprinsă de panică. 

Se duseseră să caute ajutor? Dar erau în 
mijlocul pădurii, iar Katie avea un telefon mobil, 
un Nokia roz, de care era foarte mândră. Ca 
asistentă de farmacie, câștiga mai bine decât 
prietenele ei. Una dintre ele l-ar fi folosit ca să 
sune la poliție sau la salvare. Nu se vedeau pe 
nicăieri nici gențile lor. Nimic din mașină nu-ți 
dădea de înțeles că cele trei s-ar fi aflat vreodată 
acolo. Dar nici n-ar fl abandonat-o așa, în șanț. 
Măcar una ar fi rămas. Sally, fără îndoială, căci 
era prietena ei cea mai bună. 

Olivia începu să tremure necontrolat, pradă 
durerii și fricii, cu sufietul înghețat de imaginile 
accidentului, care începeau să-i revină: silueta 
din mijlocul drumului care acum se întindea 
pustiu într-un hău negru. 

Cine îi apăruse în față? 

Unde dispăruseră prietenele ei? 


Ziua, întâi 


l 


JENNA 


Notă audio: Luni, 26 noiembrie 2018 


Coridorul Diavolului este un nume cum nu se 
poate mai potrivit pentru acest drum expres lung, 
drept, care duce în târgul Stafferbury din Wiltshire. 
De-a lungul anilor s-au răspândit poveşti despre tot 
felul de întâmplări ciudate petrecute aici: accidente 
inexplicabile, sinucideri dubioase, apariția unor 
siluete macabre şi plânsete de copii în noapte. 
Nimic însă nu întrece misterul cazului Olivia 
Rutherford, de la care săptămâna asta se împlinesc 
douăzeci de ani. Trei tinere au dispărut într-un 
accident de maşină şi nimeni nu le-a mai văzut de 
atunci... 


Opresc înregistrarea și mă uit în jur. Într- 
adevăr, șoscaua asta arc ceva supranatural, Parc 
tăiată direct prin inima pădurii, iar în jur nu se 
văd decât copaci înalți, cu coroane bogate, care 
parcă ating cerul înnorat. Până acum n-am zărit 
nici o casă sau vreo altă clădire. Te-ai putea 
crede undeva în Scandinavia, nu în ţinutul 
Wiltshire. Am oprit la marginea drumului acum 
zece minute, și doar două mașini au trecut pe 
lângă mine. 

O prezență îmi intră în zona periferică a 
câmpului vizual, făcându-mă să tresar. Un 
bărbat mă priveşte pe fereastra din dreapta. 
Inima îmi stă în loc. Pare ieșit direct din pădure. 


Are vreo cincizeci de ani, chipul aspru, acoperit 
de o barbă neîngrijită, ochi mijiți și sprâncene 
stufoase, sub o pălărie pescărească. Peste umeri 
poartă un impermeabil lung. Ţine în mână o 
lesă la capătul căreia se vede un căţel cu trei 
picioare care aduce cu un whippet. Câinele mă 
priveşte curios. Întind discret mâna, scot bâta 
din geantă și o așez lângă mine, la marginea 
scaunului. 

Bărbatul îmi face semn să cobor geamul. Îl las 
puțin în jos, dar rămân cu degetul pe buton. 
Mirosul de pini și de haine nespălate îmi 
invadează nările. 

- Vă pot ajuta? îi spun. 

- Asta voiam să vă întreb și eu, îmi răspunde 
cu un puternic accent de West Country. Aţi 
făcut pană? Nu e bine să vă opriţi aici de una 
singură. 

Observ că-i lipseşte un dinte din față. 

Din cer se aud tunete înfundate care-mi 
sporesc neliniștea. 

- Sunt... Ezit să-i spun cu ce mă ocup. Poate 
că e mai bine să nu afle că sunt jurnalistă, nu 
încă. Mă îndrept spre Stafferbury. 

- V-aţi rătăcit? 

- Nu. Am oprit ca să fac ceva... 

Îmi dau seama singură cât de ciudat sună. 

- Aha. Se încruntă suspicios la mașina mea 
nouă, un Audi Q5, apoi își îndreaptă din nou 
atenția spre mine. Are ochii închiși la culoare, 
aproape negri. În cele din urmă adaugă: Ei bine, 


Stafferbury e la vreo patru kilometri, tot înainte. 
N-aveţi cum să-l ratați. 

- Am înţeles, mulțumesc. 

Ridic repede geamul, ca să evit alte întrebări, și 
bag în viteză. Îmi tremură mâinile. les de pe 
fâşia de iarbă umedă cu scrâșnet de pneuri și 
ridic ochii la oglinda retrovizoare. Omul e tot 
acolo, cu câinele la picioare, uitându-se 
amândoi după mașină. 


Mă calmez abia la sosirea în oraș, care este 
exact aşa cum mi l-am imaginat. Ca în 
fotografiile alb-negru pe care le-am examinat 
înainte să parcurg peste trei sute de kilometri, 
tocmai de la Manchester. Nu s-a schimbat 
aproape deloc de la sfârșitul secolului al XIX-lea, 
iar menhirele sunt, desigur, mult mai vechi. În 
primul moment nici nu le văd, căci sunt ascunse 
în mijlocul câmpului cețos din dreapta mea, la 
distanță de cinci metri unul de celălalt, într-un 
semicerc. Sunt niște pietroaie mari și urâte, ca 
un set de dinți inegali. Nu par să formeze o 
flgură geometrică anume, ca la Stonehenge. 
Stratul gros și verde de mușchi care le acoperă ca 
o pojghiță se vede de departe. 

O familie îmbrăcată fistichiu, cu copiii înfipți 
în cizmulițe vesele și un câine mic după ci, 
lopătează prin noroi spre monument. Mă întreb 
cum i s-ar părea lui Finn și în minte îmi apare 
imaginca lui, a băicțelului meu de zece ani, cu 
părul blond, veșnic ciufulit. Mi-e un dor nebun 
de el. De când m-am separat de tatăl lui m-am 


obișnuit să nu-l am lângă mine tot timpul; nici 
n-am de ales acum, după ce a obținut custodia 
comună. Nu-mi place însă. E ca și cum aș pierde 
periodic o parte din mine. 

Strada principală are forma unei potcoave, cu 
un monument militar în mijloc. Mai apare o 
stradă importantă, perpendiculară, care 
şerpuiește printre două clădiri medievale. Pe colt 
se vede nelipsitul pub, denumit sumbru The 
Ravent. Firma profilată pe cerul gri, înfățișând o 
pasăre mare, neagră, cu ochi de sticlă, îmi dă 
fiori. Conform GPS-ului, strada aceea duce în 
partea mai puțin turistică a orășelului și iese din 
el. 

Voi locui în pădure, într-o cabană care pe site 
părea modernă și bine întreținută. Am vrut să 
văd strada principală înainte să mă cazez, aşa că 
am luat-o special pe aici, iar acum trebuie să mă 
întorc. Centrul orașului a fost decorat pentru 
Crăciun. Se văd mici magazine de suvenire, 
ornamente mistice, tămâie și bijuterii. La 
parterul unei clădiri în stil Tudor se află o 
cafenea numită Bea's Tearoom, niște magazine 
de haine şi cabinetul unei anume Madame 
Tovey, care s-ar ocupa cu ghicirea viitorului 
(conform panoului de afară ilustrat cu cărți de 
tarot). E un orăşel drăguţ, cu clădiri elegante, 
străzi pietruite și luminiţe de Crăciun licărind 
prin casele localnicilor, Încep să înţeleg de ce 
reprezintă o atracție turistică, dar nu-mi pot 
scutura o senzație de abandon, de parcă ar fi o 


rudă mai săracă a orașului Avebury. Poate că 
vara este mai viu, încerc să-i mai dau o șansă. La 
urma urmelor, de ce-ai ieși afară în această zi 
rece de noiembrie? 

Ca și cum mi-ar fi ghicit gândurile, începe să 
cadă o ploaie rapidă, furioasă. Văd un cuplu 
tânăr adăpostindu-se în grabă într-un magazin. 
Se țin de mână și chicotesc, făcându-mă să simt 
o undă de invidie. Așa am fost și cu cu Gavin 
odinioară.  Ocolesc monumentul, lăsând 
menhirele în stânga mea acum, și o iau înapoi 
către sinistrul Coridor al Diavolului. Cam la un 
kilometru și jumătate, din șosea se desprinde un 
drum de pământ care mă conduce adânc în 
pădure. Nu mă pot abține să mă întreb dacă nu 
cumva mi-am ales o cazare prea izolată. 

După câteva sute de metri ajung la o casă de 
vacanță cu aspect banal, asemănătoare celor pe 
care le găsești la Center Parcs, înconjurată de 
pini, fagi şi brazi. Încetinesc ca să văd numele de 
pe ușă: Fern?. Eu stau la Bluebell:, însă n-am 
nici cea mai mică idee cum să ajung acolo. Par 
să mai fie două sau trei căsuțe în zare, dar abia 
se disting prin ploaia torențială şi pâlcurile de 
copaci. Când am făcut rezervarea, proprietarul, 
Jay Knapton, mi-a explicat la telefon că se lucra 
încă la complexul turistic și că doar şase cabane 
erau pregătite de închiriere. Păruse foarte 
impresionat de motivul pentru care urma să mă 
deplasez în regiune. 


Îmi continui drumul, cu roțile derapând puţin 
prin noroiul dens. Prima casă, Fern, este 
ocupată, deși la prima vedere mi s-a părut 
pustie. Nici nu vreau să mă gândesc că aş putea 
fi singură în pădure. Încetinesc, ca să văd cum se 
numeşte următoarea căsuță de vacanţă: Bluebell. 
Norocul meu. Uşurată, parchez pe alee şi cobor 
din mașină. Tocurile mi se afundă instantaneu 
în iarbă. Cine m-a pus să-mi pun pantofi cu toc 
înalt, când știam că merg în pădure? Din 
fericire, am cizmele de cauciuc în portbagaj. 
Rămân o clipă cu privirea aţintită la clădire, în 
ciuda ploii reci care-mi udă părul și mi se 
strecoară prin jacheta de lână. Sunt asaltată de 
amintirea ultimei vacanțe petrecute în familie, 
la Center Parcs, iarna trecută. Finn fusese așa de 
fericit când văzuse „căsuţa lui din pădure“, cum 
o numise! Mi se strânge inima la gândul că s-ar 
putea să nu mai petrec niciodată o astfel de 
vacanță, cu noi trei adunaţi în ziua de Crăciun 
sub același acoperiș. De acum înainte, Finn va 
sta ori cu mine, ori cu tatăl lui. Probabil şi cu 
noua parteneră a lui Gavin, la un moment dat. 
Sunt sigură c-o să-și găsească pe cineva, dacă nu 
a făcut-o deja. Altfel, ce l-ar fi apucat să mă 
anunţe într-o noapte, cu vreo patru luni în 
urmă, că simte nevoia de spațiu, după 
cincisprezece ani de căsnicie și nouăsprezece ani 
de relație? De ce s-ar fi mutat într-o garsonieră 
din apropierea biroului unde lucrează? 


Asta nu-i viața la care am visat, nici viitorul pe 
care mi l-am dorit. 

Îmi vine greu, în continuare, să depăşesc 
momentul. Sunt supărată că viața pe care o 
avusesem, pe care mi-o construisem cu migală, 
pe care o iubeam, mi-a fost furată. Că mica 
noastră familie unită a ajuns dezbinată. Nu era 
ce-mi doream pentru fiul meu. Nici pentru 
mine. Uneori simt o dorință mistuitoare să mă 
răzbun pe Gavin, să-l pedepsesc aspru, să-i 
interzic să-şi mai vadă fiul. Ştiu însă că ar fi un 
gest egoist și incorect față de Finn. Sunt pe 
deplin conștientă de asta. Desigur, n-aş putea 
face niciodată aşa ceva. Dar furia care mă 
cuprinde când... Trag adânc aer în piept. 
„Revino-ţi, Jenna!“ îmi zic. „Nu-i momentul să 
te gândeşti la asta. Nu acum.“ Am venit aici cu 
o misiune care mi-ar putea impulsiona cariera şi 
m-ar putea ajuta să ies din mocirla emoțională 
în care m-a aruncat Gavin. 

Mă întorc la mașină și deschid portbagajul ca 
să scot geanta de voiaj. Cântărește o tonă. Mă 
blestem în gând pentru că am luat prea multe 
lucruri de acasă. Obiceiul ăsta îl scotea din sărite 
pe Gavin, adept al strictului necesar în călătorii. 
Mie îmi place să fiu pregătită pentru orice 
eventualitate şi nu concep să mă despart de 
ondulatorul pentru păr, de pildă. Mă adăpostesc 
pe mica prispă din față și, conform 
instrucțiunilor proprietarului, introduc codul 
primit ca să iau cheia din cutiuța metalică 


montată pe perete. Holul e primitor şi cald, cu 
un cuier, o băncuță din lemn și cutii din nuiele 
pentru pantofi. Îmi agăț în cui haina udă și mă 
descalț. 

Interiorul este chiar mai drăguţ decât în 
fotografiile de pe site: pereți albi, podele din 
lemn încălzite, o canapea modernă, portocalie, 
în forma literei L, blănuri de oaie pe jos, pături 
călduroase și perne ademenitoare. Pe un perete 
este agățată o imitație de cap de cerb din stofă, 
cu luminiţe colorate atârnate de coarne. Finn l- 
ar fi adorat. Salonul dispune de un șemineu 
impozant, deschis, lângă care tronează o 
grămadă de lemne într-un coș de răchită. În 
spatele canapelei este o masă mică. Ca să ajungi 
în salon trebuie să treci printr-o mică bucătărie 
de un alb imaculat, cu blaturi din piatră gri și 
scaune de bar, ale cărei ferestre dau spre aleea 
din față. Examinez dotările: o stație audio 
modernă, pe care n-aș ști cum s-o folosesc, dar 
pe care Gavin ar pune-o imediat în funcțiune 
dacă ar fi aici, un boiler pentru apă caldă 
instant, un cuptor ce pare îngrozitor de complex 
şi o plită. Trec înapoi prin salon şi mă îndrept 
spre dormitoare, unul matrimonial, cu baie 
separată, și unul cu două paturi. Încercând să 
nu mă gândesc cât de bine s-ar distra Finn aici, 
îmi arunc geanta de voiaj pe patul mare. 

Mă întorc în salon, scot telefonul și fac o poză 
cu capul de cerb ca să i-o trimit băiatului meu. 
Apoi deschid ușa principală și fotografiez 


pădurea din jur, mulțumind în gând pentru 
verandă. Rezultatul este o imagine plină de şarm 
cu siluetele copacilor în ploaia care le atenuează 
contururile.  Proiectoarele montate la baza 
trunchiurilor aruncă puțină culoare. O să postez 
imaginea mai târziu pe contul meu de 
Instagram, ca să le stârnesc urmăritorilor 
apetitul pentru podcastul care va urma. 

M-am apucat de ancheta asta din proprie 
inițiativă. Din clipa în care mi-a aterizat pe 
birou comunicatul de presă, în urmă cu câteva 
luni, am devenit obsedată de caz. Voiam să 
cunosc absolut toate detaliile. Am fost surprinsă 
să constat că, după articolele apărute pe la 
finalul anilor '90 și începutul deceniului 
următor, cazul a fost dat uitării aproape 
complet. Îmi rămăsese în minte și pentru că în 
momentul respectiv prietenele Oliviei 
Rutherford erau la finalul adolescenţei, ca și 
mine. Când am citit foaia mototolită cu 
comunicatul de presă am înțeles dintr-odată că 
trebuia să dezvolt subiectul, să-l duc dincolo de 
cele trei paragrafe de conveniență publicate pe 
site-ul BBC pentru a comemora douăzeci de ani 
de la incident. Din fericire, Layla, redactorul 
meu coordonator de la biroul din Salford, a fost 
de acord că materialul ar fi perfect pentru 
serviciul de streaming abia înființat. M-a trimis 
aici ca să adun informații și să realizez interviuri 
cu persoanele implicate în ancheta inițială. Layla 
o să mă ajute să structurez materialul în șase 


episoade, când mă întorc la Manchester. Sunt 
încântată de noua provocare, pentru că, deși 
lucrez de șaptesprezece ani în presă, nu am mai 
făcut niciodată un podcast. 

Închid uşa și mă întorc în bucătărie. Las 
telefonul pe blat, apoi, sprijinită de marginea 
chiuvetei, mă uit pe geam la pădure, încercând 
să-i admir frumusețea și să alung senzația 
depresivă pe care o degajă. Văd parţial și cabana 
de alături, plasată mai adânc printre copaci și 
ascunsă în cea mai mare parte, cu excepția unui 
colț cu o fereastră rectangulară îngustă. 
Înăuntru este aprinsă lumina, şi haloul gălbui 
mi se pare reconfortant. Mă bucur că nu sunt 
singură în pădure, dar nu este încă nici patru 
după-amiaza. 

Îmi încălzesc apă la fierbător, recunoscătoare 
că proprietarul mi-a pus la dispoziție lapte, 
pâine, unt și câteva pliculeţe de ceai, apoi mă 
așez la masă și îmi scot materialele din geantă, 
răspândind foile în fața mea. Am imprimat toate 
relatările de presă începând din noiembrie 1998, 
când au dispărut cele trei fete, și o fotografie a 
maşinii Oliviei, un Peugeot 205 alb, grav avariat 
după accident. E un miracol că a scăpat cu viață. 

Lătratul unui câine îmi întrerupe șirul 
gândurilor. Mă ridic ca să arunc o privire pe 
geam. Din casa vecină tocmai iese o persoană, 
cu un ciobănesc german mare în lesă. Nu-mi 
dau seama dacă e vorba de un bărbat sau de o 
femeie, din cauza glugii ascuţite pe care o poartă 


pe cap. În orice caz, este cineva înalt. Mă apropii 
de fereastră ca să văd mai bine. Persoana 
respectivă se oprește o secundă în ploaie, cu 
ochii ațintiți spre cabana mea. Apoi, trasă de 
câine, o ia la dreapta, pe o cărare care se înfundă 
în pădure. 

Trag perdelele și mă întorc la dosarul meu, 
încercând să ignor umbrele care dansează pe la 
colţuri şi să nu mă gândesc că sunt singură în 
mijlocul unei păduri unde se petrec lucruri 
stranii și dispar oameni. 


2 
OLIVIA 


Ploaia răpăie puternic peste impermeabilul 
Olivici când aceasta sc apleacă să ridice copita 
ponciului. O dor genunchiul și glezna, ca de 
obicei pe vreme rea. E conștientă că greutatea 
piciorului Sabrinei o va face să cedeze dacă nu se 
grăbeşte. Abia vede ce face, la lumina chioară a 
singurului bec din grajd. Pe de altă parte, nici nu 
are nevoie de mai multă lumină. Ar putea să 
schimbe o potcoavă și cu ochii închiși. 

De când cu accidentul, Olivia preferă 
compania cailor în locul oamenilor. Puternici, 
de încredere și afectuoși, caii nu te dezamăgesc, 
nu te judecă, nu se poartă urât fără motiv, nu 
sunt manipulatori, nu-ți răspund obraznic, nu 


te jignesc și nu te pun să faci lucruri cu care nu 
ești de acord. Cu ei știi întotdeauna pe ce picior 
să joci. După  convalescență, Olivia s-a 
înconjurat de cai, ceea ce nu i-a fost deloc dificil, 
din moment ce mama ei este proprietara 
singurei școli de călărie din oraș. Nu s-a mai suit 
la volan după acea noapte fatidică, dar se 
deplasează călare. Este singura ei formă de 
libertate. 

Își aude mama abia când ajunge deja lângă ea, 
după ce traversează curtea. Femeia o priveşte cu 
îngrijorare. Are pe umăr un mănunchi de 
căpestre. Olivia ridică ochii, lăsând jos piciorul 
iepei. 

- Ți-e bine, draga mea? Arăți cam obosită. N- 
ar fi mai bine să te duci la culcare? 

- Aproape am terminat. 

- Bine. Mai lucrez puțin pe aici, apoi pun 
cartofii la cuptor. Te vezi cu Wes mai târziu? 

Cocul gri al mamei este complet turtit și lipit 
de creștet de la ploaie, făcând-o să arate ca un 
personaj Lego. Un strop de ploaie i se scurge de 
pe frunte drept pe vârful nasului. 

- Nu, în seara asta nu. 

- Minunat. Am putea să ne uităm la ultimul 
episod din This Is Us. 

Este exact ce-și dorește Olivia pentru a încheia 
ziua. O cină sățioasă și serialul favorit. lată 
soluția de evadare perfectă. Mama ei se 
îndreaptă spre magazia unde ţin 
harnașamentele. 


Sabrina se apleacă și fornăic, scoțând aburi în 
aerul rece. Olivia își lipește capul de gâtul 
animalului. Îi place la nebunie mirosul cailor, 
cald și umed. Duce iapa înapoi în grajd, îi scoate 
căpăstrul, îi țesală rapid spinarea castanie, apoi 
o acoperă cu o pătură. Se întreabă dacă mama ci 
nu cumva a uitat că miercuri este aniversarea. 

Douăzeci de ani. Nici nu-i vine să creadă. 
Câteodată i se pare că a trecut o veșnicie de 
atunci, alteori are senzaţia că totul s-a întâmplat 
ieri. 

Acum, când toți au plecat pe la casele lor, 
curtea pustie i se pare întunecoasă și 
amenințătoare. Ar fi trebuit să se obișnuiască, 
dar adevărul este că se teme de întuneric. Așa a 
fost întotdeauna. Poate că dacă s-ar fi temut mai 
puţin, dacă ar fi fost mai curajoasă atunci, în 
1998, dacă ar fi spus adevărul, prictenele ei ar fi 
încă în viață. 

Aprinde lanterna și iese din grajd. Lumina se 
refiectă pe betonul ud. „Noapte bună, comorile 
mele“, șopteşte în timp ce închide zăvorul de la 
ușa grea. Vântul îi  fiutură poalele 
impermcabilului. Se întoarce în direcția magaziei 
de harnașamente. Lumina e stinsă, nu se aude 
nici un zgomot dinăuntru. Probabil că mama ei 
s-a dus deja acasă. Olivia privește înfrigurată 
poarta cu zăbrele metalice care separă școala de 
călărie de casa lor. Luminile de securitate s-au 
stins și nu se zăreşte decât o singură fereastră 
luminată, în depărtare. Spațiul care o desparte 


de siguranța casei i se pare uriaș și întunecat. 
Trupul îi este străbătut de un fior de spaimă. 
Ploaia continuă să cadă în rafale, bătând un 
ritm îndrăcit pe acoperișurile din tablă. Își 
îndeasă mai bine pălăria pe cap. „Faci asta în 
fiecare noapte“, încearcă să se îmbărbăteze, deși 
de obicei închide grajdul împreună cu mama ci. 
Nu are nici o importanță că miercuri se 
împlinesc douăzeci de ani de la accident, nici că 
de câteva săptămâni simte un curent straniu 
străbătând orașul. Îşi repetă aceste vorbe în 
minte și pornește cu pași grăbiţi spre poarta 
metalică, șchiopătând puţin din cauza piciorului 
stâng. Îşi luminează drumul cu lanterna, făcând 
să strălucească stropii de ploaie. 

Se apleacă și trage zăvorul, coborând 
involuntar lumina. Poarta se trântește cu 
zgomot în spatele ei și, brusc, cineva îi apare în 
față. Un chip alb ieșit din beznă. Olivia ţipă 
îngrozită și se retrage un pas. 

- Liv, eu sunt, nebuno! aude o voce familiară. 

Wesley. E doar Wesley, desigur. Ține în mână 
o umbrelă de golf sub care o adăpostește și pe ea. 

- Eşti udă leoarcă, o admonestează și îi 
înconjoară protector mijlocul cu mâna, 
strângând-o atât de puternic, încât aproape îi 
taic respiraţia. Am bătut la ușă și mama ta mi-a 
spus că ești încă la grajd. 

- Ce cauţi aici? strigă ea, străduindu-se să se 
facă auzită peste sunetul ploii. Dacă am reținut 
corect, nu trebuia să ne vedem în seara asta. 


Bărbatul o îndeamnă să pornească spre casă. 

- Voiam să te văd. Crezi că e ilegal? Ce noapte 
nenorocită! 

Îl aprobă din cap, deși bărbatul nu o poate 
vedea în beznă, și se sprijină mai bine de el. 
Capul ei abia îi ajunge la umăr, iar prezenţa lui 
masivă o linişteşte. Își dă seama îngrozită că 
omul ăsta o suportă de douăzeci de ani. Poate că 
relația lor, care nu a depășit niciodată stadiul 
întâlnirilor, deși au aproape patruzeci de ani, îi 
convine. Cu siguranță îi convine, își spune. S-a 
gândit mult la asta, singură, în dormitorul casei 
părintești. Pe de altă parte, simte că de la 
accident duce o viață statică, una în care a 
rămas blocată, incapabilă să îngroape trecutul, 
să se proiecteze în viitor, să se dezvolte. Prin 
urmare, este normal ca și relaţia ei cu Wesley să 
stagneze. Ştie că altora li se pare ciudat că nu s- 
au căsătorit, că nici măcar nu locuiesc 
împreună, dar asta e viața pe care o merită, 
probabil. Ea a rămas printre cei vii, prietenele ci, 
nu. 

Îşi continuă în tăcere drumul spre casa cu 
tencuială rugoasă și pătrund în antreul care 
miroase puțin a picioare umede și a cauciuc. 
Deasupra capetelor lor atârnă un bec agăţat 
direct de cablul din tavan. Wesley închide ușa, 
blocând vacarmul ploii și vântului. Este dintr- 
odată așa de liniște, că Oliviei îi țiuie urechile. 

- Ce-ţi mai face piciorul? o întreabă strângând 
umbrela enormă și sprijinind-o într-un colț. 


O spiţă s-a desprins din materialul gros. 

Își freacă genunchiul, care o doare atât de 
tare, încât aproape că-i dau lacrimile. 

- Cred că am nevoie de un calmant. 

Se așază pe băncuța din lemn, iar bărbatul o 
ajută să-și scoată cizmele. O poate face și 
singură, dar îl lasă să se simtă util, dacă asta îi 
face plăcere. În cele șase luni cât a stat 
imobilizată în scaunul cu rotile, Wesley a 
îngrijit-o cu mare devotament și a plimbat-o pe 
străduţele întortocheate din Stafferbury, ferind-o 
ca un scut de comentariile nedorite și de 
privirile curioase ale trecătorilor. De altfel, 
continuă să o facă. 

Bărbatul își ridică spre ea ochii perfect 
albaștri, cu o expresie serioasă și maxilarul 
încleştat. Îi ia mâinile într-ale lui. 

- M-am văzut mai devreme cu Ralph și am 
venit să te avertizez. 

- Să mă avertizezi? repetă, cu o notă de panică 
în voce. 

- Da. A apărut o jurnalistă care dă târcoale 
prin zonă. Amintește-ţi ce-am stabilit, te rog. 
Fără interviuri. De acord? Te-am întrebat ceva! 
adaugă pe un ton aspru, făcând-o să se simtă ca 
un animal prins în capcană. 

Îl aprobă din cap, încercând să ascundă 
sentimentele de teamă și de îndoială care o 
macină. 

- De acord. 


5 
JENNA 


E trecut de miezul nopții. Stau de câteva ore la 
masă, studiind articole vechi și fotografii, între 
nenumărate cești de ceai, punctate de câte un 
pahar de vin din sticla pe care am luat-o cu 
mine de la Manchester. Gavin, care nu se atinge 
niciodată de alcool, nu suporta să mă vadă 
bând. Ridic ochii spre paharul proaspăt golit. 
Acum nu mai contează, nu-i așa? Gavin e 
departe, pot să beau cât vreau. Gândul nu mă 
înveselește, din contră. Oftez și împing deoparte 
vraful de documente. Un titlu cu litere de-o 
şchioapă pare că ţipă la mine: FETELE 
DISPĂRUTE: CE S-A ÎNTÂMPLAT CU CELE TREI 
TINERE? E o porcărie senzaționalistă apărută cu 
vreo cinci ani în urmă, mascată ca o investigație 
de presă, deși detaliile cazului par luate din alte 
articole și lipite cap la cap. Am mari îndoieli că 
autorul a pus vreodată piciorul în Stafferbury. 

Îmi ridic ochelarii de citit pe creștet și-mi frec 
ochii obosiţi. Mai devreme, după mai multe 
încercări și câteva arsuri la buricele degetelor, 
am reușit să aprind focul în șemineu. Trosnetul 
lemnelor și căldura care s-a răspândit iute în 
încăpere m-au ajutat cumva să mă simt mai 
puțin singură. Acum însă focul s-a stins, iar 
camera a redevenit rece și tăcută, cu excepția 
ploii care loveşte în ferestre. O să-mi iau o cană 


de ceai în pat, îmi spun, deschizând robinetul 
boilerului instant. Gavin ţinea morţiș să ne 
luăm un astfel de aparat, marca Quooker, când 
ne-am renovat bucătăria în urmă cu doi ani. N- 
am fost de acord, pentru că murmurul 
fierbătorului clasic mi se părea fantastic de 
liniștitor. De atunci îmi tot repet conversaţia în 
cap, întrebându-mă ce s-ar fi întâmplat dacă aș 
fi fost mai flexibilă, mai puțin dominatoare, 
dacă l-aș fi lăsat să instaleze nenorocitul de 
Quooker. Cum ar fi arătat relația noastră dacă 
nu mi-aș fi impus opțiunile de renovare a 
bucătăriei, instalând dulapuri albe și o insulă 
gri-închis, conștientă că el ar fi optat pentru un 
stil mai modern. 

Oftez adânc și arunc o privire printre 
draperiile verzui. În cabana de vizavi este 
întuneric. Dreptunghiul de lumină liniștitor 
care se zărea printre copaci a dispărut. Lampa 
solară din capătul aleii și cele câteva reflectoare 
de la baza copacilor sunt singurele surse de 
lumină. Persoana pe care am văzut-o plecând 
acum trei ore nu s-a întors. Mă simt complet 
izolată în pădure, şi gândul îmi dă fiori. Las să 
cadă draperia și mă îndepărtez de fereastră, cu 
cana în mână. Aș vrea să fiu în căsuţa mea 
victoriană, aflată pe o străduță umbroasă din 
Manchester, cu un cireș în curtea din față și 
plită cu inducţie în bucătăria mea mult iubită. 
Îmi vreau înapoi viața de odinioară, cu Gavin și 
Finn, cu diminețile de duminică în care beam 


cafea în pat, printre ziare, cu Finn ghemuit între 
noi, jucându-se Minecraft pe iPad-ul lui. Mi-e 
atât de dor de vremurile acelea, încât mă doare 
sufletul. Eram așa de fericită! 

Am vorbit cu Finn pe FaceTime; chiar dacă l- 
am văzut pe Gavin foindu-se în spate, nu m-a 
salutat, ba dimpotrivă, s-a prefăcut că nu mă 
bagă în seamă. S-a mutat în casa noastră ca să 
aibă grijă de băiat cât sunt eu plecată, și mi s-a 
pus un nod în gât la gândul că acolo îi este de 
fapt locul. 

Îmi iau ceaiul, sting luminile şi mă vår în pat. 
În dormitor plutește un miros de mucegai, ca și 
cum casa ar fi stat închisă săptămâni întregi, 
ceea ce chiar s-a întâmplat, probabil. Nu cred că 
noiembrie este o lună căutată de turişti. Îmi scot 
jacheta și mă strecor sub cearșafurile reci, 
trăgându-mi peste picioare cuvertura grea de 
satin. Mă bucur că mi-am luat de acasă o pijama 
groasă. Patul king-size pare încă și mai marc, 
doar cu mine în mijloc. Tăblia are veioze 
încorporate, dar sunt prea obosită ca să mai 
citesc. Capul îmi este plin de planuri. Până 
vineri trebuie să adun cât mai multe informaţii 
şi materiale pentru podcast. Doar patru zile, deși 
acum mi se pare o veșnicie. Închid ochii, 
încercând să mi-l imaginez pe Finn ghemuit 
lângă mine. Sunt sigură că îi este dor de mama 
lui. Din fericire, mâine o să-l ia de la școală 
bunica și o să stea cu el până se întoarce Gavin 
de la serviciu. Eu o să-l văd de-abia vineri seară, 


iar gândul acesta trebuie să mă motiveze toată 
săptămâna. 

Mintea îmi fuge la Brenda, detectiva cu care o 
să mă întâlnesc de dimineață. Apoi ar trebui să-i 
fac o vizită Olivici. Aş vrea s-o iau pe 
nepregătite, dar n-am de unde să știu dacă va 
accepta să vorbească sau nu. După accident și-a 
petrecut multă vreme prin spitale, trecând prin 
mai multe operaţii menite să-i salveze piciorul 
de la amputare. A fost nevoie să i se facă mai 
multe implanturi metalice. N-a acceptat 
niciodată să dea interviuri. 

Mă întorc pe burtă și-mi apăs capul pe pernă. 
Trebuie să dorm. Sunt pe cale să ațipesc când 
aud un țipăt ascuțit. Este atât de puternic, încât 
mă pătrunde până în străfundurile conștiinței. 
Mă ridic imediat în șezut, cu inima bătând să- 
mi spargă pieptul și pielea invadată de o 
transpiraţie rece. 

„Ce naiba a fost asta?“ 

Încă un țipăt îngrozitor, apoi tăcere. Sângele 
îmi bubuie în urechi. Mă dau jos din pat și mă 
duc la fereastră. Lângă mașina mea se distinge 
clar o siluetă. Gluga trasă pe cap îi ascunde 
parţial chipul. Îmi spun că este aceeași persoană 
pe care am văzut-o mai devreme, cu câinele. Să 
chem poliția? Mă întorc şi iau telefonul de pe 
noptieră, dar când revin la fereastră nu mai văd 
pe nimeni. 


4 
OLIVIA 


Olivia se foiește în pat, întrebându-se ce 
anume a trezit-o. În cameră e frig, pentru că 
mama ei nu pornește decât rareori încălzirea, iar 
vântul șuieră pe lângă ferestrele subțiri. Aude 
din depărtare nechezături și ropot de copite, 
ceea ce nu este neobișnuit pe timp de furtună. 
Se întinde ca să se lipească de Wesley, dar 
descoperă că cealaltă jumătate a patului este 
liberă. Așternutul este cald încă, probabil că s-a 
dus la toaletă. Pune capul înapoi pe pernă și 
încearcă să-și regăsească somnul. Din păcate, s-a 
trezit complet și îşi dă scama că nu va mai putea 
să doarmă până nu se întoarce Wesley. Așteaptă 
câteva minute în tăcere, după care se hotărăște 
să se ducă să-l caute. 

Își coboară fără grabă picioarele pe podea și se 
strâmbă când un fulger de durere îi urcă de la 
glezna stângă până la genunchi. Se îndreaptă 
şchiopătând spre ușă. Coridorul e întunecos și 
pustiu - în copilărie o speria, cu dușumeaua care 
scârțâie și cotloanele lui misterioase. Dormitorul 
mamei este în capătul celălalt, iar pe la mijloc 
mai sunt două încăperi, o baie și o debara ticsită 
de vechituri. Ușa de la baie este deschisă, iar din 
poziția ci poate să vadă că Welsey nu se află 
înăuntru. Poate că nu reușea să doarmă și a 
coborât la parter. Pe de altă parte, bărbatului, 


foarte bine-crescut, nu-i stă în obicei să umble 
noaptea de unul singur printr-o casă străină. 
Tocmai de aceea ține mama ei așa de mult la el. 
Poate chiar mai mult decât ea, își spune 
câteodată Olivia. 

Se uită la scară cu un sentiment apăsător de 
teamă. După accident a dormit nouă luni în 
sufragerie, însă acum, după ani de zile de 
operaţii și fizioterapie, poate duce o viață 
normală, în cea mai mare parte a timpului. Cel 
puţin fizic, cu ajutorul nepreţuit al analgezicelor. 
Cu toate acestea, scările încă îi pun probleme, 
mai ales la finalul unei zile de lucru. S-a învățat 
cu durerea cronică. Accidentul i-a deteriorat 
nervii și musculatura, dar cel mai greu i-a fost să 
treacă peste durerea sufietească. 

„Culpabilitatea supraviețuitorului“, o 
diagnosticase psihiatrul ei. Nu rezistase decât la 
cinci ședințe cu cl, căci începuse să atingă 
subiecte atât de delicate, încât se văzuse nevoită 
să renunţe. 

Holbează ochii în beznă. Nu se aude și nu se 
vede nici urmă de Wesley. Probabil că s-a dus 
acasă. De ce? De ce ar fi plecat în felul acesta, la 
miezul nopții, când n-are unde să se refugieze 
decât în apartamentul lui deprimant, de două 
camere, aflat deasupra dughenei ghicitoarci 
Tovey? De ce a abandonat-o? N-a mai făcut 
niciodată așa ceva. Rememorează discuția pe 
care au purtat-o înainte să adoarmă, în șoaptă, 
ca să n-o trezească pe mama ci. L-o fi jignit cu 


ceva, sau trece iarăși printr-o fază proastă? Ştie 
din experienţă că aceste faze durează cel mult o 
săptămână. Nu i s-a părut nervos sau plictisit; 
dimpotrivă, a ţinut-o în braţe înainte să 
adoarmă, ca de obicei. 

Se întoarce în camera ei și se lasă să cadă pe 
marginea patului. Wesley este o adevărată forță 
a naturii, întotdeauna sigur pe el. În momentul 
accidentului erau împreună de o lună, iar apoii 
s-a dăruit plină de recunoștință, mirată că 
bărbatul acela minunat accepta să rămână cu ea. 
Să aibă grijă de ea, mai bine zis. Îl simpatizase în 
secret încă din școală, pentru părul negru des, 
ochii albaștri și încrederea în sine pe care o afișa. 
Aproape că-l ridicase pe un piedestal, dar el avea 
alte priorități la vremea respectivă. Începuse să-i 
acorde atenţie abia după ce terminaseră școala și 
toată povestea cu Sally se terminase, în sfârșit. 
Acum, când a început să îmbătrânească, i se 
pare că toată siguranța lui de sine e mai mult o 
fațadă, genul acela de atitudine care îi dă 
câteodată fiori. Dar în tinerețe era genul de tip 
spiritual, amuzant și popular, întotdeauna 
înconjurat de o gaşcă mare, din care mulți i-au 
rămas prieteni până în prezent. Mai mare cu un 
an, nici nu-și dădea seama de existența ei. Sally, 
pe de altă parte, îl atrăsese din prima. Sally, cu 
ochii ei mari, de păpușă, cu pielea ei albă și 
părul lung, castaniu, care nu se zburlea 
niciodată în ploaie, ca al ei. Sally... Olivia 
închide ochii strâns, încercând să-și alunge 


imaginca celei mai bune prietene din minte. 
Nu-i momentul să se gândească la Sally. Nici la 
Wesley adolescent. La nimic din toate astea. 
E prea dureros, până și după atâţia ani. 

În schimb, se concentrează din nou asupra 
discuţiei în care Wesley i-a interzis să discute cu 
jurnalista aceea. Nici nu se pune problema, de 
altfel, dar o intrigă panica din glasul lui fie și la 
ideea că acest lucru s-ar putea întâmpla. l-a 
repetat tot timpul că va refuza întotdeauna să 
dea interviuri, din respect pentru ca. Pe de altă 
parte, disperarea din glasul lui și modul în care a 
abordat-o o fac să se întrebe dacă nu cumva și el 
are unele secrete de ascuns, nu doar ea. 


5 
UN CONCEDIU DE NEUITAT 


Stace nu suporta căldura. Detesta senzațiile 
lipicioase, transpirația care-i lipea tricoul şi 
pantalonii scurţi de trup şi greaţa pe care o simţea, 
ca şi cum ar fi mâncat ceva stricat. O lovise ca un 
zid în momentul în care coborâse din avion, 
tăindu-i respirația. Ceilalți sporovăiau fericiți pe 
drumul de la aeroport la vilă, cu chipurile înroşite 
de soare. Lui Maggie îi apăruseră pete mari pe 
tricoul galben, la subsuori, iar Trevor purta, lăsată 
pe ceafă, o pălărie de paie cu care n-ai fi avut nici 
cea mai mică şansă să-l vezi în Anglia. Picioarele 


nesănătos de albe şi de slabe ale lui Martin, pe care 
nu i le mai văzuse din şcoală, se iveau dintr-un şort 
kaki. Nu reușea să se alăture conversaţiei relaxate 
cu șoferul microbuzului. Ştia că n-ar fi trebuit să 
accepte, dar o convinsese John-Paul. 

- Dar nu ne permitem, îi răspunsese atunci când 
el atinsese prima dată subiectul, sperând să încheie 
astfel discuţia. 

Adevărul este că rămăseseră lefteri. Vacanţele în 
locuri exotice erau ultimul lucru pe care şi l-ar fi 
permis. Ceea ce n-o deranja câtuşi de puţin. [i 
plăcea viaţa banală pe care o duceau, cu weekenduri 
la pubul din cartier și mâncare de la comandă în 
fața televizorului, în apartamentul lor micuţ, 
închiriat, cu o spălătorie automată la parter şi o 
pată mare de umezeală pe tavan, deasupra patului. 

În mod clar, John-Paul nu era ca ea. John-Paul 
era diferit. Îşi dăduse seama încă de când făcuseră 
cunoştinţă, în urmă cu un an şi jumătate. 
O atrăsese la el faptul că venea din alt oraş, că era 
un străin, un ostracizat. Avea ceva special, cu 
mama lui spaniolă, educaţia catolică şi pasiunea 
pentru călătorii. Se strecurase în viaţa ei din 
întâmplare, ca un „şomoiog de paie rostogolit de 
vânt“, după cum se exprimase chiar el la prima 
întâlnire. Se îndrăgostise imediat de această 
imagine poetică. Era genul acela de persoană care 
scornea comparaţiile cele mai neaşteptate, pe care le 
enunţa profund, cu accent spaniol. Un călător, i se 
prezentase, iar ea îl convinsese să se oprească, să 
rămână împreună. Cu timpul, renunțase la 


expresiile poetice şi la visurile de a deveni scriitor, 
trădând tricourile pentru costumul de funcționar, 
dar din când în când îi mai ieşea la suprafaţă 
sălbăticia de odinioară, ca în ochii unui superb 
animal disperat să scape de la grădina zoologică. 

Aşadar, când i-a povestit că un amic de-al lui, 
Derreck, se mutase în Thailanda şi îi invitase în 
vila lui cu cinci camere şi vedere spre râu, i s-a 
părut atât de disperat, încât a acceptat, ca pe un fel 
de compromis. 

- Nu ne trebuie decât banii pentru biletele de 
avion. Atât şi nimic mai mult, a asigurat-o el pe o 
voce rugătoare, strângându-i mâinile între palmele 
lui fierbinți. Am reuşit să economisesc o parte. 
Imaginează-te descoperind Thailanda, unul dintre 
cele mai uluitoare locuri din lume. N-ai văzut în 
viaţa ta un oraş precum Bangkokul. 

Ceea ce nu era greu de conceput, căci ea nu prea 
era umblată. 

Se lăsase sedusă de poveştile lui despre farmecul 
Asiei de Sud-Est şi se hotărâse să-l însoțească, până 
la urmă. Poate că asta o să-i mai scadă dorul de 
ducă şi o să-i apropie, îşi spusese. În ultimele două 
luni, de când John-Paul îşi pierduse locul de muncă, 
relația lor începuse să sufere. 

- Derreck mi-a zis că n-ar fi nici o problemă dacă 
mai aduc câţiva băieți, o informase apoi, cu ochii 
căprui strălucind de entuziasm. 

Știuse imediat despre ce prieteni era vorba. Gaşca 
ei, care devenise pe nesimţite gaşca lui. „Băieţii“, 
cum îi numea el, erau Griff, Trevor şi Martin, cu 


partenerele lor, Leonie, Hannah şi Maggie. Fetele îi 
fuseseră colege de şcoală, iar pe Martin îl cunoştea 
de când lumea. Erau ca o familie. 

Sigur că se bucuraseră cu toții de şansa de a 
scăpa pentru două săptămâni de cerul gri de 
ianuarie, de ploaie şi de muncă. Se întrecuseră să-şi 
facă valizele. Iar acum, iată-i ajunși în această 
„Vacanţă de neuitat“, cum tot repetau Leonie şi 
Hannah, braț la braţ, ca atunci când aveau 
paisprezece ani. 

În drum spre vilă, Stace trăia o multitudine de 
senzații noi, pe lângă căldura copleșitoare. 
Mirosurile: un amestec de peşte, gaze de eşapament 
şi ceva  dulceag; zgomotele maşinilor şi 
motocicletelor care treceau pe lângă microbuzul lor; 
soarele pe cerul de un albastru lăptos; autostrada cu 
nenumărate benzi de circulație şi drumurile 
secundare mărginite de tarabe, cu bărbați pe 
jumătate goi mânând elefanți. Nu-şi imaginase 
niciodată aşa ceva şi era îngrozită. Lângă ea, 
Maggie, cu nasul lipit de geam, punea tot timpul 
întrebări: 

- Mi se pare mie, sau am depăşit un elefant? 
Aceia sunt călugări budişti? 

Când s-au oprit, în fine, la poarta unui complex 
rezidenţial, lui Stace îi venea să vomite. Nici John- 
Paul nu părea să se simtă mai bine. Entuziasmul 
lui începuse să se evapore încă de dinainte să 
părăsească Anglia. La un moment dat o întrebase 
dacă nu cumva comiteau o greşeală, dar era prea 


târziu. Stace nu-şi putea lăsa baltă prietenii, care 
erau în culmea încântării. 

- Uau! exclamă Martin în mijlocul aleii, cu un 
braț peste umerii osoşi ai lui Maggie. 

Trevor îşi făcea vânt cu pălăria prin dreptul 
chipului prelung. Hannah țopăia în jurul lor, 
bătând fericită din palme. 

- La naiba! Aici stăm noi! strigă. 

I se întâmpla adesea să-şi puncteze vorbirea cu 
semne de exclamare. 

Până şi Stace, încinsă şi îngrețoşată, se văzu 
nevoită să recunoască în sinea ei că era profund 
impresionată de imaginea care li se înfățișa. 

În faţa lor se aflau trei vile impozante identice, la 
distanţe egale, imaculat de albe, cu stâlpi elaborați 
la intrare, ca nişte torturi de nuntă, Stace nu mai 
văzuse niciodată în viaţa ei ceva așa de frumos. Era 
vrăjită. 

- Uau! exclamă Martin din nou, cu gura căscată. 
Nu pot să cred c-o să stăm aici. 

- Cum îşi permite prietenul tău o casă ca asta? 
şuieră Maggie. 

Avea părul prins într-un coc oarecum 
dezordonat, dar stilat. Din grupul lor, Maggie 
fusese întotdeauna cea mai atentă la aspectul 
exterior. Ii mirase pe toți când se îndrăgostise de 
Martin, un lungan livid. 

- Pun pariu că-i mafiot, şopti Griff în loc de 
răspuns. 

Era bufonul grupului, dar pe Stace o străbătu un 
fior la gândul că poate avea dreptate. Nu ştiau 


nimic despre acest Derreck. John-Paul menţionase 
vag că îl cunoscuse în cursul unei călătorii 
anterioare, că ţinuseră legătura şi că era un fel de 
caballerete, orice ar fi însemnat asta. Dar n-ar fi 
putut spune precis dacă îl mai auzise vorbind despre 
el înainte de invitaţie. 

Uşa vilei din mijloc se deschise brusc, făcându-i 
să împietrească. Un blond înalt şi zvelt cu pălărie 
de fetru îi privea rezemat de toc, aducând cu Robert 
Redford în Marele Gatsby. In spatele lui se zărea 
un hol vast cu lambriuri din lemn lăcuit. Purta o 
cămaşă cu guler larg ale cărei mâneci suflecate 
deasupra coatelor îi dezvăluiau braţele musculoase 
şi bronzate. Grupul era complet căzut în admiraţie 
în faţa acestui urmaş al lui Adonis, iar Stace notă 
că Martin o strângea ferm de mână pe Maggie. 

- Bine ați venit la Chao Phraya Riverside Villas! 
Eu sunt Derreck, îi întâmpină bărbatul deschizând 
larg braţele ca un actor shakespearian, încadrat de 
coloanele romane, pe fundalul vilei ca un tort de 
nuntă. 


Ziua a doua, 

JENNA 


Notă audio: Marţi, 27 noiembrie 2018 


Abia am reuşit să dorm azi-noapte, după ce am 
văzut pe cineva dând târcoale cabanei. Poate că am 
citit prea mult despre lucrurile bizare întâmplate 
aici şi am început să am vedenii. Într-adevăr, locul 
e ireal: modul în care se prelinge lumina printre 
copaci, izolarea căsuţelor din lemn, liniştea nopții, 
punctată doar de urletul acela, despre care cred 
acum că a fost scos de o vulpe. E doar natura, 
încearcă să mă convingă partea rațională din mine, 
dar o altă parte se întreabă dacă nu cumva există o 
umbră de adevăr în toate legendele legate de acest 
loc. Am citit că în 2012 doi bărbați au căutat o zi 
întreagă un copil pe care l-ar fi auzit plângând pe 
câmpul cu menhire, fără să găsească nimic. Există 
numeroase mărturii despre un personaj cu glugă 
care ar apărea periodic pe Coridorul Diavolului. 
E foarte dificil să faci diferenţa între mit şi 
realitate, dar nu se spune oare că toate miturile 
pornesc de la un fapt real? 


Mă trezesc la 6 dimineaţa, dar bucuria că am 
dormit neîntrerupt o noapte întreagă mi se 
curmă brusc, căci încă nu s-a luminat de ziuă. 
Mă dau totuși jos din pat și mă așez la masa din 
bucătărie cu o cafea în față. Peste câteva ore 
trebuie să mă duc la Brenda. Ochii mei erau atât 
de obosiţi aseară, încât de-abia am reușit să mă 


concentrez asupra materialelor pe care voiam să 
le citesc. lau în mână un extras de presă mai 
vechi, cu fotografia celor patru fete. Katie, 
Olivia, Sally şi Tamzin stau la masă, pe terasa 
unui pub, într-o seară de vară. Sunt tinere, 
îmbrăcate după moda anilor '90. 

Olivia e drăguță, cu coafura ei de tip Rachel 
din Friends, iar Sally poartă la gât o bentiță de 
catifea și o bluză care-i lasă buricul la vedere. Cu 
părul negru, ochii mari, căprui și pielea perfect 
netedă, Sally este cea mai frumoasă din grup, nu 
încape discuţie. Lui Tamzin i se potrivește stilul 
de blondă spălăcită, iar Katie este simpatică, cu 
tunsoarea ei bob şi pistruii de pe obraji. Las 
fotografia deoparte şi culeg o alta, intitulată: 
NEBUNUL LOCAL A FOST ARESTAT. Mă 
şochează puțin incorectitudinea politică a 
titlului; e bine că măcar unele lucruri s-au 
schimbat de atunci, mă gândesc. Fotografia 
înfățișcază un bărbat îmbrăcat neglijent, cu 
barbă, ținând capul în jos. Numele lui, Ralph 
Middleton, îmi sună cunoscut. Îmi dau seama, 
uluită, că seamănă perfect cu tipul cu care am 
vorbit ieri pe Coridorul Diavolului. Conform 
articolului, el ar fi găsit-o pe Olivia blocată în 
mașină, în noaptea accidentului, și ar fi chemat 
poliția. Omul trăia singur, înconjurat de 
animale, și era privit drept „ciudatul“ orășelului. 
Trebuie neapărat să-i iau un interviu pentru 
podcast, deși mi-ar fi teamă să rămân singură cu 
el. La 7.30 îi dau un apel video lui Finn. Știu că 


Gavin mă crede obsedată de control, după ce m- 
a asigurat, de mai multe ori, că e capabil să se 
ocupe foarte bine de copil. M-am săturat de câte 
ori am auzit fraza: „Sunt mai mult decât 
pregătit, doar conduc o companie financiară 
multinațională“. Trebuie totuși să mă asigur că 
Finn nu-și uită pachețelul pentru prânz și că s-a 
spălat pe dinţi. Îmi lipseşte și vreau să ştie, 
înainte să plece la şcoală, că mă gândesc la el. 

Finn îmi răspunde căscând, îmbrăcat cu 
pijamaua lui favorită, cu imprimeuri din 
Minecraft. Vârtejul de păr din vârful capului l-a 
moștenit de la Gavin. Aș da orice să-l strâng în 
braţe şi să-mi înfund nasul în mirosul lui 
familiar, de biscuiţi. 

- Bună dimineața, frumusețe. Ai dormit bine? 

Mormăie somnoros şi se strâmbă la mine. 
Ochii lui verzi strălucesc vioi. 

- Foarte bine. Azi am lucrare la mate. 

- O, nu-i de glumă. Te-a ajutat tata să înveți 
aseară? 

- Nu. A stat la birou. 

Simt o strângere de inimă. 

- Dar bunica a venit? îl întreb, mulțumită că 
mama locuiește la doar câteva străzi distanță. 

- Da, dar se pricepe la matematică la fel cât te 
pricepi şi tu, glumeșşte micuțul. 

În casa noastră, talentul meu pentru lucrul cu 
cifre este subiect de glume permanente. 
Matematica e specialitatea lui Gavin. 


- Sper că nu i-ai spus asta și bunicii, îi 
răspund tot în glumă. Te ocupi de Rolo? 

Rolo este pisica noastră, albă cu pete negre, 
mare cam cât un godac. 

Îmi propun s-o sun pe mama mai târziu, ca să 
afiu ce mai face Gavin. Mândria mă împiedică 
să-l sun chiar pe el, ca să-l întreb când va 
considera că s-a distanțat suficient de noi. Sau 
dacă încă mă mai iubește și vede un viitor în 
căsnicia noastră. Așadar, deși îmi vine să urlu la 
el şi să-i cer răspunsuri ferme, mă port ca o 
persoană matură. Deocamdată. 

ÎL aud din fundal chemându-l pe Finn la masă. 

- Da, Rolo e foarte bine. Stai liniştită. Trebuie 
să plec la muncă, mă informează Gavin. 

- Te iubesc, puiule mic, îi spun copilului. 

- Şi eu te iubesc, mamă. 

Simt că mi se frânge inima. Până de curând 
eram „mămico“, 

Finn dispare din imagine, dar nu iese din 
aplicația FaceTime, ceea ce-mi permite să arunc 
o privire în camera lui dezordonată, unde 
tronează pe un raft jocul de Lego cu Harry 
Potter. Sunt pe punctul să mă deconectez când 
aud ceva ce-mi îngheață sângele în vine, ceva ce 
seamănă cu râsul unei femei. 


7 


Brenda Hawthorn locuiește într-un bungalow 
afiat pe culmea unui deal de lângă Stafferbury. 


Imi fac loc cu dificultate pe poarta din lemn 
străjuită de două tufe uriașe de trandafiri 
agățători care trebuie să fie superbe vara, dar 
acum sunt doar urâte și periculoase. Ploaia s-a 
oprit, iar în băltoacele din jur se refiectă un 
soare iernatic care mă face să mijesc ochii. Ar fi 
trebuit să-mi iau la mine ochelarii de soare. În 
ciuda aparenţelor, e frig şi bate vântul. Nu-mi 
pot alunga din minte râsul acela feminin. Ce 
căuta o străină în casa mea? 

Brenda îmi deschide ușa imediat ce bat. Este o 
femeie mică și îndesată, la vreo șaptezeci de ani, 
nemachiată, îmbrăcată simplu, cu o fustă în 
carouri şi un pulover crem. Cerceii din aur 
delicaţi, în formă de pară, par nepotriviți cu 
aspectul general. Chipul ei este ridat și puţin 
bronzat, cu o privire caldă din spatele ochelarilor 
cu ramă neagră. 

- Jenna, mă bucur de cunoştinţă, îmi spune 
întinzându-mi mâna și scuturând-o viguros pe a 
mea. Intră, te rog. 

Pătrund în antreul cald și mă trezesc împunsă 
cu nasul de un câine lățos. 

- Să nu-ţi fie frică de Seamus. E un căţel 
cuminte. 

Mă aplec puțin și îl mângâi pe cap. 

- Ce rasă e? întreb, mai mult din politețe. 

Personal, prefer pisicile. 

- Ah, e o corcitură. Un fel de ciobănesc, din 
câte știu. 


O urmez pe Brenda într-o bucătărioară care dă 
spre o căsuță de grădină. 

- Peisajul e superb, comentez admirând 
perspectiva. 

Din vârful dealului se văd acoperișurile din 
Stafferbury și turla bisericii. Casa pare izolată și 
presupun că femeia locuieşte singură. Mă așez 
pe un fotoliu, lângă fereastră, și deschid pe 
telefon aplicația recomandată de redactorul 
meu. Brenda mă privește puțin şocată când 
conectez microfonul. 

- Vă deranjează dacă înregistrez? o întreb cu 
un zâmbet prietenos. 

- Nu, deloc, îmi răspunde, vizibil jenată. Faci 
un podcast? Nu înţeleg mare lucru din 
păsărcasca asta tehnologică modernă. 

Îmi vine să-i spun că nici cu nu mă pricep 
prea binc, dar nu vreau să par neprofesionistă, 
așa că mă abțin. 

Se așază cu grijă în fotoliul din fața mea, 
schițând o grimasă de durere. 

- Am probleme cu șoldurile, îmi explică. 
Schițează un gest spre croasantele de pe masă, 
invitându-mă să mă servesc. Vrei cafea? 

Îi cer o ceașcă de cafea neagră, fără zahăr, și se 
apleacă să-mi toarne. Simt nevoia să-i dau o 
mână de ajutor, dar nu vreau s-o jignesc. Prin 
urmare, îmi fac de lucru cu telefonul și instalez 
camera video pe un mic trepied. Am testat-o 
înainte să plec de acasă și am constatat că 


microfonul e surprinzător de sensibil. Mă asigur 
că e îndreptat spre interlocutoarea mea. 

- Vă mulțumesc că ați acceptat să staţi de 
vorbă cu mine. Am fi putut discuta la telefon, 
dar îmi face plăcere să vă cunosc. 

- Plăcerea este de partea mea, îmi răspunde 
lăsându-se pe spate în fotoliu și sorbind din 
ceașcă. 

Arunc o privire rapidă prin cameră. Nu văd pe 
nicăieri obișnuitele fotografii cu copiii sau 
nepoţii, de la nuntă sau de la alte evenimente de 
familie. Nu am nici cea mai mică idee despre 
viața ei. Casa este mică, simplă, cu o grădină 
frumoasă şi o perspectivă minunată, dar pare 
cumva izolată aici, în vârful dealului, dominând 
acoperișurile orașului. Femeia se străduie să nu 
se uite în camera video, ci în ochii mei. 

- Cazul este extrem de interesant și de dificil, 
spune, intrând direct în subiect. E unul dintre 
puţinele pe care n-am reușit să le rezolv până să 
ies la pensie. Ca și cum cele trei fete s-ar fi 
evaporat fără urmă. 

- Ce vă amintiți din noaptea aceea? 

Soarbe o gură de cafea şi strânge din buze. 

- Ei bine, la ora 13.20 am primit un telefon pe 
linia de urgență, începe să povestească, dând 
dovadă de o memorie excelentă. Probabil că s-a 
ocupat de sute de cazuri, dar acesta continuă s-o 
macine. Apelul venea de la un localnic, pe nume 
Ralph Middleton, care afirma că ajunsese la 
locul accidentului, dar că în mașina răsturnată 


nu se afia decât șoferița, Olivia Rutherford, care 
a trebuit extrasă de pompieri tăind caroseria. La 
momentul respectiv nu aveam nici un motiv să 
credem că s-ar mai fi afiat și altcineva în 
autoturism, 

- Corect, îi răspund, mușcând dintr-un 
croasant cu migdale. Când v-aţi dat seama că 
fuseseră și prietenele ei în mașină? 

- A doua zi, una dintre colegele mele a primit 
un telefon de la tatăl lui Sally Thorne, care ne-a 
anunţat că fata nu se întorsese acasă. 

Croasantul fraged mi se pare dintr-odată făcut 
din carton, căci gândul mă duce la Finn, care nu 
mai are mult până să ajungă adolescent. Nici nu 
vreau să-mi imaginez prin ce aș trece dacă ar 
lipsi o noapte de acasă. Băiețelul meu minunat, 
tandru şi sensibil. Înghit cu noduri. 

- Până atunci se pierduseră ore prețioase, 
continuă Brenda cu o notă de mâhnire pe chip. 
Ore în care am fi putut declanșa procedura de 
căutare. În confuzia momentului, nimănui nu i- 
a trecut prin cap că cele trei tinere s-ar fi putut 
găsi în mașina răsturnată a Oliviei. Părinţii lui 
Tamzin ştiau că a ieşit în oraş și se obişnuiseră 
cu escapadele ei nocturne. Era genul acela care 
vrea să se distreze la maximum, cu orice preţ. 

- Așadar, când a descoperit poliția că Olivia 
nu era singură? 

- Abia când am reușit să stăm de vorbă cu ea, 
la spital, în seara aceleiași zile. Între timp, 
domnul Thorne luase legătura cu părinții lui 


Tamzin Cole şi ai lui Katie Burke, ajungând 
împreună la concluzia că nu-și mai văzuseră 
fiicele din clipa în care acestea ieșiseră din casă, 
în seara precedentă. La început și-au spus că au 
plecat pe undeva, că au continuat petrecerea la 
casa vreunei cunoștințe comune, până când au 
sunat-o pe mama Oliviei, care le-a povestit 
despre accident. 

- Şi atunci Olivia v-a spus că prietenele ei erau 
în mașină când s-a produs accidentul? 

- Am reuşit să discutăm cu ea abia pe la șase 
seara, mă aprobă clătinând grav din cap. Suferise 
mai multe intervenții chirurgicale pe tot 
parcursul zilei. Doctorii se străduiau din 
răsputeri să-i salveze piciorul. 

Mă strâmb înfiorată de acest gând. 

Brenda ia o gură de cafea, părând căzută în 
plasa amintirilor. 

- Din secunda aceea, toată lumea a intrat în 
panică, evident. 

- Dumnezeule, cred că a fost îngrozitor, 
comentez întinzându-mă după ceașcă. 

- Am tot sperat că erau împreună pe undeva, 
dar lui Sally, mai ales, nu-i stătea în fire să 
dispară complet de pe radar. Nu proveneau din 
familii dezorganizate, nu erau copii cu probleme. 
Își găsiseră de lucru și locuiau în continuare cu 
părinţii, toți oameni respectabili. În special Sally 
Thome părea binecuvântată cu toate darurile. 
Era frumoasă, populară și deşteaptă. Peste un an 
urma să-și înceapă studiile la York, și între timp 


lucra împreună cu Tamzin pentru o agenție de 
muncă temporară. Ar fi fost prima din familia ei 
care se ducea la facultate. Erau foarte mândri de 
ca, pe bună dreptate. 

Simt cum mă învăluie tristețea când încerc să 
mă pun în pielea lor. 

- Şi celelalte? 

Rupe dintr-un croasant cu ciocolată, părând 
că a uitat scopul vizitei mele și faptul că o 
înregistrez. 

- Ei bine, Katie era cea mai mare dintre ele. 
Lucra la farmacia din oraș. Era cu picioarele pe 
pământ, demnă de încredere. Pe de altă parte, 
Tamzin... 

Se oprește și oftează, făcându-mă să mă aplec 
spre ea, împinsă de curiozitate. 

- Așa... 

- Tamzin fusese dată afară de două ori, pentru 
că se întorsese ameţită la serviciu după pauza de 
prânz. Și a mai fost ceva... o poveste urâtă cu 
niște bani. 

- Bani? 

- Da. După dispariția fetelor, Lloyd Groves, 
patronul unei firme locale de avocatură, ultimul 
ei angajator, s-a plâns la poliție că-i dispăruseră 
banii pentru cheltuieli mărunte de la birou. 

- Despre cât e vorba? 

- Vreo două sute de lire. 

- Nu e genul de sumă cu care să fugi în lume, 
încerc o glumă. 


- Depinde cât de disperate erau sau de 
intențiile pe care le aveau. În orice caz, banii n- 
au mai fost găsiți. 

- Olivia Rutherford știa ceva despre asta? 

- A declarat că nu, dar... nu știu ce să zic. Cred 
că fata asta ne-a minţit de la bun început. Am 
avut întotdeauna impresia că ascunde ceva. 

Mi se pare că am prins o pistă interesantă. 

- Credeţi că Olivia ştia mai multe decât a spus 
despre bani și despre dispariția prietenelor ei? 

Brenda se aplecă în faţă și așcză farfuria goală 
pe măsuța de cafea. 

- Sunt convinsă că știa ceva, ceva ce refuză 
încă de atunci să ne spună. 

- Ce motive ar fi avut Tamzin și cu celelalte 
două să fure banii și să dispară? Și de ce n-ar fi 
luat-o și pe Olivia cu ele? 

- La vremea respectivă a circulat ipoteza că 
Olivia ar fi fost atât de grav rănită în accident, 
încât prietenele ei ar fi hotărât s-o lase acolo. 

- N-ar fi fost mai logic să abandoneze planul? 

Își scutură câteva firmituri din poală, 
clătinând sceptic din cap. 

- Depinde cât de tare îşi doreau să fugă. Dar 
ipoteza nu ține. Conturile lor din bancă au 
rămas neatinse și nu și-au contactat niciodată 
familiile. Nu. Își scoate ochelarii și începe să-i 
şteargă cu marginea puloverului. După părerea 
mea, au păţit ceva rău. 

În ciuda căldurii din încăpere, simt un fior 
rece pe spate. 


- Am citit în presă că Ralph Middleton a fost 
considerat suspect. 

- Da, e un tip ciudat, un singuratic, dar mi s-a 
părut întotdeauna inofensiv. Cu toate acestea, 
am fost obligați să-l interogăm, pentru că el era 
cel care găsise mașina răsturnată și sunase la 
urgențe, salvându-i viața Oliviei. 

- Acesta a fost singurul motiv pentru care l-aţi 
catalogat drept suspect? 

- Nu. A mai fost şi modul în care a reacționat 
când am început să-i punem întrebări. Era 
foarte nervos și își tot schimba povestea. Mai 
întâi ne-a spus că ieşise în pădure ca să plimbe 
câinele, apoi pentru că nu putea să doarmă. 
Locuia, în fine, locuieşte încă, într-o rulotă, în 
pădure. Nu departe de căsuţa dumneavoastră, 
dacă stau să mă gândesc. Prin urmare, explicația 
lui, că ieşise noaptea să-și plimbe câinele, era cât 
se poate de plauzibilă. În acelaşi timp, a insistat 
că văzuse ceva straniu la fața locului... 

- Ce anume? 

- O lumină foarte strălucitoare. Dintr-odată, 
ne-a pus placa cu răpirile extraterestre. Cred că 
tipul era drogat în noaptea aceea. Se zvoneşte că 
fumează iarbă încontinuu. După câteva zile și-a 
schimbat declaraţia, afirmând că greșise și că de 
fapt nu văzuse nici o lumină. Părea că am intrat 
pe un drum înfundat, când a apărut un martor. 

Sorb din cafea fără să o slăbesc din ochi. 

- Cineva ne-a relatat că a văzut un bărbat care 
aducea cu Ralph împreună cu o tânără care se 


potrivea cu descrierea lui Tamzin, pe la ora zece, 
în dimineața de după accident. L-am adus din 
nou la secție, unde ne-a mărturisit că era în 
compania prietenei sale, Jade Marlow, o 
infractoare măruntă, dependentă de droguri, 
abia trecută de douăzeci de ani. 

- Presupun că această Jade Marlow i-a 
confirmat alibiul? 

Brenda încuviințează din cap. 

- O cunosc destul de bine ca să știu că ar fi 
spus orice minciună pentru prețul corect. Nu 
semăna câtuși de puțin cu Tamzin, cu excepția 
părului blond. În orice caz, după accident, Ralph 
şi Olivia au devenit apropiaţi. A vizitat-o la 
spital, iar după ce s-a înzdrăvenit, și-a făcut 
obiceiul de a trece pe la rulotă, zăbovind cam 
mult acolo. Oamenii au început să vorbească, 
după cum era de așteptat. Poate că aveau ceva 
de-a face cu dispariţia celor trei tinere, la urma 
urmelor. În același timp, știți câtă bază poți 
pune pe genul acesta de bârfe. Bărbatul are peste 
cincizeci de ani acum, ceca ce înseamnă că pe 
atunci avea vreo treizeci, 

- Ce mai ştiţi despre Ralph? A fost căsătorit 
vreodată? 

- Nu. Niciodată. A trăit întotdeauna singur, 
cu animalele lui. 

lau o pauză, îmi termin cafeaua și las la 
rândul meu ceașca pe măsuţă. 

- Ați mai avut şi alți suspecți? 


- Da, un anume Wesley Tucker, îmi răspunde 
Brenda culegându-și cu vârful degetelor o 
firimitură lipită pe buze. 

- Cine este? 

- Iubitul Oliviei. 

- Iubitul Oliviei, suspect? De ce? exclam, 
neputându-mi ascunde mirarea. 

- Unii spun că făcuse o fixaţie pentru Sally 
Thorne înainte să înceapă relația cu Olivia. 
Conform părinţilor lui Sally, o bombarda cu 
mesaje, îi lăsa bilețele pe pragul casei și îi 
trimitea fiori și cadouri. Cunoașteți genul acesta 
de pisălog care nu poate să accepte un refuz. 
Fusese în aceeași clasă cu Katie la școală și nu se 
suportau unul pe celălalt, ca să mă exprim 
politicos. Din declaraţiile familiei și prietenilor, 
fata nu se sfia să admită că nu-l înghite. lar cu 
două zile înainte de accident, un martor ne-a 
relatat că lar fi văzut pe Wesley Tucker 
certându-se pe stradă cu Tamzin Cole. 

- Ați afiat de ce se certau? 

- A spus că avea legătură cu Olivia. Se pare că 
Tamzin nu era de acord. 

Își împinge ochelarii mai sus pe nas şi-mi 
oferă încă un croasant. De data asta aleg unul 
cu ciocolată. 

- Mă întreb de ce-ar fi acceptat Olivia să iasă 
cu un tip atât de evident îndrăgostit de prietena 
ei. 

- Da, şi nouă ni s-a părut ciudat. Fapt este că 
au rămas împreună până astăzi, după atâția ani. 


- Cum? S-au căsătorit? 

Brenda clatină din cap. 

- Nu, nu s-au căsătorit. Olivia locuiește în 
continuare cu mama ci, pe care o ajută cu 
manejul. Wesley stă în oraș, într-un apartament 
mic, deasupra cabinetului de ghicit al lui 
Madame Tovey. Dar formează un cuplu. 

- Fascinant. De ce ar alege să rămână aici? 

Sunt într-adevăr surprinsă. Olivia are cam 
vârsta mea și încă stă la mama ei. Într-un oraş 
unde aproape toată lumea o privește cu 
suspiciune. 

- Nu-i așa de neobișnuit, îmi răspunde Brenda 
ridicând din umeri. Mulţi oameni rămân în 
orașul unde s-au născut. Eu, de exemplu, adaugă 
cu un zâmbet. Născută și crescută la Stafferbury. 
Nu cred că aş mai putea pleca acum. Mă simt 
bine aici, spune cuprinzând cu privirea veranda 
plină de plante. M-am integrat, cam ca 
buruienile care-mi cresc în grădina din spate. 

Îmi dau seama că mi-e simpatică această 
femeie. E genul de om dintr-o bucată, pe care te 
poți baza. Îmi aminteşte de mama. 

- Aţi luat vreodată în calcul, la modul serios, 
posibilitatea ca Wesley să fi fost implicat în caz? 

- Nu puteam dovedi nimic, nici în legătură cu 
el, nici cu Ralph Middleton. O mulțime de 
localnici cred că orașul nostru este blestemat. S- 
au mai înregistrat și alte dispariţii, pe lângă 
prictenele Oliviei Rutherford. Cel mai vechi 


incident raportat datează de două sute de ani, 
dacă îți vine să crezi. 

- Chiar aşa? 

- Trei țărăncuţe din regiune au dispărut în 
1750, dacă nu mă înșală memoria. La vremea 
respectivă, toată lumea a crezut că au fost 
sacrificate. Menhirele atrag tot felul de culte 
misterioase și de practicanți ai unor religii 
păgâne. Nu știu mare lucru despre bolovani, dar 
istoricii au ajuns la concluzia că sunt aliniați cu 
Soarele şi Luna și că au fost făcute sacrificii 
umane acolo. Se pare că în noaptea când au 
dispărut fetele cei doi aștri se aflau în aliniere 
perfectă cu menhirele. 

Simt că mi se face rău când îmi aduc aminte 
de filmul Omul de răchită, pe care l-am văzut 
acum câțiva ani cu Gavin, în principal pentru că 
făcuse o obsesie adolescentină pentru Britt 
Ekland. 

- Doar nu credeți că au fost într-adevăr 
sacrificate, nu? 

- Nu, sigur că nu, spune dându-și ochii peste 
cap. Dar a mai fost ceva... legat de accidentul 
Oliviei. 

- Ce anume? 

- În declaraţia dată de pe patul de spital ne-a 
spus că de câteva zile trăia cu impresia că o 
urmărește cineva. 

- Cum așa? N-am găsit nicăieri în presă acest 
detaliu. Aţi afiat despre cine ar fi fost vorba? 


- Nu, din păcate. Am urmărit pista, desigur, 
dar nu am identificat pe nimeni care să 
corespundă descrierii. Cel mai bine ar fi să staţi 
de vorbă cu colegul meu, subcomisarul Dale 
Crawford. 

- Am înţeles. Întind mâna spre camera video 
şi pun capăt înregistrării. Credeţi că o să accepte 
să discute cu mine? 

- Sunt convinsă. Dale e un tip foarte simpatic. 
Era încă un novice acum doisprezece sau 
treisprezece ani, când îi eram şefă, dar ar trebui 
să fiți cam de aceeași vârstă. S-a specializat în 
cazuri nerezolvate și a ajuns un fel de vedetă. M- 
a sunat săptămâna trecută ca să mă informeze 
că echipa lui intenționează să dezeroape cazul 
Olivia Rutherford. 

- De ce? Au apărut noi informaţii? 

Mă privește fix câteva clipe, apoi îmi 
răspunde: 

- Cred că cel mai bine ar fi să discuţi direct cu 
el despre asta. 

Se aplecă să-l mângâie pe Seamus, care stă 
lipit de mocasinii ei, apoi se ridică în picioare. 
O imit, strângându-mi echipamentul tehnic, și o 
urmez spre ieșire, cu o mie de întrebări în minte. 

Se oprește în dreptul mesei lipite de peretele 
din antreu, culege o carte de vizită și mi-o 
strecoară în mână: 

- Ai aici datele subcomisarului. Dale e un tip 
genial, adaugă în timp ce deschide ușa. Dar mai 
întâi de toate e polițist. S-ar putea să nu vrea să- 


ţi dezvăluie unele lucruri. Dacă ai întrebări, 
după ce discuţi cu el, nu ezita să mă contactezi. 
Sunt gata să-ți împărtășesc tot ce ai nevoie să 
ştii, din vremea în care m-am ocupat de caz. 
O să arunc o privire și prin vechile mele dosare, 
unde se întâmplă să păstrez și materiale 
confidenţiale. Am fotocopiat unele declarații, 
chestie cu care sunt sigură că Dale n-ar fi de 
acord. Azi se lucrează prea ca la carte. În ochii ei 
joacă o luminiță poznașă care mă face să 
izbucnesc în râs. Redevine imediat serioasă: Şi 
nu te lăsa intimidată, Jenna. Nu mă îndoiesc 
nici cât negru sub unghie că cineva din orașul 
ăsta ştie ce s-a întâmplat cu fetele, deși au trecut 
douăzeci de ani de atunci. Ți-aș sugera să sperii 
puţin vânatul, ca să-l aduci în bătaia puștii. 

OLIVIA 


Olivia golește roaba cu bălegar peste grămadă 
şi priveşte cum se ridică aburul spre cerul gri. 
Iarna, pe vremea când era mică, obișnuia să-și 
îngroape picioarele acolo ca să și le încălzească. 
A rânit la trei cai până acum, tot încercând, în 
zadar, să dea de Wesley. De fiecare dată i-a intrat 
căsuţa vocală. 

Noaptea trecută, după ce s-a trezit și l-a 
căutat, a reușit să mai doarmă câteva ore, dar 


prost. Se simte ca și cum nu s-ar fi odihnit 
deloc. Când a auzit alarma, la ora 6, și a văzut 
jumătatea de pat pustie, sufletul i-a fost cuprins 
de un sentiment straniu de tristeţe, care părea că 
emană direct din plapuma grea în care se 
înfășurase. A început să se întrebe din nou dacă 
nu cumva Wesley îi ascunde ceva. În ultimele 
luni, ba chiar de mai multă vreme, ca să fie 
sinceră, s-a purtat foarte distant cu ea. Poate că 
de-a lungul anilor iubirea lor s-a uzat progresiv, 
aşa cum valurile tocesc malul, dar la început s-a 
purtat atât de frumos! A cărat-o din pat în 
scaunul cu rotile, în timpul convalescenței. Și-a 
întins un sac de dormit pe dușumea, gata s-o 
ajute când avea nevoie să se ducă noaptea la 
toaletă. A rămas tot timpul alături de ea, 
strângând-o la piept când se trezea pradă panicii 
deoarece visase că era în continuare blocată în 
mașină. N-ar putea să indice precis momentul 
când a intervenit transformarea, dar are 
impresia că, pe măsură ce ea își recâștigă 
puterile, relația lor se deteriorează. 

A abordat subiectul la micul-dejun, cu mama 
ei, care se învârtea ca un titirez prin bucătărie, 
ca întotdeauna când fiica ei se așeza greoi la 
masă. 

- Vrei ouă? a întrebat-o după ce Olivia i-a 
mărturisit îngrijorarea care o măcina în legătură 
cu Wesley. 

Ouăle erau, se pare, răspunsul la orice: 
depresie, oboseală, gânduri negre, iubitul fugit 


de acasă. 

- Nu, mulțumesc. N-aş putea mânca ouă 
astăzi, i-a răspuns repezit Olivia, simțind cum i 
se contractă stomacul. 

- Ei, stai liniștită, că se descurcă el, a venit 
replica maternă, concomitent cu un ou fiert 
moale în farfurie, de parcă n-ar fi auzit-o. E un 
bărbat în toată firea și mi s-a părut întotdeauna 
un suflet liber. Nu poți să legi de casă un 
asemenea individ, draga mea, și nici n-ar trebui 
să încerci. 

N-a văzut-o niciodată pe mama ei cu un 
bărbat, deși au existat motive de suspiciune. 
Când cra mică, o lăsa din când în când în grija 
bunicilor și dispărea câte un weekend întreg. 
Olivia s-a întrebat adesea dacă nu cumva are o 
relație amoroasă, dar mama ei păstra o discreție 
absolută. Așa era ca, îi plăcea să-și 
compartimenteze strict viața. 

- Nu vrei să mă mărit? Nu vrei nepoți? 

În loc de răspuns, femeia s-a strâmbat şi şi-a 
ferit de pe chip o șuviță rebelă. A renunţat de 
mult să-și mai cănească părul, încă de pe la 
patruzeci de ani, lăsând cale liberă firelor albe 
care-i dădeau un aer distins. Îi accentuau ochii 
pătrunzători și îi înmuiau ridurile, colorându-i 
obrajii într-o nuanţă aproape de violet. 

- E viaţa ta, draga mea. Oricum, știi că nu mă 
omor după copii. Prefer caii. 

- Minunat. Mulţumesc. 


- Of, nu mai fi așa de sensibilă, Olivia. Pe tine 
te iubesc, bineînţeles. A bătut-o pe spate, ca pe 
un bidiviu la care ținea. Poate că nu era cea mai 
maternă dintre mame, dar Olivia știa că ar fi 
făcut orice pentru ca. O crescuse dintotdeauna 
singură, și asta le apropiase enorm. Nici tu nu 
vrei să te măriți, o știi foarte bine. Așa încep 
problemele, a conchis sentenţios. 

Cum n-a fost măritată niciodată, n-are de 
unde să ştie. Când mama ei a afiat c-a rămas 
însărcinată, în 1980, tatăl a refuzat să mai aibă 
de-a face cu ea. A crescut-o pe Olivia în această 
casă, cu ajutorul bunicilor, care au murit la 
scurt timp unul după celălalt pe când fata avea 
paisprezece ani. Era unica lor nepoată, căci 
mama ei nu mai avea frați sau surori. 

„Şi dacă Wesley m-a părăsit, într-un final?“, 
se întreabă cu ochii în telefon, rugându-se să-i 
vadă numărul clipind pe ecran. Dacă, în sfârșit, 
a deschis ochii și a văzut adevărul? Dacă şi-a dat 
seama că nu e demnă de el? Cineva atât de 
puternic și de viu ar trebui să-și găsească o 
pereche pe măsură. Cum fusese Sally, de pildă. 
Nu pe ea, nu pe această Olivia decupată din 
carton presat, cu viața ei meschină și inima ci 
pustie. Aștepta de douăzeci de ani să fie 
abandonată. Cu vreo doi ani în urmă a fost cât 
pe ce să se întâmple. Wesley începuse să se 
poarte distant cu ea, să inventeze pretexte ca s-o 
evite, iar când se întâlneau totuși, dădea 
impresia că întreaga povară a omenirii îi apăsa 


umerii. Acest tip de atitudine a durat câteva 
luni, dar într-un final Wesley a redevenit cel pe 
care îl știa. 

Se întreabă adeseori de unde provine această 
dependenţă, această nevoie de Wesley. Absența 
factorului patern în copilărie? Ştie foarte bine că 
e departe de a fi perfect, a avut destul timp s-o 
constate. E un tip zgomotos, autoritar și 
bănuitor, care se îmbufncază ore în şir, chiar 
zile, când ea îi iese din voie. La un moment dat, 
când i-a spus că este prea obosită pentru sex, n-a 
mai vorbit cu ea trei zile. Pe de altă parte, ştie să 
se poarte atât de tandru și de atent cu ea, s-o 
facă să se simtă cea mai importantă ființă din 
lume, s-o asigure că-i va fi veşnic alături, că 
orice obstacol poate fi depășit... Dacă l-ar suna 
ca să-i spună că nu se poate mișca, ar apărea 
imediat, la orice oră, gata s-o ajute. S-a simţit 
mereu protejată de primul şi singurul ei iubit. 
Când e alături de el are impresia că și-ar fi pus 
capotul ei preferat, moale și călduros, temându- 
se că dacă și-l scoate o să îngheţe, goală și 
vulnerabilă. 

Se uită la ceas. E 11. Cel mai probabil, Wesley 
e la lucru. Muncește de când îl știe la banca 
dintr-un oraș apropiat. 

Gândurile îi sunt întrerupte de sunctul unor 
cauciucuri scrâșnind pe pietrișul de pe alee. 
Ridică ochii. Mama ei a plecat să ia nutreţ 
pentru cai, iar instructoarea de călărie, Mel, vine 
abia la 2 după-amiaza, pentru prima lecţie a 


zilei. Cine să fie? Lasă roaba deoparte și se 
îndreaptă spre micul birou din fața grajdurilor, 
în ideea că poate a venit cineva să se înscrie la 
cursuri. În weckenduri copiii vin s-o ajute la 
curățenie, pentru că adoră caii, dar în cursul 
săptămânii n-o are decât pe mama ei. Mel dă 
lecţii și se ocupă de calul ei, pe nume Fargo, însă 
altceva nu face. Din când în când, Olivia mai 
lucrează cu călăreți experimentați, dar predarea 
propriu-zisă e treaba lui Mel. 

Nu recunoaşte nici autoturismul Audi 
argintiu, nici pe femeia înaltă și atrăgătoare care 
se îndreaptă spre poartă cu pași siguri și părul 
roșcat fiuturându-i pe umeri de sub un fes verde 
cu moț. Olivia își dă seama imediat că nu este 
din oraș, după haina elegantă de lână, 
pantalonii bine croiți și ghetele cu toc. Când 
ajunge în dreptul biroului, străina ezită, 
întrebându-se parcă dacă să intre sau nu. 
Adevărul este că locul arată ca o magazie și e 
mobilat sărăcăcios, cu un fișet metalic într-un 
colț și o masă de lucru în dreptul ușii, pe care 
tronează agenda cu programări la lecțiile de 
călărie. Wesley este cel care introduce evidenţa 
în computer, căci ea și mama ei sunt complet 
tehnofobe, imune la încercările bărbatului de a 
le iniția în informatică. Până la urmă, s-a văzut 
nevoit să le lase în pace. 

- Intraţi, o invită cu zâmbetul pe buze, văzând 
că femeia s-a oprit ezitant în prag. Aţi venit 
pentru o programare? 


Se duce în spatele biroului și se apleacă peste 
scaun ca să deschidă agenda. 

- Nu, mulțumesc, îi răspunde străina, parcă 
speriată de idee. 

Vorbeşte cu un accent nordic, cald și 
prietenos, care o face pe Olivia să se relaxeze. 

- Atunci, cum v-aș putea ajuta? 

- Dumneavoastră sunteți Olivia Rutherford? 

Aha, deci ca este. Desigur. Cum de nu și-a dat 
seama din primul moment? Ziarista despre care 
a avertizat-o Wesley. Iat-o ajunsă aici, în spațiul 
ei privat. Olivia n-are nici cea mai mică idee 
despre cum să se poarte cu ea în absența mamei 
sau a lui Wesley. 

- Cine întreabă, mă rog? îi răspunde glacial, 
cu bărbia ridicată și brațele încrucișate peste 
jacheta matlasată, ca o protecție. 

- Numele meu este Jenna Halliday. Lucrez la 
un podcast pentru BBC despre cele întâmplate 
aici acum douăzeci de ani. Ştiu că n-aţi vorbit 
niciodată cu presa, dar ce fac eu, un podcast, 
este puţin diferit, și speram că ați putea 
participa, deoarece... 

Oliviei îi vine greu să se concentreze asupra 
restului cuvintelor ieșite din gura  ziaristei, 
acoperite de bubuitul intens pe care-l simte în 
urechi. Ceva în genul: „să comunic opinici 
publice versiunea dumneavoastră“ și cum „un 
interviu în exclusivitate ar descuraja alți 
jurnaliști, care ar putea să apară“. A mai ascultat 
placa asta de câteva ori, însă a refuzat să discute 


cu presa despre accident. A refuzat atunci și cu 
atât mai mult o va face acum. 

Scutură din cap și își acoperă urechile cu 
mâinile, fără să-i treacă prin cap că ar putea 
părea nepoliticoasă sau infantilă. 

- Nu. Nu. Nu. NU. 

Jenna se opreşte din vorbit și trăsăturile i se 
înmoaie. Întinde o mână spre ea, dar se 
răzgândeșşte și o lasă în jos. Are ochii foarte verzi, 
observă Olivia, de culoarea agrișclor care cresc 
în curtea mamei. Agrișc de care nu s-a mai atins 
de la cinci ani, când a mâncat prea multe și a 
vomitat. 

- Îmi cer scuze, spune Jenna aproape în 
şoaptă, înroșindu-se puțin în obraji. Nu am vrut 
să vă supăr. Probabil că este în continuare 
extrem de dureros să nu știi ce s-a întâmplat cu 
adevărat. 

- Cu toate acestea, ați hotărât să veniți până 
aici și să staţi de vorbă cu mine? 

Olivia își trage umerii în spate, deși nu 
contează cât de dreaptă este. Nu va fi niciodată 
la fel de elegantă și de sigură pe ea ca această 
femeie. Această Jenna Halliday, care a trecut 
probabil prin viață știind precis ce - și pe cine — 
vrea. 

Străina lasă ochii în podea, apoi îi ridică. 
Olivia constată cu surprindere că privirea ei este 
deschisă, sinceră. 

- M-am gândit că ar fi corect să vă dau 
posibilitatea să ne împărtășiți povestea așa cum 


ați trăit-o, deoarece podcastul se concentrează 
asupra dispariției prietenelor dumneavoastră. 

- Povestea? Olivia simte cum o învăluie un val 
de căldură. Nu există nici o poveste. Ceea ce s-a 
întâmplat nu e material pentru distracţia altora. 
Este... trage adânc aer în piept, încercând să-și 
controleze emoțiile... este viața mea. 

- Înţeleg. 

- Cum? Olivia încearcă s-o umilească pe 
această intrusă. De când înţeleg jurnaliștii cu 
adevărat ceva? Vi s-a întâmplat vreodată așa 
ceva? 

- Ei bine, nu, dar.. 

- Ei bine, atunci nu mai vorbiți aiurea. Nu 
mai mințiți. 

- Îmi cer iertare, nici nu-mi pot imagina prin 
ce ați trecut, 

Olivia simte că i se scurg lacrimi pe obraji. De 
unde să înceapă? 

Jenna o priveşte calm, dar compătimitor, 
făcând-o să treacă printr-o dilemă. Ar vrea s-o 
urască pe această femeie, să dea vina pe ca 
pentru tot ce s-a întâmplat, pentru accident și 
pentru anii de după, pentru durerile ei, atât 
fizice, cât și emoționale. Pentru faptul că 
oamenii continuă s-o privească suspicios, s-o 
bârfească sau să se manifeste ostil pe faţă, 
obligând-o să se ascundă. Pe de altă parte, 
străina aceasta nu seamănă cu jurnalistele pe 
care le-a mai întâlnit până acum. Pare mai 
caldă, aproape empatică și cu adevărat dornică 


s-o asculte. Dar nu. În definitiv, i-a promis lui 
Wesley. Nu poate să-și încalce cuvântul dat. 

Jenna vâră mâna în geantă, scoate o carte de 
vizită și i-o întinde Oliviei, care o ia și o aruncă 
pe birou ca pe o murdărie. 

- O să plec, dar, dacă vă răzgândiţi, aveți acolo 
datele mele. Mai rămân în oraș până vineri. 

Trec câteva secunde de tăcere jenantă, apoi 
Jenna schițează un zâmbet și iese din birou 
fiuturându-și mândră coama roșcată. Oliviei îi 
aminteşte de un armăsar roib pe care l-au avut 
mai demult la grajd. Respiră ușurată, constatând 
că-i tremură picioarele. Se lasă să cadă pe un 
scaun, cu o senzație de usturime în gât, 

Wesley are dreptate. În nici un caz nu trebuie 
să accepte să-i dea un interviu femeii acesteia. 
Nici gând. Ştie foarte bine că, dacă începe să 
vorbească, riscă să nu se mai poată opri. 

JENNA 


Nu mă surprinde câtuşi de puţin că Olivia a 
refuzat interviul. Mă aşteptam, dar sunt 
hotărâtă să nu renunţ. Trebuie să existe o 
modalitate de a-i înlătura barierele. Ceea ce m-a 
surprins însă au fost fragilitatea și tristețea ci 
profundă. Mi-a vorbit cu atâta patimă, încât mi- 
a fost limpede că era pe punctul să dea frâu liber 


emoțiilor, să le lase să țâşnească la suprafață ca 
un înotător din valuri. 

Spre deosebire de mine, care aș face orice 
pentru a-mi ascunde adevăratele sentimente, 
precum un scafandru nebănuit de nimeni. 

Ca în seara când ne pregăteam de culcare și 
Gavin m-a informat că se mută în altă parte. Eu 
stăteam la măsuța de toaletă și mă demachiam, 
privindu-l în oglindă. Își scosese tricoul, 
amintindu-mi că nu mai făcuserăm sex de 
câteva luni, ceea ce era neobișnuit. Fuseserăm 
amândoi extrem de ocupați, eu cu slujba mea de 
la BBC, iar cl ca director financiar. Prin urmare, 
m-am ridicat, mi-am dat jos pijamaua și m-am 
îndreptat spre el cu gesturi sugestive. M-am 
ridicat pe vârfuri ca să-l sărut, și nu mică mi-a 
fost mirarea când m-a împins deoparte. 

- Îmi pare rău, Jenna. Nu mai pot continua 
aşa. 

M-a numit „Jenna“, nu Frumuseţe, așa cum 
mă alinta de obicei. Asta m-a deranjat cel mai 
tare, în prima clipă. Apoi mi-a explicat că avea 
nevoie să se distanțeze de căsnicia noastră, în 
timp ce îl ascultam umilă, așezată pe marginea 
patului. Își făcea bagajul, iar eu încercam din 
răsputeri să-mi păstrez calmul, deși mă simțeam 
ca şi cum aş fi primit un pumn în plex. Îmi 
venea să urlu, să-l implor să nu plece. Dacă aș fi 
lăsat să transpară măcar jumătate din patima 
Oliviei, oare aș fi reușit să-mi salvez căsnicia? 


Mă pregătesc să intru în mașină când o 
vechitură de Land Rover, afișând pe laterale 
Școala de echitație şi pensiunea de cai din 
Stafferbury, trage lângă mine. Din mașină 
coboară o femeie la vreo șaizeci de ani. Este 
înaltă și pare în plină formă. Atrăgătoare, în 
genul oamenilor care muncesc mult în aer liber. 
Ghicesc imediat că este mama Oliviei. 
Asemănările sunt şocante: aceiași ochi gri 
adânciți în orbite, același nas ascuțit, aceeași 
atitudine defensivă. Trece prin fața maşinii mele 
cu un sac mare de nutreţ pentru cai în spinare, 
privindu-mă cu ochi strălucitori. Mă aştept să se 
apropie de portieră şi inima îmi bate mai 
puternic în timp ce rememorez expresiile uzuale 
pe care le folosesc în astfel de situaţii. Din 
fericire, se îndepărtează spre poarta lungă și 
joasă din lemn. Mă întreb dacă n-ar fi cazul să 
cobor și să vorbesc cu ea, dar mă tem că e şi mai 
reticentă decât fiica ei. 

Când dau cu spatele, văd că mă urmărește 
atent, cu o mână pe ivărul porții grele și sacul de 
furaj la picioare. Probabil că morișca zvonurilor 
funcţionează la capacitate maximă și a aflat deja 
cine sunt. Continuă să-mi apară în oglinda 
retrovizoare în timp ce ies într-un drum șerpuit 
care duce în strada principală. Sunt cu gândurile 
aiurea și iau prea repede un viraj în ac de păr, 
aproape percutând BMW-ul care vine din 
direcția opusă. 


Apăs cât pot de tare pe frână şi îmi ţin 
respirația. Îl văd pe șoferul din cealaltă mașină, 
un tip brunet, cam de vârsta mea, cum 
articulează distinct din spatele parbrizului: 
„Tâmpita dracului!“ les în strada principală. 
Chiar înaintea drumului care duce la menhire se 
deschide o alee către o parcare. Intru, las mașina 
şi o iau pe cărarea care, trecând pe lângă stânci, 
duce la un şir de magazine și de cafenele. E frig, 
respirația mi se transformă în aburi groși. Îmi 
trag mai bine căciula pe cap simțind cum 
umezeala mi se strecoară prin haine. Formez din 
mers numărul subcomisarului Crawford, primit 
de la Brenda, însă intră căsuţa vocală, așa că îi 
las un mesaj în care îi explic cine sunt și de 
unde am numărul lui. Mă opresc în faţa unei 
case frumoase, în stil Tudor, pe a cărei fațadă 
este desenată cu litere albe, înflorite inscripția 
Bca's Tearoom. O pancartă plasată pe trotuar 
precizează că localul se află la etaj. O pauză de 
cafea m-ar ajuta să-mi pun ordine în gânduri. 
Aş vrea, totodată, să pun pe hârtie câteva 
elemente din discuția cu Brenda, pe care să le 
reiau cu subcomisarul Crawford. 

Urc pe scările înguste și ajung pe palier cu 
respiraţia întretăiată. O ușă deschisă lasă să se 
vadă o încăpere primitoare, cu grinzi aparente și 
podeaua ușor înclinată. Covorul este roșu, uzat, 
până la nuanțe de roz fanat pe alocuri, iar 
chelnerițele (constat că sunt numai femei) 
poartă uniforme de modă veche, negre, cu 


şorțuri albe și pălărioare asortate. O capcană 
pentru turiști, îmi spun. Două ferestre arcuite 
dau spre strada principală, iar în zare se văd 
menhirele. 

- Cu ce vă putem servi? mă întâmpină o 
tânără care nu pare să fl împlinit optsprezece 
ani. 

E stingheră, făcându-mă să presupun că s-a 
angajat recent. 

- Aveţi vreo masă liberă? 

Știu că întrebarea pare prostească, pentru că 
doar una este ocupată de un cuplu în vârstă. 
Chelnerița mă privește fără să-și ascundă 
curiozitatea. 

- Pentru o singură persoană? 

- Da, vă rog. 

Nu mă deranjează să mănânc singură. Ca 
jurnalistă, sunt obișnuită, mai ales din perioada 
în care lucram pentru o agenţie de presă și 
petreceam ore în șir așteptând în stradă 
politicieni sau vedete, după care îmi 
transmiteam materialul prin telefon. Mă 
ghemuiam pe o bordură sau într-un colț mai 
ferit şi mâzgăleam febril primul paragraf, ca să 
nu mă bâlbâi, căci trebuia să-i recit rapid 
povestea unui redactor nervos. 

Tânăra mă conduce la o masă de lângă 
fereastră și îmi ia comanda. După ce pleacă, 
arunc o privire în jur. Sala e mică, n-are mai 
mult de șase mese. Cei doi bătrâni își sorb 
tacticos ceaiul din cești de porțelan. Femeia, cu 


părul de un blond strident, mă spioncază 
bănuitoare. Îi zâmbesc, dar își fereşte privirea, 
fără nici o reacţie. Drăguţ, ce să zic? Probabil că 
s-a dus vorba despre prezența mea aici. Îmi 
deschid carnețelul de notițe, încercând din 
răsputeri să nu mă las impresionată. Ochii îmi 
fug pe pereţii neuniformi, cu vopseaua groasă 
crăpată pe ici, pe colo. Mesele și scaunele sunt 
din mahon masiv. Cineva a agăţat un șirag de 
stegulețe triunghiulare lângă barul pe care 
tronează brioşe roz și galbene, aşezate pe 
farfurioare de porțelan de culoarea flldeșului. 
Îmi imaginez localul în sezon, plin de turiști care 
încearcă să se bucure de pitoresc. 

Iau pixul şi scriu rapid: Olivia a declarat că a 
fost urmărită. Subliniez „urmărită“ de trei ori. 
Mă întreb de ce n-a apărut nimic în presă despre 
asta. Brenda mi-a spus că aflrmația nu s-a 
confirmat. Sau... Molfăi capătul pixului. Sau 
poliția nu a crezut-o. Scot telefonul din buzunar 
şi îl așez pe masă. Nici un semn de la 
subcomisarul Crawford. Abia aştept să stau de 
vorbă cu el. 

- Poftiţi cafeaua neagră și brioșa cu lămâie, 
apare chelnerița lângă umărul meu. 

Îi mulțumesc şi încep să mănânc, deşi sunt 
sătulă după micul-dejun oferit de Brenda. De 
fapt, nici nu voiam brioșa. E doar puterea 
obișnuinței. De când m-a părăsit Gavin, am 
început să simt nevoia de zahăr. Unii oameni 
slăbesc când sunt nefericiţi, la mine e invers. 


Îmi beau cafeaua uitându-mă pe geam, cu 
gândul la discuţia cu Brenda. Comportamentul 
ciudat al unui bărbat de afară îmi distrage 
atenția. Măsoară strada cu privirea, în sus şi în 
jos, în timp ce vorbește la telefon, ca și cum ar 
aştepta pe cineva. Nu, mai curând ca şi cum ar 
căuta pe cineva. Mă retrag instinctiv când ridică 
ochii spre fereastra lângă care mă aflu. N-aș 
putea spune de ce reacționez așa. Când mă 
întind din nou spre geam, constat că a dispărut. 

Mă întorc la carneţelul meu să notez ce-am 
aflat despre Ralph Middelton când omul de afară 
își face apariția în ceainărie. Gâfâie puțin după 
ce a urcat scara abruptă. E cam de vârsta mea, 
brunet și înalt, din moment ce trebuie să se 
aplece ca să intre pe ușa joasă. Îşi ține o mână în 
buzunarul jachetei negre, marca North Face, pe 
sub care poartă cămașă și cravată. 

- Wesley, îl întâmpină una dintre chelneriţe, o 
brunetă frumoasă de vreo douăzeci de ani. 

„Wesley?“, îmi sună imediat un clopoțel în 
cap. lubitul Oliviei? Mă uit la el cu coada 
ochiului, aplecată deasupra carnețelului. Tipul 
arată bine şi o ştie. 

Apoi am o revelație: nu cumva pe mine mă 
căuta? Olivia trebuie să-i fi povestit că am 
vizitat-o mai devreme. 

- Izzy, îi răspunde la salut, înlănțuind cu 
braţul talia subţire a fetei. 

Cei doi clienți în vârstă urmăresc și ei scena, 
femeia abia ascunzându-și disprețul din privire. 


Devine interesant, îmi spun îndreptându-mi 
spatele și luând încă o gură de cafea. 

Wesley sporovăieşte cu Izzy şi cu cealaltă 
chelneriță, pe care se pare că o cheamă Chloë. 
Brațul său e tot peste șoldurile brunetei. Deci 
face parte din specia aceea, îmi spun, 
nescăpându-l din ochi. Un fel de „mare 
şmecher“, cum ar fl spus mama. Știu că m-a 
văzut, tocmai pentru că se preface că nu-l 
interesez. Sala  ceainărici este scena, iar 
personajul principal tocmai şi-a făcut apariția. 
Joacă pentru mine. 

Izzy îl conduce la o masă plasată în diagonală 
față de a mea. Comandă ceva din meniu evitând 
să se uite înspre mine. Chelnerița dispare, iar eu 
mă prefac adâncită în ecranul telefonului în 
timp ce-l urmăresc discret. E agitat, bate 
darabana cu degetele pe fața de masă în carouri. 
Își mută privirea rapid dintr-un colț în altul, 
până când, brusc, se opreşte la mine. Are ochi 
foarte albaștri, pătrunzători. Îi mijește suspicios, 
dar nu scoate nici o vorbă. Îmi cobor privirea și 
continui să fac să defileze imagini pe ecranul 
telefonului, deşi semnalul e slab şi nu se încarcă 
mai nimic, conștientă că individul mă flxează. 

Hotărăsc că nu-mi place deloc. E prea arogant, 
prea sigur pe el, de-a dreptul nesimțit. Când 
ridic ochii din telefon constat că se uită la mine 
cu cel puţin tot atâta dezgust. Încasez șocul și îi 
susțin privirea. 


- Tu eşti jurnalista aia, așa-i? strigă nervos din 
celălalt colţ al încăperii. 

Femeia în vârstă a rămas cu ceașca de ceai în 
aer. 

- Da, eu sunt, încerc să-i răspund cât mai 
calm, deși inima parcă vrea să-mi spargă pieptul. 

N-aş putea spune din ce cauză. De rușine, de 
furie sau din ambele motive. 

- Îți închipui probabil că e distractiv să vii aici 
şi să distrugi viețile unor oameni? 

Mă încrunt. 

- Nu vreau să distrug viața nimănui. 

- Vrei să scoţi iar mizeria la suprafață. 

- Am venit să fac un podcast. 

Râde gros și se întoarce spre Izzy, care îi aduce 
pe tavă un mic-dejun englezesc complet. Ridică 
din sprâncene spre cuplul în vârstă. 

- Crede că apare din senin aici și rezolvă cazul, 
explică zeflemitor asistenţei, ca un politician. De 
douăzeci de ani, poliția n-a reușit să afle ce s-a 
întâmplat cu sora ta, Iz, și cu prietenele ei. Vine 
acum Nancy Drew şi crede că le știe ea pe toate. 

Izzy e rudă cu una dintre fetele dispărute? 
Sally era și ea brunetă şi avea tenul la fel de 
palid. Trebuie neapărat să stau de vorbă cu 
chelnerița, îmi spun. 

- Nu cred asta. Am venit aici ca să obțin 
informații. Atât și nimic mai mult, îi răspund. 

- Gata, Wes. Nu vreau să-mi deranjezi clienții. 
Ia și mănâncă în liniște, îl pune la punct tânăra. 


Sunt surprinsă. După cum se gudura pe lângă 
el mai devreme, nu m-aş fi așteptat la o 
asemenea atitudine fermă. Izzy îmi aruncă un 
zâmbet cald și Wesley își ține gura, din fericire. 

Închid carneţelul, împing într-o parte cafeaua 
neterminată și brioșa și mă ridic. Mi-a pierit 
pofta de mâncare. Achit nota și părăsesc localul, 
simțind privirea arzătoare a lui Wesley între 
omoplaţi. 


Afară a început să plouă mărunt. Intru în 
micul magazin de suvenire de alături, unde 
miroase a tămâie. Bănuiala că Wesley o să mă 
urmărească mi se confirmă, căci îl văd ieșind 
după două minute, căutându-mă din ochi pe 
stradă. Care-i problema lui? Sunt conștientă că 
mă port ciudat și sper ca fata din spatele 
tejghelei să nu-și închipuie să vreau să fur ceva. 
Din fericire, se joacă cu șuvițele roz de păr, 
adâncită într-o revistă. Nici nu mă bagă în 
seamă. La radio se aude cântecul „Last 
Christmas“, pe care puștoaica îl fredonează 
absentă. Mă prefac interesată de mărunțișurile 
înşirate pe rafturi. Atitudinea lui Wesley mă 
pune pe gânduri. De ce îl deranjează atât de tare 
prezența mea aici? 

Mă ascund în spatele unui stand pe care 
atârnă eșarfe ţipătoare și îl văd scoțându-și 
telefonul mobil din buzunarul jachetei. 

- Am pierdut-o, îl aud spunând. Mă întorc ca 
să termin de mâncat. Da, iubito, așa cum ţi-am 
mai spus... 


Nu aud continuarea, căci bărbatul intră 
înapoi în clădirea ceainăriei. Profit de ocazie și 
mă grăbesc să ajung la mașină înainte să mă 
poată vedea pe fereastra de la etaj. 

Să fi fost trimis de Olivia? Și dacă așa stau 
lucrurile, de ce? 

Din cer se scurg șuvoaie în timp ce notez 
grăbită în coconul cald al mașinii. Geamurile s- 
au aburit de la respirația mea. Plouă atât de 
violent, încât dealurile din jur şi cerul au 
dispărut complet. Izzy Thorne? Trebuie să stau de 
vorbă cu ea urgent. Nu știu unde locuiește, așa 
că voi fi nevoită să mă întorc la ceainărie ca să 
aflu, preferabil în absenţa lui Wesley. Mă uit la 
ceas. A trecut o oră de când am plecat, sper că 
şi-a terminat gustarea,. 

Îmi îndes bine fesul pe cap, strecor înapoi în 
geantă carnețelul și telefonul și ies din mașină. 
O să pândesc din interiorul unui magazin 
plecarea bărbatului, apoi o să încerc s-o abordez 
pe chelneriță. 

Nu am ieșit bine din parcare, că începe să-mi 
vibreze telefonul. Pe ecran apare un număr 
necunoscut. Mă adăpostesc sub copertina unci 
toalete publice și răspund. Aud cu plăcere o voce 
masculină care se prezintă drept subcomisarul 
Crawford. 


- Vă mulţumesc pentru apel, îi spun. Îmi dau 
seama că sunteți extrem de ocupat. 

Rafalele de vânt sunt atât de puternice, încât 
abia îl aud. Când mă aplec ca să protejez 
telefonul, stropii grei de ploaie îmi răpăie pe 
spinare. 

- .. ca o favoare pentru Brenda, dar nu știu 
cât de multe vă pot dezvălui. 

- OK, îi răspund. În această etapă, încerc să 
adun cât mai multe informații. V-aș fi foarte 
recunoscătoare dacă ne-am putea vedea la o 
cafea, la un moment dat. 

- Am o zi plină, dar vă propun să bem un 
pahar după ce termin programul. 

Accept mulțumindu-i, iar vocea lui pare mai 
amabilă când îmi dă întâlnire la The Raven, la 7 
seara. 

Pun telefonul la loc în geantă și mă îndrept 
către  ceainărie cu pași mai ușori, dar 
entuziasmul îmi dispare când îl văd pe Wesley 
venind înspre mine. La naiba, speram să nu mai 
dau peste el. 

Se oprește în fața mea, blocându-mi drumul. 
Trag umerii în spate, hotărâtă să nu mă las 
intimidată. Am mai întâlnit genul ăsta de 
indivizi. 

- Văd că tot bântui pe aici, ca un miros urât, 
începe fără altă introducere. 

- Aşa se pare, îi răspund încrucișându-mi 
braţele la piept. 

Oftează și trăsăturile i se destind. 


- Ascultă, nu vreau ca Liv să mai sufere, 
înţelegi? A trecut prin destule necazuri. 

Schimbarea lui de atitudine mă face să ezit o 
secundă. Îl încadrasem deja în categoria 
golanilor. Pe de altă parte, felul în care-mi 
blochează calea mă face să rămân precaută cu 
privire la adevăratele lui intenții. 

- Nici eu nu vreau să o fac să sufere, dar 
podcastul meu va arunca o lumină nouă asupra 
celor întâmplate aici cu douăzeci de ani în urmă. 
S-ar putea chiar să-i îndemne pe alții să 
povestească ce-și mai amintesc. Nu vreţi să aflați 
ce s-a întâmplat cu Sally, Katie și Tamzin? 

Se încruntă. Suntem amândoi uzi leoarcă, iar 
în părul lui stau agățate picături de apă. 

- Sunt multe lucruri pe care nu le înţelegi din 
orașul ăsta. Aici s-au întâmplat lucruri stranii, 
continuă, coborând vocea. Pădurea e bântuită, la 
fel și Coridorul Diavolului. Despre menhire se 
spune că mustesc de energie mistică. Ai auzit de 
liniile de forță? 

- Nu, nu tocmai, încerc să-i răspund fără să 
par prea sceptică. Ce vrei să sugerezi? Că 
dispariția fetelor a fost un fenomen 
supranatural, paranormal? 

Își trece mâna prin părul ud. 

- Cine ştie? Ascultă-mă, nu-mi pasă ce faci 
aici. E treaba ta dacă vrei să-ți pierzi vremea cu 
povestea asta, dar las-o pe Olivia în pace, te rog. 
Au calomniat-o destul localnicii. 


Inainte să apuc să-i răspund, se îndepărtează 
rapid, cu mâinile în buzunare și capul aplecat 
sub ploaie. 

Mă îndrept spre ceainărie cu gândul la 
conversaţia pe care tocmai am purtat-o. 
Calomniată? Cum așa? Probabil că i-a fost 
foarte greu în perioada aceea; înțeleg de ce 
iubitul ei este atât de protector. 

Aud cacofonia oamenilor icșiți în pauza de 
prânz, iar mirosul de cafea fierbinte și șuncă 
prăjită mă înconjoară încă de pe scări. Aproape 
toate mesele sunt ocupate. Chelneriţele se învârt 
încolo și încoace ca niște coțofene în uniformele 
lor alb cu negru. Îmi spun că n-am nici o şansă 
să vorbesc cu Izzy. Mă opresc în prag și o văd 
traversând încăperea cu o tavă plină de farfurii 
murdare. Părul negru, legat în coadă, i se 
leagănă pe spate. Îi fac semn să se apropie. 

- Bună, mă salută prietenos. Cum de te-ai 
întors așa de repede? Du-te la masa aceea din 
colț, până nu se ocupă. 

- De fapt, am venit ca să vorbesc cu tine, dar 
văd că eşti foarte ocupată. 

- Ah, înţeleg. Despre podcast? Ai aflat că sunt 
sora lui Sally? 

Îi răspund înclinând din cap şi o văd 
mușcându-și buza, cu ochii la agitația din jur. 

- Dă-mi o carte de vizită, ca să te sun, îmi 
cere. 

Scot una din portofel și i-o las pe tavă, lângă 
farfurii. 


- Îţi mulțumesc. Sunt în oraș până vineri, dar 
aș vrea să discutăm cât de repede posibil. 


Între timp, nu am altceva de făcut decât să mă 
duc înapoi la cabana din pădure, așa că pornesc 
pe strada principală către parcare. Ploaia a trecut 
prin haina de stofă, iar pantalonii îmi sunt 
leoarcă de la genunchi în jos. Abia aștept să mă 
schimb în ceva mai confortabil - mi-a intrat 
frigul în oase. Am greșit când m-am îmbrăcat ca 
pentru o zi normală de lucru, în loc să aleg 
blugi, cizme de cauciuc și un impermeabil. Am 
vrut să mă impun prin aspectul profesional. Ha, 
mare succes am avut! Îmi dau seama că râd tare 
când femeia care trece pe lângă mine mă 
priveşte ciudat. Împinge un cărucior de 
cumpărături ecosez și îmi dau scama că o 
cunosc de undeva. Este doamna în vârstă din 
salonul de ceai, de mai devreme. Îi zâmbesc, iar 
ea se oprește și mă ia de mână. 

- Dumneavoastră sunteți jurnalista? 

- Da. Mă numesc Jenna Halliday. 

Îmi dă drumul și mă privește clipind des. Are 
părul îngălbenit de la tutun și un chip aspru, cu 
buze înguste. Nu se prezintă. 

- Locuiam aici când s-a întâmplat. Lângă 
Tamzin Cole și părinţii ei. Ciudaţi oameni. 
Zgomotoși. Plebei, mă înţelegeți? 

Nu reacționez în nici un fel. 

- Tamzin aia a înșirat toți băicții din oraș. Nu 
m-ar mira să fi fugit cu unul dintre ei. 

- Dar ce-mi puteţi spune despre Sally și Katie? 


Strânge din buze ca și cum ar trage dintr-o 
țigară imaginară. 

- Despre ele nu știu mare lucru, dar cred că 
toate erau puse pe rele. Cum să fugi așa, fără să 
le spui nimic părinţilor? Nu-i normal. 

- Poate că n-au fugit. 

Râde sec. 

- Da? Și atunci ce s-a întâmplat cu ele? Au 
fost răpite de extratereștri, cum cred unii de pe 
aici? Prostii. Ascultați-mă pe mine, femeia aceea, 
Olivia Rutherford, ştie exact ce s-a întâmplat. 
A fost complicea lor. Dacă n-ar fi rămas blocată 
în mașină, ar fi fugit şi ea cu ele. Acum se ține 
tare, nici usturoi n-a mâncat, nici gura nu-i 
miroase. La fel ca maică-sa. Încuiate. N-am eu 
timp de ele. 

Bătrânica îmi lasă impresia că n-are timp 
pentru nimeni. E limpede că-i place să bârfească, 
dar n-are nici o informaţie concretă. Cu toate 
acestea, ar fi interesantă pentru podcast. 
O întreb dacă ar accepta s-o fllmez, dar mă 
refuză şocată. 

- Nu, mulțumesc. Oricum, vă pierdeţi vremea 
pe aici, dacă vreţi să ştiţi părerea mea. 

- De ce credeți c-au fugit? o întreb ca s-o fac 
să vorbească în continuare. 

- Mă rog, nu ştiu ce să zic despre celelalte 
două, dar părinții lui Tamzin Cole se certau tot 
timpul. Cred că soțul a plecat cu altă femeie 
înainte de dispariția fetei. Oh, dar cum mai 
urlau unii la alții! Auzeam totul prin pereți. 


Vibrau geamurile de la înjurăturile lor. Nu cra 
un cămin fericit. Poate că Tamzin a vrut să 
pornească de la zero, să-și facă o viață a ei. 

- Familia Cole mai locuiește în Stafferbury? 

- Nu. S-au mutat până la urmă. N-am idee pe 
unde. Să fie sănătoși, din partea mea. În fine, 
trebuie să plec. Doar n-o să stau toată ziua la 
bârfe. Stan al meu mă așteaptă în mașină, și n- 
am apucat să cumpăr pâine. Ah, nu m-am 
prezentat. Numele meu e Rita. Îmi zâmbește, 
dezvăluind niște incisivi laţi, după care apucă 
mânerul căruciorului și porneşte spre celălalt 
capăt al străzii principale, unde se află un mic 
magazin Co-op. 

Se aude un tunet și ploaia se întețește, 
făcându-i pe oameni să se refugieze care pe unde 
apucă. Fug până la parcare și mă sui în mașină, 
mulțumită să regăsesc interiorul cald și uscat. 
Mă întreb dacă opinia Ritei despre dispariția 
tinerelor este larg împărtășită de comunitatea 
locală și îmi propun să fac un mic sondaj, cu 
gândul la afirmația lui Wesley despre 
„calomnierea“ Oliviei. Ies din parcare, însă nu 
apuc să intru pe şosea, căci sunt obligată să 
frânez brusc: mi-au sărit în față trei adolescente 
vesele, ținându-se pe după gât. Una poartă pe 
cap o căciulă de Moş Crăciun, iar alta are 
beteală roz agățată în păr. Par de vârsta liceului. 
Vârsta pe care ar fl trebuit s-o aibă Tamzin, Sally 
şi Katie când au dispărut. Le privesc cu inima 
grea câteva clipe, apoi îmi urmez drumul în 


ritmul frenetic al ștergătoarelor care încearcă 
zadarnic să ţină pasul cu diluviul. Abia văd la 
câțiva metri în față pe Coridorul Diavolului, așa 
că sunt nevoită să încetinesc ca să nu ratez 
ieşirea spre complexul turistic. Ajunsă lângă 
căsuţa mea, opresc motorul și rămân câteva 
clipe în mașină. Copacii se zbuciumă sub vântul 
mânios, iar frunzele lor foşnesc ca și cum și-ar 
împărtăși secrete. Stropii de ploaie clipocesc 
sonor în băltoacele nămoloase. 

Ies fără chef din maşină și mă îndrept cu paşi 
mari spre ușă, oprindu-mă doar cât să-mi extrag 
tocul din noroiul de pe alee. În dreptul intrării 
aproape că alunec pe ceva. Mă uit la treaptă și 
constat îngrozită că e plină de sânge și de bucăți 
de carne. Par să fie resturile unui șobolan sau ale 
altui rozător. Împing mizeria la o parte cu 
piciorul și deschid ușa, cu inima bătând să-mi 
spargă pieptul. Stomacul mi se strânge sub valuri 
succesive de greață. Închid uşa, cu speranța că 
leșul a fost adus de o vulpe sau de o pisică și că 
nu reprezintă un fel de avertisment adresat mie. 

OLIVIA 
BMW-ul bleumarin-închis al lui Wesley se 


opreşte în fața grajdurilor la ora trei după- 
amiaza, chiar când iese Olivia din biroul 


improvizat în magazie. Incă n-au avut timp să 
stea de vorbă, cu excepția scurtei discuţii în care 
Olivia l-a informat despre vizita jurnalistei, 
făcându-l să demareze valvârtej. Nici n-a apucat 
să-l întrebe unde dispăruse noaptea trecută. 
Acum, Wesley stă de vorbă cu mama ei în 
parcare. A început să plouă din nou și cerul are 
culoarea cenușii. Ridică amândoi privirea când 
Olivia vine să le deschidă poarta. 

- Cum e? Ai găsit-o pe jurnalistă? Unde ai stat 
atâta? îl asaltează cu întrebările. 

- A trebuit să mă întorc la muncă. Am și eu 
un serviciu, îți amintești? Am pretextat o durere 
de stomac ca să-mi dea voie să plec mai 
devreme. De fapt, adaugă schițând o 
strâmbătură, nici măcar n-am minţit. Nu mi-a 
fost bine toată ziua. 

- Vă las, le spune mama ei făcându-i cu ochiul 
Oliviei. 

Intră în birou, iar tânăra își dă seama că 
Wesley trebuie să-i fi povestit totul deja, altfel ar 
fi rămas să-l asculte. Așa e mama ei, tot timpul 
se ţine la curent cu noutățile. Îi place să ştie tot 
ce se întâmplă în Stafferbury. După accident, 
Olivia i-a propus să vândă totul și să se mute 
din oraș. Nu departe, poate în localitatea de 
alături, ca să rămână aproape de Wesley. Mama 
ci a fost oripilată de idee. 

- E o afacere de familie. Bunicii tăi s-ar 
întoarce în mormânt dacă am pleca de-aici. 


Așadar, rămăseseră în Stafferbury, iar Olivia 
fusese nevoită să se învețe cu privirile piezișe, cu 
acuzaţiile și bârfele. Apoi, când ieșise din 
convalescență şi îşi  recăpătase puterile, 
descoperise că viața ei era atât de strâns 
întrețesută cu cea a orașului, încât i se păruse de 
neconceput să mai plece. 

- Am înțeles, dar unde ai dispărut noaptea 
trecută? îl întreabă. 

- Noaptea trecută? repetă Wesley, clătinându- 
se jenat pe călcâie. 

Poartă o pereche de adidași cu talpă groasă, 
urâţi, care i s-ar fi potrivit cu vreo douăzeci de 
ani în urmă. 

- M-am trezit și nu erai în pat. 

- Ah, da... n-am putut să dorm. Simţeam 
nevoia să ajung în patul meu, iar tu dormeai așa 
de frumos, încât nu m-a lăsat inima să te 
trezesc. 

- Așadar, ai hotărât să te strecori afară în 
mijlocul nopții, se încruntă Olivia. 

- Mai precis, în dimineața asta, foarte 
devreme. 

Aşa să fi fost? Nu-şi mai aduce aminte cât 
arăta ceasul când i-a descoperit absența. Tot ce 
ştie e că afară era încă beznă. Dar, cum până la 
7.30 nu se vede nici o lumină, poate că spune 
adevărul. În orice caz, a plecat înainte de şase 
dimineaţa, când a pornit alarma. 

- Parcă te-am văzut cu Izzy la cafenea. 


Își reproşează pe loc că pare atât de nesigură și 
de dependentă de cl. Dar fata seamănă perfect 
cu Sally, ceca ce nu trebuie să-i fi scăpat nici lui 
Wesley. Imediat după accident, Oliviei i s-a 
întâmplat de mai multe ori s-o ia drept Sally, să 
aibă impresia stranie că prietena ei n-a dispărut, 
ci se plimba nepăsătoare pe străzile orașului, cu 
coada neagră, lucioasă fluturându-i pe spate. 
Trezirea la realitate era atât de dureroasă, încât o 
proiecta instantaneu într-un vârtej de nostalgie 
şi regrete pentru singura și cea mai bună 
prictenă pe care o avusese vreodată. Cu vreo zece 
ani în urmă a încercat să se apropie de Izzy, în 
ciuda diferenței mari de vârstă dintre ele, 
invitând-o să bea un pahar împreună. Izzy a 
acceptat, dornică să împărtășească amintiri și 
anecdote despre sora dispărută, cu toate că 
părinţii ei nu mai voiau să aibă nimic de-a face 
cu Olivia. Au petrecut câteva nopți lăsându-se 
purtate de valul amintirilor, însă Olivia și-a dat 
seama că asemănarea lui Izzy cu sora ei nu făcea 
decât să-i amplifice suferința. A înțeles că 
prictenia trebuie să vină de la sine, că nu poate 
fi impusă cu forța, oricât de mult şi-ar dori-o 
amândouă. 

- Mda, am schimbat câteva vorbe, îi răspunde 
Wesley pe un ton voit nonşalant. Când termini 
aici? Mă gândeam să mergem la pub. 

- Pe la cinci. 

- Dumnezeule, Livy, măcar  prefă-te 
entuziasmată! Râde cu poftă și îi atinge ușor 


obrazul cu mâna, lăsând-o să întrevadă, pentru 
o fracțiune de secundă, o undă de vulnerabilitate 
în ochii lui. Înţeleg că perioada asta a anului nu- 
i ușoară, dar te iubesc, să știi, și aş face orice 
pentru tine. 

- Știu, îi răspunde scurmând cu tocul cizmei 
în betonul din curte. 

N-are nevoie de cineva care să-i poarte de 
grijă. E o femeie în toată firea, dar toată lumea o 
tratează ca pe un copil. Pe de altă parte, n-ar fi 
putut trece prin tot ce a trecut fără ajutorul lui. 
Iar acum a ajuns să se întrebe dacă îl iubește cu 
adevărat sau îl vede ca pe o posesiune. 

- Știu că nici unul dintre noi nu vrea copii... 
continuă el, făcând-o să tresară. 

- Stai! N-ai impresia că abordezi un subiect 
cam greu pentru o seară de joi? 

Râde. Are gura prea mare, prea lată pentru 
chipul lui, ceea ce-i permite să treacă 
instantaneu de la o expresie de bucurie la una de 
nemulțumire. 

- Mă gândesc că poate ar fi momentul să 
avansăm. Să locuim împreună. Pot să am grijă 
de tine, să ştii. Ai nevoie de mine, Liv. lar eu am 
nevoie de tine. Am forma un cuplu în toată 
regula. 

- Suntem un cuplu în toată regula. 

- Ştii foarte bine ce vreau să spun. Te-ai putea 
muta în apartamentul meu, ai putea să scapi 
de... 


Face un semn sugestiv din cap către biroul 
unde se afiă mama ei. 

Vrea cu adevărat să scape de ea? Au fost 
întotdeauna foarte apropiate și se înţelege bine 
cu Wes. E o casă prea mare pentru o femeie 
singură. l-ar părea rău s-o lase aici. Ca să nu 
mai spunem că detestă apartamentul prăpădit al 
lui Wesley. 

- Cum rămâne cu mama? 

- O să se descurce, e puternică. Oricum, ai 
continua să vii în fiecare zi la muncă, nu-i așa? 

- Pot să mă mai gândesc? 

- Doar nu vrei să spui că te-am luat prin 
surprindere, oftează cl. Suntem împreună de 
douăzeci de ani. 

Propunerea chiar vine ca o surpriză, dar ceea 
ce o miră și mai tare este momentul pe care l-a 
ales Wesley. 

Derreck le zâmbi larg, făcându-le loc să intre în 
vilă. Totul era atât de opulent, încât lui Stace nu-i 
venea să-şi creadă ochilor. Era ca un palat, cu 
pardoseală din marmură şi o scară interioară 
impresionantă care conducea la cinci camere duble. 
Aveau la dispoziție două săli de baie cu căzi mari 
cât nişte piscine şi o bucătărie echipată modern. In 


faţă se vedea râul, iar partea din spate dădea spre o 
grădină privată, protejată de privirile vecinilor prin 
garduri vii înalte şi arbori exotici. Cu toate că, din 
spusele lui Derreck, proprietăţile alăturate erau 
libere. Pe peluză se vedeau o piscină de formă ovală, 
o terasă protejată de soare şi un grătar. 

- Cum îşi permite Derreck toate astea? şopti 
Stace după ce îşi luară în primire camerele. 

- Totul e mult mai ieftin în Thailanda, îi 
răspunse John-Paul pe un ton atotştiutor în timp 
ce-şi așeza hainele în sertarele comodei. Și are o 
slujbă bună. Lucrează la o bancă de investiţii. In 
sfârşit, s-a aşezat la casa lui. 

- Iubită? 

John-Paul ridică ochii din valiză şi o privi 
arcuind sprâncenele. 

- De ce? Te interesează? 

Pufni în râs. Nu fusese niciodată genul care s-o 
bănuiască, avea deplină încredere în ea. Prea multă 
încredere, îşi spunea uneori Stace. l-ar fi plăcut să-l 
vadă puţin gelos, măcar din când în când. Pe de 
altă parte, nici nu avea motive. Poate că nu se 
înțeleseseră prea bine în ultima perioadă, dar 
excursia venise la ţanc. 

- De fapt, dacă stau să mă gândesc, chiar pare 
genul de corporatist, îi răspunse scoțând din valiză 
un costum de baie minuscul. 

- Genul de corporatist! repetă amuzat John-Paul. 
De parcă ai şti cum arată unul. 

- Am văzut în filme, zise lovindu-l în joacă cu 
pumnul în umăr, 


In ciuda bunei dispoziţii afişate, nu reuşea să 
scape de impresia că vila nu era cu adevărat un 
cămin. Ceva îi spunea că Derreck o închiriase 
pentru câteva săptămâni ca să-și impresioneze 
prietenii. Nu se vedeau pe nicăieri accente 
personale, vaze cu flori sau obiecte intime, Nu 
existau fotografii de familie pe pereţi, nici măcar 
opere de artă care să certifice amprenta unei 
individualități. 

In acelaşi timp, supravieţuise zborului monstruos 
de douăsprezece ore prin noapte, deplasării de la 
aeroport până aici, ajunsese în Thailanda, era 
hotărâtă să se relaxeze şi să se distreze. Aveau tot ce 
le trebuia - slavă Domnului pentru aerul 
condiționat -, un cadru superb şi toate facilitățile 
posibile. Hannah, Leonie şi Maggie aveau dreptate: 
era vacanţa vieţii lor. Când o să-și mai permită un 
sejur atât de luxos? 

Maggie şi Martin dădură buzna în cameră 
ținându-se de talie şi chicotind. 

- Uau! E fantastic! exclamă Maggie 
entuziasmată. Ați văzut baia? E mai mare decât tot 
apartamentul meu! 

- Amice, Îmi vine să te pup pentru aranjamentul 
ăsta, spuse Martin luându-l pe după gât pe John- 
Paul şi sărutându-l zgomotos pe obraz. 

Lui Stace îi crescu inima de mândrie văzând cât 
de ușor fusese primit iubitul ei în gaşcă. Știa că 
John-Paul încă simţea nevoia să-şi demonstreze 
valoarea, deși nu era cazul. 


- N-am fi reuşit în vecii vecilor să ne facem aşa o 
vacanță, dacă nu erai tu. 

- Ei, lasă, râse John-Paul împingându-l uşor la o 
parte pe Martin. Pentru asta există prietenii. În 
orice caz, trebuie să-i mulțumiți lui Derreck, nu 
mie. A fost ideea lui, adăugă, cu obrajii în flăcări. 

- Da, a fost ideea mea, se auzi o voce. Menajera e 
jos, pregăteşte grătarul. 

Derreck îi privea sprijinit nonşalant de tocul uşii. 
Cămaşa descheiată lăsa să i se vadă pielea perfect 
bronzată. Renunţase la pălărie, şi buclele blonde îi 
încadrau ochii perfect albaștri. „E teribil de arătos“, 
îşi spuse Stace, ruşinată de junghiul pe care îl 
simţise în stomac. Era sigură că tipul nu ducea 
lipsă de femei. 

- Ai o menajeră? La naiba! exclamă Maggie fără 
voia ei. 

- Vine la pachet cu casa, îi răspunse Derreck pe 
tonul cel mai normal din lume. 

Bogăția din jur contrasta puternic cu traiul lor de 
acasă, în apartamente mici, neajungându-se 
niciodată cu banii. Stace se întrebă dacă nu cumva 
John-Paul era invidios. Simţea o undă de energie 
negativă dinspre el. 

- J.P., ce-ar fi să vii puţin cu mine? i se adresă 
Derreck. Aş vrea să fac schimb de noutăţi cu vechiul 
meu prieten, în linişte. Dacă nu ai nimic 
împotrivă, desigur? 

Stace simţi că întrebarea era pur retorică. 

John-Paul o consultă rapid din priviri, iar ea se 
văzu nevoită să ridice din umeri. 


- Sigur, mi-ar face plăcere, zise urmându-şi 
amicul în afara încăperii. 

Îi făcu şmechereşte cu ochiul din mers, dar Stace 
îi sesiză încordarea. 

- Ne vedem afară în zece minute, anunță 
Derreck. Spune-le şi celorlalți. 

- Ei bine, se pare că Derreck a tras lozul cel mare, 
comentă Maggie după ieşirea celor doi. 

- Cam aşa ceva, zise Martin dând la o parte o 
valiză ca să se poată trânti în pat lângă iubita lui. 
Ce mai ştii despre el? 

Stace continua să-și aranjeze lucrurile în dulap. 

- Nu mare lucru. John-Paul mi-a povestit că 
Derreck are mamă britanică, dar a crescut în 
Australia. S-au cunoscut când John-Paul călătorea 
în Vietnam. Are douăzeci şi șapte de ani şi... mai 
multe nu ştiu, pe cuvânt. 

- Hmm, făcu Maggie muşcându-şi buza, 
gânditoare. Tipul pare de treabă şi, evident, e sexy 
ca naiba. Martin se prefăcu că o loveşte în joacă, 
făcând-o pe Stace să se înroşească. In fine, te lăsăm 
să despachetezi. 

Cei doi ieşiră ţinându-se de mână. 

Stace termină de aranjat conţinutul valizelor şi 
cobori în grădină. Pe scara de marmură se 
răspândise deja mirosul grătarului. Îşi dădu seama 
că-i chiorăiau maţele de foame. Nu mâncase nimic 
de când se dăduseră jos din avion. Când trecu însă 
pe lângă uşa camerei din faţă, auzi voce aprinse. Se 
opri cu mâna pe clanță. 


- Dacă aş fi ştiut, n-aş fi acceptat nici în ruptul 
capului să vin. 

- Hei, calmează-te, amice. Nimic nu-i gratis pe 
lumea asta, o ştii doar. 

Era vocea lui Derreck. 

Inima lui Stace bătea atât de tare, încât se temu 
c-o să leşine. 

- Credeam c-am lăsat trecutul în urmă. 

- Aşa-i! Dar îmi ești dator. 

Vocea lui Derreck părea de-a dreptul jovială, în 
comparaţie cu amărăciunea din glasul lui John- 
Paul. 

- Pentru Goa, bănuiesc. 

Stace simţi că-i urcă sângele la cap. Ce voia să 
spună Derreck? Cu ce îi era dator iubitul ei? 

- Un mic serviciu. Atât şi nimic mai mult. Te 
rog, bătrâne. 

- Trebuie să mă gândesc. Ce-o să le spun 
celorlalți? 

- Că mergem să ne întâlnim cu un prieten 
comun, nu te... 

Restul conversaţiei fu acoperit de zgomotul pe 
care-l făceau Griff şi Leonie, care coborau scara, 
urmaţi de Hannah şi Trevor. Stace se îndepărtă 
rapid de uşă. 

- Salut! făcu Griff dându-i pe spate o palmă care 
o făcu să se înece. Primim şi noi ceva de băut? 
Miroase a grătar! 

Uşa se deschise şi în prag apăru John-Paul. Era 
extrem de palid. O luă de mână cu un gest mecanic, 
făcând tot posibilul ca să-i evite privirea, şi o 


conduse pe culoar. Auzind chicotelile lui Leonie şi 
Hannah din spate, lui Stace i se ridică părul pe 
ceafă. Nu trebuia să se întoarcă, ştia că flirtau deja 
cu Derreck. 

Aerul era încă dens şi umed. Traversară bucătăria 
şi ieşiră în patio. Cerul îmbrăcase nuanţe superbe 
de roz şi auriu. În ciuda căldurii, Stace fu 
străbătută de un frison. Despre ce discutaseră 
iubitul ei şi gazda? Ce se întâmplase în Goa? Avu 
dintr-odată revelaţia că cei doi împărtăşeau un 
trecut comun despre care ea nu ştia absolut nimic. 

Îmi deschid laptopul și tastez „subcomisar 
Dale Crawford“ în Google. Norocul mcu că 
proprietarul a instalat Wi-Fi la cabană, chiar 
dacă uneori merge cam prost. Imediat ce apăs pe 
tasta „Enter“, pe mijlocul ecranului îmi apare 
imaginea unui tip arătos, la vreo treizeci de ani, 
cu ochi căprui și părul șaten zburlit. E un articol 
din The Guardian despre cum a ajutat la 
rezolvarea cazului celor doi bătrâni găsiți 
sufocaţi la ci acasă, în Devizes. Un alt articol îl 
descrie drept „steaua în ascensiune a poliției din 
Wiltshire“ și povesteşte cu lux de amănunte 
investigaţiile recente în care a fost implicat, 
majoritatea legate de dispariții și de omucideri. 


Sunt impresionată. Verific ora. E aproape 15.30. 
Ar trebui să mă pun în mișcare dacă vreau să mă 
întâlnesc cu Ralph Middleton înainte de căderea 
întunericului. 

De data asta m-am îmbrăcat mai practic: 
cizme de cauciuc galbene şi o haină de ploaie 
peste blugi și pulover. Am înţeles de la Brenda că 
rulota lui Ralph s-ar afla în apropierea 
complexului turistic. Tot ce sper este să nu mă 
rătăcesc până acolo. 

Când deschid ușa mă aştept să văd resturile 
animalului mort pe prag, dar din fericire au 
dispărut. Deși ploaia s-a oprit, printre copaci 
atârnă fuioare de ceață, iar aerul este foarte 
umed. Adulmec mirosul de pini și de pământ 
reavăn, întrebându-mă în ce direcție s-o apuc. În 
fața mea se vede o cărare care șerpuiește prin 
pădure, pe lângă cabana de vizavi. Pe aici se 
plimba ieri persoana accea cu ciobănescul 
german. Decid să urmez cărăruia. Îmi fixez 
geanta în bandulieră și pornesc ușor aplecată în 
față, sub vântul puternic. Am luat sprayul 
paralizant din mașină și l-am pus în buzunar, 
pentru orice eventualitate. Pleoscăi prin noroi la 
fiecare pas în timp ce mă apropii de cealaltă 
cabană, care văd că se numește Foxglovef. Nici 
un semn de viață în interior. Calc pe urmele de 
tălpi formate deja pe cărarea care cotește la 
dreapta. În stânga se zăresc alte două case din 
lemn, identice, ascunse printre copaci. 


Inima începe să-mi bată mai repede pe măsură 
ce mă afund în pădure. Urmez cărarea, dar 
terenul devine tot mai dificil. Copacii acoperă 
cerul cu frunzișul lor și aproape că nu-mi dau 
seama când începe din nou să plouă. Doar aud 
ropotul stropilor pe frunze. Este ca și cum aș 
păși într-o lume străină. Simt miros de fum, ca 
de la un foc de tabără muribund. Merg înainte. 
Sper să nu mă rătăcesc și mă rog ca drumul să 
mă ducă la rulota lui Ralph Middleton. 

Mai merg preţ de vreo zece minute, tot mai 
descurajată, până când ajung într-o poieniță şi 
descopăr sursa mirosului de fum. Lângă un foc 
care stă să se stingă se vede o rulotă hodorogită, 
atât de mică încât este exclus să aibă mai mult 
de două cușete. Ramele ferestrelor, în spatele 
cărora atârnă niște perdele murdare, sunt 
mâncate de rugină. Aud clinchetul bizar al unor 
clopoței de vânt. Ploaia cade mai tare aici, fără 
protecția frunzișului dens. Mă apropii de focul 
din care n-au mai rămas decât câteva cioate 
înnegrite, fumegânde. În apropiere văd un 
fotoliu de camping cu pânza smulsă din cadrul 
metalic. 

Înţepenesc în loc, ţinându-mi respiraţia. Din 
rulotă se aud voci ridicate. Ezit, întrebându-mă 
dacă să bat la ușă sau nu, dar aceasta se deschide 
brusc, obligându-mă să fac un pas rapid în spate 
ca să nu fiu lovită. 

Olivia coboară în iarba udă. Poartă pe cap un 
fes negru. Este foarte palidă, trasă la față, și are 


ochii umfiați. Dau să mă apropii de ca, dar se 
îndepărtează rapid pe cărarea pe care am venit. 
Observ că șchiopătează ușor. 

În prag își face apariția Ralph, vizibil confuz. 
Are părul prins într-o coadă care îl face să arate 
ca un rocker bătrân. Poartă un hanorac lăbărțat 
şi pantaloni kaki vârâți în bocancii de 
motociclist. Privirea i se mută de la mine la 
silueta grăbită a Oliviei. Lângă el apare și câinele 
cu trei picioare, care mă priveşte cu ochi mari, 
negri. 

- Bună, îl salut. Mă mai ţii minte de ieri? 

Se încruntă și își mângâic barba cenușie fără 
să-și dezlipească ochii de la impermeabilul 
galben al Oliviei, care se face nevăzută printre 
copaci. 

- E supărată, îmi spune pe cel mai normal ton 
din lume, fără nici o introducere. 

- De ce? 

Pare agitat. Își atinge creștetul capului, unde 
părul i se rărește. 

- E supărată, repetă. Eu am supărat-o. 

- Ce-ai făcut? 

- Nu pot să spun. N-am voie. 

- I-ai făcut... i-ai făcut rău, Ralph? 

- Eu? În nici un caz, îmi răspunde cu o privire 
tristă. Nu i-am făcut rău niciodată. 

Se apleacă puţin și mângâie câinele pe cap. 

- Pot să... Îmi dreg glasul, alegându-mi 
cuvintele: Mă întrebam dacă aş putea intra, ca 
să stăm puţin de vorbă. 


- De ce? îmi replică suspicios. 

- Numele meu este Jenna Halliday. Îi zâmbesc 
încurajator, detestându-mă pentru asta, şi-mi 
aranjez părul peste umăr. Părul meu roșcat 
despre care Gavin spunea că are nuanța 
frunzelor tomnatice. Fac un podcast despre 
accidentul Oliviei și dispariţia prietenelor ei, îi 
explic. Aș vrea să-ţi iau un interviu. 

- De ce? Nu știu nimic. 

- Dar tu ai găsit-o în noaptea aceea, tu i-ai 
salvat viața, Ralph. 

Mă priveşte lung, parcă întrebându-se dacă să 
mă creadă sau nu. Apoi, spre ușurarea mea, îmi 
face semn să intru în rulotă. 

- Scuze pentru dezordine... 

Îi răspund că nu mă deranjează şi păşesc 
înăuntru. Nările îmi sunt asaltate de mirosul 
amestecat de mâncare pentru câini și supă de 
vită, dar interiorul rulotei este surprinzător de 
curat, deși sărăcăcios. În partea din spate se vede 
un mic dormitor, cu o toaletă alături. Îmi indică 
masa de vizavi și traversez chicineta ca să ajung 
la ea. Canapeaua maro e găurită pe alocuri, 
lăsând să iasă buretele gălbui. Într-un colț 
doarme ghemuită o pisică. 

- Vrei o cană de ceai? Nu mai am lapte, din 
păcate. Olivia l-a terminat. 

Văd două căni verzi de plastic pe blatul de 
melanină. 

- Aș prefera o cafea. Oricum o beau neagră de 
obicei. 


Încuviințează în tăcere și scoate din dulapul de 
deasupra două căni de plastic curate. Observ că-i 
tremură mâinile când pune în funcțiune 
fierbătorul, apoi ochii îmi aterizează pe coșul de 
gunoi din colț, plin ochi de cutii de bere. 

- De când trăieşti aici? îl întreb în timp ce 
scotocește cu lingurița într-o cutie de Nescafé. 

- De ani și ani de zile, îmi răspunde cu un 
puternic accent de West Country. Tatăl meu 
vitreg m-a aruncat în stradă când aveam 
şaptesprezece ani. De atunci locuiesc aici. Rulota 
i-a aparținut mamei. Cred că i s-a făcut milă de 
mine. Nu suficient de milă încât să-l alunge pe 
ticălosul ei de soţ, totuși. 

Toarnă apă fierbinte în căni și se întoarce spre 
mine. Pare prea mare pentru spațiul acesta 
meschin. Se așază de cealaltă parte a mesei, 
întinzându-mi o cană. Pisica se întinde leneș și 
adoarme la loc. O mângâi pe cap. Cu coada 
ochiului surprind o vietate târându-se de sub 
masă spre dormitor. Scot o exclamaţie de 
surpriză. 

- El e Timmy Willy, îmi explică bărbatul 
rânjind. 

- E un... şoarece? 

- Da. Un şoarece de câmp. Olivia l-a numit 
așa. După personajul lui Beatrix Potter. Vine din 
când în când în vizită și primește de mâncare. 

Mă cutremur la gândul că rulota ar putea fi 
infestată de rozătoare și examinez podeaua, ca să 


mă asigur că nu mai apar şi alți prieteni cu 
blană. 

- Nu-ţi face nici un rău, râde Ralph. 

Tipul este atât de copilăros, încât simt cum mi 
se pune un nod în gât. De la nașterea lui Finn 
m-am înmuiat. Îl văd pe Ralph în copilărie și mă 
întreb cum a ajuns în halul ăsta. Oare s-a 
bucurat de iubire? Oare mama lui l-a protejat 
așa cum ar fi trebuit? Cine se îngrijeşte de el 
acum? Olivia? De aceea îl vizitează periodic? 
Ploaia răpăie pe acoperiș şi vântul șuicră pe la 
colţuri. Nu mă tem de el, deși poate că ar trebui. 
Poate că modul lui de operare e să-și atragă 
victimele în rulotă, prezentându-se ca un suflet 
simplu, iubitor de animale. Scot telefonul ca să-l 
înregistrez și strecor sprayul paralizant în geană, 
la îndemână. 

- Te deranjează? îl întreb în timp ce potrivesc 
aparatul pe trepied între noi. 

- Nu, deloc, mă asigură el. 

Iau o gură de cafea. 

- Așadar, de ce a venit Olivia pe la tine? 

- Vine des, îmi răspunde ridicând din umeri. 
E prietena mea. A fost întotdeauna bună cu 
mine. Ştiu ce spun oamenii pe seama mea, dar 
Olivia m-a tratat întotdeauna ca pe o ființă 
umană, nu ca pe un ciudat. 

- Vă cunoșteaţi înainte de accident? 

Clatină din cap, strângând în mâinile uriașe 
cana fragilă. 


- Numai după ce au dispărut prietenele ei. 
Rămâne tăcut câteva secunde, cu ochii în cafea, 
apoi adaugă: Erau niște fete foarte de treabă. 
Drăguţe. 

Încerc să lupt cu prejudecata că am de-a face 
cu un fel de pervers pe motiv că trăieşte singur 
în pădure și se poartă cam bizar. 

Apoi îmi amintesc chipul încordat al Oliviei și 
ochii ei umflați. O fi încercat să-i facă ceva? 

- Îți plăceau fetele, Ralph? îl întreb prudent. 
Îți place de Olivia? 

- Nu le cunoșteam. Și, după cum îţi spuneam, 
Olivia e doar o prietenă. 

- Ai văzut ceva în noaptea aceea? Ceva 
suspect? 

Îşi muşcă buza, ca şi cum s-ar teme să nu 
dezvăluie un secret. 

- Olivia afirmă că a văzut o siluetă pe drum, 
insist. Că de aceea a virat brusc. Tu ai văzut 
ceva? 

Ridică din nou din umeri, evitând contactul 
vizual. 

- Nu, n-am văzut pe nimeni pe drum. 

- Ai spus ceva despre o lumină foarte 
strălucitoare, apoi ţi-ai retras declarația. 

- A trecut mult timp de atunci, nu-mi mai 
amintesc, oftează el. 

- Ai văzut o lumină puternică? 

- Olivia mi-a spus să nu zic. 

- Ce să nu zici? Să nu vorbeşti despre lumină? 


- Mi-a spus că oamenii o să râdă de mine, așa 
mi-a spus, c-o să râdă de mine. 

- De ce? 

- Pentru că eu cred în extratereștri. 

Ah, da, teoria lui cu răpirea fetelor de un 
OZN. 

- Olivia a văzut și ca lumina? 

Mă aprobă scurt din cap. 

- Locul ăla nu e bun. Eu tot zic, de ani de zile. 
E bântuit, izbucnește nervos. 

- Ce era lumina aceea, după părerea ta, 
Ralph? 

- Un OZN, desigur. M-a orbit. După aia, pur 
şi simplu a dispărut. 

Mă priveşte încăpățânat. Oare chiar crede în 
ce spune? Decid să schimb tactica. 

- De ce plângea Olivia când a ieșit de aici, 
Ralph? 

Strânge buzele, după care se ridică brusc. 
Loveşte  măsuța cu genunchii, aproape 
răsturnându-mi telefonul. 

- Cred că a venit momentul să pleci. 

Simt cum mă străbate un val de dezamăgire. 

- Ralph, încerci s-o aperi pe Olivia? 

- Nu mai scot nici o vorbă despre ea. M-a 
rugat să nu spun nimic. M-am săturat de toate 
întrebările voastre... m-am săturat să fiu acuzat! 

S-a înroșit la față și din gură îi țâșnesc stropi 
de salivă. 

- Despre ce anume te-a rugat să nu vorbeşti? 

- Te rog, pleacă. Acum! 


Traversează rulota și deschide larg ușa. Imi 
strâng telefonul, îi dau drumul în geantă și mă 
îndrept spre ieșire. 

- Ralph, te rog... fac o ultimă încercare de pe 
iarba udă, dar ușa s-a trântit deja în spatele 
meu. 

Cerul s-a întunecat considerabil în timpul cât 
am fost în rulotă. Pornesc spre casă, cu gândul 
la Ralph și la ciudata noastră conversaţie, când 
aud un trosnet de crengi în spate. Înțepenesc în 
loc, cu senzația neplăcută că urmează să fiu 
atacată. Mă întorc, dar nu văd pe nimeni. Nu 
sunt prea departe de cabană, așa că o rup la 
fugă, întrebându-mă dacă nu cumva lui Ralph i- 
a venit ideea să mă urmărească, dacă nu cumva 
l-am judecat greșit și am de-a face cu un 
psihopat, nu cu un singuratic inofensiv. Îmi mai 
recapăt curajul când văd lumina aprinsă în 
cabana Foxglove și o umbră în dreptul unei 
ferestre. 

Intru în casă înghețată și udă leoarcă. Aprind 
lumina și trag toate draperiile, încercând să 
alung din preajmă copacii aceia care parcă vor să 
mă înghită. Îmi amintesc de un episod din 
Doctor Who pe care l-am văzut cu Finn, unde 
copacii țâşneau practic din pământ și creșteau 
accelerat, amenințând să acopere orașul sub o 
pătură naturală. Îmi scot hainele ude, mă 


ghemuiesc în fotoliul de lângă șemincu și îl sun 
pe Finn pe FaceTime. 

Îmi răspunde din salon. Recunosc în spatele 
lui peretele pe care l-am vopsit în albastru anul 
trecut. Zâmbeşte vesel, dar pare obosit. Sper că 
Gavin nu l-a lăsat să se culce prea târziu aseară. 

Îi povestesc despre pădure şi-i aduc aminte de 
episodul din Doctor Who. 

- Serios, mămico! Ce tare, râde el. 

- Câteodată am impresia că vor să intre în 
casă pe geam, cu crengile ca niște gheare, gata să 
mă tragă afară. Efectiv, locuiesc într-o cutie din 
lemn în mijlocul codrului. 

Chicotește și mă roagă să-i arăt cum arată 
exteriorul. Trag perdeaua ca să-i arăt pădurea 
din jur, când imaginea unei geci impermeabile 
îmi trece prin cadru. Să fie Ralph, sau persoana 
pe care am văzut-o în cabana de alături? Mă uit 
mai cu atenţie, dar nu văd mare lucru din cauza 
ploii care se scurge pe geam. Nu sunt sigură dacă 
nu cumva imaginaţia îmi joacă feste. Trag la loc 
draperia și revin la discuţia cu fiul meu. 

- Uau! Aș vrea să fiu și eu cu tine acolo. Am 
putea să explorăm împreună. 

Mi se strânge inima. Și eu aș vrea să-l am 
lângă mine. De fapt, aş da orice să fiu acasă cu 
cl, pe canapea, urmărind Doctor Who. 

- Nu e tocmai ca în Center Parcs, îi spun, 
cutremurându-mă la amintirea expediției la 
rulota lui Ralph; mă bucur totuși că am reușit să 
înregistrez conversaţia cu el. 


Discutăm despre școală și o văd pe mama în 
spatele copilului, aducându-i lapte și biscuiţi. Aș 
vrea să-l întreb despre vocea de femeie pe care 
am auzit-o mai devreme, dar nu vreau să-l pun 
într-o postură delicată. Băiatul crede că eu și 
Gavin am hotărât să nu ne mai vedem o 
perioadă, dar că în curând o să ne regăsim sub 
același acoperiş. Situația e confuză și 
tulburătoare pentru el. 

Îmi mai povesteşte câte ceva despre școală și 
despre învățătorul lui, domnul Carter, pe care îl 
adoră, în timp ce-și ronțăie biscuiţii. Are 
cerneală pe degete și am impresia că şi-a ros 
unghiile. 

- Vrei să vorbeşti cu bunica? mă întreabă. 

Accept și ne luăm la revedere cu bezele. 
Ecranul se întunecă atunci când îi dă iPad-ul 
mamei mele, apoi apare partea de sus a capului 
ci, cu șuvițele de păr blond și ochii verzi. 

- Totul e în regulă, iubire? 

- Mamă, nu-ți văd gura! Ţine tableta mai jos. 

- O... bine, stai puţin. E mai bine așa? 

- Da, mult mai bine. 

- Ce faci? Cum e pe acolo? 

Îi povestesc tot ce-am făcut până acum. Mama 
ar fi trebuit să se facă şi ea jurnalistă, căci e la fel 
de curioasă ca mine. Îmi cere să-i fac un tur al 
cabanei și întorc telefonul ca să-i arăt bucătăria 
și salonul, apoi dormitorul. 

- E drăguţ, admite. 


- Mi-e dor de voi toți. Mi-e dor de Finn, îi 
mărturisesc întorcându-mă în fotoliu. Slujba m- 
a mai ținut departe de casă, dar niciodată atât de 
mult. 

Mama s-a mutat în bucătărie, în dreptul 
cămării mele de provizii în stil Shaker, de 
culoare gri-deschis. Îmi dau seama că l-a lăsat 
singur pe Finn ca să putem discuta pe îndelete. 

- Înţeleg că te întorci vineri. Încearcă să profiți 
cât mai mult de șederea acolo. Aici, totul e sub 
control. 

- Ai vorbit cu Gavin? 

- Numai despre Finn. Mi-a lăsat impresia că 
nu vrea să-mi bag nasul în treburile voastre. 

Îmi reprim un zâmbet ironic, căci știu că nu 
şi-ar dori nimic mai mult. 

- Încerc să-i acord spaţiul de care are nevoie, 
dar îmi pierd răbdarea. Nu știu ce să fac. Și în 
dimineaţa asta... Ezit și cobor vocea: Cred că am 
auzit o voce de femeie. 

- Cum adică, ai auzit o femeie? Ce făcea? se 
strâmbă mama ncîncrezătoare. 

- Râdea. Era devreme, înainte de școală. 

- Ascultă-mă, Gavin nu este atât de prost 
încât să aducă o femeie aici peste noapte, dacă 
asta îţi închipui. Nu cu Finn în casă. Nu mai fi 
paranoică. Probabil că ai auzit televizorul sau 
radioul. 

Zâmbește, dar vocea ei este aspră. 

- Bine, ai dreptate. 


Mama a reușit să mă calmeze, așa cum a 
făcut-o întotdeauna de când un băiat de care 
îmi plăcea m-a numit „față de șoarece“ pe când 
aveam doisprezece ani. Poate că a fost radioul. În 
orice caz, acum trebuic să mă concentrez la 
documentarea mea. 


Parchez în fața pubului la 7 și câteva minute. 
Ploaia s-a oprit, dar mi-am păstrat blugii și 
puloverul verde pe care le-am purtat și mai 
devreme. Noroc că mi s-a uscat pardesiul 
elegant de lână. Îmi agăț geanta pe umăr și intru 
cu pași hotărâți în The Raven. Examinez rapid 
mesele și canapelele confortabile de pe margini, 
însă nici urmă de subcomisarul Crawford, doar 
un cuplu mai vârstă și două femei angajate în 
conversaţie pe o canapea. Mă duc la bar și îi cer 
bătrânului barman cu incl în nas un pahar de 
vin şi o limonadă. Tocmai plătesc cu cardul când 
ușa se deschide și polițistul își face apariția. 
E puțin mai în vârstă decât în fotografiile din 
ziare, înalt, cu părul vâlvoi, de parcă ar fi ieșit 
dintr-un tunel aerodinamic. Şi-l netezește 
mașinal cu mâna. Are un aer nesigur, 
dezordonat, de parcă ar fi alergat de colo-colo 
toată ziua. 

Ochii căprui i se luminează când mă vede. 

- Jenna? 

- Da. Bună ziua. Domnul subcomisar 
Crawford? 

Dăm mâna. Miroase a ploaie și a fum de 
lemne. 


- Poţi să-mi spui Dale. Încântat de cunoștință. 
Dacă ocupi o masă, îmi iau și eu ceva de băut și 
vin. 

Aleg un colț mai ferit, lângă fereastra cu multe 
ochiuri, și mă strecor pe banchetă, cu spatele la 
perete și fața spre intrare. lau două înghițituri 
mari din paharul cu vin. Dale traversează localul 
cu o halbă de bere în mână și se așază pe 
scaunul de vizavi. Își scoate haina neagră de 
stofă, dând la iveală o cămașă și o cravată care-i 
stă strâmb. 

- Am auzit de la Brenda că lucrezi la un 
podcast. 

- Corect. Îl pun rapid la curent cu 
însărcinările mele: E pentru site-ul BBC Sounds 
şi reprezintă o premieră pentru mine, deși lucrez 
în presă de peste cincisprezece ani. 

- Prin urmare, Brenda ţi-a spus că am primit 
recent dosarul accidentului de acum douăzeci de 
ani. 

- Da. M-a făcut să mă întreb de ce tocmai 
acum. Au apărut elemente noi? 

- Nu tocmai, îmi răspunde ridicând expresiv 
din sprâncene. Se mai întâmplă, uncori. Cazul 
n-a fost niciodată închis, dar acum am primit 
fonduri suplimentare... În fine, n-o să te 
plictisesc cu birocraţia, spune fiuturând prin aer 
cu mâna. 

Îşi ia halba şi soarbe o înghiţitură zdravănă. 

- Adică au decis să apeleze la un expert în 
cazurile fără speranţă, remarc zâmbind. 


- Nu, n-au trecut decât douăzeci de ani, râde 
polițistul. O privire proaspătă, un nou început și 
alte povești din astea. 

E un tip modest. Am citit despre cazurile pe 
care le-a rezolvat, unele de mare vizibilitate. 

- Eşti din Stafferbury? îl întreb, mai mult ca să 
fac conversație, căci știu deja răspunsul. 

- Da. Tata locuiește încă aici, într-o casă de 
bătrâni. Eu m-am mutat cu soția, de fapt, fosta 
soție. Se înroșește puţin la față. Dar stau nu 
departe, în Devizes. Ai fost? Neg din cap. În 
adolescență veneam să beau aici. S-a schimbat 
mult de atunci, spune, aruncând o privire 
admirativă în jur. Pe vremea aia era o bombă. 

Cu siguranță le-a cunoscut pe fete. Încerc să-i 
ghicesc vârsta, dar e dificil, pentru că nu are nici 
un fir de păr alb și doar câteva riduri în jurul 
ochilor. S-ar putea să fie cu câțiva ani mai tânăr 
decât mine. Mă hotărăsc să-l întreb. 

- Da, le-am cunoscut, dar nu foarte bine. Am 
fost coleg de an cu Tamzin și Katie. 

Calculez rapid și constat surprinsă că e cu un 
an mai mare decât mine. 

- Le-ai cunoscut şi pe Olivia și Sally? 

Înghite încă o gură de bere, cu ochii lipiţi de 
meniu. 

- Hm, nu, nu tocmai. Erau cu un an mai mici. 
Mi-e foame de mor, n-am mâncat aproape 
nimic azi. Te superi dacă îmi comand ceva? Vrei 
şi tu? 


Îmi dau seama că nu mi-ar strica deloc ceva 
de mâncare. 

Decidem să comandăm pizza, iar Dale se duce 
să comande, insistând să plătească. Când se 
ridică observ că poartă șosete bleu cu pinguini 
pe sub pantalonii de costum, puțin cam scurți. 
Dintr-un motiv sau altul, vederea acelor șosete 
mă face să mă relaxez. 

Se întoarce și se așază la loc pe scaun. 

- N-ar trebui să dureze mult, mă asigură 
zâmbind. 

- Așadar, reiau discuția sprijinindu-mă cu 
spatele de perete, ai fost la aceeași școală cu 
Tamzin și Katie. 

- Da, este corect, dar apoi am plecat la 
universitate la Edinburgh, iar ele au dispărut pe 
când eram acolo. 

Învârt paharul de vin în mână. 

- Brenda a menționat un aspect despre care aş 
dori să-ți cunosc părerea. 

- Ce anume? 

- Mi-a spus că Olivia s-a plâns că a fost 
urmărită în zilele de dinainte de accident. 

- Da. A declarat la poliţie că a văzut un bărbat 
într-o camionetă albă. Prin urmare, agenţii 
noștri i-au interogat pe toți bărbaţii din regiune 
posesori ai unor camionete albe, dar nici unul 
nu se potrivea descrierii. Pe atunci erau active 
mai multe șantiere de construcţii, deci poate că 
nu era un localnic. Acoperirea cu camere video a 
spațiilor publice din Stafferbury era aproape 


inexistentă în 1998, iar Olivia nu ne-a putut 
furniza un număr de înmatriculare. Pista nu ne- 
a condus nicăieri. 

- La vremea respectivă poliția o considera 
vinovată pe Olivia? 

- Cred că și astăzi mulți localnici sunt 
convinși că ascunde ceva. 

- Iar tu? 

- Nu mă pot pronunța. N-am avut ocazia să 
stau de vorbă cu Olivia de când a fost redeschis 
dosarul. 

- Au existat... Mă opresc brusc, căci o femeie 
brunetă, cu sprâncenele puternic accentuate, ne 
aduce pizzele. Șuncă și ananas pentru mine, 
pepperoni pentru Dale. Aștept să plece și îmi 
reiau ideea: Au existat mărturii ale unor 
persoane cum că le-ar fi văzut pe fetele 
dispărute? 

Polițistul mușcă dintr-o felie de pizza și 
mestecă lacom. 

- Da. Mai ales în primele zile, în special în 
Marea Britanie, dar am avut şi o semnalare din 
Germania, cu vreo zece ani în urmă, 

- Cu toate trei? 

- Da. Se pare că au fost văzute la München, 
dar informația n-a fost confirmată niciodată. 
O sursă anonimă a afirmat că le-ar fi văzut 
plimbându-se prin preajma palatului 
Nymphenburg. Ridică din umeri: Nu știu ce să 
zic, nu sună deloc serios. În altă ocazie ni s-a 
raportat că fost văzută în Thailanda o femeie 


blondă care ar corespunde descrierii lui Tamzin. 
Din nou, informația nu s-a verificat. Își termină 
pizza din câteva îmbucături. N-am avut timp să 
mănânc la prânz, se scuză cu un zâmbet. 

Îi zâmbesc la rândul meu şi muşc din pizza, ca 
să-mi arăt solidaritatea. 

- Azi am întâlnit din întâmplare o femeie prin 
oraș. Îi povestesc discuţia cu Rita. Mi-a spus că a 
fost vecină cu Tamzin, până când părinții ei s-au 
despărțit și s-au mutat în altă parte. 

Dale ia o gură de bere. 

- Da, e corect. Cei doi se certau în 
permanenţă. Mă rog, așa am auzit și cu. 

- Ce se ştie despre părinţii lui Sally și ai lui 
Katie? 

- Părinții lui Sally sunt în continuare 
împreună și locuiesc în Stafferbury. Tatăl lui 
Katie a murit acum câţiva ani, dar mama ei e 
bine. 

- Crezi c-o să accepte să purtăm o discuție? 

Se șterge la gură cu un șerveţel. 

- Poţi să încerci. Dar te avertizez că ambele 
familii au fost extrem de discrete de-a lungul 
timpului. N-au dat nici un interviu, cu excepția 
apelului difuzat la televiziune imediat după 
dispariţie, dar au acceptat întotdeauna 
cooperarea cu poliția. 

Îi povestesc despre vizita mea la Ralph 
Middleton şi despre ieşirea intempestivă a 
Oliviei, vizibil plângând. 


- Ralph mi-a spus că Olivia i-a cerut să 
păstreze un secret. 

Detectivul lasă șerveţelul pe masă, cu o 
expresie brusc serioasă pe chip. 

- Ai reușit să-ți faci o idee despre ce anume ar 
putea fi vorba? 

Neg din cap. 

- Practic, m-a aruncat afară din rulotă când l- 
am întrebat... 

Mă opresc la mijlocul frazei, căci îl văd pe 
Wesley dând buzna în pub, împreună cu un val 
de aer rece și de energie dezlănţuită. Vorbeşte 
repede și tare, iar în spatele lui se vede silueta 
Oliviei. Se întoarce ca s-o ajute să treacă peste 
pragul din piatră și o conduce la o masă. Femeia 
şchioapătă mai tare decât atunci când am văzut- 
o, mai devreme. Nu ne-au observat încă. Pe cât 
de energic este el, pe atât de abătută pare ea. 
Wesley îi povesteşte cu entuziasm despre o 
noapte în oraș. Cuvinte ca: „Ne-am distrat așa 
de bine... Stan nu mai putea să se ridice de pe 
jos“ plutesc până la noi. 

- Ce s-a întâmplat? întreabă Dale și întoarce 
capul spre cuplul proaspăt sosit. Da, am auzit că 
sunt în continuare împreună. Dumnezeu știe ce 
găsește la el. Era o jigodie în școală. Tușește ușor. 
Scuze, n-a fost o observaţie profesională. Să 
spunem că nu aveam același anturaj. De fapt, se 
comporta violent. M-a îmbrâncit odată într-un 
fişet. Dale e cu un cap mai înalt decât Wesley, 


dar ceva mai slab. M-am dezvoltat mai târziu, 
râde, ca și cum mi-ar fi citit gândurile. 

Olivia nu ne vede decât după ce se așază la o 
masă. Citesc în ochii ei un licăr de teamă. 

Wesley pare să nu ne fi observat. Olivia e 
drăguță, într-o bluză roz care îi pune în evidență 
culoarea din obraji. S-a ferchezuit bine. Nici nu- 
mi dau seama cum poate să lucreze toată ziua cu 
caii aceia. Numai gândul la nările lor 
fremătânde și la dinţii uriași mă îngrozeşte. 
Vocea lui Wesley ajunge până la noi, tare și 
aspră. 

- Nu te mai holba, șuieră Dale amuzat. 

Olivia stă în diagonală față de mine și își dă 
toată silința să mă ignore, dar e ceva în expresia 
ci care mă pune pe gânduri. Panică, cel mai 
probabil. Îmi îndrept privirea înapoi spre Dale. 

- E atât de vizibil? Nu-mi pot controla 
curiozitatea, 

- Mi-am dat seama. Nu ești făcută pentru 
supravegherea discretă. Ce părere ai, mai luăm 
ceva de băut? 

- Da, dar e rândul meu să fac cinste. Tu ai 
plătit pentru pizza. 

- Stai liniștită, că n-o să dau faliment. Se 
ridică în picioare rânjind. Ce-ţi comand? 

Îi cer încă un pahar de vin și o limonadă. Cât 
e la bar, îmi termin pizza. Wesley continuă să 


trăncănească, vizibil îndrăgostit de propria voce. 
Apoi, Dale intră în raza lui vizuală. Se apleacă 
spre Olivia şi îi șopteşte ceva. Privirile 
amândurora se îndreaptă spre mine. Le zâmbesc, 
dar se uită repede în altă parte. 

- Văd că ne-au reperat. Trebuie să fim atenţi la 
ce vorbim de acum înainte, spune Dale 
întorcându-se cu băuturile. 

La naiba! 

- Voiam să mai aflu o mulțime de lucruri... 

- Păstrează-ţi întrebările. O să mai avem ocazii 
să discutăm. Rămân cu tata, la Stafferbury, 
câteva zile, așa că o să fiu pe-aproape. 

- Şi accepţi să-mi dai un interviu pentru 
podcast? 

- Sigur că da. De ce nu? O să te rog însă să 
mai aștepți câteva zile, până mai adun niște 
informații. 

Îmi revine bănuiala iritantă că există un motiv 
secret pentru care a fost redeschis cazul tocmai 
acum. Detectivul nu e pregătit să-mi 
împărtășească chiar totul. 

- Pe de altă parte, schimbul nostru trebuie să 
fie echitabil, continuă Dale pe o voce mai joasă. 
Dacă afii ceva interesant în timpul anchetei tale 
jurnalistice, ți-aș fi recunoscător să mă ţii la 
curent. 

- Sigur că da. 

Cum nu mai putem discuta despre caz, începe 
să-mi povestească viața lui. Și-a pierdut mama 
acum câțiva ani, doborâtă de cancer, şi încearcă 


să stea cât mai mult timp cu tatăl lui, ca să-l 
ferească de singurătate. Are o soră care locuiește 
în Spania, cu care se vede de două ori pe ani. 

- Eşti din Manchester? Mi-am dat seama după 
accent. 

- Da. Născută și crescută acolo. 

- Te-ai gândit vreodată să te muţi în altă 
parte? 

Scutur din cap. 

- Nu, nu serios. Fiul meu se simte bine la 
şcoală acolo şi n-aş vrea să ne dezrădăcinăm cu 
toții. 

Aruncă o privire la verigheta mea. 

- Soţul cu ce se ocupă? 

- Lucrează în domeniul financiar. Este... Simt 
că vinul mi se întoarce înapoi pe gât. Trăim 
separat, pentru moment. 

Regret imediat că am spus-o. Gavin îmi 
reproşează adesea că vorbesc prea mult. 

Dale pare puţin jenat. 

- Îmi pare rău. Am trecut și eu prin asta. 

- Şi mie îmi pare rău. 

Încearcă să pară nonșalant, dar nu mă las 
păcălită. Îmi dau seama că o căsnicie destrămată 
doare ca naiba. 

- Mă rog, asta e situația. 

- De când v-aţi despărțit? 

- De doi ani. 

- Copii? 

- Nu, slavă Domnului! A fost destul de urât și 
fără. Numai un copil ne mai lipsea. Brusc, pare 


extrem de rușinat de propriile cuvinte. Ah, îmi 
pare rău. Nu m-am gândit la ce spun. 

- Stai liniștit, nu-i nici o problemă, îl asigur, 
dar simt un nod în gât. 

- Câţi ani are copilul tău? mă întreabă. 

- Finn are doar zece ani. Şi îl iubesc pe Gav, 
adică, Gavin, soțul meu. Suntem împreună de 
când aveam nouăsprezece ani. O jumătate de 
viață. Îmi doresc din tot sufletul să ne putem 
împăca. 

- Așadar, a fost ideea lui să vă separați? 

Aprob din cap. Mă ustură ochii. N-ar fi trebuit 
să beau. l-am spus deja prea multe, încă de la 
prima întâlnire. 

- Jody, așa o cheamă pe fosta mea soție. Şi la 
noi a fost ideea ei. Nasol, nu-i aşa? 

Râd, în ciuda lacrimilor care dau să mă 
podidească. 

- Da, e nasol. 

- Sunt sigur că situația o să se aranjeze. Sper 
din toată inima să vă împăcați. 

- Şi eu sper, 

Mobilul lui Dale, așezat la îndemână pe masă, 
începe să sune. 

- La naiba, e de la muncă. Trebuie să răspund. 

Îi fac semn să continue și iau o gură de vin. În 
partea cealaltă a localului îl văd pe Wesley 
îndreptându-se spre bar. 

- Am înţeles, spune detectivul cu o expresie 
concentrată, jucându-se cu marginea 


şerveţelului de hârtie. Da, în regulă. Sunt în 
zonă. Da, plec acum. 

- Probleme? îl întreb după ce închide. 

Mă privește grav, cu gândurile în altă parte. 

- Îmi pare rău, Jenna, dar trebuie să plec. S-a 
întâmplat ceva. 

Își ia haina şi îl imit la rândul meu. 

În drum spre ieşire aud încă o dată hohotele 
de râs false ale lui Wesley, care îmi ridică părul 
pe ceafă. Aerul rece ne lovește nemilos în prag. 
Îmi înfăşor mai bine haina în jurul corpului. 

- Sunt sigură că se bucură că am plecat. Îi 
lăsăm să profite liniștiți de ieșirea în oraș. 

Dale râde scurt. 

- Da, ai dreptate. 

Ne îndreptăm amândoi spre maşinile parcate 
una lângă cealaltă. 

- Eşti în stare să conduci? îl întreb când 
ajungem lângă Volvo-ul lui, lovit în bara din 
față. 

- Sigur. Prima bere a fost foarte slabă, iar din 
a doua n-am apucat să beau mare lucru. Îți 
mulțumesc pentru întrebare. Poate că ar fi 
trebuit să te faci ofițer de poliție, glumeşte. 

Ezit în timp ce îndreaptă telecomanda spre 
mașină și apasă pe buton. 

- Îmi poți spune de ce ai fost chemat așa de 
urgent? 

Deschide portiera și se strecoară înăuntru, 
făcând să mi se strângă inima de dezamăgire. N- 


o să-mi spună nimic, e clar. Pare să se 
răzgândească însă: 

- A fost găsit cadavrul unui bărbat. Ucis. 

- La Stafferbury? 

Confirmă scurt din cap și pune mâinile pe 
volan. 

Creierul meu de jurnalist urlă să afie mai 
multe. 

- Cine? 

- Nu-ţi pot spune încă. Luăm legătura cât de 
curând și aranjăm interviul acela. La revedere, 
Jenna, îmi spune înainte de a închide portiera. 

Urc în mașina mea și, fără să-l scap din ochi, 
pornesc după el. 


16 
OLIVIA 


Olivia se simte ușurată când îl vede pe Dale 
Crawford părăsind pubul împreună cu Jenna. N- 
a reușit deloc să se relaxeze cât s-au aflat sub 
acelaşi acoperiș. Prezența celor doi parcă îi răpea 
oxigenul. Auzise că Dale s-a făcut poliţist și că 
lucrează la cazul dispariției prietenelor ei. Cel 
mai tare o irită faptul că Jenna încearcă deja să- 
şi folosească farmecele asupra detectivului, ca să 
afle cât mai multe informații. 

Raporturile dintre ea și Wes s-au schimbat 
după plecarea celor doi. Iniţial iubitul ei se 


purtase ca de obicei, vorbăreț și zgomotos, poate 
puţin exagerat. Acum s-a posomorât brusc, de 
parcă polițistul și jurnalista i-ar fi furat spiritul, 
lăsându-l ca pe o cochilie goală. 

- Ei bine, asta-i ciudat, spune Wesley. Despre 
ce crezi că discutau? 

Se ridică de la masă și-și ia haina cu un aer 
preocupat. Mâncarea a rămas în farfurii, 
aproape neatinsă. Olivia şi-a pierdut apetitul 
imediat ce-a intrat în pub și i-a zărit pe cei doi 
împreună. 

- Despre mine, presupun. Tânăra femeie 
încearcă să vorbească pe o voce egală, să-și 
ascundă tulburarea. Mă aştept ca Jenna să 
discute cu toate persoanele care au legătură cu 
cazul. 

- Hm, n-are decât, atâta vreme cât nu te mai 
deranjează. 

Amândoi sunt destul de zguduiţi după ce i-au 
văzut pe Dale și pe Jenna complotând, iar 
îngrijorarea nerostită pluteşte între ci ca o 
barieră invizibilă. Într-o încercare de 
detensionare a situației, Wesley o ia de mână și 
o conduce afară. 

- Ai promis că dormim la mine în noaptea 
asta. 

În realitate, Olivia ar prefera să se ducă acasă, 
să se așeze pe canapeaua din salonul lor 
confortabil și să se uite la un episod vechi din 
Only Fools and Horses sau Friends, împreună cu 
mama ci. Îşi doreşte ceva reconfortant, ceva care 


s-o ajute să dea uitării realitatea, să scape de 
temeri și de gândurile negre care o bântuie tot 
mai abitir. Grajdurile au fost întotdeauna 
refugiul ei preferat. 

- Nu vrei să vii la mine, mai degrabă? 

- Tot timpul vin la tine, Liv. Avem mai multă 
intimitate la mine. 

- Da, dar apartamentul tău e mic. 

- Tocmai de aceea ar trebui să ne găsim o casă 
a noastră. Îmi place mama ta și tot restul, dar aş 
prefera să fim doar noi doi. 

A început iarăși o ploaie măruntă. Picăturile 
aterizează blând pe părul negru al lui Wesley. Îi 
întinde braţul, iar ea i-l acceptă supusă. Încearcă 
din răsputeri să pară destins, povestindu-i o 
comedie pe care a văzut-o deunăzi, dar sub 
glumele lui forțate Olivia percepe o anumită 
anxietate. În dreptul firmei lui Madame Tovey o 
zăresc pe Izzy cu iubitul ei, Joe, venind înspre ei. 
Izzy se uită adorator la Joe, care râde la ceva spus 
de ea. De fiecare dată când o vede, Olivia simte 
o strângere de inimă, atât de bine seamănă cu 
Sally, chiar și după atâţia ani. 

Tânăra le aruncă un zâmbet în trecere, dar nu 
scoate nici o vorbă, cu capul lipit de umărul 
solid al lui Joc. Avea doar vreo nouă sau zece ani 
în noaptea accidentului. Era mult mai mică 
decât sora ei, Sally - „o întâmplare fericită“, 
explica mama lor, doamna Thorne, oricui voia s- 
o asculte. Izzy a păstrat o relație de amiciție 
politicoasă cu Olivia. Nu traversează pe partea 


cealaltă a străzii, aşa cum fac părinţii ei, şi nu se 
holbează deschis la ea când o vede, precum 
mama lui Katie. Bine că măcar părinții lui 
Tamzin s-au mutat în alt oraș, scutind-o de 
ostilitatea lor. 

Ajung la apartamentul întunecos pe care 
Wesley l-a închiriat de la Madame Tovey de când 
mama lui l-a dat afară din casă, înainte să 
împlinească treizeci de ani. Iniţial şi-au propus 
să locuiască amândoi acolo, dar Olivia a avut 
multă vreme dificultăți cu urcatul scărilor. 
Uneori uită cât de mult i s-a ameliorat situația 
de-a lungul anilor, cu ajutorul celor mai 
avansate proceduri medicale. Piciorul nu-i va 
funcționa niciodată la fel ca înainte, dar a avut 
perioade când se temea că-l va pierde cu totul. 
Scara curbată și îngustă nu l-a determinat însă 
pe Wesley să renunțe la contractul de închiriere, 
făcând-o să se întrebe dacă nu cumva, în sinea 
lui, nu e încă pregătit să trăiască alături de ea. 

Apartamentul e mic - de fapt, constă dintr-o 
cameră spațioasă, cu grinzi pe tavan, o chicinetă 
într-un colț și o toaletă. Patul dublu este 
nefăcut, iar pe un fotoliu din piele urât tronează 
un maldăr de haine. În fața televizorului masiv 
se afiă o canapea neagră de trei locuri, tot din 
picle, din acelaşi set cu fotoliul. Apartamentul 
conține foarte puţină mobilă și miroase ciudat. 
Olivia nu s-a simţit niciodată acasă aici. 

Wesley aprinde fierbătorul, apoi se așază pe 
canapea, făcându-i semn să i se alăture. 


- Ia zi, ne cumpărăm un apartament 
împreună? Am pus niște bani deoparte de-a 
lungul anilor. Știu că un casier de bancă nu 
câştigă mare lucru, dar am reușit să economisesc 
cât să acopăr avansul. O să fim proprietari 
amândoi. Ambele nume pe contractul de credit. 

Olivia îi evaluează mental pantofii de sport la 
modă, geaca scumpă, marca North Face, 
televizorul cu o diagonală uriaşă montat pe 
perete, deasupra unei colecţii de jocuri pentru 
consolă, și buzele i se strâng pungă. Adaugă la 
lista de achiziții BMW-ul vechi de numai doi ani 
cumpărat de Wesley primăvara trecută. Nu se 
poate gândi la toate acestea acum. E prea mult. 

- Cred că ne-am putea permite chiar un 
apartament cu două dormitoare în blocurile care 
se construiesc de cealaltă parte a menhirelor, 
continuă el. Şi niște mobilă nouă. Știu că nu-ți 
place canapeaua asta. 

- Blocurile alea mai au mult până la finalizare. 
Ştii că localnicii se opun proiectului. 

Olivia ar da orice ca să-l facă să tacă din gură, 
s-o lase să dea pe gât o sticlă de vin, să-și înece 
amarul în linişte. 

- Sunt sigur că Jay Knapton o să găsească o 
soluţie. A reușit el să ridice căsuțele alea în 
pădure, chiar dacă toată lumea a bombănit 
împotriva lor! Știi cum sunt oamenii de pe-aici, 
urăsc schimbarea. Stau cu chirie apartamentul 
ăsta de ani de zile. Vreau să investesc în ceva — 


în noi doi, adaugă întorcându-se spre ea cu un 
zâmbet dezarmant pe buze. 

Olivia simte că i se frânge inima. Nu vrea să 
trăiască într-un cartier nou, lipsit de suflet. Nu 
vrea să se mute din casa părăginită în care a 
crescut, cu fornăielile nocturne ale cailor și 
liniștea câmpurilor dimprejur. Nu vrea să 
locuiască lângă bolovanii antici, care îi dau fiori. 
În orice caz, nu se poate gândi la toate acestea 
acum. O obsedează întâlnirea întâmplătoare cu 
Jenna şi Dale. Despre ce discutau oare? Despre 
ea? 

- Wes, eu nu prea am bani, ca să fiu sinceră. 
În nici un caz cât să acopăr avansul pentru un 
apartament nou. Știi foarte bine că mama nu- 
mi plăteşte mare lucru pentru ajutorul pe care i- 
l dau la grajduri. Afacerea abia se ţine pe linia de 
plutire. În ultimii ani a mers foarte slab. 

- Nu înțeleg de ce mama ta nu acceptă să 
vândă, exclamă Wesley dând ochii peste cap. 

- Sigur că nu vrea să vândă. Ferma aparține de 
generații familiei noastre. Şi cine ar dori să 
cumpere? Stafferbury nu-i tocmai un oraș bogat. 

- Nu-i nici ultimul cătun amărât, spune el 
ridicând din umeri. În fine, după cum ziceam, 
am strâns destul pentru avans. 

- Dar cum ai reușit să pui ceva deoparte, Wes? 
Văd că-ți permiţi orice îți dorești. 

Îşi dă seama pe loc că a atins un subiect 
delicat. Chipul lui se întunecă brusc. 


- De ce trebuie să strici totul sistematic, Liv? 
Ți-am explicat că mă descurc. Încerc să fac un 
lucru frumos și bun pentru amândoi, iar tu te 
întorci împotriva mea. Uită-te la tine, cum stai 
ghemuită acolo, ca un şoricel zgribulit. Nici 
măcar nu ţi-ai dat jos haina. Ştiu că te-a şocat 
să-i vezi pe Janne și Dale la pub, dar erai într-o 
dispoziție proastă încă dinainte să plecăm. Ce se 
întâmplă cu tine? 

Frica i se strecoară în sufiet. Nu-i place să-l 
vadă pe Wesley nervos. Nu că ar fi lovit-o 
vreodată, n-ar face asta nici picat cu ceară. Nici 
măcar nu strigă la ea, în adevăratul sens al 
cuvântului. Ceca ce o face să se înfioare este 
dezamăgirea resemnată de pe chipul lui, urmată 
de o tăcere punitivă pe care o prelungește până 
devine insuportabilă. Decide să mintă: 

- Nu ştiu ce să zic. E perioada aceea a anului. 
Comemorarea și aşa mai departe. E o perioadă 
de tot rahatul. 

Wesley se luminează la față. 

- Înţeleg. Ce-ar fi să mergem la culcare, să 
încercăm să ne vârâm în pat mai devreme? o 
întreabă, trăgându-se mai aproape de ea. Se 
apleacă s-o sărute, dar e întrerupt de soneria 
telefonului mobil. Scuză-mă, iubito. Alo! latră în 
microfon ridicând exasperat ochii în tavan. Se 
ridică și se apropie de fereastră, întorcându-i 
spatele. Da, am înțeles. Ajung acolo în zece 
minute. 


Unde? Olivia îşi strânge mai bine haina în 
jurul corpului. În apartament e la fel de frig ca 
afară. Vrea să plece acasă. Wesley închide 
telefonul și-l strecoară în buzunarul din spate al 
blugilor. 

- Îmi pare rău, iubito, dar a apărut o urgență. 

- Cum adică? 

- Trebuie s-o întind. Un prieten mi-a cerut să- 
i fac un serviciu. Dacă vrei, poți să mă aștepți 
aici sau te pot lăsa acasă, în drum... 

Olivia se ridică de pe canapea. Wesley se 
apropie și-i aranjează o şuviță în spatele urechii. 

- Ce prieten? 

- Stan, îi răspunde el prea repede. 

Are o mulțime de prieteni pe care ea îi 
cunoaște doar după porecle, ca „P.].“, „Sickboy“ 
sau „Pod“. Ar putea paria că nici Stan nu este 
numele real al persoanei respective. Nici unul 
dintre amicii iubitului ei nu-și folosește numele 
de botez. Nu-i pasă că nu-i cunoaşte, deși pe 
unii şi-i amintește de la școală. Erau imaturi pe 
vremea aceea și așa au rămas până acum. În 
rarele ocazii când s-a întâlnit cu ei în compania 
lui Wesley a putut să constate că nu discutau 
decât despre fotbal sau despre ultimul model de 
consolă PS4. Bănuiește că atunci când nu sunt 
împreună, Wesley îşi petrece timpul jucând 
jocuri online și discutând cu ei prin căști. Se 
poartă ca un adolescent de șaptesprezece ani în 
trupul unui bărbat de treizeci şi nouă. 

- Nu-i nici o problemă. 


Nu-l întreabă ce urgență poate apărea la ora 
nouă seara. Își dă seama că n-o interesează cu 
adevărat, atâta vreme cât poate să ajungă în 
patul ei. 

Wesley se îndreaptă cu pași mari spre mașina 
lăsată în spatele străzii principale, unde se află 
parcările și depozitele magazinelor. Olivia urcă 
în BMW înghețată și obosită, disperată să 
ajungă cât mai repede acasă, să scape de 
gândurile care nu-i dau pace. 

În fața casei o sărută scurt pe obraz şi 
demarează în trombă înainte ca ea să ajungă la 
ușă. Din antreu se aude televizorul. Mama ei se 
uită la un serial cu hohote de râs înregistrate. 
Bănuiește că este un episod în reluare din 
Seinfeld. 

- Bună, o întâmpină când o aude intrând. 
Televizorul este singura sursă de lumină din 
încăpere. N-ai mai rămas la Wesley? 

- Nu, a trebuit să plece rapid. L-a sunat un 
prieten. 

Olivia se lasă să cadă pe canapea. 

- Am înţeles, îi răspunde mama ci revenind la 
serial. 

- Crezi că mă înșală? De aceea a fugit așa în 
seara asta? 

Îi vine în minte imaginea lui Izzy. Tânără, 
frumoasă, semănând leit cu Sally. Dar, nu, e 
imposibil. De ce i-ar fi propus să se mute 
împreună? E adevărat că Wesley o enervează 
uneori, dar ce s-ar face de una singură? Ar fi 


pierdută. Încearcă să se imagineze trăind fără el 
şi simte că o ia ameţeala. E ca și cum ar rămâne 
fără oxigen. Întotdeauna i-a spus că are nevoie 
de el. Și așa este. 

- Sigur că nu te înșală. Wesley te adoră, îi 
răspunde mama ei fără să-și ia ochii de la 
televizor. 

Se întinde totuși să-i ia mâna într-a cei, 
strângându-i-o într-o demonstrație de afecțiune 
care nu-i stă în fire. 


17 
JENNA 


Mă asigur că păstrez o distanță sigură față de 
Volvo-ul lui Dale, dar fără să-l pierd, ceea ce este 
mai greu decât pare în filme. A început din nou 
să plouă, iar pozițiile lui abia se văd. Străbatem 
Culoarul Diavolului, însă el nu face stânga, spre 
căsuțele de închiriat, ci rămâne pe șoseaua 
principală. Unde se duce? Mi-a spus că un om a 
fost ucis în Stafferbury, deci nu poate fi foarte 
departe. Indică o schimbare de direcție și cotește 
pe următoarea alee la stânga. Inima începe să- 
mi bată mai tare. Interesant: o altă cale de acces 
în pădure. Virez și eu, lent, ca să nu-mi vadă 
farurile în oglinda retrovizoare. Drumul e mai 
lung și mai întortocheat decât cel care duce la 
cabana mea, şi la un moment dat mă tem că l- 


am pierdut. Conduc încet, căci terenul este 
foarte accidentat. Trec la luminile de poziție, ca 
să rămân discretă, însă din cauza asta nu văd 
mare lucru. 

După câteva minute observ că Dale a oprit 
într-un fel de alveolă pe dreapta, lângă o mașină 
de poliție. Mă ascund la adăpostul unui pâlc de 
copaci și opresc motorul. Sunt prea departe ca 
să-l văd, dar aud o portieră trântindu-se. Aştept 
puțin, apoi demarez, conduc încet până la 
parcare și opresc în dreptul mașinii lui Dale. 
Planul e să-mi fac o idee despre locul unde s-a 
dus și apoi să mă întorc la mașina mea înainte 
să mă vadă. Nu vreau să risc să-l supăr, din 
moment ce am nevoie de ajutorul lui. Pământul 
mustește de apă, dar măcar ploaia s-a oprit. Aud 
o bufniță de undeva din inima pădurii și 
înlemnesc pe loc, îngheţată de frică. Ceea ce fac 
e o nebunie. Ar trebui să mă întorc acasă și să 
aştept ca detectivul să mă caute. Răbdarea însă 
nu e punctul meu forte. Simt nevoia de acțiune. 
Cum m-aş mai putea numi jurnalistă dacă aș 
rămâne în urmă? 

Continui să avansez la lumina lanternei de la 
telefon. Drumul e îngust, seamănă cu o tranșee. 
Simt noroiul cum mi se lipește de manșctele 
blugilor și cum mi se strecoară peste marginea 
ghetelor elegante, fragile. Nu știu dacă Dale a 
luat-o pe aici, dar așa presupun, pentru că este 
cărarea principală. Mă  concentrez asupra 
înaintării, făcând eforturi să ignor sunetele 


pădurii și bezna care mă împresoară, cu excepția 
conului de lumină proiectat de telefon. În cele 
din urmă văd o poiană în față. Îmi dau seama că 
am mai fost aici. Simt că mi se face greață când 
observ o activitate intensă în jurul rulotei lui 
Ralph: un cort alb, doi polițiști care delimitează 
locul cu bandă reflectorizantă, luminile unor 
lanterne puternice. Presupun că silueta care se 
strecoară în cort e subcomisarul Dale. Îl 
urmează o femeie îmbrăcată în combinezon alb, 
cu o valiză metalică în mână. 

Mă ascund în spatele unui copac ca să-mi trag 
sufletul. Trosnetul unei crengi îmi îngheață 
sângele în vene. Simt o senzaţie rece în spate, ca 
şi cum cineva mi-ar sufla cu putere pe ceafă. Mă 
întorc lent, aşteptându-mă la orice; sper din 
toată inima să fie Dale, deși sunt aproape sigură 
că l-am recunoscut când a intrat în cort. Nu văd 
pe nimeni. Îmi spun că ar fl momentul să mă 
întorc la mașină. Trebuie să-l păstrez pe Dale de 
partea mea, dacă vreau să aflu ce s-a întâmplat 
aici în noaptea asta. 

Pornesc în sens invers pe cărarea noroioasă, 
împicdicându-mă de câteva ori în graba mea de 
a ajunge în siguranță în mașină. Medici legiști. 
Poliţie. Locul crimei. 

Ralph a fost ucis. 

lar făptașul s-ar putea să fie încă aici, în 
pădure. 

Urmărindu-mă. 


Exact când ajung la concluzia asta, aud încă o 
crenguţă trosnind în spatele meu. Nu mai am 
nici o îndoială, cineva se ţine după mine. Îi simt 
prezența. De data asta nu mă mai întorc, ci o 
rup la fugă, alunecând pe pământul ud. 
O atingere pe umăr. O mână care încearcă să 
mă apuce. Ţip, apoi îmi cedează picioarele. Un 
fulger de durere în cap, apoi totul devine negru. 

Aud un copil plângând. E un sunet strident, 
enervant. Finn? Finn... 

Unde sunt? Mă doare capul îngrozitor. 
Deschid ochii și văd copaci, mulți copaci, cu 
ramurile negre legănându-se în bătaia vântului. 
Acele pinilor se unesc și acoperă cerul. Încep să- 
mi revină amintirile. Sunt în pădure. Zac pe 
spate în noroi. Cineva m-a urmărit. Ceafa îmi 
pulsează dureros. Cineva m-a atacat. S-ar putea 
să fie încă în apropiere. Trebuie să mă ridic, 
trebuie să mă întorc la mașină. 

Mâinile îmi alunecă în timp ce, slăbită, încerc 
să mă ridic. Mă cuprinde panica la gândul că 
atacatorul s-ar putea să stea la pândă. Picioarele 
îmi sunt moi, dar reușesc să mă ridic în 
genunchi. Am nevoie de ajutor. Mă uit în spate, 
aşteptându-mă să dau nas în nas cu agresorul, 
dar nu văd pe nimeni. 

- Heil aud o voce familiară dintre copaci, 
după care văd fasciculul unci lanterne chiar în 


fața mea. E Dale, slavă Domnului! Se apropie şi 
mă priveşte dezaprobator. Jenna? Ce cauţi aici? 
Se apleacă și mă ajută să mă ridic în picioare. 
Ce-ai pățit? Eşti bine? Ai căzut? 

Sunt plină de noroi. ÎI simt în păr și pe spatele 
ud. 

- Îmi... îmi pare rău..., răspund prosteşte. Am 
vrut să văd ce se întâmplă, dar, când m-am 
întors la mașină, cineva m-a urmărit. M-a... m- 
a lovit. 

Cred că arăt ca o idioată, în hainele mele de 
oraș, pline de murdărie. Ce-a fost în capul meu? 

- N-ai ce căuta aici, Jenna! se răsteşte el. 

Am stricat totul. De acum înainte n-o să mai 
aibă încredere în mine și n-o să mă mai ajute la 
podcast. Mă strâmb, fulgerată de un nou val de 
durere prin ceafă. 

- Eşti rănită? mă întreabă pe un ton ceva mai 
blând. 

- Capul meu... 

Îmi duc mâna la locul unde am fost lovită și 
simt ceva lipicios. E noroi sau sânge? Lui Dale 
probabil că i se face milă de mine, pentru că mă 
ia pe după mijloc şi mă susține până la maşină. 
S-a pornit iarăși ploaia, mai violent de data asta. 
Mă simt oribil. 

- Ai auzit un plâns de copil? îl întreb 
disperată. 

Disting umbrele negre ale mașinilor noastre, 
parcate la mică distanță. 


- Cred că trebuie să te vadă un doctor. Poate fl 
un traumatism cerebral... 

- Am auzit un copil. 

Mă îndrumă spre mașina lui. Încerc să 
protestez, dar mă întrerupe categoric: 

- Jenna, nu ești capabilă să conduci. Te duc la 
Urgenţe. 

Mă așez recunoscătoare pe locul din dreapta, 
îngrijorată că-i murdăresc tapiţeria cu noroi. Cât 
am zăcut inconștientă? Probabil că destul de 
mult, dacă Dale a avut timp să-și termine treaba 
şi să se întoarcă la mașină. Îmi ating ceafa cu 
grijă și văd că am sânge pe degete. 

- La naiba! Sângerezi destul de rău. Uite, apasă 
asta pe rană. Îmi întinde o cârpă murdară, cu 
care șterge parbrizul, probabil. Crezi că te-a 
atacat cineva? 

Aprob din cap, însă mișcarea bruscă mă face 
să văd steluțe verzi dansându-mi în faţa ochilor. 

- Da. Cineva m-a urmărit prin pădure. Am 
simţit o mână pe umăr, după care... nu-mi mai 
amintesc nimic. 

Sunt pe punctul să plâng și înghit de câteva 
ori în sec, încercând să-mi revin. 

Când Dale porneşte înapoi spre drumul 
principal mă uit în jur cu ochii mijiți, căutând 
răufăcători la pândă pe după copaci. Evident, nu 
sunt decât umbrele iscate de faruri printre 
crengi. 

- Ai făcut o prostie, mă admonestează la 
intrarea în Coridorul Diavolului. 


- Ralph este persoana găsită fără viață? 

- Da, îmi răspunde simplu. 

- Ce s-a petrecut acolo? 

- E greu de spus deocamdată. O să aflăm mai 
multe după autopsie. 

- Crezi că cineva l-a ucis? 

- Jenna... 

Deduc din tonul lui că nu este cazul să insist. 
Strâng din buze, și o vreme nu mai scoatem nici 
o vorbă. În ciuda durerii de cap, mă copleșeşte 
ruşinea. 

- Îmi pare aşa de rău, răbufnesc într-un târziu 
cu lacrimi în ochi. E ultimul lucru de care ai 
nevoie după o zi de muncă grea. 

- Nu e nici o problemă, Jenna. Serios. Trebuie 
să mă asigur că ești bine. 

Se lasă din nou tăcerea. Privesc tristă pe geam, 
cu cârpa încă lipită pe ceafă. Îmi vine să vomit. 

- Jenna... 

Mă întorc spre el. Observ că are o dâră de 
noroi pe față. Arată obosit. Simt încă o 
împunsătură de rușine la gândul că, în loc să se 
întoarcă acasă, trebuie să meargă cu mine la 
spital. 

- Trebuie să-mi dai o declaraţie oficială despre 
discuția pe care ai purtat-o azi cu Ralph. Vreau 
să ştiu ora exactă și ce anume ţi-a spus despre 
Olivia. 

- Am înțeles, îi răspund, simțind cum mi se 
accentuează greața. 


Nu ştiu dacă este din cauza loviturii la cap sau 
a conștientizării faptului că sunt unul dintre 
ultimii oameni care l-au văzut pe Ralph 
Middleton încă în viață. 

VIZITATORUL NOCTURN 


John-Paul rămăsese distant după grătar şi după 
discuția cu vechiul lui amic. Stace îl întrebase ce se 
petrecea imediat ce rămăseseră singuri, dar el 
refuzase să-i răspundă, pretextând că băuse prea 
mult şi că-l zăpăcise diferenţa de fus orar: nu voia 
decât să se trântească în pat şi să doarmă. Stace se 
întinsese lângă el şi se foise ore în şir, dorindu-și să 
poată adormi la fel de repede. Lumina lunii cădea 
pe trupul adormit al lui John-Paul, punându-i în 
evidenţă spatele bronzat şi umerii puternici. Întinse 
mâna și-și trecu degetul arătător peste pieptul lui. 
El nici nu mişcă. Ce-i ascundea? Credea că-l 
cunoaște la perfecție, dar relaţia lor, care arsese cu 
patimă la început, începuse să se veștejească de când 
se mutaseră împreună, cu un an înainte. Nu-i 
plăcea s-o admită, pentru că spera că lucrurile s-ar 
putea întoarce la starea de dinainte. John-Paul 
aducea vorba foarte rar despre trecutul lui sau 
despre Derreck, iar ea se jena să întrebe. Trăiseră 
atât de bine înşurubaţi în coconul lor, pe care Stace 
îl crezuse indestructibil. Acum însă... acum îşi 


dădea seama că fusese naivă. Cât de bine îl 
cunoștea de fapt? 

N-avea nici un sens să mai încerce să doarmă. 
Era prea încordată. Se ridică cu grijă din pat, ca să 
nu-și trezească partenerul, şi îşi trase pe ea rochia 
de vară pe care o purtase mai devreme. Se duse în 
bucătărie şi îşi turnă un pahar de apă. 

Când ajunse la baza scării placate cu marmură, 
rece şi plăcută la atingerea tălpilor goale, văzu 
lumină venind din curtea spre care se deschidea 
bucătăria. Acolo se afla Derreck, întors cu spatele 
spre ea. Avea o țigară în mână. Fumul albăstrui se 
încolăcea în jurul lui şi dispărea în aerul greu al 
nopții. Ezită. Nu o atrăgea ideea de a rămâne 
singură cu un om pe care abia îl cunoscuse. Mai 
ales că avea ceva care o neliniștea. Pe de altă 
parte... îşi aminti de discuția aprinsă dintre acesta 
şi John-Paul. Ar fi putut să-l întrebe despre ce 
fusese vorba. 

- O să stai acolo toată noaptea? o întrebă 
stăpânul casei pe o voce joasă, guturală, cu o urmă 
de accent australian. 

Când  traversă bucătăria constată că era 
imaculată, ca atunci când ajunseseră. Îşi dădu 
seama, cu o undă de vinovăţie, că Anya, menajera 
lui Derreck, făcuse curat după ei. leşi în curte. 
Aerul purta un miros de fum dulceag, nu neapărat 
neplăcut. Tânărul avea cămaşa descheiată, iar peste 
chipul bronzat îi atârna o şuviţă de păr blond. Fără 
voia ei, simţi o gâdilătură plăcută în stomac şi i se 
făcu imediat ruşine, ca şi cum şi-ar fi înşelat deja 


iubitul cu tipul acesta teribil de atrăgător. Cu 
vârful incandescent al țigării, ca un licurici pe cerul 
de catifea, Derreck îi indică şezlongul de lângă el. Se 
aşeză. Erau cu fața la piscină şi rămaseră aşa 
câteva minute, fără să scoată nici o vorbă, 
admirând undele în lumina palidă a lunii. Era 
linişte, era superb. In jurul lor se auzea concertul 
discret al greierilor, iar apa clipocea molcom. 

- Nu poţi să dormi, nu-i aşa? rupse el tăcerea 
aruncând mucul de ţigară în iarbă. 

- E prea cald, şi aerul condiţionat face prea mult 
zgomot. 

Il privi cu coada ochiului, dar el nu se uita la ea, 
ci stătea cu ceafa sprijinită de marginea 
șezlongului. Purta o pereche de pantaloni ușori şi 
era în picioarele goale. La încheietura mâinii stângi 
îi atârna un mănunchi de brățări din piele. Pielea 
lui era auriu-maronie şi perfect netedă, ca glazura 
unui tort. 

- E foarte generos din partea ta că ne-ai invitat 
aici. John-Paul mi-a vorbit întotdeauna frumos 
despre tine, începu Stace întorcându-se complet spre 
el şi îmbujorându-se uşor de propria-i minciună. 

Încercă să-şi reprime mândria când ochii 
bărbatului se opriră puțin mai mult decât ar fi fost 
cazul la nivelul gambelor ei dezgolite. 

- Pun pariu că J.P. vorbeşte foarte rar despre 
mine, hohoti Derreck. Coca? 

- Pardon? 

Încerca să-i ofere droguri? Stace se simți dintr- 
odată surclasată, provincială. Bărbatul avea ceva 


care o speria. Era un om de lume cum nu mai 
întâlnise. Apoi îl văzu întinzând mâna spre o 
găleată plină cu gheaţă plasată între şezlonguri și 
extrăgând de acolo o cutie aburită de coca-cola. 

- Mulţumesc, zise şi îşi lipi recipientul rece de 
capul pieptului. Ca să fiu sinceră, John-Paul nu 
prea vorbește despre călătoriile pe care le-a făcut. 
Nu vrei să-mi povesteşti tu mai multe? 

- Şi ce anume ai dori să știi, mai precis? 

Ochii tânărului se îngustară periculos. 

- Am impresia că John-Paul îţi este... în fine, 
crede că ţi-a rămas dator după ceva ce s-a petrecut 
în Goa. 

Inima începu să-i bată mai repede. O să-şi dea 
seama că blufează? Observă un licăr de surpriză în 
ochii lui. 

- Ţi-a spus despre Goa? 

- Nu. Adică, nu tocmai. 

Deschise cutia şi o luă o înghiţitură, mai mult ca 
să-și ascundă jena. 

- Așa mă gândeam şi eu, râse din nou Derreck. 
J.P. n-are nici un interes să-și strice imaginea în 
faţa ta. 

- Ce a făcut acolo? insistă, cu inima strânsă. 

- N-ai decât să-l întrebi chiar pe el. Dar am 
senzaţia că nu-i prea deschis cu tine în ce priveşte 
trecutul lui. 

Derreck se lăsă din nou pe spate, cu faţa spre 
piscină. 

- A făcut ceva ilegal? 


Nu-i răspunse, dar un muşchi începu să-i 
zvâcnească necontrolat pe maxilar. Stace simţi că i 
se face rău. 

- Vrei să facem o baie? O să te răcorești şi poate 
te ajută să dormi. Ştiu cât de greu e să te înveţi cu 
căldura asta permanentă. 

Fără să mai aştepte răspunsul, se ridică, își 
scoase cămaşa şi îşi dădu jos pantalonii. Stace 
cobori ochii, dar când îi ridică din nou îi văzu o 
fracțiune de secundă fesele goale plonjând în apă. 
Obrajii îi ardeau de ruşine. Îşi bătea joc de ea? 

Trebuia să plece. O să-l întrebe pe John-Paul 
despre Goa dimineaţă. Nu mai avea ce să scoată de 
la Derreck în noaptea asta. Se ridică în picioare. 

- Nu vrei să vii în apă? o invită el din mijlocul 
piscinei, dându-și la o parte de pe chip pletele ude. 

Stace observă că avea un nas superb, perfect 
drept. Nu se putea gândi la altceva decât la corpul 
lui gol, sub apă. Tensiunea era prea puternică. 

- Eu... nu, mulțumesc. Mă întorc în casă, îi 
răspunse repezit, strângând cutia rece de băutură la 
piept. 

Se îndepărtă fără să se uite înapoi. 


Ziua, a treia, 

Notă audio: Miercuri, 28 noiembrie 2018 


Se împlinesc douăzeci de ani de la noaptea în care 
au dispărut fetele. Ceasul arată 3 dimineața şi abia 
m-am întors de la spital. Am scăpat ușor, cu o 
singură copcă, fără traumatism cerebral. Incă nu- 
mi vine să cred că Ralph a fost omorât şi că cineva 
m-a atacat pe la spate. Sunt convinsă că am auzit 
un plânset de copil A fost real, sau pădurea 
Stafferbury mi-a jucat una dintre numeroasele feste 
pentru care a devenit celebră? Am nevoie de somn... 


Mă trezesc cu o durere de cap suportabilă. Aud 
niște zgomote din bucătărie și mă cuprinde 
panica, dar îmi aduc repede aminte că Dale s-a 
oferit să doarmă în cealaltă cameră, după ce 
asistenta medicală a insistat să nu fiu lăsată 
singură în următoarele ore, din cauza riscului 
unui traumatism cerebral. A aşteptat lângă mine 
trei ore până când am fost primită la Urgenţe, 
alimentându-mă cu cafea călâie de la automatul 
de pe coridor și cu povești amuzante din 
copilăria lui în Stafferbury. A rămas lângă mine 
şi în timp ce eram cusută. 

Aud o bătaie ușoară în ușă și vocea 
subcomisarului, întrebându-mă dacă poate să 
intre. 


- Da, nici o problemă, îi răspund ridicându- 
mă în capul oaselor în pat și strângând pătura în 
jurul meu. 

Îmi amintesc că mi-am pus pijamaua cea 
groasă şi o pereche de șosete înainte să mă bag 
în pat, dar n-am mai apucat să mă demachiez. 

- Cum te simți? 

Îmi întinde o cană de cafea fierbinte, neagră, 
impresionându-mă plăcut pentru că a reținut 
cum o prefer de obicei. E îmbrăcat în aceleași 
haine ca în noaptea trecută şi simt un val de 
recunoștință pentru tot ajutorul pe care mi l-a 
dat. 

- Sunt bine. Îți mulțumesc că ai avut grijă de 
mine, 

Îmi zâmbeşte tandru şi se uită la ceas. 

- Trebuie să plec. I-am promis tatei că trec pe 
la el, și ar fi cazul să mă schimb înainte să intru 
în tură. Ce planuri ai pentru azi? Ţi-aş propune 
s-o iei mai uşor. 

„Nici o şansă“, îl contrazic în minte. Am prea 
multe lucruri de făcut. lau o gură de cafea, fără 
să-mi pese că este prea caldă. Îmi simt gura ca 
fundul unei colivii. 

- O să încerc să discut cu mama lui Katie. Și 
nu renunţ încă la Olivia. Trebuie să găsesc o 
modalitate de a o face să vorbească. 

Se foieşte neliniștit de pe un picior pe celălalt. 

- Excelent, dar... sper că nu-ţi închipui c-o să 
rezolvi cazul? Îmi pare rău să te dezamăgesc, dar 


am mari îndoieli că vei obține niște răspunsuri. 
Au trecut douăzeci de ani de atunci. 

- Când am afirmat cu că vreau să rezolv cazul? 
Asta c treaba ta, îi răspund pufnind în râs. 

- Mda, știu. Ce vreau să spun este că 
podcastul tău s-ar putea să se încheie în coadă 
de pește. 

Clatin din cap și mă strâmb imediat de durere. 

- Ştiu. Nu pentru asta am venit. Am nevoie de 
cât mai multe interviuri cu localnicii implicaţi. 
Sigur, ar fi frumos dacă ai rezolva enigma cât 
timp mai sunt pe-aici... 

Zâmbesc ştrengărește, ca să-i arăt că a fost o 
glumă. 

- Hmm, o să te sun mai târziu, îmi răspunde 
cu o luminiţă jucăușă în ochi. Spune-mi dacă ai 
nevoie de cineva ca să te ducă să-ți recuperezi 
mașina. 

- Sunt o femeie în toată firea. Pot să-mi port 
singură de grijă în plină zi. 

- Ah, să nu uit, continuă oarecum jenat, poți 
să treci pe la secție, la un moment dat, să-mi dai 
declarația aceea despre Ralph? 

- Sigur. 

Dau pătura la o parte ca să cobor din pat. 

- Nu, nu te ridica. Nu-i nevoie să mă conduci. 

Aştept să aud ușa închizându-se și pun mâna 
pe telefon. E momentul să-l sun pe Finn, dacă 
vreau să-l prind înainte să plece la școală. 


Nu le spun nimic despre lovitura mea la cap 
sau despre moartea lui Ralph mamei mele sau 


lui Finn, ca să nu-i îngrijorez. Sunt surprinsă că 
o găsesc aşa de devreme acasă și o întreb unde 
este Gavin. Mama îmi răspunde că s-a dus la 
birou, pentru un mic-dejun de lucru. Mă întreb 
ce-ar zice dacă ar afia că un alt bărbat a petrecut 
noaptea cu mine, deși în altă cameră. l-ar păsa? 
Îmi amintesc râsul feminin pe care sunt sigură 
că l-am auzit ieri. Nu pot să cred că Gavin ar fi 
adus pe cineva peste noapte. Aș fi aflat de la 
Finn, în orice caz. Însă n-am de unde să ştiu ce 
face soţul meu în apartamentul lui închiriat. Am 
crezut că-l cunosc, dar, de când m-a informat că 
are nevoie de o pauză în relația noastră, parcă aș 
avea de-a face cu un străin. Am avut încredere 
deplină în el, însă acum nu-mi pot alunga 
bănuielile că s-a mutat pentru că are pe 
altcineva. 

Închei discuţia cu Finn şi mă las să cad înapoi 
în pat, cu ochii închişi, în speranţa că voi scăpa 
de migrena care mă chinuie. Revăd filmul 
întâlnirii de ieri de la pub și îmi dau seama cât 
de straniu se comportau Olivia şi Wesley. 
Femeia aproape c-a dat bir cu fugiţii când ne-a 
zărit. Nici Wesley nu se purta normal. 

Probabil că adorm la loc, pentru că sunt 
trezită brusc de o bubuitură în fereastra 
dormitorului, ca şi cum cineva ar fi aruncat cu 
ceva. Mă ridic în capul oaselor, încă ameţită. Ce 
naiba a fost asta? Îmi verific telefonul: e nouă și 
jumătate. Cobor din pat și dau la o parte 
draperiile speriată de ce aş putea găsi afară. Pe 


geam se scurge o dâră lungă de sânge. les în fugă 
din dormitor și deschid cât de repede pot ușa de 
la intrare, lăsând să intre un val de aer rece, dar 
nu văd pe nimeni. Respirația mea produce aburi 
şi șosetele mi se lipesc de stratul subțire de 
gheaţă care s-a format pe dalele din jurul casei. 
Intru înapoi ca să-mi pun cizmele și să-mi trag 
paltonul peste pijama, apoi ies din nou afară şi 
dau ocol cabanei ca să ajung la fereastra 
dormitorului. Sângele se vede mai bine de pe 
partea asta. Trag adânc aer în piept. La picioarele 
mele zace o pasăre moartă, cu gâtul sucit. Mă uit 
în ochii ei trişti, orbi, și mă cuprinde mila. 

- Se întâmplă destul de des, din păcate, 
rostește o voce din spate făcându-mă să tresar. 
Porumbei de pădure care se lovesc de ferestre, ca 
proștii. 

Mă întorc și văd un bărbat în capătul aleii. 
Îmi spun că ar trebui să fie persoana pe care am 
văzut-o noaptea trecută, locatarul căsuței de 
vizavi. Hainele însă nu se potrivesc. Omul din 
faţa mea e îmbrăcat elegant, nu poartă o haină 
grea și glugă care să-i ascundă fața. Pare să aibă 
peste şaizeci de ani, după părul alb şi barba 
tunsă îngrijit. Poartă un pardesiu scump peste 
un costum bleumarin bine croit. 

- Îmi cer scuze de deranj. Dumneavoastră 
sunteți Jenna Halliday? 

Îmi întinde mâna. Mă apropii de el şi i-o 
strâng. 

- Da, eu sunt. Dumneavoastră cine sunteți? 


- Jay Knapton, proprietarul campingului. Am 
vorbit la telefon. 

- Oh, da. Încântată de cunoștință. 

- Am trecut să verific cabanele goale. 
Deocamdată sunteți singurul meu client. Sper ca 
vara să-mi aducă mai mulți chiriași. 

- Nu locuieşte nimeni în căsuţa aceea? întreb 
arătând cu degetul spre cabana de vizavi. 

- Nu, doar dumneavoastră, spune el clătinând 
din cap. 

- Dar... nu se poate. Persoana respectivă a 
plecat deja? 

- Care persoană? 

Omul pare sincer mirat. 

- Era cineva acolo când am ajuns. După 
siluetă, aș spune că era un bărbat, dar nu sunt 
sigură. L-am văzut și ieri. Plimba un ciobănesc 
german şi purta o haină lungă, cu glugă. 

Jay se întunecă la chip. 

- Nimeni nu mai stă acum aici și nici n-a mai 
stat de câteva săptămâni. Poate că v-aţi înșelat. 
Mulţi localnici îşi plimbă câinii prin pădure. 

- Sunt sigură că am văzut pe cineva. Erau 
aprinse şi luminile. Am văzut un om intrând 
acolo. 

Încep să mă îngrijorez. 

- Sunteţi absolut sigură? 

- Da. Sunt sigură. E posibil să aveți ocupanți 
ilegali? 

- Mă îndoiesc, îmi răspunde îndreptându-se 
de spate. Verific periodic cabanele sau trimit un 


angajat s-o facă. Rămâneți aici, mă duc să arunc 
o privire. 

Porneşte cu pași mari spre căsuţa vecină. 
Închid ușa, mă asigur că am cheia în buzunar și 
îl urmez în fugă. 

Jay alege un fel de cheie universală dintr-un 
mănunchi și deschide ușa. Mă opresc la o 
distanță sigură, așteptându-mă să iasă un câine 
furios, dar nu se întâmplă nimic. 

- Bună ziua! strigă demonstrativ și intră, 
făcându-mi semn să-l urmez. 

Cabana e o copie la indigo a celei pe care o 
ocup eu. Proprietarul împinge la o parte ușa 
dormitorului, apoi intră în celelalte două 
camere. Pustiu. Nu pare să fi fost nimeni pe-aici 
de ceva vreme. 

Jay se opreşte în bucătăria albă, strălucitoare, 
care dă spre salonul unde se află o canapea 
identică cu cea de la mine, doar că verde-crud. 
Observ că lipsește capul de animal din pluș de 
pe perete, iar pe jos e întins un covor din piele 
de vită. 

- Mai gol de-atât nu se poate, constată el. 

Duc mâna la cap. Sunt complet confuză. 

- Nu înţeleg ce se petrece. leri a fost cineva 
aici, 

- Ei bine, acum nu e nimeni, îmi răspunde, 
ușor iritat, 

Nu-mi vine să cred. E imposibil ca persoana 
respectivă să nu fi lăsat nici un semn al trecerii 
sale pe-aici. Mă întorc în dormitorul principal. 


Dulapul e gol. Nimic sub pat, nu simt nici 
măcar miros de câine. Intru în bucătăria 
americană, deschid dulapul de sub chiuvetă şi 
caut urme de gunoi. În zadar, Scotocesc și 
celălalt dormitor. 

- Mulțumită? mă întreabă proprietarul din 
prag. 

- E ciudat. Cineva a fost aici, dar n-a lăsat nici 
cel mai mic semn. 

- Încuietoarea e neatinsă, nu se vede nici o 
urmă de intrare prin efracție. Oftează. Din 
păcate, lucruri din astea se întâmplă destul de 
des pe-aici. 

- Cum adică? fac întorcându-mă spre el. 

- O, evenimente bizare. Oamenii vorbesc 
despre supranatural, despre paranormal. 

Ridică din umeri dispreţuitor. 

Îmi amintesc de teoriile lui Ralph cu 
extratereștrii care răpesc oameni. 

- Ah, da. Am citit ceva despre asta când mi- 
am făcut documentarea. 

- Mi-aţi spus la telefon că lucraţi la un 
podcast despre cazul Olivia Rutherford. La gestul 
meu aprobator continuă: Dacă vreţi să vă dau 
un interviu, sunt la dispoziția dumneavoastră. 
Nu locuiam aici când au dispărut prietenele 
Oliviei, am venit trei ani mai târziu, dar cunosc 
foarte bine orașul și pe locuitorii lui. Inclusiv 
nebunii și șarlatanii. 

- Şarlatanii? 


- O, da. Avem şi o ghicitoare care pretinde că 
ştie ceva. I-a păcălit pe mulți până acum. Nu şi 
pe mine, puteți fi sigură. Eu nu cred în al treilea 
ochi sau în ce talente mai pretinde ea că deține. 

Îmi vine în minte firma pe care am văzut-o pe 
strada principală când am ajuns prima dată în 
oraș. 

- Vă referiți la Madame Tovey? 

- Corect! exclamă jovial proprietarul, 
strângându-și agenda la piept. Mă rog, s-ar 
putea să vă fie util să staţi de vorbă cu ea, dar nu 
luaţi de bun tot ce vă spune. O să adauge un fel 
de... cum să spun? Aromă locală în emisiunea 
dumneavoastră. 

- Excelent, îi răspund, mulțumită că, în 
sfârşit, cineva dorește să fie intervievat. Putem să 
ne întâlnim mai târziu? Trebuie să-mi recuperez 
mașina. Am lăsat-o în pădure. 

- Cum așa? se miră făcând ochii mari. 

- E o poveste lungă, îi răspund cvaziv. 

Mă întreb dacă a afiat de Ralph Middleton. 
Îmi închipui că da, având în vedere că omul a 
fost găsit mort pe terenul lui. Decid totuși să 
nu-l chestionez acum despre asta. 

- Mai am câteva treburi de rezolvat până la 
prânz. Ce ar fi să treceţi pe la biroul meu la ora 
două? Îşi deschide agenda şi-mi întinde o carte 
de vizită. Găsiţi aici adresa. Dacă o luați pe 
Halfpenny Lane și faceți la dreapta, în direcția 
opusă  mancjului din  Stafferburmy, apoi 


continuaţi până la capătul drumului, mă găsiți 
în birourile din zona industrială. 

Iau cartea de vizită și mă întorc în cabana 
mea, plină de gânduri negre și de temeri. Mă 
schimb rapid, fără să mai fac duș, dornică să ies 
din casă și din pădure cât mai repede. Am 
senzația neplăcută că cineva mă urmărește 
permanent. 


Rl 
OLIVIA 


Nici nu deschide bine ochii că este copleșită 
de sentimente grele, de teamă și regret. Apoi își 
aminteşte motivul. Astăzi se împlinesc douăzeci 
de ani. Ar da orice să se poată întoarce în timp, 
să revină în ziua acceca din 1998. Ar face atât de 
multe lucruri altfel! 

Aude soneria de la intrare și se dă jos din pat. 
Mama ei este probabil deja la grajduri, hrănește 
caii. Îşi trage pe ea la repezeală hainele purtate 
cu o zi înainte și coboară la parter, ținându-se 
cu grijă de balustradă. 

Stomacul i se strânge într-un nod dureros 
când îl vede în pragul ușii pe Dale, însoțit de un 
coleg mai tânăr. Subcomisarul are părul vâlvoi și 
nasul roșu de la frig. 

- Îmi pare rău să te deranjez atât de devreme, 
o salută omul legii suflându-și în mâini ca să se 


încălzească. Olivia simte frigul mușcându-i 
gleznele golașe. El este adjunctul meu, detectivul 
Liam Stirling. Putem intra? Am vrea să ne 
răspunzi la câteva întrebări. 

Își simte gura uscată. Ar fi făcut mai bine dacă 
rămânea la Wesley peste noapte. Nu crede că le 
poate face față de una singură, dar nu are de 
ales. Se dă la o parte și îi lasă să intre. Par 
nelalocul lor, așezați la măsuţa de pin - Dale, cu 
şosetele lui fistichii și Liam Stirling, blond, cu 
coşuri de adolescent. Arată de parcă ar fi un elev 
de liceu, nu un agent de poliție. 

Le oferă cafea, iar ei acceptă. 

- Mi-e teamă că avem vești proaste, începe 
Dale. 

Îi tremură mâinile când pune fierbătorul la 
loc. Nu are curaj să le ducă ceștile la masă, se 
teme c-o să le verse. 

- Cred că ar fi mai bine să te așezi, ia inițiativa 
polițistul mai în vârstă. 

Se ridică și o ajută să servească. În cele din 
urmă Olivia se așază, așteptându-se la ce poate fl 
mai rău. 

- Ralph Middleton a fost găsit mort noaptea 
trecută, o informează detectivul pe un ton grav. 

Îi lasă un moment, cât să digere informaţia. 

Nu e capabilă să scoată nici o vorbă. Își 
amintește de ultima lor discuţie, de suferința din 
ochii lui, de lacrimile ei. „O, Ralph!“ 

Își lasă capul în mâini şi simte cum i se urcă 
sângele în urechi. Îl aude ca prin vis pe Dale, 


care încearcă să o consoleze, spunându-i cât de 
rău îi pare și întrebând-o dacă are pe cineva care 
să stea cu ea. 

- Nu, dar sunt bine, spune ridicând ochii spre 
el. 

- Înţeleg că i-ai făcut o vizită ieri, pe la ora 
patru? 

Încuviințează din cap, şi palmele îi transpiră. 
Nu-i poate spune despre ce au discutat. 

- Ai ieșit din rulotă plângând. 

Aruncă o privire spre polițistul mai tânăr, care 
n-a scos nici o vorbă de când a intrat pe ușă, dar 
o privește intens, pregătit să noteze totul într-un 
carnețel. 

- Da, murmură înghițindu-și cu greu 
lacrimile. Ne-am certat  prostește. Nimic 
deosebit... i-am spus să o lase mai ușor cu 
băutura și să mănânce mai sănătos, să se 
îngrijească. Cred că mă simțeam oarecum 
responsabilă pentru el. Mi-a salvat viața acum 
mulţi ani. 

Oare își dau seama că minte? Nu s-a priceput 
niciodată să ducă oamenii de nas. Stirling scrie 
de zor. 

- Cum? întreabă trăgând aer în piept. Cum a 
murit Ralph? 

- Credem că a primit o lovitură în cap, dar 
vom afia mai multe după autopsie. 

- A căzut și s-a lovit? 

- Deocamdată considerăm că este o moarte 
suspectă. Îmi pare foarte rău, Olivia. Știu că e 


groaznic să te gândești că cineva i-ar fi putut 
face rău intenționat. 

Pieptul i se strânge când ideea că Ralph este 
mort își face loc în mintea ei. Animalele lui. 
Dumnezeule, se ocupă cineva de ele? Unde sunt 
Bertie, Tiddles, Timmy Willy şi toate celelalte 
creaturi de care se ocupa? Trebuie să le găsească. 
O să le aducă aici, o să le adopte. Măcar atâta 
lucru să facă. 

- Olivia? Vocea lui Dale o trezește din transă. 
Cred că ar trebui să o chemi pe mama ta, ca să 
stea cu tine. Sau pe Wesley. Nu e bine să rămâi 
singură. 

- Sunt foarte bine, îi răspunde repezit, 
ştergându-se la nas cu un șervet de bucătărie. 

Se miră de vocea ei aspră, ca și cum emoțiile i- 
ar bloca gâtlejul. Înghite un nod dureros. Nu-și 
poate pierde controlul. Nu în fața lor. 

- Poate mama ta să te aducă mai târziu la 
secție, ca să dai o declaraţie oficială? o întreabă 
Dale. 

- De ce, de ce ar trebui să fac asta? 

- Așa e procedura. Eşti printre ultimii oameni 
care l-au văzut în viaţă, îi răspunde blând omul 
legii. 

- Nu pot s-o fac acum? 

- Ba da, desigur, dacă te simți în stare. 

Gândul de a merge la secţia de poliție o sperie 
de moarte. Subcomisarul scoate și el un carnețel 
de notițe și începe să-i pună o serie de întrebări 
despre vizita la Ralph. Îi răspunde strângând atât 


de tare șervetul de bucătărie în mână, încât 
acesta se îmbibă de transpirație. 

- Şi de-asta v-aţi certat? Pentru că nu avea 
grijă de el însuși? 

O umbră trece prin ochii poliţistului. 
Suspiciune? Neîncredere? 

- Da, după cum v-am spus, izbucnește 
nervoasă. 

Îi vine să-i dea afară, să tipe la ei s-o lase în 
pace. 

- Ce ne-ai mai putea spune? Cine i-ar fl putut 
dori răul lui Ralph? Avea necazuri? Datora bani? 

Fuma iarbă și mai lua, din când în când, câte 
o pastilă. Simte că ar fl neloial să împărtășească 
poliției aceste informații. 

- Sincer, nu știu, 

Subcomisarul se ridică și Liceanul îi urmează 
exemplul. 

- În regulă. Îți mulțumesc pentru timpul 
acordat. Te rog să mă contactezi dacă îți aduci 
aminte ceva. Indiferent cât de banal pare, îi 
aruncă Dale din ușă. 

Olivia închide ușa în urma lor și dă frâu liber 
lacrimilor. 


Traversează curtea simțindu-se ca și cum ar fl 
fost eviscerată, strivită de durerea pierderii lui 
Ralph, a lui Sally, Tamzin și Katie. 

Dintr-un grajd se aude melodia „Where is My 
Mind“ a celor de la Pixies, care nu face decât să- 
i accentueze suferința. Era unul dintre hiturile 
preferate ale lui Sally, care îl asculta în buclă. 


Olivia se opreşte şi se sprijină cu mâna de uşă, 
cu un nod în gât. Cât de straniu, să-l audă 
tocmai astăzi, fix la douăzeci de ani de la 
accident. Nu l-a mai ascultat de foarte mult 
timp. Imediat se trezește transportată în 
dormitorul lui Sally, la vârsta de paisprezece ani, 
privindu-și prietena care pune discul la pick-up, 
auzind foșnetul acului între melodii și, imediat 
apoi, intrarea obsedantă a chitarei. Sally nu se 
mai sătura de melodia asta. Închide ochii și se 
lasă pradă valului de amintiri: mirosul bezelelor 
pe care mama prietenei ei le cumpăra de la Tesco 
şi pe care le mâncau direct din ambalajul de 
plastic, gustul dulce al băuturii răcoritoare Dr 
Pepper, oja albastră, posterul cu Kurt Cobain 
prins cu piuneze pe perete. Aproape că o vede pe 
Sally în faţa ei, cu blugii ei negri prespălaţi, 
cămașa favorită, în carouri, și brățările de piele 
legate până aproape de coate. Cea mai bună 
prietenă, prima și ultima. 

Sally nu fusese de acord cu relația ci cu 
Wesley. A fost cea dintâi neînțelegere mai 
serioasă dintre ele. 

- Tipul e un ciudat! exclamase când Olivia îi 
mărturisise că urma să iasă împreună. 

Se aflau în dormitorul lui Sally, unde venise 
într-un sufiet ca s-o anunțe marea veste că 
Wesley îi dăduse întâlnire. 

- Ba nul E haios, popular și șarmant. 

- O fi fost așa în școală, dar de atunci a luat-o 
razna, îi răspunsese Sally disprețuitor, enervând- 


o pe loc. 

Prietena ci, cu plete negre și ten perfect, nu 
avea nici o problemă să-și găsească un băiat cu 
care să iasă. Pentru ea, în schimb, era pentru 
prima dată când un tip ca Wesley o invita în 
oraș, şi nu avea de gând să dea cu piciorul 
ocazici. 

- Nu-ţi mai aduci aminte cât m-a hărțuit pe 
mine? 

Sigur că își amintea. Fusese geloasă ca naiba 
când Sally o informase că Wesley îi făcuse 
avansuri, cu un an în urmă. O bombardase cu 
mesaje de amor și trandafiri, atât prin poștă, cât 
şi prin înregistrări pe casete. Olivici i se păruse 
fascinant, dar prietena ei devenise agasată de 
insistența tânărului. Chiar se supărase rău de tot 
pe el când îi trimisese al nu știu câtelea ursulet 
de pluș cu inscripția Forever Friends și îl 
ameninţase că se duce la poliție. Olivia hotărâse 
că Sally exagera. Wesley făcuse o pasiune pentru 
ca, era limpede. Şi-ar fi dorit un băiat care să-i 
aducă aceleași dovezi de amor fierbinte. 

Wesley se oprise într-un final, iar într-o seară, 
la pubul The Raven, îi ceruse Olivici numărul de 
telefon, trimițând-o în al nouălea cer de fericire. 
Adusese vorba despre Sally, desigur, dar băiatul 
pufnise în râs, uşor jenat, și spusese că se 
înșelase, că își închipuise că prietena ei îl plăcea, 
dar interpretase greşit semnalele primite. Își 
lăsase în jos superbii ochi albaștri, făcând-o 


aproape să sară de gâtul lui, ca să-l consoleze 
acolo, pe loc. 

Cu toate acestea, relația dintre Wesley și Sally 
rămăsese tensionată, așa că se văzuse nevoită să 
păstreze discreția față de prietena ci cea mai 
bună, rezervându-și serile de sâmbătă pentru el. 
Apoi, după numai câteva luni, se întâmplase 
accidentul, iar viețile lor se schimbaseră pentru 
totdeauna. 

- Unde-ai fost? Roxie și Sabrina trebuie 
țesălate. 

Olivia tresare speriată la auzul vocii mamei 
sale. Își dă seama că a pierdut legătura cu 
realitatea, sprijinită de uşa grajdului, 
clătinându-se pe picioare cu ochii închiși. Mama 
ci o să creadă că se droghează. 

- Îmi pare rău... mamă, s-a întâmplat ceva 
groaznic... 

Grimasa iritată a femeii se transformă imediat 
într-una de îngrijorare. 

- Ce anume? 

- Ralph Middleton a fost găsit mort azi- 
noapte. 

Timp de câteva secunde, mama ci rămâne 
înlemnită, fără să clipească măcar, făcând-o să 
se întrebe dacă a auzit-o. 

- Mamă? 

- Cum? o întreabă, părând să-și revină. 

În fundal se aude vocea DJ-ului de la Radio 2. 
Mama începe să tragă cu mâna de gulerul gros 


al hainci impermeabile, de parcă ar împiedica-o 
să respire. Olivia cunoaște senzația. 

- O rană la cap. Poliţiştii cred... Îi tremură 
buzele, se bâlbâie. Poliţiştii suspectează că a fost 
omorât, spune în cele din urmă. 

- Vai de mine! Când? 

- Noaptea trecută. Nu mi-au spus la ce oră. 

O pală de vânt mătură curtea aruncând de 
colo-colo un snop de paie. Mama ei se repede 
să-l adune, apoi revine lângă ea, cu mănunchiul 
pe umăr și chipul grav. Își ia fiica în braţe, într-o 
îmbrățișare cum nu-i stă în fire. 

- Îmi pare rău pentru el, îi şopteşte la ureche. 
Știu că vă înţelegeați bine. Eu nu l-am prea 
cunoscut, dar întotdeauna mi-a fost milă de el... 
de cum trăia singur în rulota aia. A avut o viață 
tristă. 

La aceste cuvinte, Olivia izbucnește în hohote 
de plâns. 

- Era o zi grea și fără vestea asta, cu 
comemorarea accidentului și așa mai departe... 
Îmi dau seama că ești copleșită de tot felul de 
sentimente care răbufnesc la suprafață. 

Olivia oftează şi se retrage din îmbrăţişare. 
Când ridică ochii spre chipul matern percepe 
însă o atitudine dificil de interpretat: poate 
suferință, poate vinovăție. 


RR 
JENNA 


Pădurea pare mai puţin periculoasă la lumina 
zilei. Soarele bolnăvicios de iarnă își trimite 
săgețile printre trunchiuri. Lumina se reflectă în 
frunzele înghețate. Noroiul de pe jos a îngheţat 
şi trosnește la fiecare pas de-al meu. 

După plecarea lui Jay am căutat adresa 
familiei lui Katie Burke în registrul electoral 
local. Mama ei locuiește încă în Stafferbury și 
mă hotărăsc să-i fac o vizită, după ce îmi 
recuperez mașina și dau declarația la poliție, în 
Devizes. Rămâne de văzut dacă o să accepte să 
stea de vorbă cu mine. În timp ce-mi croiesc 
drum pe cărare, încerc să-i telefonez lui Dale, ca 
să-i povestesc despre individul care a locuit în 
căsuţa de lângă mine fără acordul 
proprietarului. Semnalul e prost însă în această 
parte a pădurii, așa că pun telefonul la loc în 
buzunar și iuțesc pasul. Părintele din mine ar 
vrea să se întoarcă la siguranța Manchesterului 
şi la căldura minunatului meu fiu, dar 
jurnalistul mă îndeamnă să-mi fac datoria și să 
rezist până vineri. N-aş putea să bag mâna-n foc 
că moartea lui Ralph ar avea legătură cu 
dispariţia prietenelor Oliviei din 1998, dar mă 
hotărăsc s-o includ în podcast, ca element de 
intrigă locală. 

Ramurile mai groase ascund soarele, așa că 
mă poticnesc de câteva ori prin gropi. Ajung la 
locul unde am fost atacată noaptea trecută. 
Cărarea este întreruptă aici de un fel de șanț pe 
fundul căruia se văd încă bălțile de la ploaia de 


ieri. Îmi ating ceafa cu fereală. Incă mă doare, 
iar copcile îmi dau o senzație dezagreabilă. 
Brusc, ciulesc urechea. Aud vag sunete de voci în 
depărtare, din direcția luminișului. Înseamnă că 
poliția încă nu a terminat cercetările la locul 
crimei. Se aude și un lătrat de câine. Mă 
cutremur când îmi amintesc senzația mâinii pe 
umăr, groaza că eram hăituită, până mi-am 
pierdut cunoștința, lovită cu ceva. Făptașul o fi 
intenționat să mă ucidă, ca pe Ralph? Sau doar 
să mă speric, să mă facă să nu-mi mai bag nasul 
unde nu-mi fierbe oala? 

Am avut mare noroc cu Dale. Mă întreb dacă 
apariţia lui l-a speriat pe agresor. Dar n-am nici 
cea mai mică idee cât am zăcut la pământ. 

Îmi continui drumul, tot mai grăbită să ajung 
la mașină. Ultimii pași îi parcurg aproape în 
fugă, dar încetinesc când mă apropii de Audi-ul 
meu. Cineva a strecurat un bilețel sub 
ştergătorul din stânga. În prima clipă mă 
gândesc că e o reclamă, dar îmi aduc aminte că 
sunt în inima pădurii. Mă uit mai bine și 
constat că textul este mâzgălit pe o bucăţică de 
hârtie liniată, care pare ruptă dintr-un carnețel 
de-al meu. Scot peticul de hârtie de sub ștergător 
şi sângele îmi îngheață în vene când citesc 
mesajul scris cu litere mari, înclinate spre 
stânga: 


PLEACĂ DIN ORAȘ SAU VINE RÂNDUL TĂU. 

Conduc haotic spre ieşirea din pădure, cu 
capul aproape lovindu-mi-se de plafon la fiecare 
groapă mai mare, pe care o iau în plin, ca și cum 
cineva m-ar urmări. Nici nu ştiu dacă am voie 
să conduc, după lovitura încasată scara trecută. 
„Calmează-te!“, îmi repet în minte. Nu e genul 
meu să mă sperii așa de ușor, dar în ultimele 
douăzeci și patru de ore s-au întâmplat multe. 
Încep să respir mai bine de-abia când intru pe 
Coridorul Diavolului și pornesc spre următorul 
oraș. Mă bucur să mă îndepărtez de Stafferbury 
pentru o vreme. Devizes este un oraş mai mare 
şi mai viu. Parchez direct în fața secției de 
poliție, iar un tânăr detectiv cu o față de copil, 
pe nume Stirling, mă întâmpină, spunându-mi 
că mă aștepta. Înregistrarea declarației durează 
puțin, şi după ce semnez sunt liberă să plec. Nu- 
i spun nimic despre mesajul de ameninţare, de 
teamă să nu mi-l ia ca să-l pună la dosar. Prefer 
să-l ţin pentru mine deocamdată. Undeva în 
mintea mea se înfiripă planul de a-l utiliza ca 
monedă de schimb, ca să scot mai multe 
informații de la Dale. 

Ajung rapid înapoi pe Coridorul Diavolului și 
mă pun în pielea Oliviei, în noaptea aceea 
fatidică, conducând prin ploaie și vânt. 
Indicatorul BINE AŢI VENIT LA STAFFERBURY 
îmi apare în față, cu obișnuitele informaţii și 
avertismente despre viteza legală în oraș. 


Intru pe strada principală, care pare mai 
drăguță în lumina soarelui rece de iarnă. Lângă 
memorialul de război din centru a apărut un 
brad de Crăciun. Nici nu vreau să mă gândesc ce 
voi face de Crăciun anul acesta. O să-l 
sărbătorim împreună, de dragul lui Finn? Ca să 
ajung pe Blackberry Avenue, unde locuiește 
mama lui Katie, trebuie să trec pe lângă manej. 
O văd pe Olivia vorbind cu o femeie pe care nu 
o recunosc, peste șaua unui căluț roșcat. „Ce 
anume știi?“, mă întreb. E oare de conceput că 
nu ştie absolut nimic despre dispariția 
prictenelor ci? 

Blackberry Avenue e o străduță care face 
legătura între două artere mai importante, 
mărginită de un rând de case cu curte din 
diferite epoci. Numărul cinci imită stilul Tudor, 
cu ferestre simetrice, o alee pentru mașini și 
garaj în lateral. Este mică, dar curată, aproape 
atrăgătoare. Mă face să mă întreb dacă aici a 
copilărit Katic. Conform listei electorale, familia 
lui Sally locuiește la doar câteva străzi distanță. 

Parchez și bat la ușă. Strada e liniștită și din 
interior nu se aude nici un sunet. Aleea de la 
intrare este liberă, cu excepția unui tomberon 
verde, răsturnat de-a curmezișul. Bat din nou, 
fără succes. Mă întorc să ridic tomberonul și 
aud o voce: 

- Ce faci acolo? 

Ridic capul și văd o femeie intrând pe portița 
laterală. Este îmbrăcată cu o vestă croșetată și 


poartă mănuși de grădinărit. Cățelul alb cu pete 
negre de lângă ea începe imediat să latre la 
mine, 

- Îmi... îmi cer scuze... V-a căzut tomberonul. 

- Liniște, Walter, se răstește la câine. 

E înaltă, are pielea feței arsă de intemperii și 
un păr fin, castaniu, înspicat cu șuviţe albe, 
strâns la spate. Îmi dau seama imediat că este 
mama lui Katic, după bărbia ascuţită și ochii 
căprui. Pielea feței îi este plină de riduri, urme 
ale anilor de suferință. Se încruntă la mine. 

- Ai venit aici ca să-mi aduni gunoiul? 

Încep să mă prezint, dar mă întrerupe ridicând 
o mână. 

- Nu mă interesează. Am auzit de tine și n-am 
nimic de declarat. 

- Dar acest podcast va arunca o lumină nouă 
asupra cazului. Unele persoane care dețin 
informaţii s-ar putea simţi încurajate să rupă 
tăcerea... Să vorbească despre noaptea aceea, 
despre vreun detaliu trecut cu vederea, despre 
vreun indiciu... 

— Au trecut douăzeci de ani de atunci, exclamă 
exasperată, mutându-şi mănușile murdare dintr- 
o mână în cealaltă. Nu crezi că cineva s-ar fi 
simțit dator să vorbească până acum, dacă ar fi 
ştiut ceva. E o afirmație, nu o întrebare; deschid 
gura ca să spun ceva, dar femeia continuă fără 
să mă bage în scamă: Am renunţat să mai sper 
că, într-o zi, fiica mea va păși pe ușa aceea. Soțul 
meu... soțul meu a murit fără să știe ce s-a 


întâmplat cu ea. Și eu o să mor fără să știu. Iși 
duce mâna la piept. Acum însă trebuie să mă 
gândesc la fiul și la nepoata mea. Trebuie să... 
Nu pot... Te rog să pleci, mă invită cu ochii 
înotând în lacrimi. 

- Dar... 

Iese înapoi pe poartă, urmată de câine. Mi s-a 
pus un nod în gât. Îmi imaginez durerea ei și 
simt că mă apucă și pe mine plânsul când mă 
gândesc la Finn. La naiba! Venirea pe lume a 
copilului m-a înmuiat de tot. Înainte aş fi 
urmărit-o, aş fi încercat din răsputeri s-o fac să 
vorbească. M-aș fi purtat oribil, cu alte cuvinte. 
Nu, nu-i pot face asta. Se îndepărtează cu umerii 
căzuți, de parcă ar duce în spate toată greutatea 
lumii. 

Sper c-o să meargă mai ușor cu Izzy. Sigur că a 
suferit și ca, dar nu se compară cu durerea unei 
mame... Din nou, nici nu pot să mă gândesc la 
asta. Abia aştept să ajung acasă, să-l strâng tare 
la piept pe Finn și să nu-l mai scap din ochi 
pentru tot restul vieții. 

Mă urc la volan. Ceafa încă îmi pulsează 
dureros. Scot din geantă două analgezice şi le 
înghit cu niște apă călâie, dintr-o sticlă pe care 
am desfăcut-o luni. Îmi verific telefonul și îmi 
stăpânesc cu greu dezamăgirea când constat că 
nu m-au căutat nici Izzy, nici Dale. Îmi imaginez 
că detectivul nu are timp de mine acum, cu 
moartea lui Ralph Middleton pe cap. În plus, 
poate că nu vede că l-am căutat mai devreme, 


din cauza semnalului slab. Dar Izzy... Trebuie 
neapărat să stau de vorbă cu ea. Dacă e dornică 
să participe la podcast, și-ar putea convinge și 
părinții să coopereze. N-am reușit să-i găsesc pe 
părinţii lui Tamzin în lista de alegători. 

Încă nu este ora prânzului, așa că mă decid s-o 
vizitez la Izzy la cafenea, în speranța că nu e 
foarte ocupată. Parchez lângă menhire și intru 
din nou în ceainăria lui Bea. Chloë mă salută 
încă din capul scărilor. Are părul strâns în vârful 
capului și observ că şi l-a decolorat și mai tare, 
astfel că e aproape argintiu. Asta ar face-o să 
pară mai bătrână pe orice femeie de peste 
treizeci de ani, dar ei îi dă un aer angelic. 

- Scuze, dar Izzy nu lucrează azi. Urmează un 
curs de tratamente de înfrumusețare, dacă nu 
mă înșel. Sau poate un curs de coafură, mă 
informează radioasă când o întreb unde este 
colega ei. 

- Am înţeles. Ai idee pe la ce oră termină? 

Clatină energic din cap. 

- Nu, îmi pare rău. Dar ieri mi-a spus că azi se 
duce la stânci, la prânz, adaugă după ce-și 
verifică scurt ceasul. 

- La stânci? 

- Da. Puștoaica începe să vorbească în șoaptă: 
Sora ei e una dintre fetele care au dispărut în 
1998, iar părinții lor au pus acolo o bancă în 
memoria ci. 

Mă întreb de ce ar face asta părinții lui Sally, 
când fiica lor s-ar putea să fie încă în viață. S-au 


mai văzut cazuri cu tinere răpite și ținute într-o 
pivniță ani de zile de un psihopat. Rar, dar se 
întâmplă. 

- În fine, trebuie să mă întorc la muncă, 
spune Chloë punând capăt conversației, cu ochii 
la un cuplu cu doi copii mici care tocmai intră. 

- Mulţumesc, îi răspund. 

Ocolesc familia și pornesc în jos pe scări. 

Ajung la concluzia tristă că dacă Izzy nu m-a 
sunat până acum, nici nu are intenția s-o facă. 
O să mă duc până la menbhire, ca să văd dacă e 
acolo. Nu vreau să-i întrerup comuniunea cu 
sora ci, dar aş putea s-o prind la plecare. 

Strada principală este aproape pustie. Două 
femei în vârstă se leagănă braţ la braţ în fața 
mea și un grup de tineri corporatiști intră la pub 
ca o singură entitate. Ciulesc urechea la cele 
două pensionare, care povestesc despre iubitul 
unci prictene, rămas văduv recent. 

Mă trezesc că am ajuns la grilajul din jurul 
monumentului. ÎL escaladez și aproape că-mi 
agăț căptușeala paltonului în el. Descopăr un 
tăpșan mai vast decât mă aşteptam, pustiu. 
Menbhirele țâşnesc din pământ ca niște decoruri 
din Indiana Jones. Par uriașe și impunătoare 
când te apropii. Brenda mi-a spus că au fost 
ridicate pe poziţiile actuale cu peste cinci mii de 
ani în urmă. Trec printre ele întrebându-mă de 
ce au fost amplasate tocmai aici și ce funcție 
îndeplineau. Lângă primul menhir se vede o 
plăcuță explicativă și mă opresc să parcurg 


textul. E mai mult folclor, despre cum se crede 
că stâncile au fost dispuse astfel încât să se 
alinieze perfect cu Soarele și Luna. Continui să 
avansez pe tăpșan, cu pământul rece trosnindu- 
mi sub tălpi în timp ce mă strecor printre 
menhire. Nu văd pe nimeni în jur și nu mai pot 
ţine sub supraveghere strada principală. Am 
senzaţia că surprind o mișcare, în marginea 
câmpului vizual. Mă întorc, sperând să fie Izzy, 
dar nu e nimeni. Cerul se întunecă puțin și norii 
par să coboare. Am impresia că i-aș putea atinge 
cu mâna, că mă strivesc. Măresc pasul fără să 
ştiu încotro, incapabilă să scap de senzaţia că 
sunt urmărită, că nu sunt singură. Cineva joacă 
un joc macabru de-a v-aţi ascunselea cu mine, 
dispărând după câte o stâncă de fiecare dată 
când întorc capul. 

Încerc să mă concentrez asupra împrejurimilor 
şi caut banca de care mi-a spus Chloë. Apoi, 
într-un colț din partea din spate a terenului, îmi 
sare în ochi un stejar masiv, iar lângă el, pe 
jumătate ascunsă de crengi, o bancă din lemn. 
La o examinare mai atentă, constat că numele 
tuturor celor trei fete, nu doar al lui Sally, sunt 
gravate pe o placă de bronz, sub cuvintele: „Nu 
vă vom uita niciodată“. Observ că cineva a lăsat 
un buchet de trandafiri roz pe unul din braţele 
băncii. Probabil că am ajuns prea târziu. Mă așez 
și slobod un oftat. Privirea îmi cade pe o 
bucăţică de hârtie liniată, aproape complet 
ascunsă de frunze, pe care se vede un scris 


familiar, cu majuscule înclinate spre stânga. lau 
bilețelul și îl citesc: 

KATIE, TAMZIN & SALLY 

Sub nume, alte trei cuvinte: 

ÎMI PARE RĂU. 

Aceeași  caligrafie ca în scrisoarea de 
ameninţare pe care am găsit-o sub ștergător. 


R4 
OLIVIA 


Olivia nu se poate gândi la altceva decât la 
Ralph. Ştie că oamenilor li se pare ciudat că sunt 
prieteni. Că au fost prieteni. Au fost. Au fost. Au 
fost. I se strânge inima. Ralph a fost un om bun 
şi blând. Îi plăcea viața simplă și era 
surprinzător de inteligent. Dar asta nu i-a 
împiedicat pe diverşi indivizi să profite în 
permanență de el. Până și ea a profitat, într-un 
final. Sunt atât de multe lucruri pe care ar vrea 
să le schimbe! Ralph i-a spus la un moment dat 
că adevărul o va face liberă - o declaraţie tipică 
pentru el. Îi plăcea să vorbească în sloganuri. 
Dar aici se înșela. Adevărul n-ar elibera-o, 
departe de asta. 

Adevărul e o cutie a Pandorei, iar ca trebuie să 
ţină capacul bine închis. 

Nu e pentru prima dată când simte nevoia 
unui confident, dar acum înțelege, cu tristețe, că 


Ralph a fost singurul ci prieten, singura 
persoană în care putea să aibă încredere. lar 
acum, prietenul ei nu mai este. Se simte mai 
singură ca oricând. 

Se uită la ceas. A trecut de 12. Wesley i-a 
promis că vine să se întâlnească cu ea la 
menhire. Ar putea să treacă pe la banca 
comemorativă a prietenelor ei, să depună niște 
fiori, apoi să mănânce împreună, înainte ca cl să 
se întoarcă la birou. 

Buchetul din mâini i se pare tot mai greu. 
Unde-o fi Wesley? În sfârșit, îl vede 
îndreptându-se către ca cu mersul lui săltăreț, 
îmbrăcat în canadiana aceea umfiată, care îi face 
torsul să pară disproporționat în raport cu 
restul, ca la personajele din jocul Guess Who? I-a 
dat un mesaj de dimineață, propunându-i să se 
întâlnească aici. I-a apreciat atenţia și respectul 
pe care îl acordă împlinirii a douăzeci de ani de 
la dispariția prietenelor ei. Acum însă, văzându-i 
chipul, pe măsură ce se apropie, își dă seama că 
s-a înșelat. E de-a dreptul furios. 

- Ralph Middleton a murit, o informează 
scurt, fără nici o introducere. O apucă de braţ şi 
o trage peste grilaj în jos pe câmp. lar tu ai fost 
văzută ieșind din rulota lui, plângând, ieri. Ce 
naiba, Liv? 

Olivia se simte ca și cum ar fi primit o lovitură 
în stomac. De ce e așa de nervos? 

- Te-a căutat împuţitul ăla de Dale? Mai 
devreme a fost pe la mine pe-acasă. 


- Ce are cu tine? Abia îl cunoşteai pe Ralph. Și 
azi-dimineață nu te-ai dus la birou? 

- A venit înainte să plec, îi răspunde cam 
pripit, frecându-și bărbia cu mâna. Mi-a zis că e 
doar o procedură de rutină. 

Privirea i-a devenit sticloasă, ca întotdeauna 
când minte. Ca să iasă din încurcătură, o ia din 
nou la întrebări, ca un jucător de tenis care 
întoarce loviturile. 

- Ce căutai ieri la Ralph? 

De unde ştie? I-a spus Dale? Inima începe să-i 
bată nebunește pe sub haina impermeabilă, iar 
mâna în care ține florile i-a amortit complet. 

- Îmi pare teribil de rău pentru Ralph. Şi-o să 
mă simt vinovată tot restul vieții că ultima 
noastră discuţie s-a încheiat cu cuvinte grele. 

- Cuvinte grele despre ce? 

Scormonește cu piciorul prin iarba udă. N-a 
apucat să-şi schimbe ţinuta de călărie. 

- A fost o neînțelegere prostească. 

- Ralph Middleton a fost ucis, Liv. Ţi-a spus 
Dalc? 

Ridică privirea și, pentru prima dată de când îl 
cunoaște, vede spaimă în ochii lui. 

- Da, mai mult sau mai puțin. 

- Nenorocitul dracului..., oftează el, făcând-o 
să se întrebe dacă sc referă la Dale sau la Ralph. 

Ştie că Wesley și detectivul au fost colegi de 
clasă și nu s-au suportat niciodată. Dar pe Ralph 
aproape că nu-l cunoștea. Ea era cea care ținea 
legătura cu el, care îl vizita din când în când ca 


să se asigure că e bine și să-i mai aline 
singurătatea. Numai ei îi păsa de soarta lui. 

Wesley strânge pumnii și o pironeşte cu o 
privire încruntată: 

- Îmi ascunzi ceva. 

- Nu-ţi ascund nimic, Wes. Pe cuvânt, minte 
ca. Trebuie să ai încredere în mine. Eu nu te 
întreb unde ai fost azi-noapte. 

- Ți-am spus că Stan... 

- Nu mă interesează, îi taie vorba pe un ton 
calm. 

Experienţa a învățat-o că n-are nici un sens să 
ridice glasul, n-ar face decât să-l enerveze și mai 
tare, ca pe Sky, năbădăiosul armăsar sur de la 
grajduri. 

- Încerc să am grijă de tine, să te apăr, dar tu 
parcă vrei să mă eviți cu orice preț. Eşti 
vulnerabilă, reacționezi emoțional. Astăzi e 
comemorarea accidentului și nu gândești 
normal. Dar trebuie să știu dacă a fost ceva între 
tine și Ralph. 

Îi vine să-i râdă în faţă. Dacă a fost ceva? 
Speră că nu se referă la o relație amoroasă. Pe de 
altă parte, ştie că e mai prudent să nu-l ia în 
bășcălie pe Wesley. 

- Îmi era milă de el și mă simţeam datoare. 
Atâta tot. Eram supărată pentru că nu-l puteam 
face să se schimbe. Că se sinucidea lent prin 
cantitățile de alcool și de droguri pe care le 
consuma. 


Wesley rămâne tăcut, cu buzele strânse, 
privind-o atent. Olivia face eforturi să-și 
păstreze un chip impasibil, să nu se trădeze. Știe 
că poate fi gelos, irațional, dornic să găsească 
semne de trădare închipuită în tremurul unei 
buze sau într-o ridicare de sprânceană. De-a 
lungul anilor a învățat cum să se apere. Ralph - 
un bărbat singur, în vârstă, care bea prea mult - 
a fost singurul ei prieten, dar Wesley nu-i poate 
ierta nici măcar asta. În ultima perioadă s-a 
întrebat adesea cum ar fl fost dacă n-ar fl 
survenit accidentul, dacă prietenele ei n-ar fl 
dispărut. Ar mai fi rămas împreună? N-ar fl 
ajuns atât de dependentă de el. Sally ar fi adus-o 
cu picioarele pe pământ, probabil. Dintr-odată, 
sufletul îi e cuprins de un val de milă și de 
rușine. Wesley nu-i un om rău. Și o iubește, e 
sigură de asta. 

- Wes..., începe, dar el îi întoarce spatele. 

- Trebuie să mă întorc la birou. Poţi să vizitezi 
banca fără mine. 

- Credeam c-o să mâncăm împreună. 

Se răsucește brusc spre ea, cu ochii scăpărând 
de mânie. 

- Mi-am pierdut pofta de mâncare. Prefer să- 
mi petrec prețioasa pauză de prânz cu cineva 
căruia îi pasă de mine. 

- Despre ce vorbeşti? îl întreabă confuză. 

- Despre tine. Despre cum dădeai fuguţa la 
confidentul tău, la Ralph. Vorbeaţi despre mine, 


nu-i aşa? Știu că nu vrei să ne mutăm împreună. 
Acum totul e clar. 

Un om a fost ucis, iar Wesley nu se gândește 
decât la el însuși. 

- Lumea nu se învârte în jurul tău, se aude 
răspunzându-i. 

Ochii i se lărgesc sub efectul surprizei și se 
înroșeşte la față. 

- Du-te dracului, Liv! 

Face din nou  stânga-împrejur și se 
îndepărtează cu paşi apăsaţi. 

- Du-te și tu dracului, bombăne ea. 

Porneşte de-a lungul pajiştii cu inima 
bătându-i tare, plină de nervi. Cum își permite 
să-i vorbească astfel? Ştie că e o zi grea pentru ea 
şi o abandonează cu fiorile în brațe, să le depună 
singură. Unde-i sprijinul pe care i-l promite, 
atunci când are cu adevărat nevoie de el? Iar 
acum o doare și piciorul, pentru că a venit pe jos 
de la grajduri. Sperase că Wesley o va duce cu 
maşina înapoi acasă. N-avea de unde să ştie că o 
să se care şi o s-o lase baltă. Lacrimi de furie i se 
scurg pe obrajii înghețaţi. Încetineşte pasul când 
vede că nu e singură, aşa cum credea, ci că o 
persoană stă așezată pe băncuța comemorativă. 
În prima clipă își închipuie îngrozită că sunt 
părinţii lui Sally, mama lui Katie sau, mai rău, 
părinţii lui Tamzin, dar când se apropie 
recunoaște coama de păr roșcat și fesul verde, 
deja familiar. La naiba! Nu poate da ochii cu 
Jenna Halliday în halul în care este. E tentată să 


dea bir cu fugiţii înapoi peste câmp, dar o doare 
piciorul. 

Jenna o vede și se ridică. Olivia observă că are 
în mână un buchet de trandafiri roz. „A adus 
fiorile, sau le-a găsit aici?“ se întreabă. 

- Bună, o salută jurnalista cu un zâmbet 
timid. Lasă fiorile pe bancă. Erau aici când am 
venit. Îmi cer iertare dacă deranjez... 
Observându-i chipul chinuit și dârele de lacrimi, 
o întreabă: Eşti bine? 

- Am nevoie să... să stau jos, reușeşte Olivia să 
îngaime înainte de a se prăbuși pe bancă. 

Jenna îi ia cu blândețe fiorile din mână și le 
așază lângă celelalte. 

- Eşti foarte palidă. Scotoceşte prin geantă și 
scoate o cutie de coca-cola. Uite, bea, s-ar putea 
să te ajute. 

Olivia acceptă băutura și ia o înghițitură 
zdravănă. E călduță și răsuflată, dar apreciază 
energia pe care i-o dă zahărul. Jenna o privește 
de la un metru distanţă, cu florile între ele. 

- Mulţumesc. Mă doare rău piciorul. E un 
drum lung... 

- Vrei să te duc acasă? 

Ar prefera să rămână pe bancă toată noaptea 
decât să intre în mașina ziaristei. 

- Nu, mulțumesc. Mă descurc. 

Ştie că vorbele ei sună fals. 

- Îmi pare rău pentru pierderea lui Ralph, o ia 
Jenna prin surprindere, deși n-ar trebui să fie 
surprinsă; de acum, probabil că tot orașul e la 


curent. Cred că aceeași persoană m-a atacat în 
pădure noaptea trecută, adaugă femeia, 
ducându-și instinctiv mâna la ceafă. 

- Cum? Ai fost atacată azi-noapte? 

Olivici nu-i vine să creadă. 

Jenna îi povesteşte pe scurt aventura ci 
nocturnă: cum l-a urmărit pe Dale, încercând să 
realizeze un material de presă despre ucidere, 
când cineva a lovit-o în cap. 

- Dale a fost foarte drăguţ cu mine, m-a dus 
la Urgenţe și m-am ales cu o cusătură. 

- La ce oră s-a întâmplat? 

- Cred că pe la zece, nu-mi amintesc exact. 

Olivia se întreabă cine ar fi putut că comită 
aşa ceva și de ce. La ora zece, ea era deja acasă. 
Slavă Domnului că nu s-a dus pe jos. În general, 
evită să iasă noaptea singură. 

- Îmi pare rău pentru ce-ai pățit. Îmi închipui 
că te-ai speriat. 

Se lasă un moment de tăcere. Ar vrea să se 
ridice și să se îndepărteze de femeia asta, în 
ciuda dovezilor ei de amabilitate. Se teme însă că 
piciorul o să-i cedeze. Este în poziția de auditor 
pasiv. Probabil că Jenna jubilează în sinea ei. 

- Olivia..., începe şovăielnic jurnalista, când 
podcastul meu va fi difuzat de BBC, e posibil ca 
un ascultător să dorească să intervină, să-și 
amintească ceva, să ofere un indiciu. 

- Ca de exemplu? 

- Nu știu. Un mic detaliu, care la vremea 
respectivă n-a părut important. Poate o întâlnire 


întâmplătoare din ziua aceca... cu cineva care, în 
retrospectivă, ar fi putut acționa suspect. Sau o 
mărturisire, dacă prietenele tale au fost răpite. 
Poate că o rudă își va aminti că fiul, soțul sau 
tatăl se comporta ciudat în perioada aceea. 

Olivia nu s-a gândit la această eventualitate. 
Poate că Jenna are dreptate. Oftează. 

- Wesley ar înnebuni dacă aș da un interviu. 
ie sau oricărui alt jurnalist. Se opune categoric. 

- Serios? De ce? 

- Nu are încredere în autorități, în poliție, în 
presă, în guvern... 

- Hmm, face Jenna. 

- Încearcă să mă protejeze. 

- Pot înţelege asta, dar eu lucrez la un podcast 
serios, nu la o fițuică de scandal. Și nu-ți voi 
răpi mai mult de câteva minute. Aș vrea să aud 
de la tine, în cuvintele tale, ce s-a petrecut în 
noaptea aceea. Tu și Ralph Middleton ați fost 
singurele persoane la fața locului. Iar acum... 

Olivia lasă capul în jos. Ultimele cuvinte ale 
ziaristei plutesc între ele ca nişte plumbi. Acum 
a rămas doar ea. Cuvintele ei. Povestea ci. 
Nimeni nu i-ar mai putea  răstălmăci 
declarațiile, odată înregistrate. Poate că a venit 
momentul să accepte interviul. Va obţine, în 
sfârşit, dreptul la cuvânt, un mod în care să 
controleze filmul evenimentelor, să pună capăt 
speculațiilor. Oamenii vor fi obligați s-o asculte. 
Da, va fi mărturia ci despre ce s-a petrecut în 
noaptea aceea. Cuvântul final. 


- De acord, spune, aproape fără voia ci. O s-o 
fac. O să-ți dau interviul. 

Jenna se apleacă în față, radiind de bucurie. 

- Eşti sigură? Fantastic! Îți mulțumesc, Olivia. 

- Dar, te rog, nu-i spune nimic lui Wesley. De 
fapt, nu spune nimănui deocamdată. E în 
regulă? 

- Desigur. Vrei să vii astă-scară la cabana mea, 
pe la ora cinci? Acolo e mai liniște şi n-o să ne 
deranjeze nimeni. Pot să trec să te iau. 

- Hmm... Nu vreau să fim văzute împreună. 

- Am înțeles. Te-aș putea aștepta la o stradă 
distanță de fermă. O să parchez într-un loc 
discret. 

Jenna e atât de entuziasmată, încât nu vrea să 
o dezamăgească. Bucuria ei îi dă Oliviei un halo 
rar, cald, ca la școală când dădea răspunsul 
corect la o întrebare a profesorului. Simte totuşi 
o undă de îndoială. Chiar este capabilă să o 
facă? Wesley va fi foarte supărat pe ea. „Dar este 
deja“, îi șoptește o voce. „Ce importanță 
mai are?“ 

Pe de altă parte, nu are o datorie morală față 
de prietenele ei? Faţă de Ralph, eroul care i-a 
salvat viața în noaptea aceea? Toată lumea 
trebuie să afie ce a făcut pentru ea. I se strânge 
inima când se gândeşte la el. Of, Ralph! El era 
spiritul pădurii. Ştia lucruri, vedea lucruri, ținea 
secrete. 

La urma urmelor, pe al ei i l-a păstrat atâția 
ani. 

- Eşti sigură că nu vrei să te duc acasă? o 
întreb pe Olivia. 

Era foarte palidă la început, dar acum i-a mai 
revenit culoarea în obraji. Văd însă că se 
strâmbă la fiecare mișcare, din cauza piciorului. 

- Nu, sunt bine. Îți mulțumesc. O să-i dau un 
telefon mamei, să vină să mă ia. Aș vrea să mai 
rămân puțin aici. Atinge gânditoare petalele 
unui trandafir roz. Ai găsit și un mesaj, prins de 
fiorile astea? 

- Da... era bilețelul acesta. I-l întind Olivici. I- 
am făcut deja o fotografic. Eram curioasă, voiam 
să ştiu cine a lăsat buchetul, îi explic. Mă port 
cât mai sincer cu ea, ca să nu mă bănuiască de 
intenţii ascunse. Îmi dau seama că încă mai 
ezită în legătură cu interviul și n-aş vrea cu nici 
un chip să se răzgândească. Văd că îi tremură 
mâinile când citește mesajul. Știi de la cine este? 
Aceeași persoană mi-a lăsat un bileţel pe 
maşină. 

- Ce fel de bilețel? mă întreabă uluită. 

- Scria: „Pleacă din oraș sau vine rândul tău“. 
Șarmant, comentez dându-mi ochii peste cap. 

Olivia trage aer în piept și își vine în fire. 

- Ar putea proveni de la oricine. Îmi închipui 
că tuturor le pare rău, iar oamenilor de pe aici 


nu le plac reporterii curioși. Nu implică 
vinovăţie. 

Tonul ei defensiv mă pune pe gânduri. 
O urmăresc cu atenție: expresia controlată și 
mâinile care îi tremură când strecoară mesajul 
înapoi în buchet se contrazic. Dar nu vreau să 
spun nimic care ar putea s-o supere. O pot 
întreba mai multe despre povestea asta după 
interviu, 

Mă îndepărtez și, când ajung pe la mijlocul 
câmpului, mă întorc spre locul în care am lăsat- 
o. O văd ţinându-și capul în mâini. Să mă întorc 
şi să insist s-o duc acasă cu mașina? mă întreb. 
Nu. E o femeie în toată firea, pentru numele lui 
Dumnezeu. Nu trebuie s-o tratez ca pe un copil 
doar fiindcă trece printr-o perioadă delicată. Iar 
timpul zboară. E momentul să mă îndrept spre 
biroul lui Jay Knapton. 

Când ajung în maşină simt un val de 
entuziasm. Podcastul va fi mult mai bun, cu 
contribuția Oliviei. Sper ca Wesley să nu se 
poarte prea rău cu ea când o să afie. 


Fac vreo şapte minute până la biroul lui Jay de 
la marginea oraşului, în spatele magazinelor și 
străzilor secundare din Stafferbury. Această parte 
a orașului, nevăzută de turiști, este mult mai 
puţin salubră decât centrul - un labirint de 
blocuri de birouri și hale, construite prin anii 
'60. 

Biroul lui Jay, plasat într-o clădire urâtă, 
industrială, nu face excepție. Opresc în parcarea 


comună cu alte construcții lipsite de suflet. Apăs 
pe butonul sub care scrie  Knapton 
Developments și mi se deschide imediat. 

Abia a trecut de ora două, dar zona de recepție 
este pustie și surprinzător de mică, cu un birou 
lipit de o fereastră nespălată, un filodendron 
prăfuit într-un colț şi un fişet scund pe care 
tronează un fierbător ieftin, din plastic. Jay dă 
buzna de pe cealaltă ușă a recepții, cu notesul 
legat în piele strâns la piept. 

- Hei, bună! mă salută holbându-se la mine 
ca și cum ar fi uitat cine sunt. Aruncă o privire 
în jur. Unde-i Lydia? 

Dau din umeri. 

- N-am văzut pe nimeni când am intrat, dar 
cineva mi-a deschis. 

- Sunt sigur că iar a ieșit să fumeze. Degeaba îi 
repet să înceteze cu pauzele astea frecvente. În 
finc, intră, îmi spune invitându-mă în biroul lui. 

Încăperea e şi mai mică decât „zona de 
recepție“, doar cât să încapă un birou, două 
scaune și o măsuță într-un colț, pe care văd o 
cafetieră veche. Gazda face semn într-acolo cu 
agenda. 

- Cafea? 

- Da, vă rog. Fără cofeină, dacă se poate. 

Trag un scaun în dreptul biroului lui și mă 
așez. Spațiul este claustrofobic. Miroase a 
mochetă nouă și a scrumicră nespălată. 

Își pune agenda pe birou şi îşi scoate sacoul. 
Poartă o cămașă cu mânecă scurtă, care îi pune 


în evidență braţele bronzate și ceva ce seamănă 
cu un tatuaj pe bicepsul stâng. 

- Ah, da, una dintre prostiile tinereții, îmi 
explică văzându-mi curiozitatea. 

Își ridică mâneca, dând la iveală un fel de 
simbol chinezesc. 

- Ce înseamnă? 

- Curaj. Era menit să-mi amintească să merg 
la noroc în viață. Să-mi asum riscuri. O prostie, 
ştiu. 

Încerc să-mi imaginez ce fel de om fusese în 
tinereţe, înainte să devină un dezvoltator 
imobiliar în costum scump. Aşteptăm în liniște 
ca maşina să livreze cafeaua, pe care mi-o aduce 
într-o cană marcată cu  KNAPTON 
DEVELOPMENTS. Își împinge ochelarii mai sus 
pe nas şi-mi adresează un zâmbet larg. Are o 
piele foarte bronzată, ca și cum ar fi fost la solar. 
Pe biroul lui nu sc vede nimic personal, nici 
fotografii cu familia, nici obiecte decorative. Nu 
poartă inele de nici un fel. 

- Vă deranjează dacă vă înregistrez? îl întreb 
scoțând telefonul. Este posibil să nu folosesc tot 
ce-mi spuneți. 

Mă întreb dacă mai am nevoie de interviul cu 
Jay, acum că mi-am asigurat cooperarea lui 
Dale, a Oliviei şi a Brendei. Omul nici măcar nu 
locuia la Stafferbury la vremea respectivă, așadar 
mă îndoiesc că mi-ar putea spune lucruri 
interesante. Sper să-mi furnizeze culoarea 


locală - zvonuri care încă persistă despre caz sau 
alte evenimente inexplicabile. 

- Hmm... nu, sigur. Nici o problemă, îmi 
răspunde încercând parcă să se convingă singur. 

Îi pun câteva întrebări de încălzire, ca să-l ajut 
să se relaxeze, Când s-a mutat în oraș - „De 
aproape nouăsprezece ani“ și dacă a venit cu 
familia - „Nu, n-am fost niciodată căsătorit. N- 
am copii“. 

- Îmi puteţi descrie puţin orașul? Știu că nu 
crați aici când au dispărut prietenele Oliviei 
Rutherford, dar am auzit multe relatări despre 
evenimente stranii. Pădurea bântuită, un copil 
plângând... 

Îmi amintesc că l-am auzit cu urechile mele în 
noaptea când am fost atacată și mă cutremur. 

- L-aţi auzit și dumneavoastră, nu-i așa? 
Plânsetul? Când încuviinţez, continuă pe un ton 
mai animat: Muncitorii care au construit 
cabanele mi s-au plâns că l-ar fi auzit şi ei. Şi 
alții de-a lungul anilor. Ralph Middleton era 
convins că pădurea e bântuită. Era cel mai în 
măsură s-o știe, că doar locuia acolo. Am mai 
auzit și alte zvonuri, despre lumini puternice în 
apropierea menhirelor sau despre o siluetă 
lugubră care ar apărea pe Coridorul Diavolului. 
Pe şoseaua aceea au avut loc o mulțime de 
accidente, să știți, mă informează aproape cu 
mândrie. Pubul local, The Raven, este și cl 
bântuit de o femeie îmbrăcată în haine gri. Tot 


orașul Stafferbury este cunoscut drept unul 
dintre cele mai bântuite din Marea Britanie. 

- Şi dumneavoastră credeți în asta? 

- Bineînţeles. Își încrucișează braţele la piept 
şi împinge bărbia înainte. E greu să nu crezi 
când ai văzut sau ai auzit diverse lucruri tu 
însuți. Acum câţiva ani, când locuiam pe strada 
principală, m-am trezit într-o dimineață foarte 
devreme şi am văzut pe fereastră o brişcă 
răsturnată, cu calul încă agăţat în hamuri. Am 
afiat ulterior că, într-adevăr, un accident a avut 
loc exact în locul acela, la începutul secolului al 
XIX-lea. 

- Și ce credeți că s-a întâmplat în noaptea 
dispariţiei fetelor? 

- Nu vreau să exclud nici o ipoteză, îmi 
răspunde prețios. Dar știu că Ralph credea că le- 
au răpit extratereștrii. Mă aştept să pufnească în 
râs, dar omul rămâne perfect serios, apoi adaugă 
grav: După cum aţi aflat probabil, bietul om a 
fost găsit mort azi-noapte. Îl aprob în tăcere, 
căci nu vreau să-l întrerup. Rulota lui staționa 
pe terenul meu - sunt proprietarul unei mari 
părți din pădure. Lucra pentru mine, îi mai 
dădeam niște bani din când în când ca să 
supravegheze zona. Mi-a spus că de-a lungul 
anilor a văzut diverse chestii bizare. Moartea lui 
mă pune pe gânduri, să știți. 

- În ce sens? 

- Mă întreb dacă nu a fost - face o pauză 
pentru efectul dramatic - supranaturală. 


Îl privesc şocată. Chiar crede în așa ceva? 
Când eram mică și mă temeam de stafia de sub 
pat, mama obișnuia să-mi spună că viii sunt cei 
care te rănesc, nu morții. 

- Ştiţi, continuă omul de afaceri, cu mii de ani 
în urmă, aici se făceau sacrificii umane, la 
menbhire. 

Îmi amintesc discuţia cu Brenda. 

- Am auzit despre un grup de păgâni care 
locuiesc în Stafferbury. Nu tocmai un cult... 
departe de mine gândul că ci ar fi sacrificat 
copilele, dar... sunt ciudaţi. 

- Cine credeţi că face parte din acest grup? 

- Mă rog, nu sunt decât zvonuri, desigur, dar e 
posibil ca Madame Tovey să participe la 
ceremoniile lor. Și alți câțiva. Sunt oameni în 
vârstă de-acum. Am auzit că le place să facă un 
fel de ritual acolo, la stânci, vara. Flutură din 
mână disprețuitor. Eu nu mă bag în așa ceva. 
Nu e genul meu de pasiune, deși recunosc că în 
jurul menhirelor se simte o energic stranie. 

Îmi amintesc cum m-am simțit eu însămi pe 
pajiştea aceea mai devreme, ca și cum aș fi fost 
urmărită de o forță misterioasă și ostilă. Nu-i 
spun nimic însă. lau o gură de cafea și îl întreb 
dacă se cunoaște cu familiile fetelor dispărute. 

- Nu tocmai. Sunt oameni retrași, mai ales 
familia Rutherford. 

- Dar ce-mi puteți spune despre Ralph? 
Înţeleg că lucra pentru dumneavoastră, că avea 


grijă de pădure şi mai aduna gunoaiele. Ce s-a 
întâmplat cu el? Avea dușmani? 

Își împinge scaunul în spate și începe să se 
joace cu jaluzelele de la fereastră. 

- Vă deranjează dacă le ridic? E cam întuneric 
aici. 

Ajustează jaluzelele fără să mai aștepte 
răspunsul meu și își face de lucru cu coarda care 
le menţine ridicate. Oare încearcă să câștige 
timp? Era destulă lumină în încăpere. Poate că 
încep să devin paranoică şi să bănuiesc pe toată 
lumea din oraș de intenții ascunse. 

- Ralph? îi aduc aminte unde rămăsescrăm 
când se așază la loc. 

- A, nu era decât un suflet simplu. Nu-mi vine 
să cred că cineva ar fi putut să-i vrea răul. Era 
inofensiv. 

- Şi totuși cineva i-a pus capăt vieții. 

Peste chipul lui trece o undă de tristeţe. Mă 
cert singură pentru lipsa de sensibilitate. 

- În orice caz, vă mulțumesc că ați acceptat să 
stăm de vorbă, spun în încheiere. 

Îmi zâmbeşte când opresc înregistrarea și 
strâng micul trepied. 

Nici nu apuc să ajung înapoi la mașină când 
sună mobilul. Numele lui Dale apare pe ecran. 

- Jenna, îmi spune grăbit, am găsit ceva în 
rulota lui Ralph, ceva ce cred că trebuie să vezi. 

Ne dăm întâlnire la ceainărie, pentru un 
prânz tardiv. Am fost atât de ocupată toată ziua, 
încât n-am avut timp să mănânc nimic de la 
micul-dejun. Din fericire, la ora 3 locul este 
destul de liniștit și găsim cu ușurință o masă cât 
mai îndepărtată de bar. Dale comandă 
sendvișuri cu legume și pui pentru amândoi, 
după care scoate un dosar-plic din geantă. 

- lată ce-am găsit printre lucrurile lui Ralph, 
îmi spune arătându-mi un portofel din plastic. 

Mi-l întinde peste masă. Conţine o serie de 
imagini tip Polaroid, uşor cețoase și prost 
cadrate, înfățișând o fată în diferite locuri, în 
exterior, Într-o staţie de benzină, într-un parc, 
apoi pe strada principală. 

Mă uit mai atent. Fata e tânără, are cam 
optsprezece ani, cu un chip rotund și o coafură 
de anii '90, cu șuviţe caramel. 

- E Olivia. 

- Corect, încuviințează Dale. Înainte de 
accident. Uite aici, îmi spune arătându-mi 
fotografia unde Olivia apare într-o scurtă de 
blană artificială, alimentând o mașină albă. 
Mașina îi aparținea. E un Peugeot 205. A fost 
casată după accident, îmi explică. 

- Crezi că Ralph o urmărea? 

- Altfel cum ar fi ajuns în posesia lui? 

Își trece o mână prin părul deja foarte 
dezordonat. Pare extrem de obosit și mă simt 
vinovată că l-am ţinut după mine la Urgenţe 
atât de târziu în noapte. 


- A avut vreodată un microbuz alb? 

- Nu. Ralph n-avea permis de conducere. 

Ridic fotografia la lumină, ca s-o văd mai bine. 
Pozele au fost copiate color şi imprimate pe o 
singură coală A4. 

- Prin urmare, Ralph era obsedat de Olivia și o 
urmărea înainte de accident? Asta spun pozele 
acestea? 

Mă grăbesc să întorc imaginile cu faţa în jos, 
pentru că tocmai și-a făcut apariţia Chloë cu 
mâncarea şi băuturile noastre. Aştept să se 
îndepărteze și le întorc înapoi. Ceva nu se leagă 
în toată povestea asta. 

- Nu l-ar fi recunoscut pe Ralph, dacă ar fi 
urmărit-o? 

- Hmm, după cum vezi, se afiă la o distanță 
apreciabilă. Dale ia o mușcătură din sendvișul 
cu pui și sosul i se scurge pe lângă buze în 
farfurie. Înghite, apoi reia: Mă întreb dacă nu 
cumva chiar Ralph era silucta văzută de Olivia 
pe drum. Poate că a așteptat-o să-și recapete 
cunoștința, după care s-a prefăcut că trecea pe 
acolo și a ajutat-o să iasă din mașină. 

- E adevărat că nu l-am văzut pe Ralph decât o 
singură dată, mă rog, de două ori, dacă 
includem o întâlnire întâmplătoare pe Coridorul 
Diavolului când am ajuns aici, dar nu mi-a făcut 
deloc impresia unui ucigaș. Îl vezi în stare de așa 
ceva? Să provoace un accident, da. Dar să 
răpească fetele, de ce? Ca să le ducă unde? În 
rulota lui de două persoane? Puțin probabil. Şi 


dacă le-ar fl omorât, ce-ar fi făcut cu cadavrele? 
Le-ar fl îngropat de unul singur? 

Iau o mușcătură din sendviș, așteptându-l pe 
Dale să-mi răspundă. Sprâncenele lui deosebit 
de expresive sunt atât de ridicate, încât aproape 
că se unesc cu smocul de păr de pe frunte. 

- Nu ştiu cum să interpretez situația asta. 
E posibil ca Ralph să fi ştiut ce s-a întâmplat cu 
adevărat și de aceea să fl fost ucis. Știm precis că 
o urmărea pe Olivia. A păstrat fotografiile timp 
de douăzeci de ani. S-a împrietenit cu ea și a 
scos-o din mașina zdrobită. Poate că a făcut pe 
eroul. 

- Dar de ce? Şi de ce-ar fi aşteptat asasinul 
douăzeci de ani ca să-l omoare, în cazul în care 
Ralph ar fi știut ceva despre cele petrecute în 
noaptea aceea? 

Dale oftează exasperat. 

— Aţi mai găsit și alte lucruri interesante? 

- Ah, da. O sumă importantă de bani, într-o 
cutie. 

- Cât de mult? îl întreb uluită. 

- Aproape zece mii de lire sterline, îmi 
răspunde în şoaptă. 

- Da, e o sumă frumoasă. De unde puteau 
proveni banii? 

Oftează din nou. 

- Sunt unele lucruri pe care n-am libertatea să 
ţi le dezvălui. Încă. Elemente conectate cu un alt 
caz, la care nu lucrez eu. De fapt, încă nu avem 


certitudinea că există o conexiune între cele 
două dosare. 

Simt o undă de dezamăgire. Pe de altă parte, 
nu trebuie să uit că am de-a face cu un polițist. 
Cu un detectiv. E normal să fie discret. După 
toate cele petrecute azi-noapte - lunga așteptare 
la Urgenţe, când am stat mult de vorbă și m-a 
făcut să râd -, aproape că am uitat limitele 
impuse de rolurile noastre: cl este poliţist, eu 
sunt jurnalistă. Îmi lăsase impresia c-o să 
meargă uşor. 

Îmi termin sendvişul în tăcere. Dale ia 
fotografiile de pe masă și le pune înapoi în 
geantă. Se lasă pe spate și îşi termină paharul de 
coca-cola. 

- Trebuie să plec, mă anunţă. 

- Dă-mi voie să-ți mai spun un lucru, am 
încercat să te sun mai devreme, dar semnalul era 
slab. 

- Te ascult. 

Îl pun rapid la curent cu vizita mea la Jay 
Knapton și îi povestesc despre cele două mesaje 
scrise de aceeași mână. 

- Mai ai bilețelele? 

- Numai pe cel găsit pe mașină, dar l-am lăsat 
în cabană, îl mint spontan, fără să ştiu prea bine 
de ce. Am făcut însă o fotografic. 

- Te rog să mi-o trimiți. 

Îmi iau telefonul şi i-o transmit pe loc. 

- Și faza cu cabana pustie e ciudată, nu crezi? 
continui. Jay mi-a spus că n-a avut nici un client 


la Foxglove, căsuţa de vizavi de a mea, dar sunt 
sigură că am văzut pe cineva. 

- Eşti convinsă? 

- Categoric. Am văzut lumina aprinsă și 
cineva a ieșit pe ușa din față, în noaptea când 
am ajuns, cu un câine mare, un ciobănesc 
german sau lup alsacian. 

Polițistul schițează un zâmbet. 

- E aceeași rasă. 

- Oh, da! Râd și eu de propria greșeală. În 
general, prefer pisicile. Au mai puţină nevoie de 
îngrijire. 

- Se vede că nu le cunoşti pe cele ale tatălui 
meu. Sc uită la ceas. Am o ședință în douăzeci de 
minute, deci chiar trebuie să plec. Pot să trec pe 
la tine mai târziu, pe la șapte, dacă tot mai vrei 
să-mi iei un interviu. Aici e prea zgomot. 

Un grup de șase adolescenţi vorbăreți tocmai a 
ocupat o masă lângă noi. 

- Am reținut. Mulţumesc. 

ÎL urmăresc cu privirea când se îndepărtează, 
lovindu-se uşor de unul dintre tineri, care s-a 
ridicat ca să mai aducă un scaun. Observ că 
trebuie să se aplece ca să nu se lovească de 
pragul de sus al ușii. Îmi termin băutura, cu 
gândul la conversaţia pe care tocmai am purtat- 
o. Nu ştiu ce să cred despre fotografii, tot nu 
sunt convinsă că Ralph o urmărea pe Olivia. Pe 
de altă parte, banii... Probabil că era implicat 
într-o afacere murdară, dacă avea o sumă atât de 
mare ascunsă în rulotă. 


Conduc pe strada principală, cu gândul la 
discuția cu Olivia. Părea foarte tristă, dar mai 
era ceva în atitudinea ei. Era aproape împăcată 
cu propria-i nefericire. Înfrântă. 

Când mă apropii de capătul străzii, cu 
magazinul Co-op pe colț, înainte de Coridorul 
Diavolului, văd o femeie în față, pe peticul de 
iarbă de lângă carosabil. Gesticulează în fața 
unui bărbat care e lângă ea. Încetinesc, ca să văd 
mai bine ce se întâmplă. E mama Oliviei. Face 
gesturi elocvente în direcția străzii principale. 
Bărbatul este înalt, cu spatele drept, îmbrăcat 
într-un pardesiu bleumarin, cu gulerul ridicat. 
Arc părul alb, tuns scurt. Deși nu-i pot vedea 
fața, sunt sigură că este Jay Knapton. Se pare că 
poartă o discuţie aprinsă. De ce s-ar certa mama 
Oliviei cu Jay, care mi-a declarat mai devreme că 
nu cunoaște prea bine familia Rutherford? 
Femeia ridică ochii peste umărul lui, direct la 
mașina mea. M-a recunoscut? Accelerez și, când 
mă uit în retrovizor, o văd cum pleacă în grabă, 
lăsându-l pe Jay acolo, cu braţele deschise larg. 


R27 
OLIVIA 
Olivia iese din grajd, după ce a înlocuit sacul 


de nutreţ al Sabrinei, când observă o umbră 
neagră care se întinde deasupra ei. Se întoarce 


surprinsă și îl descoperă pe Wesley, care o 
priveşte, 

- Wes, ce cauţi aici? 

ÎL credea la birou. E aproape 4 după-amiaza, 
iar programul lui de lucru nu se încheie înainte 
de 5. 

- M-ai supărat mai devreme, așa că m-am dat 
bolnav, îi răspunde cu mâinile în buzunare. 

- lar? Vai, Wes, ai grijă să nu te dea afară! 

- Nu se pune problema. Sunt unul dintre cei 
mai vechi angajaţi, îi spune râcâind cu piciorul 
pământul bătătorit. 

Olivia ştie că Wesley nu-și va cere iertare 
pentru scena de mai devreme. Nu o face 
niciodată; se învârte morocănos în jurul ei, ca și 
cum el ar fi victima, până o forţează pe ea să-și 
ceară scuze, fără să fie cu nimic vinovată. 

- M-am gândit că ar trebui să petrecem 
noaptea împreună, continuă el pe un ton 
rugător. E o noapte importantă. Douăzeci de 
ani. Nu te pot lăsa singură. 

Închide zăvorul grajdului și se îndreaptă spre 
magazia de hamuri. I se strânge stomacul la 
gândul că urmează să-l mintă. 

- Nu pot în noaptea asta. Am o... o întâlnire... 
cu niște prieteni. 

Ia din cui un căpăstru și începe să se joace cu 
el. Trebuie să se miște în permanenţă de colo- 
colo, să nu-l lase pe Wesley să o privească în 
ochi. Nu se pricepe la minciuni. Magazia de 
hamuri o linişteşte întotdeauna când e stresată. 


Își găsește alinarea printre şei, căpestre şi pături. 
Îi place mai ales mirosul, un amestec de produse 
chimice pentru piele și izul cald al părului de 
cal. 

- Prieteni? Tu n-ai prieteni. 

Afirmația lui, brutală, dar adevărată, o rănește 
ca un cuţit în inimă. Avusese prieteni, desigur, 
mulţi prieteni, înainte de accident, dar cu 
trecerea anilor i-a lăsat să se îndepărteze. N-a 
mai făcut nici un efort să țină legătura. 1 s-a 
părut mai ușor să stea cu Wesley, să se ascundă. 
Cele mai bune prietene ale ei au dispărut. Şi-a 
dorit să dispară și ea. A reușit. S-a ascuns sub 
ochii tuturor. 

- Mi-am făcut o nouă prietenă, recent, îi 
spune mutând căpăstrul de pe un cârlig pe altul, 
cu spatele la el. E vorba de... o fată, care ne ajută 
pe la grajduri. 

E o minciună gogonată, pentru că fetele care 
le mai dau o mână de ajutor la fermă au între 
unsprezece și cincisprezece ani. Singura 
persoană de vârsta ei este instructoarea, Mel, 
căsătorită și cu doi copii adolescenţi. Când 
Olivia i-a sugerat, mai demult, să iasă la un 
pahar după program, femeia a făcut ochii mari 
şi i-a răspuns că trebuie să ajungă acasă, „la 
băieţi“. 

- Serios? Cum o cheamă? 

- Charlotte, îi răspunde la întâmplare. 

E un nume care-i place. Dacă ar avea o fiică ar 
boteza-o așa. 


- Şi unde vă duceți? 

Interogatoriul suspicios al lui Wesley aproape 
că o face să izbucnească în râs. O bănuiește că se 
vede cu un bărbat? El iese cu băieții săptămânal, 
şi numai Dumnezeu știe unde și cu cine a fost 
noaptea trecută, în ciuda poveștii despre amicul 
Stan. A dispărut cam la ora la care a fost atacată 
Jenna. Olivia trage adânc aer în piept și alungă 
imediat gândul rău. Wesley n-ar face rău 
nimănui. Oare? Ea știe mai bine decât alții de ce 
este capabil un om împins la limită. 

Fără nici un motiv, ochii i se umplu de 
lacrimi. Se uită la șeile agățate pe perete. Asta e 
soarta pe care o merită, își spune. 

În urmă cu douăzeci de ani, pe la aceeași oră, 
își vedea de viață fără nici o grijă, inocentă, fără 
să știe că totul avea să se schimbe dramatic. Se 
pregătea să iasă cu prietenele în oraș, încălțată 
cu cizme înalte până la genunchi și îmbrăcată cu 
o fustă mini ecosez, cu părul bogat și blond 
încadrându-i chipul tânăr, luminos. Privea 
viitorul cu încredere și se bucura de recent 
începuta relație cu Wesley și de compania 
prictenelor ei. Abia aştepta să ajungă în 
discoteca din orașul vecin, redeschisă de curând. 
Viaţa ei era plină de speranţe și de culoare, nu ca 
acum, când pare un desen în creion ale cărui 
contururi se șterg odată cu trecerea anilor. 
A albit pe la tâmple, s-a îngrășat și nici nu-și 
mai aduce aminte când a entuziasmat-o cu 
adevărat ceva. Cât de mult și-ar fi dorit să aibă o 


prietenă reală pe nume Charlotte! O prietenă 
spirituală, veselă, care s-o încurajeze să poarte 
haine îndrăznețe, care ar târî-o prin cluburi și ar 
încuraja-o să se îmbete și să se zbânțuie 
dezlănțuită în mijlocul ringului de dans lipicios 
de la băutura vărsată. 

Cum ar fi arătat viața ei dacă Sally, Tamzin și 
Katie n-ar fi dispărut în urmă cu douăzeci de 
ani? S-ar fi măritat toate patru? Ar fi avut copii? 
Ar fi rămas prietene, sau maturizarea și grijile le- 
ar fi înstrăinat? 

- Liv? lar visezi cu ochii deschişi? Te-am 
întrebat unde te duci. 

- Încă nu știu. Ascultă, trebuie să plec. Mai 
am câteva lucruri de rezolvat. 

- Și eu ce fac la noapte? M-am gândit că o să 
dormim împreună, se lamentează Wesley. Erau 
şi prietenele mele, să ştii. 

„Nu, la naiba, nu erau! Sally nu putea să te 
suporte!“, îi vine Oliviei să țipe, dar strânge tare 
din buze, căci nu vrea să-i rănească 
sentimentele. Nici ea nu știe de ce, pentru că el 
o rănește tot timpul. 

- Te-ai gândit greşit, am impresia. Eu nu mi- 
am dat acordul. După felul în care m-ai lăsat 
baltă la prânz, nici nu credeam că vrei să mă 
mai vezi azi. 

Wesley o privește vizibil şocat. 

- Eşti supărată pentru noaptea trecută? o 
întreabă răgușit. 

- Nu, sigur că nu, oftează ea. 


- De atunci te porți ciudat cu mine. Nu mi-a 
plăcut cum mi-ai vorbit mai devreme. Nu poți 
face asta când trăim împreună, să știi. 

- Ce anume nu pot face? 

Wesley își înfige mâinile și mai adânc în 
buzunare. 

- Nu poți să ieși în oraș ca să-ți faci de cap. 
Nu aşa funcționează un cuplu. 

- Ah, da? Să înţeleg că renunți la ieșirile cu 
băieții? Asta vrei să-mi spui? 

- Ei, nu... nu e același lucru. Noi ne întâlnim 
ca să ne uităm la meci. Nu mergem prin cluburi 
şi nu vrăjim fetele. 

Olivia închide ochii, simțindu-se brusc extrem 
de obosită. Tocmai a înțeles că sechelele 
accidentului i-au permis lui Wesley s-o țină în 
lesă. Prezenţa lui o sufocă. Ar vrea să fugă, să 
fugă, să fugă. Încearcă să-şi păstreze cumpătul: 

- Wes, nu e decât o noapte, Nu putem trăi ca 
niște frați siamezi. Eu nu te-am întrebat de ce ai 
dispărut așa de repede noaptea trecută. 

- i-am spus, Stan avea nevoie de ajutor. 
Probleme cu femeia. Până acum nu te-a 
deranjat. 

Din câte ştie ea, nici unul dintre amicii lui n- 
are parteneră. 

- Ei bine, acum mă deranjează. 

- O, acum înțeleg totul. E cum nu se poate 
mai clar, spune el cu un hohot sardonic. Toţi 
anii ăştia te-ai folosit de mine, nu-i așa? lar 
acum, când te-ai înzdrăvenit, când piciorul ți s-a 


vindecat, nu mai ai nevoic de serviciile mele. Ei 
bine, du-te dracului, Olivia! Du-te dracului! 

- Wes... 

Bărbatul iese valvârtej din magazie. Nu 
încearcă să-l oprească. 


Mama ei o găseşte tot în magazie, prăbușită pe 
o bancă. Lumina asfinţitului aruncă umbre lungi 
pe gresia de pe jos. 

- De ce stai aici singură? 

Poartă în mână o trusă roşie de îngrijire a 
cailor din care iese vârful unui instrument 
pentru curățarea copitelor. Așază trusa pe un 
raft, lângă celelalte. Olivia nu știa că mama ci s- 
a întors. A luat-o de lângă menbhire mai devreme 
şi a lăsat-o acasă spunându-i că se duce la 
cumpărături. A lipsit mult timp. 

- L-ai adus pe Sky de la păscut? 

- Da, e în grajd. Și a venit veterinarul ca să-l 
consulte pe Pickles. 

Olivia își perie pantalonii de călărie. Probabil 
că miroase a cai. Cizmele îi sunt pline de noroi. 

- E o zi grea, știu, îi spune mama ci cu 
blândeţe. 

Olivia continuă să-și curețe pantalonii în 
tăcere. 

- Te iubesc foarte mult, știi asta, da? 

Mirată, ridică privirea. Mama ei nu e genul 
care să facă declaraţii tandre. 

- Sigur că ştiu. Și cu te iubesc. 

Se apropie și se așază lângă ca pe bancă, 
bătând-o stângaci cu mâna pe genunchi. 


- Imi place de Wesley, aşa cum ţi-am mai 
spus, dar mă tem că nu ești fericită. 

Olivia e gata să-și descarce sufietul - să-i 
dezvăluie bănuielile despre Wesley, tristețea care 
o apasă - și să-i pună întrebările de care s-a 
temut întotdeauna. Pentru că, odată ce-ar spune 
totul, nu şi-ar mai putea lua cuvintele înapoi. 
Vorbele ei ar rămâne pentru totdeauna acolo, în 
eter. 

- Ţi-ai reproșat vreodată că viețile noastre sunt 
așa de... mici? o întreabă în schimb. 

- Cum adică? 

- Am trăit toată viața împreună și, la un 
moment dat, a apărut Wesley. N-ai avut 
niciodată o relație serioasă cu un bărbat, cu 
excepția tatălui meu, alături de care n-ai trăit 
multă vreme. 

Mama ei izbucnește în râs. 

- Poftim? Sigur că am avut iubiţi și înainte și 
după tatăl tău, dar nu mi-am făcut reclamă. Din 
ziua în care te-ai născut, ai devenit prioritară în 
viața mea. 

- Dar prieteni? Nu te-ai mai întâlnit nici cu ei 
de la... ei bine, de la accident. 

- Cum aș fi putut? Hai să nu discutăm despre 
toate astea acum, draga mea. Își apasă baza 
nasului între degetul mare și arătător şi oftează, 
apoi pare să-și revină. Hai să mergem în casă. 
Am putea să ne uităm la un film drăguţ, de la 
nouă e În timp ce tu dormeai. 

Se ridică și-i întinde mâna Oliviei. 


- Mai întâi trebuie să rezolv ceva, dar poate ne 
uităm mai târziu. 

Mama ei îi zâmbește încurajator, dar 
îngrijorarea i se citește pe chip. Trec pe lângă 
grajduri şi se îndreaptă spre casă. Ar fi cazul să se 
grăbească, Jenna o aşteaptă. După ce mama ei 
intră, își continuă drumul până la capătul 
parcării. Este în stare să o facă? Da și încă o dată 
da. Trebuie. Are o voce și, pentru prima dată în 
ultimii douăzeci de ani, e gata s-o folosească. 

Își încheie fermoarul impermeabilului galben 
şi își îndeasă mai bine căciula pe cap. Aburii 
respirației ei se risipesc în amurg. lese din curte 
şi traversează spre maşina jurnalistei. 


28 
SUSPICIUNE 


Când se trezi, a doua zi de dimineață, Stace 
descoperi că era singură în patul uriaş. Ferestrele 
culisante erau deschise larg, perdelele albe fluturau 
în briza uşoară şi de jos se auzeau voci. Îşi luă 
rochia pe care o aruncase pe un scaun noaptea 
trecută şi şi-o trase pe ea, apoi ieşi pe verandă. 
Porţile impresionante, din oțel masiv, erau larg 
deschise, iar pe ele tocmai ieșeau John-Paul şi 
Derreck, urmaţi la mică distanţă de Trevor, Griff şi 
Martin, veseli ca niște şcolari în excursie. Ce se 
petrecea? Nici nu ştia cât era ceasul. Unde erau 


fetele? Se simţea dezorientată și puţin enervată că 
John-Paul nu o trezise. Prima zi într-o țară 
străină, şi deja ieşea cu băieţii şi cu acest Derreck. 
Îi venea să strige după ei, dar nu voia să pară o 
iubită posesivă în ochii gazdei. [i urmări cu privirea 
până ieşiră în stradă şi făcură cu mâna la nişte 
tuk-tuk-uri. 

Se schimbă într-o pereche de blugi scurți şi o 
bluză cu bretele, asigurându-se că s-a uns bine peste 
tot cu cremă de soare, apoi o luă spre parter, 
simțind răcoarea dalelor de marmură sub tălpile 
goale. Vila îi făcea impresia unui sanctuar, a unei 
mici oaze, dar era conștientă că dincolo de ziduri se 
întindea un oraş vibrant, urât mirositor şi umed, 
care tocmai îl înghiţise pe John-Paul. Nu se simţea 
în stare să-l înfrunte. 

- Ah, aici erai! auzi vocea lui Hannah când intră 
în bucătăria uriașă. 

Uşa din spate era larg deschisă spre grădină, 
unde o văzu pe Maggie pe marginea piscinei. In 
nişte bikini vişinii stridenţi, cu un pahar de suc în 
mână şi ochelari de soare imenşi ridicaţi peste părul 
negru, stătea cu picioarele în apă. Intoarse capul 
spre ele şi le făcu semn cu mâna. Leonie se foia prin 
bucătărie, îmbrăcată într-un costum de baie întreg, 
cu decolteul adânc deja înroşit de soare. Hannah, la 
rândul ei, stătea în pragul bucătăriei, în nişte 
bikini verzi, cu prosopul întins pe un şezlong. Era 
înaltă, androgină, cu părul castaniu prins în 
coadă. Îşi întoarse chipul pistruiat spre Stace. 

- De ce nu ţi-ai pus costumul de baie? 


- Nu ştiam care era planul, îi răspunse uitându- 
se în jos la bluza şi șortul ei. Cum de sunteţi toate 
aşa de vioaie? Parcă am mâinile şi picioarele de 
plumb. 

Prietenele ei nu păreau deloc afectate de diferenţa 
de fus orar, dar se culcaseră la o oră decentă, spre 
deosebire de Stace, care salivase după Derreck până 
la trei dimineaţa. Aşa îi trebuia. Ce-ar fi spus ele 
dacă le-ar fi povestit că tipul își scosese hainele şi se 
aruncase în piscină, unde nu lipsise decât puţin ca 
să i se alăture? 

- Vrei cafea de la gheaţă? o întrebă Leonie 
întinzându-i un pahar înalt. 

Stace se strâmbă. Nu-i plăcuse niciodată cafeaua 
rece şi nu avea de gând să înceapă acum, aşa că 
scutură din cap. Leonie luă o înghițitură. 

- Nu-i rea, să ştii! Și 

- I-am văzut pe băieți plecând. Incotro s-au dus? 

- Crezi că John-Paul te-a abandonat aici? o 
tachină Hannah, care îi cunoștea temerile. S-au dus 
până după colţ, la nonstop, să cumpere ceva. 

Ieşiră din bucătărie. Stace alese să se aşeze la 
umbră, în timp ce Leonie şi Hannah se întinseră pe 
şezlonguri. Inima începu să-i bată mai repede la 
amintirea imaginii lui Derreck noaptea trecută, cu 
apa scurgându-i-se pe pectoralii perfecţi și luna 
mângâindu-i umerii puternici. Trase adânc aer în 
piept, dezgustată de ea însăşi, de modul în care 
trupul o trăda. Motivul era supărarea pe John- 
Paul, se asigură în gând. 


- Dar au plecat în tuk-tuk-uri, insistă ea 
așezându-se pe marginea fierbinte a şezlongului lui 
Leonie. 

Leonie flutură din degetele de la picioare. Erau 
cam butucănoase, cu unghiile recent pictate într-un 
roz strălucitor. Purta la gleznă o brățară subţire de 
argint. 

- Of, încearcă să te relaxezi, să te bucuri c-am 
rămas între noi, fetele. În orice caz, i-am auzit pe 
Derreck și pe John-Paul discutând de dimineaţă. 
Am impresia că voiau să-i prindă pe ceilalţi singuri, 
ca să-i roage o chestie. 

- Ce anume? 

Stace se panică amintindu-și de conversaţia 
dintre Derreck şi John-Paul, pe care o auzise fără 
voia ei. 

- Nu ştiu, dar am impresia că-i ducea să se vadă 
cu un amic de-al lui, îi răspunse Leonie cu chipul în 
plin soare. 

In mintea lui Stace se înfiripa tot mai puternic 
suspiciunea că Derreck încerca să-i implice în 

eva... ceva cum? Lipsit de scrupule? Alungă repede 
gândul. Nu juca într-un film cu Robert de Niro, era 
doar paranoică. 

Se ridică şi se întoarse în bucătărie ca să-și ia 
ceva de băut. Ii era şi foame. Copleşită de 
evenimente, nu mâncase mare lucru la grătarul din 
ajun. Işi dorea cu disperare o cană de ceai. Nu rece, 
ci fierbinte, ca acasă. Exista un fierbător electric pe 
undeva? 

- Eşti bine? auzi o voce din spate. 


Se întoarse şi dădu ochii cu Maggie, ale cărei 
picioare ude lăsaseră dâre pe gresia imaculată. 

- Sigur, adică, de ce n-aş fi? E atât de frumos 
aici, suntem ca într-un palat, încercă ea să 
glumească. 

- Dar? 

Privirea îi fugi spre şezlongurile unde Leonie şi 
Hannah sporovăiau liniștite, cu ochii închiși. 
Probabil că erau vreo patruzeci de grade la soare. 
Sigur urmau să se aleagă cu arsuri. 

- Locurile ca ăsta te fac să-ţi dai seama cât de 
trist e totul acasă, nu crezi? 

- Ce vrei să spui? făcu Maggie cu ochii măriţi de 
uimire. 

Stace o trase complet în bucătărie, ca să nu le 
audă celelalte. 

- John-Paul şi-a pierdut slujba. Eşti prima care 
află. 

- L-au dat afară? 

- Nu, în nici un caz. John-Paul e un tip foarte 
muncitor. Însă firma nu merge prea bine, aşa că... 
Încercă să-şi calmeze anxietatea care o cuprindea de 
fiecare dată când se gândea la asta. Ultimul 
angajat, primul dat afară, cunoşti mentalitatea. 
Coborî puţin vocea: Azi-noapte i-am auzit pe John- 
Paul şi pe Derreck stând de vorbă. Am impresia că 
Derreck îi cerea să facă ceva pentru el. Ca şi cum 
John-Paul i-ar fi datorat un serviciu. 

- Ce anume? 

- Habar n-am, iar John-Paul n-a vrut să-mi 
răspundă când am încercat să-l întreb. 


- John-Paul e un tip la locul lui şi n-ar face 
prostii, spuse Maggie pe o voce fermă. 

Stace deschise frigiderul şi îşi turnă un pahar de 
suc de portocale. 

- S-a schimbat de când am ajuns aici. E mai 
secretos şi mai posac cu mine. lar Derreck este aşa 
de... de... 

- Strălucitor. Magnific. Sexy. Bogat ca naiba. 

- Voiam să spun convingător, dar şi cuvintele 
tale i se potrivesc, zise, aducându-şi aminte cât de 
tentată fusese să sară după el în piscină noaptea 
trecută, 

- Hai, nu lăsa grijile să-ţi strice vacanţa. Maggie 
îşi strecură braţul pe sub al ei. Probabil că n-o să 
mai avem niciodată șansa să locuim într-un 
asemenea lux, Să profităm cât putem. 

Băieţii se întoarseră abia după două ore. Derreck, 
cu o pungă de plastic în mână, intră în grădină în 
fruntea celorlalți. 

- Am adus provizii, le anunţă. 

Martin, Trev şi Griff păreau şi ei în toane bune, 
mai ales Griff, care rânjea cu gura până la urechi. 
Stace simţi familiarii fiuturaşi din stomac la 
vederea stăpânului casei. John-Paul rămăsese mai 
în spate, cu un aer ușor distrat. 

- V-au trebuit două ore pentru cumpărături de la 
magazinul din colț? observă Leonie de sub umbrela 
uriaşă sub care se refugiase, roşie ca un rac fiert. 

Era prea cald ca să mai stea la soare. 

John-Paul se lăsă să cadă lângă Stace şi o 
mângâie pe genunchiul gol. Ii adresă un zâmbet 


care se voia încurajator. 

- Derreck ne-a scos la o plimbare ca lumea, se 
hlizi Griff luând-o pe după umeri pe Leonie. 

Avea pete largi de sudoare la subsuorile tricoului 
cu Pink Floyd. Fata se scutură, pretextând că-i era 
prea cald ca să fie atinsă. 

- Așa zic şi eu, îl aprobă Trevor, care purta 
aceeaşi pălărie ridicolă. 

Schimbă o privire cu prietenul lui, iar acesta lăsă 
să-i scape un nechezat obscen. 

- Cine vrea la piscină? 

Griff începu să se dezbrace, iar Trevor îi urmă 
exemplul. Se aruncară în apa rece şi albastră 
stropind-o pe Leonie, care scoase un fals țipăt de 
oroare. 

- Trebuie să stăm de vorbă, îi şopti Stace 
iubitului ei. 

- Nu pot... 

- Acum, insistă ea. 

John-Paul se ridică şi o urmă fără să scoată nici 
un cuvânt spre partea din spate a grădinii. 

- Ce se întâmplă? îl întrebă odată ce ajunseră la 
o distanţă sigură. 

Doar chicotele lui Leonie ajungeau din când în 
când până la ei. 

- La ce te referi? 

Stace observă că pe buza lui de sus se formaseră 
broboane de transpiraţie. 

- Nu mă minţi. Te-am auzit vorbind cu Derreck 
noaptea trecută. Văzând că  John-Paul se 


îngălbenise la faţă, continuă: Cum adică, îi eşti 
dator? Pentru ce? 

Pe chipul lui se întipări expresia unui animal 
încolțit. 

- A fost o chestie... prostească. Am dat de belea 
mai demult, în perioada când călătoream, iar 
Derreck m-a ajutat să scap. 

- Ce fel de belea? 

- Nu contează. 

- Credeam că nu avem secrete unul faţă de 
celălalt, îi zise ea luându-l de mână. Acum însă îţi 
văd un alt chip. O latură secretoasă. De ce nu-mi 
poţi spune? 

El îşi trase mâna şi şi-o trecu prin părul negru. 

- Nu contează. Trebuie să mă crezi pe cuvânt, 
Stace. 

- Bine, atunci spune-mi ce vrea de la tine. De ce 
ne-a învitat pe toţi aici? 

John-Paul aruncă o privire spre prietenii lor. 
Maggie şi Martin se băgaseră şi ei în piscină. 
Derreck stătea pe margine, îmbrăcat, privind în 
direcția lor cu mâna streaşină la ochi. 

- Nu-i nimic, crede-mă. Derreck ştie un băiat din 
Anglia care se ocupă cu vânzarea artefactelor 
exotice. Vrea să scoatem nişte obiecte din țară. 

- Cum? De ce are nevoie de voi pentru asta? 

- Thailanda are o legislaţie foarte restrictivă în 
legătură cu unele obiecte, ca statuetele lui Buddha, 
de exemplu. lar amicul ar vrea să le vândă în 
magazinul lui de suvenire. 


Stace simți cum o cuprinde frigul, în ciuda celor 
patruzeci de grade de afară. 

- Statuete pline cu... droguri? 

- Ce? se indignă John-Paul. De unde naiba ai 
scos-o pe asta? Sunt doar nişte bibelouri de epocă. 

- Vei fi plătit pentru asta? se încruntă ea. 

- Păi, da, sigur. Dar, tehnic vorbind, e ilegal. 
Guvernul thailandez e foarte dur. Cred că poți să le 
exporţi în scop religios, dar îţi trebuie o mulţime de 
hârtii şi o licență, şi Derreck e de părere că nu 
merită tot efortul. Vrea să scoatem câte două bucăţi 
fiecare. 

- Cine, noi? 

- Da, adică două statuete cu Buddha de fiecare. 
Aşa, dacă unul dintre noi este prins, poate juca 
sceneta turistului prost, care n-a citit regulile. 

- Şi tu ai fost de acord? 

John-Paul ridică din umeri cu un aer neajutorat. 

- La început am zis nu. Dar banii... nu ne-ar 
strica deloc. 

- Cât? 

- Nu mi-a spus încă. Aruncă o privire furişă spre 
Derreck, apoi se întoarse spre ea, frecându-și ceafa. 
Azi ne-a dus să ne întâlnim cu tipul, de aceea a 
durat atâta. Băieţii au zis că se mai gândesc, că 
trebuie să-şi consulte iubitele. Pentru Derreck e 
doar o activitate secundară, la câți bani pare să 
aibă. 

- Dacă suntem prinşi, riscăm să ajungem la 
pușcărie? 

John-Paul scutură energic din cap. 


- Dumnezeule, nu. Nu... O să scăpăm cu o 
amendă, probabil. Dar nu... nu cred că se pune 
problema unei pedepse cu închisoarea. 

- Nu crezi? Stace era profund şocată. Nu sunt de 
acord să fac nimic care ne-ar putea trimite după 
gratii într-o puşcărie thailandeză, pentru numele 
lui Dumnezeu! Nu-mi pasă că suntem faliți. 

Exact atunci, Derreck se ridică şi traversă peluza, 
apropiindu-se de ei. Îl bătu prieteneşte pe John-Paul 
pe spate şi-i făcu cu ochiul lui Stace. 

- Ce complotaţi voi doi aici, ca nişte antisociali? 

Tânăra îi susținu privirea. 

- Tocmai am aflat despre planul cu statuetele. 

- Şi ce părere ai? 

- Mi se pare o cerere bizară. 

Un curent pe care nu ştiu cum să-l interpreteze 
trecu rapid între cei doi bărbaţi, apoi gazda lor 
izbucni în râs. 

- Ţi-ai găsit o femeie suspicioasă, J.P. Hai mai 
bine să mâncăm ceva. E ora prânzului, spuse 
făcându-i din nou cu ochiul lui Stace. 

Se îndreptară spre bucătărie. John-Paul încercă s- 
o apuce de mână, dar ea şi-o retrase violent. 

- Ai face bine să nu mă minţi, îi şuieră la ureche. 
Și vreau să văd statuetele astea nenorocite înainte 
să luăm o decizie, ai înţeles? Şi vreau să fiu sigură 
că, dacă suntem prinşi, scăpăm cu o mică amendă. 

- Desigur. 

Tânărul îi întinse iarăşi mâna. De data asta, i-o 
acceptă. 

Nu e nici cinci, dar întunericul și-a intrat în 
drepturi ca și cum cineva ar fi stins lumina. 
Parchez în fața cabanei mele și coborâm din 
maşină. Aerul rece miroase a fum, a ace de pin 
şi a pământ umed. Olivia poartă pe cap un fes 
gri și încă este îmbrăcată cu hainele de călărie, 
care emană un ușor miros de cal. Zâmbește 
timid, dezvăluind un șir de dinţi albi, egali. 
Pentru prima dată, o privesc cu mai multă 
atenţie. E destul de atrăgătoare, cu o gură 
frumoasă și un ten sănătos, care se bronzează 
chiar şi iarna. Tenul meu este alb-lăptos, 
predispus la arsuri solare. Observ că afișează și o 
atitudine diferită, mai hotărâtă cumva. 

- Îți mulțumesc că m-ai luat cu mașina, 
repetă ea aruncând o privire spre căsuţa din 
lemn. E foarte frumos aici, dar cam izolat. Nu 
ţi-e frică noaptea? 

- Nu e nici o problemă. Am vecini. 

Flutur din mână spre cabana Foxglove, căci nu 
vreau să admit că ar fi pustie. 

- Ar fi mai bine să-mi scot cizmele, spune ca 
păşind peste prag. Sunt murdare. 

- Sigur. Mă duc să aprind fierbătorul, adaug, 
dar îmi amintesc imediat de robinctul cu apă 
fierbinte instant. 


Inainte să închid ușa în urma ci, arunc o 
ultimă privire în noaptea neagră de afară. 
Dinspre celelalte cabane nu se vede nici cea mai 
mică rază de lumină, iar desimea copacilor îmi 
alimentează claustrofobia. Ramurile lor 
foşnitoare mă fac să mă simt ca noaptea trecută, 
când am fost atacată. Întunericul pare să se 
întindă uniform, dar... oare îmi joacă imaginația 
feste, sau am zărit o mișcare acolo, printre 
trunchiuri? 

- Nimeni nu știe că ești aici? o întreb ca să mă 
asigur, închizând ușa. 

Își scoate fesul și clatină din cap. 

- Nu. N-am spus nimănui. Mă urmează în 
salon și în bucătăria deschisă. E adorabil! Foarte 
comod, exclamă încântată. 

Îi ofer o cană de ceai, pe care o acceptă. Cu 
lapte, fără zahăr. 

- Ce-ţi mai face piciorul? o întreb, văzând că 
şchioapătă puțin când se apropie să ia ceaiul. 

Părea că avea dureri mari mai devreme, când 
ne-am văzut la menhire. Am citit în presă despre 
rănile pe care le-a suferit în accident. Știu că 
încă are şuruburi în piciorul stâng. 

Schițează o grimasă. 

- E mai bine decât înainte. Trebuie să-l 
folosesc cât pot de mult, pentru că dacă nu mă 
mișc îmi amorțește. Dar să știi că s-ar fi putut să 
fie chiar mai rău. Dacă Katie, Tamzin și Sally au 
fost răpite, atunci piciorul blocat între fiarele 
mașinii m-a salvat. Evident, asta înseamnă că 


m-am ales şi cu vinovăția supraviețuitorului, 
ceea ce pune capac la toate. 

Vorbeşte pe un ton aparent lejer, dar este 
vizibil că face eforturi să-și ascundă emoțiile. 

- Îmi pare rău. Nici nu-mi pot imagina prin 
ce treci, îi răspund cu sinceritate. 

- Asta-i situația, spune ridicând din umeri. 

Ne mutăm în salon. 

- Am încercat să aprind focul, dar sunt 
complet incompetentă, îi spun când o văd că 
tremură. 

- Pot să te ajut eu. Avem un șemineu identic 
acasă. 

Lasă cana de ceai pe măsuța de cafea rustică, 
din lemn de stejar. În câteva minute, în vatra 
şemincului arde un foc vesel. 

- Ai făcut-o așa de ușor! Nu-mi dau seama 
unde greşesc. 

— Asigură-te că ai aprins hârtia, nu doar 
lemnul. 

Se așază pe canapea și își întinde picioarele. 
Am pregătit deja telefonul mobil şi suportul pe 
masă. la o gură de ceai, privindu-mă peste 
marginea cănii în timp ce apăs pe butonul de 
înregistrare. 

- Îţi mulțumesc că ai acceptat acest interviu, 
Eram puţin îngrijorată că te-ai putea răzgândi. 

Mă așez pe canapea și îmi vår picioarele sub 
mine. Vreau ca Olivia să se relaxeze, să uite că e 
înregistrată, să avem o conversaţie liberă între 
două prietene. 


- Nici nu-mi vine să cred că sunt aici, dar... 
mai bine tac decât să spun o prostie, începe ea. 

- Din contră, te rog, continuă. Ce voiai să 
spui? 

Își încălzește mâinile în jurul cănii de ceai. Are 
unghiile roase până în carne. 

- Toată lumea îmi spune ce să fac. Adică, 
mama și Wesley. Știu că amândoi îmi vor doar 
binele, dar e ca și cum n-aş mai fi crescut de la 
vârsta de optsprezece ani, de la accident. Sunt o 
femeie în toată firea. Am și cu o voce! 

- Sigur că ai, o încurajez. Îmi dau seama că 
acesta este felul ei de a rezista, mai ales în relația 
cu Wesley. E începutul unei rebeliuni. Ce-ţi 
aminteşti din noaptea aceea fatidică? o aduc la 
temă. 

- Eram toate așa de bucuroase că ieșim în 
oraș! leșeam în fiecare sâmbătă seara, dar acum 
se deschisese un club nou, în orașul vecin, și 
eram nerăbdătoare să vedem cum este. Fusese o 
noapte frumoasă. În cea mai mare parte. Tamzin 
s-a îmbătat prea tare, dar nu era prima oară. S-a 
certat puțin cu Katie. Eu eram cu Sally, la bar, 
iar ele s-au întors furioase de la toaletă. Sally a 
spus: „Doar nu s-au certat din nou“. Se 
întâmpla destul de des. Erau cele mai bune 
prietene, dar se purtau de parcă ar fi fost surori. 

- De ce se certau? 

- Nu ştiu. Mărunțișuri, probabil. Tamzin făcea 
urât la băutură. Presupun că o jignise pe Katie 
comentându-i ținuta sau faptul că nu avea și ea 


un iubit. Face o pauză și ia o gură ceai. Reia 
peste câteva clipe: Apoi, pe drumul de 
întoarcere, a început să plouă tare. Fixează 
visătoare peretele de vizavi ca și cum ar retrăi 
noaptea aceea, în mașină, străbătând Coridorul 
Diavolului în drum spre casă. Una dintre fete a 
strigat că a văzut ceva pe șosea. Am tras de volan 
ca să evit coliziunea, și mașina s-a răsturnat. Mi 
s-a rupt filmul. Când m-am trezit, dispăruseră. 

Încuviințez din cap fără să scot nici un cuvânt. 
Nu vreau să rup vraja rememorării. Ştiu toate 
acestea, desigur, dar gândul meu este la 
ascultători. 

- Am zăcut așa o vreme, rănită, incapabilă să 
mă mișc, până când am văzut pe cineva 
apropiindu-se prin ploaie. Am țipat, crezând că 
cra silueta fantomatică pe care o zărisem pe 
drum, dar mi-am dat seama că era Ralph 
Middleton. Doar Ralph. Îl cunoșteam vag. Ne 
mai întâlniserăm prin oraș și îl salutam 
întotdeauna când ne intersectam. Odată a 
ajutat-o pe Katie să-și găsească pisica. Nu mi-era 
frică de cl. Oricum, aveam de ales? 

Râde fără veselie şi îşi încrucișează gleznele. 
Una din șosetele groase i s-a dus în jos, făcând-o 
să pară că are un picior mai lung și unul mai 
scurt. 

- Ce-a făcut Ralph? 

- A sunat la Urgenţe, apoi a intrat pe portiera 
pasagerului și am aşteptat să sosească 
ambulanța. Cum plângeam isteric, a încercat să 


mă calmeze, spunându-mi că prietenele mele au 
plecat să caute ajutor, probabil. Eu știam că ceva 
cra în neregulă, deoarece Katie avea un telefon 
mobil, dar mi-am spus că poate i se terminase 
bateria sau s-a spart în accident. Așa că m-am 
lăsat convinsă. Ca să fiu cinstită, în momentul 
acela mă preocupa mai tare propria situație. 
Piciorul îmi era blocat, strivit între fiare. Știam 
că va fi nevoie de descarcerare. Mă temeam că n- 
o să mai pot să merg niciodată. 

- Oricine ar fi reacţionat la fel în locul tău. 
Eşti sigură că silueta misterioasă pe care ați 
văzut-o pe șosea nu era chiar Ralph? 

- Nu pot să fiu sigură, dar Ralph m-a asigurat 
că n-a fost el. Avea treabă prin pădure, îngrijea 
un animal, o vulpe, dacă îmi amintesc bine - 
adora animalele -, când auzise un zgomot 
puternic, ca o explozie de metal, după cum mi-a 
spus. l-au trebuit vreo zece minute ca să ajungă 
la locul accidentului. 

Ezit să-i adresez următoarea întrebare. 
Sesizându-mi nesiguranța, se încruntă uşor. 

- Ce s-a întâmplat? 

Îi descriu fotografiile găsite în rulota lui Ralph. 

- Cred că au fost făcute în săptămânile sau 
chiar zilele premergătoare accidentului. 
Alimentai Peugeot-ul 205, în haine de iarnă. Ai 
declarat la poliție că aveai senzația că erai 
urmărită? Cred că era vorba de Ralph. Te 
urmărea, poate că el v-a ieșit în față. Poate că el 
a provocat accidentul. 


- Dar... Mă privește confuz, ca și cum ar 
încerca să reordoneze tot ce credea că știe de 
atâţia ani. Nu, nu se poate. Le-am spus 
poliţiştilor la vremea respectivă. Bărbatul care 
mă urmărea conducea o camionetă albă. Și avea 
o cicatrice. 

- O cicatrice? 

Nici Dale, nici Brenda nu menționaseră acest 
detaliu. 

- Da, aici, spune Olivia atingându-și obrazul. 
Era destul de mare și cobora din colțul ochiului 
până în mijlocul fălcii. 

- Le-ai spus asta polițiștilor? 

- Da, sigur că da. Adică, eram încă sub 
influența  sedativelor, căci ieșisem dintr-o 
operație, dar m-au audiat de mai multe ori. 

O privesc cu atenție, întrebându-mă dacă 
minte. O astfel de declaraţie la poliție trebuie să 
rămână înregistrată pe undeva. Sau a inventat 
pe loc un detaliu, ca să-l scoată din cauză pe 
Ralph? Sau poate că Dale și Brenda au avut un 
motiv pentru care mi-au ascuns acest element? 
Îmi notez să-l întreb pe Dale cu prima ocazie. 

- Ce-ţi mai aminteșşti despre acest bărbat cu 
cicatrice? Câţi ani i-ai fi dat? 

Se foiește și își strânge mâinile în poală. 

- A trecut atât de mult de atunci, dar aş zice 
că aproape cincizeci de ani. Avea aspectul unui 
om care petrece mult timp în aer liber, era 
nebărbierit. L-am văzut de câteva ori la volanul 
camionetei, fumând. 


- Nu l-ai văzut niciodată în afara mașinii? 

- Ba da, doar o dată. Cred că a încercat să se 
apropie de mine. Plimbam un ponei pe o pajiște 
din apropiere și l-am zărit de cealaltă parte a 
drumului. M-a strigat. 

- Te-a strigat pe nume? 

- Nu, a scos un „Hei!“ sau așa ceva. Am luat- 
o la galop. Eram foarte speriată. Arăta groaznic. 
Murdar, ncîngrijit. Din fericire, nu s-a luat după 
mine, 

- Atunci l-ai văzut ultima oară? 

- Da. Cred că era cu o zi înainte de accident. 

Fac o pauză ca să diger informația. 

- Şi de atunci nu l-ai mai văzut niciodată? 

- Nu. Am întrebat-o pe Sally la club, în 
noaptea aceea. Nu văzuse pe nimeni. Poliția nu 
l-a găsit. Nu a găsit nici camioneta. 

- Asta nu explică totuși prezența fotografiilor 
în rulotă, spun perplexă. L-ai văzut vreodată pe 
omul cu cicatricea în compania lui Ralph? 

- Nu. Întrebarea nu are sens. 

- Ralph mi-a spus ceva despre o lumină albă, 
puternică, la locul accidentului, reiau inițiativa. 
Ai văzut-o şi tu? 

Olivia se încruntă, străduindu-se să se 
concentreze. 

- Eu... nu, nu cred. Aveam dureri teribile. Am 
leșinat și m-am trezit de mai multe ori, chiar şi 
după ce m-a găsit Ralph. Abia a doua zi, când 
am fost vizitată de poliție la spital și am aflat că 
prictenele mele nu se întorseseră acasă, am 


început să mă îngrijorez. Dar chiar și atunci... 
Face o pauză, cântărindu-și atenție următoarele 
cuvinte. În zilele care au urmat, am tot sperat că 
vor reapărea. Că mi-au jucat un fel de farsă 
sinistră, că vor veni cu niște explicaţii bizare. 

- Ce ţi-a spus Ralph despre lumina puternică 
pe care a văzut-o? insist, deoarece simt că evită 
întrebarea. 

Scoate un plescăit disprețuitor. 

- Extratereştri, desigur. Așa era el. Întotdeauna 
a crezut în paranormal şi supranatural. 

- Prin urmare, tu zici că i s-a părut? 

- Așa cred. 

Tonul ci este ferm; de teamă să n-o pierd, o 
întreb repede despre banii lipsă. 

- Mda, a dispărut nişte mărunţiș de la locul de 
muncă al lui Tamzin. Am impresia că, imediat ce 
au aflat despre asta, polițiștii au tras concluzia 
că fetele au fugit cu banii. 

- Dar nu era mare lucru. 

- Știu. Şi nu s-a găsit nici o dovadă că Tamzin 
ar fi furat banii. 

- Nu ea era responsabilă cu mărunțișul? 

- Ba da, dar asta nu înseamnă că și l-a însuşit. 

- Nu, sigur că nu, mă grăbesc să fiu de acord 
cu ea. 

S-a înroşit în obraji de emoție. 

- Tamzin nu era o hoață. Nu era capabilă de 
aşa ceva. Cred că altcineva a furat banii şi a dat 
vina pe ea. Cineva care știa, poate, că Tamzin 
avea să dispară definitiv. 


- Cine, de exemplu? o întreb șocată. 

- N-am idee. Vreun coleg de-al ei, cel mai 
probabil. 

- Din câte înțeleg, nu ești convinsă că a fost 
vorba de o fugă planificată. 

- E greu de crezut că au fugit împreună și n-au 
contactat pe nimeni de atunci. Mai ales din 
partea lui Sally. Eram foarte apropiate. Nu pare 
sigură de ce spune şi buzele îi tremură, ca şi cum 
nu ar vrea să admită o mare trădare. Nu pricep 
de ce ţinea Ralph fotografiile acelea cu mine, 
adaugă. Poate că el era cel care mă urmărea, dar 
de ce? Nu înțeleg. 

Fac o pauză, gândindu-mă cum să formulez 
cât mai delicat următoarea întrebare. 

- Ţi-a lăsat vreodată impresia că... ar fi atras 
sentimental de tine? Te-am văzut... te-am văzut 
plângând ieri, când ai plecat de la el, din rulotă. 

Pare şocată de idee. 

- Categoric, nu! Mă trata ca pe o soră mai 
mică. Nu s-a purtat niciodată necuviincios cu 
mine, nu a încercat să mă flateze, nu mi-a 
comentat ținutele sau altceva. Nu. În nici un 
caz. Privindu-și mâinile aspre, cu palme 
bătătorite, Olivia continuă: leri ne-am certat 
aiurea. Eram îngrijorată pentru el, asta-i tot. Se 
droga prea mult şi nu se îngrijea. Arăta rău, nu 
m-am ferit să i-o spun. S-a rățoit la mine și mi-a 
spus să-mi văd de treaba mea. Nu-mi vorbise 
niciodată pe tonul acesta, nu-i stătea în fire. De 
obicei era un tip calm, chiar placid. Plescăie 


nemulțumită. Nu înțeleg ce căutau la el 
fotografiile acelea. De ce le-a luat și de ce le-a 
păstrat? Dale ți le-a arătat? 

- Da. O să vină mai târziu să stăm de vorbă. 
S-ar putea să le aibă încă la el. Sunt sigură că 
oricum ar vrea să te întrebe despre ele. 

- Vine aici? 

Pare speriată de ideea că s-ar putea să-l 
întâlnească. Îmi amintesc reacția ei când ne-a 
văzut la pub. 

- Mai târziu. 

- Am auzit că a redeschis cazul, spune privind 
gânditoare spre șemineul în care abia mai 
pâlpâic focul. 

- Da. Am auzit că e un fel de specialist în 
dosare nerezolvate. 

Își strânge buzele într-o linie subțire, apoi mă 
surprinde cu următoarele cuvinte: 

- Presupun că nu ar fi etic. 

- Ce anume? 

Se apleacă spre mine cu aerul că urmează să- 
mi facă o confidenţă. 

- E clar că nu ţi-a spus. M-ar fi mirat s-o facă. 

Simt cum mă străbate un fior. 

- Ce să-mi spună? 

Își dă o şuviță de păr la o parte, cu o lucire 
dură în ochi, 

- Tamzin era iubita lui când a dispărut. 

- Poftim? exclam, aproape înecându-mă cu 
ceaiul. 

Olivia mă priveşte foarte serios, cu braţele 
încrucișate pe piept, deși e limpede că îi face 
plăcere să mă şocheze. 

- Da, erau îndrăgostiți lulea unul de celălalt, 

- Mie mi-a spus că Tamzin și Katie erau în 
același an cu el la școală, dar lăsându-mi 
impresia că nu le cunoștea prea bine. De fapt, 
mi-a precizat că era la universitate când au 
dispărut fetele. 

- Au reuşit să-și păstreze relația și după ce 
Dale a plecat la Universitatea din Edinburgh. 

- Uau! 

Mă simt ca și cum cineva m-ar fi lovit cu 
pumnul în stomac. Înţeleg că nu-mi putea 
dezvălui toate detaliile cazului, dar asta? Tamzin 
era iubita lui. Iată o informație extrem de 
importantă. Ieri, la pub, mi-a spus că o cunoștea 
doar de departe. M-a mințit în față. 

Mă ridic, ca să-mi maschez emoțiile. Cred că 
am tot ce-mi trebuie pentru podcast, aşa că 
opresc Înregistrarea. 

- Simt nevoia să deschid o sticlă de vin. Vrei 
un pahar? 

- Da, cu mare plăcere. Mulţumesc. 

Iau cănile și le pun în chiuvetă, apoi scot 
dopul sticlei de Chablis pe care mi-am adus-o de 
acasă. Umplu două pahare și îl dau pe al meu pe 
gât. Lichidul rece și catifelat mă calmează 
instantaneu când îmi intră în sistem. Umplu la 


loc paharul și mă întorc în salon. Olivia acceptă 
recunoscătoare vinul și o văd luând și ea câteva 
înghiţituri serioase. 

Oare ce-a mai omis să-mi spună Dale? Era 
singura persoană din oraș care-mi inspira 
încredere. Îmi dau seama că sentimentul de 
trădare pe care-l încerc e disproporționat, dar nu 
mi-l pot reprima. De ce nu mi-a spus despre 
relația cu Tamzin? Ce vrea să-mi ascundă? 

- De ce mint bărbaţii întotdeauna? întreb din 
senin. 

- Cred că nu vorbeşti doar despre Dale, îmi 
răspunde cu perspicacitate Olivia. 

Îmi dau seama că mă dusesem cu gândul la 
Gavin. 

- Soțul meu a plecat de acasă acum câteva 
luni. Mi-a spus că are nevoie să respire, dar am 
impresia că mă înșală. Ceva e în neregulă. 
O simt aici - îmi duc mâna în dreptul inimii. 

Nu intru în celelalte aspecte, lucruri pe care 
doar recent am reușit să le recunosc în sinea 
mea. Că mi-am dorit atât de mult ca mariajul 
nostru să funcționeze, încât mi-am lăsat 
deoparte adevăratele sentimente, suspiciunile 
despre el. Mi-am văzut mama chinuindu-se să 
ne crească, pe mine și pe fratele meu, în absența 
tatălui. Am văzut cum l-a afectat pe Darren, care 
a luat-o razna în adolescenţă din lipsa autorității 
paterne. Îmi vin în minte anii aceia de 
nesiguranță și teamă, când mama nu dormea 
noaptea de grija lui. Când l-am cunoscut pe 


Gavin, am fost convinsă că am găsit siguranța 
de care aveam nevoie. Voi face altfel decât 
mama, mi-am jurat când m-am căsătorit. O să-i 
asigur lui Finn un cămin stabil, o familie 
adevărată, cu mamă și tată. Cât de proastă am 
fost! Cât de naivă! Darren s-a căsătorit între 
timp şi are doi copii minunaţi - îmi ador 
cumnata și nepoții. Ar fi luat-o razna cu sau fără 
tata, dar și-a revenit la maturitate și a cunoscut- 
o pe Tracey. 

Olivia a rămas tăcută o vreme. În cele din 
urmă spune, aproape în șoaptă: 

- Şi eu simt același lucru despre Wes. 

- Crezi că te minte? 

Mă aprobă trist, apoi îmi povestește cum 
aruncă bani în stânga și în dreapta. 

- Și nu pare să fie niciodată la birou. Mă mir 
că încă n-a fost dat afară pentru toate zilele 
libere pe care și le-a luat în ultima vreme. 

- Ce crezi că face? 

- N-am idee. Umblă cu tot felul de amici 
dubioși. Ar putea să facă orice. 

Trag adânc aer în piept şi pun întrebarea care 
ne trece amândurora prin cap. 

- Crezi că e băgat în ceva ilegal? 

- Nu cred, murmură frământându-și între 
degete marginea puloverului. 

Roșeața din obrajii ei îmi dă de înţeles că 
suspectează ceva. 

- Dale mi-a spus că în rulota lui Ralph a fost 
găsită și o sumă de bani importantă. 


Olivia ridică ochii surprinsă. 

- O, Dumnezeule! 

- Ai auzit să fi fost implicat în ceva ilegal? 
Trafic de droguri? 

Ia încă o înghițitură de vin din pahar. 

- Nu știu. E adevărat că se droghează. Se droga, 
adaugă suspinând. În principal iarbă, deși mi s-a 
întâmplat să trec pe la el şi să-l găsesc complet 
terminat. În fine... nu mă pricep la droguri. Am 
dus o viață foarte protejată. 

Râde sardonic, încercând să-și mascheze 
tristețea. Îi mai ofer niște vin şi torn pentru 
amândouă. 

- Îmi închipui cât de greu ţi-a fost, să fii 
rănită așa de grav la numai optsprezece ani. 

- Wesley a fost minunat. M-a ajutat enorm. 

Simt că-mi ascunde ceva. 

- Încă ești... fericită cu el? Pare şocată de 
întrebarea mea, așa că mă grăbesc să adaug: Îmi 
pare rău, nu trebuie să-mi răspunzi, dacă nu 
vrei. 

Am mers prea departe, probabil. Dacă eu sunt 
dispusă la confidențe, nu înseamnă că și ea este. 
Totuși, replica ei mă surprinde: 

- Pot să-ți pun o întrebare personală? 

- Păi... sigur... 

- Crezi că soțul tău o să sc întoarcă acasă? 

Mă joc cu paharul de vin. 

- Sincer, nu ştiu, 

- Câteodată mă întreb dacă stau cu Wesley 
doar fiindcă sunt obişnuită cu el, fiindcă a avut 


grijă de mine cu atâta devotament, sau fiindcă îl 
iubesc cu adevărat. M-ai întrebat dacă mai sunt 
fericită cu el, dar fericirea e o chestiune relativă, 
nu crezi? De fapt, nu știu dacă sunt fericită în 
general. 

O spune cu atâta tristețe, încât îmi vine s-o 
strâng în braţe. 

- Îmi pare rău, dar... Îmi dau seama că nu 
sunt cea mai potrivită ca să vorbesc despre asta, 
după halul în care a ajuns căsnicia mea, dar nu 
trebuie să te resemnezi, nu trebuie să crezi că 
altceva nu meriți. Poți schimba situaţia, Olivia. 
Este în puterea ta. 

Cască ochii mari, surprinsă. 

- Îți mulțumesc. Chiar aveam nevoie să-mi 
spună cineva asta. 

Îmi adresează un zâmbet larg, probabil 
singurul zâmbet sincer primit din partea ci. 
Înţeleg, dintr-odată, că raporturile dintre noi s- 
au schimbat. Interviul a luat sfârșit. Suntem 
două femei de aceeași vârstă care stau de vorbă. 
Îmi dau seama că mi-e simpatică, am în față un 
om sincer, deschis. Emană onestitate. Lăsăm să 
treacă un moment de tăcere complice. 

- Wesley vrea să ne mutăm împreună, 
continuă ea. Vrea să cumpărăm un apartament. 
Dar eu... eu nu vreau. N-aș putea să-ți spun de 
ce. Nu mi se pare în regulă. 

Suntem întrerupte de un ciocănit la ușă. 
Trebuie să fie Dale. Am pierdut noțiunea 
timpului. Sunt tentată să-l amân, dar vreau să-l 


întreb dacă știe că Olivia a declarat la poliție că 
urmăritorul ei avea o cicatrice pe chip. Plus că ar 
trebui să clarific motivul pentru care mi-a 
ascuns relaţia cu Tamzin. 

Arunc o privire spre musafira mea, care îmi 
zâmbește, dar o simt încordată. 

- E Dale? 

- Așa cred. Îmi pare rău, nu mi-am dat seama 
cum zboară timpul. O să-i spun să mă aştepte 
până te conduc acasă. 

Apoi îmi amintesc că am băut câteva pahare 
de vin. Unde mi-a fost capul? Discuţia a fost 
atât de pasionantă, încât am uitat că i-am 
promis că o duc acasă cu maşina. 

Mă ridic ca să deschid, iar Olivia mă urmează 
ca să-și pună cizmele. Dale are fularul ridicat 
până peste bărbie și mâinile adânc înfipte în 
buzunare. Vederea lui îmi accentuează 
dezamăgirea că m-a minţit în legătură cu 
Tamzin. 

- Bună, mă salută vesel. A, Olivia! exclamă 
văzând-o în spatele meu. 

- Bună, Dale, eu tocmai plecam. 

Își ia impermeabilul galben din cuier și şi-l 
pune pe ea. 

A început să plouă, o burniță fină care 
strălucește pe umerii detectivului. Mi-e jenă că 
sunt obligată să-l rog să o conducă acasă. 

- Îmi pare rău, dar am uitat şi ne-am apucat 
de băut, îi explic. 


- Stai liniștită, o să chem un taxi, spune 
Olivia. 

- În nici un caz, te duc cu plăcere, insistă 
subcomisarul, scoțând cheia mașinii din 
buzunar. E o noapte oribilă, nu facem mai mult 
de zece minute. 

- Eşti foarte amabil, îi spun. 

- Nu, vă rog, mă descurc, refuză în continuare 
Olivia, vizibil speriată. 

Dale ridică mâna. 

- Nici nu concep să te duci cu taxiul. Se 
întoarce spre mine zâmbind: Mă întorc repede. 
Aş aprecia o cafea tare. 

Face prietenește cu ochiul și pleacă însoţit de 
Olivia care e vizibil jenată. 


ól 
OLIVIA 


E doar o iluzie sau a sesizat o anumită chimie 
la lucru între Dale și Jenna? Cum să interpreteze 
altfel semnul cu ochiul pe care i l-a adresat 
polițistul? Știe că Jenna trebuie să se simtă 
vulnerabilă după plecarea soțului ei, dar, pe de 
altă parte, Olivia nu are prea multă experiență 
cu bărbații. 

Își spune că nu este treaba ei, îi mulțumește 
ziaristei și îl urmează pe Dale spre mașină. Cum 
se tot împiedică pe poteca plină de denivelări, se 


vede nevoită să se agațe de braţul 
subcomisarului. 

- Atenţie! Eşti bine? 

- Da, dar nu e deloc lumină pe aici, îi 
răspunde retrăgându-și jenată mâna. 

- Da, e cam întuneric. Ai grijă, că în față e un 
bolovan mare. 

Pășește cu atenție în spatele lui și se bucură 
când ajung la mașină. 

- Așadar, spune Dale vârând cheia în contact, 
dar fără să pornească motorul, sunt surprins că 
ai acceptat să stai de vorbă cu Jenna. 

- Era momentul. Sper să iasă ceva bun din 
asta. 

O aprobă scurt din cap, fără să întoarcă 
privirea spre ea. 

- Mă bucur. Știu că am vorbit mai devreme 
despre Ralph, dar aș dori să avem o discuţie mai 
oficială în legătură cu accidentul. Mâine, dacă 
poți? Ţi-am lăsat un mesaj la mama ta. 

Ultima lui propoziție o ia prin surprindere. 
Mama ei nu i-a transmis nimic. 

- Am dat declaraţii la momentul respectiv. 
Chiar trebuie să o fac din nou? 

- Da, trebuie, îi răspunde pe un ton ferm. 

- În regulă. 

În clipa în care detectivul pornește motorul, 
din boxe începe să bubuic Radio X. Reduce 
volumul. 

- Îmi cer scuze. Îmi place să ascult muzică tare 
când conduc singur. Mama avea obiceiul să-mi 


spună c-o să asurzesc. 

Olivia a rămas tăcută. Dale face un viraj la 
dreapta și se angajează pe Coridorul Diavolului, 
o şosea pe care ea o urăște. În cele din urmă 
rupe tăcerea: 

- Jenna mi-a povestit despre fotografiile pe 
care le-aţi găsit în rulota lui Ralph. Le ai la tine? 
Aş vrea să le văd. 

Maxilarul lui se încleștează. 

- Voiam să abordăm subiectul mâine. 

— Aş vrea să le văd acum, te rog. 

- Bine. O să ţi le arăt imediat, când ne oprim. 
Despre ce ai mai vorbit cu Jenna? 

Încearcă să pară nonşalant, dar Olivia nu se 
lasă păcălită. 

- l-am spus că ieşeai cu Tamzin, dacă asta vrei 
să ştii. 

Își regretă instantaneu cuvintele. Atmosfera 
din maşină devine brusc glacială. 

- Am înţeles, îi răspunde subcomisarul pe 
același ton oficial, aspru. 

ÎL privește cu coada ochiului. Are buzele 
strânse și maxilarele încordate. Întotdeauna i s-a 
părut chipeș, în stilul acela dezordonat. Nu e o 
frumusețe convenţională, dar ochii căprui 
strălucitori și părul frumos, chiar dacă 
nepieptănat, fac toți banii. Pe vremea când ieşea 
cu Tamzin purta pantofi sport Adidas Samba și 
tricouri retro. I se pare ciudat să-l vadă îmbrăcat 
atât de elegant. 


Sunt singuri pe drum şi nu se poate împiedica 
să nu se gândească la noaptea de la care tocmai 
se împlinesc douăzeci de ani. Se agaţă cu mâinile 
de marginile scaunului. N-a mai pus niciodată 
mâna pe volan de atunci, deși doctorul a 
asigurat-o că poate conduce o mașină cu cutie 
automatică. Preferă să meargă pe jos sau să 
călărească, deși e conștientă că este complet 
irațional, dacă te gândești cât de periculos este 
călăritul. 

Atmosfera dintre ei s-a răcit, ar da orice să 
poată cobori din autovehicul. N-ar fi trebuit să-i 
spună ce i-a spus. Oare a făcut-o doar ca să-l 
enerveze? Probabil că da. Trebuie să recunoască 
în sinea ei că nu l-a plăcut niciodată. Ştie că 
Wesley e repezit și că oamenii îl consideră 
arogant, dar măcar nu e prefăcut. La el, ce-i în 
gușă şi-n căpușă - în cea mai mare parte a 
timpului, în orice caz. Dale Crawford a avut 
întotdeauna grijă să-și construiască și să 
proiecteze o anumită imagine în exterior. Una pe 
care ea o simţea complet falsă. E posibil să-și fi 
format această opinie din cauza modului în care 
a tratat-o pe Tamzin când aceasta a rămas în 
orașul natal, în timp ce el a plecat la 
universitate, sau poate că și-a pierdut complet 
încrederea în poliție. Sau poate că, pur şi simplu, 
este nedreaptă cu el. În orice caz, trebuie să 
coboare din mașină. 

- Poți să mă lași aici, îi spune când intră pe 
strada principală. 


Spre ușurarca ci, subcomisarul trage pe 
dreapta. 

- Eşti sigură? Pot să te duc acasă fără 
probleme... Ah, înseamnă că rămâi la Wes în 
noaptea asta, am înțeles. 

Apartamentul lui Wesley este la câțiva pași, 
într-adevăr. Olivia nu vrea să se ducă acolo, dar 
mormăie o aprobare vagă, ca să scape. Știe că 
Dale şi Wes se detestă reciproc - sunt la fel de 
diferiți ca șoarecele și pisica. Doar că nu știe 
care e unul şi care, celălalt. 

Dale își ridică servieta de la picioarele ei și și-o 
deschide pe genunchi. 

- Uite, îi spune întinzându-i o coală A4 într- 
un plic de plastic transparent. Au fost 
fotocopiate. 

Le ia ușor încruntată, încă sub șocul 
informaţiilor primite de la Jenna. În pozele 
acelea arată atât de tânără, atât de lipsită de 
griji! Atât de minunat de neștiutoare în raport 
cu ceea ce-i rezerva viitorul! Își amintește 
momentul când a intrat la staţia de benzină. Era 
chiar cu o zi înaintea accidentului, făcea plinul 
pentru weekend. A avut senzaţia că e urmărită 
cât a zăbovit acolo? Nu-și mai amintește. Cu 
toate că... o altă fotografie i se pare la fel de 
familiară. 

- Asta, îi indică polițistului poza în care 
plimbă o iapă tânără, de care s-au ocupat puţin 
timp, legată cu o sfoară, pe marginea unui 
drumeag de țară. Asta e unul dintre locurile 


unde îmi amintesc că l-am văzut pe omul cu 
cicatricea. Stătea pitit în camioneta lui, într-o 
parcare, fuma și mă urmărea. A ieşit și m-a 
strigat. Probabil că el a făcut fotografia asta. 

Era incidentul despre care tocmai îi povestise 
Jennei. 

- Era singur? N-ai văzut pe nimeni în scaunul 
pasagerului? 

Face un efort să-și amintească. Au trecut 
atâţia ani de atunci, dar nu, este sigură: în 
camionetă nu se afla decât un singur bărbat. 

- Era singur. Sunt convinsă. Oare Ralph îi 
dăduse și el târcoale în același timp? Să fie o 
simplă coincidență? Aş vrea să-mi amintesc mai 
multe, dar mi-e imposibil acum, adaugă oftând. 

- Dacă îți revine ceva, dă-mi de ştire. Ne 
vedem mâine. 

- Îşi mulțumesc că m-ai condus, îi spune când 
coboară din mașină. 

Dale se îndepărtează lăsând-o singură pe 
strada suspect de liniștită, deși nu este decât 7.15 
seara. Luminiţele de Crăciun joacă în nuanţe 
roşii și argintii pe stâlpi, iar cerul parcă-i de 
cerneală. Își vâră mâinile în buzunarele 
impermcabilului galben și se pune în mișcare. 
Trece pe lângă pizzerie, remarcând că doar 
câteva mese de la fereastră sunt ocupate, una de 
doi tineri necunoscuţi, iar alta de părinții lui 
Sally. Lumina din interior se revarsă pe trotuar. 
Coboară bărbia în piept și trece repede prin 
dreptul lor, sperând să n-o recunoască. Deși mai 


are foarte puţin până la apartamentul lui 
Wesley, lungește pasul, dornică să ajungă cât 
mai repede acasă la ea. Ar fl trebuit să-l lase pe 
Dale s-o ducă până acasă, dar nu mai suporta 
apropierea lui în mașină. Face la stânga pe o 
stradă laterală şi trece pe lângă pubul The 
Raven - până şi acolo e liniște. A ajuns la 
marginea orășelului, de unde încep câmpurile. 
A auzit nişte paşi în spate, sau îi joacă feste 
imaginația? Și-a supraestimat curajul de a 
străbate porțiunea întunecată de drum de una 
singură, chiar dacă nu e târziu. Nu s-a făcut nici 
şapte și jumătate. Ştie că distanța de la strada 
principală până la fermă nu e mare, dar nu-i 
obișnuită s-o străbată noaptea, pe jos. Nu și-a 
dat seama cât de oprimant este peisajul rural din 
jur, care parcă vrea s-o strivească, și cât de 
enervantă este absența luminilor stradale, cât de 
puternic va fl ecoul paşilor ei, ca şi cum cineva 
ar urmări-o. 

Dar nu, nu este imaginația. Pe deasupra 
bătăilor propriei inimi aude pași grei 
apropiindu-se din spate. 

Ar fi de-a dreptul poetic dacă i s-ar întâmpla 
ceva în noaptea asta - la cea de-a douăzecea 
comemorare a accidentului.  Predestinarea. 
Inevitabilul. Își dă seama că a așteptat toată 
viața acest moment. 

În pofida resemnării, tot se încordează când 
simte o mână grea apucând-o de umăr. 

Tot ţipă. 


Dar vocea ei e înghițită de beznă. 

În timp ce-l aştept pe Dale să se întoarcă, mă 
apuc să spăl paharele de vin. N-am mâncat 
nimic în afară de sendvișul cu pui de la prânz, şi 
băutura îmi roade stomacul. Mă bucur că s-a 
oferit să o conducă acasă pe Olivia. Inspectez 
dulapurile din bucătărie, deși știu foarte bine că 
sunt goale. Ar fl fost bine dacă mă opream să 
cumpăr ceva de mâncare de la magazinul Co-op. 
Nu-mi scapă observația că am acordat prioritate 
alcoolului și dulciurilor, fără să-mi bat deloc 
capul cu alimentaţia sănătoasă. Trebuie să am 
grijă de minc. N-am voie să-mi las sănătatea să 
se degradeze în paralel cu căsnicia mea. Trebuie 
să mă gândesc la viitorul lui Finn și la cariera 
mea de jurnalistă. Am nevoie de bani. Nici nu 
ştiu cum va arăta viitorul dacă Gavin ar cere 
divorțul. Mi-aș putea permite să păstrez casa? 
Probabil că nu, cu salariul actual. 

Mă las să cad în fotoliu simțind cum îmi 
vâjâie capul. Dale întârzie. Tăciunii care pâlpâie 
în şemincu îmi fac somn. Am alergat toată ziua 
în diverse locuri, iar cele câteva pahare de vin 
mi-au pus capac. Trebuie să-mi păstrez mintea 


limpede pentru întâlnirea cu detectivul. O să mă 
întind puțin în pat până la sosirea lui. 

Probabil că ațipesc, flindcă aud brusc lovituri 
în ușă. La naiba! Mă uit la ceas: e aproape opt și 
un sfert. A spus că ajunge în zece minute la 
Olivia şi se întoarce, dar a trecut o oră. 

Îi deschid și constat că are în mână o pungă 
pe care scrie fish and chips. Mirosul de ulei și 
oțet e atât de puternic, încât instantaneu îmi 
lasă gura apă. 

- Scuze, m-am oprit la chioșc, dar era coadă. 
M-am gândit că ai nevoie de ceva consistent ca 
să absoarbă alcoolul. Pute ca într-o distilerie la 
tine. Nici cu n-am mâncat nimic, adaugă 
rânjind. 

- Hei, ce vrei să spui cu asta? N-am băut mare 
lucru. Dar mersi, mi-e foame de mor. 

Plănuisem să rămân supărată pe el pentru 
minciuna prin omisiune cu Tamzin, dar cedez și 
mă înmoi, atât îi sunt de recunoscătoare pentru 
gest. 

Scoate din pungă două cutii de polistiren 
expandat. 

- Ai două farfurii? 

I le aduc și răstoarnă în ele fileurile de pește 
pane și cartofii tăiați grosier. 

- Sper să-ți placă. 

- E perfect, îi răspund şi vår un cartof prăjit în 
gură. 

Scot tacâmuri dintr-un sertar și ne așezăm la 
masa rustică de stejar. Dale și-a dat deja jos 


paltonul şi s-a instalat ca acasă la el, înfulecând 
lacom de cealaltă parte a mesei. Nu se aude 
decât zgomotul ploii lovind în fereastră. Decid să 
iau cuvântul: 

- Așadar, să vorbim despre Tamzin. A fost 
iubita ta? 

Deși îi sunt recunoscătoare pentru mâncare, 
nu-mi pot reprima curiozitatea. 

- Da, am înţeles că ţi-a zis deja Olivia. Îmi 
pare rău că n-am menţionat detaliul ăsta la pub. 
Nu voiam să... ăăă... să complic lucrurile, îmi 
răspunde cu gura plină de peşte. 

- Să complici lucrurile? Nu înţeleg. 

- E un element intim, personal. Se înroșește la 
față. Am vrut să-ți las impresia unui profesionist 
dedicat meseriei. N-am vrut să crezi că sunt 
subiectiv. 

- N-aș fi crezut așa ceva. 

Oare? mă întreb în sinea mea. L-aș fi judecat 
altfel? L-aș fi bănuit că este implicat emoţional? 

- Pe de altă parte, tu ai fost sinceră cu mine în 
privința lui Gavin, continuă el. Ar fi trebuit... ei 
bine, ar fi trebuit să fiu și eu mai cinstit. Tamzin 
a fost prima mea relaţie serioasă. Credeam că ne 
iubim, dar după ce am plecat la facultate ne-am 
înstrăinat. Când s-a produs accidentul n-o mai 
văzusem de luni de zile. Am plecat la Edinburgh 
în septembrie. În sfârșit, eram copii... 

Ridică neputincios din umeri. Pe chipul lui se 
citește o gamă întreagă de emoţii: vină, rușine, 
tristeţe, 


- Şeful tău e la curent? 

- Da. Am dat imediat o declarație completă. 
Nu trebuie să-ți faci griji, n-am fost considerat 
niciodată suspect. În noaptea accidentului eram 
la Edinburgh, aveam un alibi și așa mai departe. 

- Îmi pare rău, cred că ai trecut prin clipe 
groaznice. Nici nu-mi pot imagina... 

Încerc să mă pun în situaţia lui. Imaginea 
polițistului curajos îmi dispare din minte ca prin 
magie. S-a transformat, sub ochii mei, într-un 
om mult mai vulnerabil, mai real. 

- Acesta a fost motivul pentru care am intrat 
în poliție, de aceea am vrut să mă fac detectiv, 
spune lăsând furculița pe marginea farfurici. Mi 
s-a părut de neconceput ca cineva să dispară așa, 
fără nici o urmă. 

Îi ating mâna. Ochii ni se întâlnesc, 
trimițându-ne prin trupuri un curent aproape 
imperceptibil. Mă ridic și arunc resturile din 
farfurii la pubelă. 

- În regulă. Ar fi momentul să facem interviul 
acela, anunţ brusc. Vrei cafea? 

- Te rog, îmi răspunde pe o voce mai relaxată 
acum, reintrat în rolul de poliţist. 

Ne mutăm în salon. Îmi potrivesc telefonul pe 
trepied și îi simt ochii urmărindu-mi până și cel 
mai mărunt gest. Poate că e din cauza vinului, 
dar am senzaţia că relația noastră a cunoscut o 
transformare, deși nu-mi dau seama când sau 
cum s-a întâmplat. 


Dale se reazemă de spătarul canapelei cu cana 
de cafea în mână și pufnește în râs. 

- Nu ştiu nimic despre realizarea unui 
podcast, deci merg pe mâna ta. Sunt 
impresionat. 

Îmi aranjez mai bine perna de la spate şi 
încep. 

- Aș vrea să discutăm despre Ralph Middleton. 
Crezi că moartea lui este legată de misterul 
dispariţiei prietenelor Oliviei, în 1998? 

- Deocamdată nu excludem nici o ipoteză. 

- Ralph a fost ucis după ce a stat de vorbă cu 
mine, în jurul orei cinci. Adică, la o oră după ce 
am plecat de la cl. Este posibil ca cineva să se fi 
temut de ceea ce mi-ar fi putut spune? 

- Este posibil, se  încruntă gânditor 
subcomisarul. Probele găsite la fața locului îl 
leagă pe Ralph Middleton de accidentul petrecut 
în 1998. 

ÎI las să le descrie ascultătorilor fotografiile, iar 
când termină, îl rog să prezinte cauzele 
decesului, ceea ce și face. 

- Raportul medicului legist arată că moartea a 
fost cauzată de o lovitură cu un obiect 
contondent în partea din spate a capului. 
Victima consumase droguri. 

- Marijuana? 

- Nu, ceva mult mai tare. Cocaină tip crack. 

Sunt surprinsă de acest detaliu și mă gândesc 
imediat că de aici ar putea proveni banii găsiți în 
rulotă. 


- Crezi că era dealer? 

- N-avem de unde să știm, răspunse prea 
repede Dale, cu ochii fugindu-i spre camera 
telefonului. 

Sunt convinsă că-mi ascunde ceva. 

- Olivia a declarat că bărbatul care o urmărea 
cu camioneta albă avea o cicatrice pe față. Nu se 
potrivește deloc cu aspectul lui Ralph. 

- Ah, da, tipul cu cicatricea, repetă oarecum 
disprețuitor. 

- Ştiai de el? ridic o sprânceană, mirată. 

- Da. Apare într-una dintre declaraţiile 
Oliviei. 

- Mi-a spus că l-a tot văzut, nu doar o dată, ci 
de mai multe ori. 

- Cu toate acestea, fotografiile au fost găsite în 
rulota lui Ralph, îmi răspunde încrucișând 
braţele la piept. Iar bărbatul cu cicatricea din 
camioneta albă nu a fost găsit niciodată. Nici 
revăzut. 

- Crezi că și l-a imaginat sau că l-a inventat? 

Se ridică în picioare. 

- Ascultă-mă, n-am de unde să știu. Evident, 
ea crede că l-a văzut pe individul acela. 

- Dar tu, nu? insist eu. 

Prin ochi îi trece o undă de iritare. 

- N-am spus asta. Ancheta s-a bazat pe 
elementele disponibile. Nu am avut nici o 
dovadă despre existenţa camionetei sau a unui 
bărbat cu o cicatrice. Declaraţiile nu i-au fost 
coroborate de ale altor martori. Ce pot să mai 


spun? Amintirile pot fi înșelătoare, mai ales 
după un accident grav ca cel suferit de Olivia. 
Iar acum, după ce am găsit fotografiile acelea în 
rulota lui Ralph... am pus lucrurile într-o 
perspectivă nouă, încheie oftând. 

Poate că are dreptate. E foarte ciudat că nu l-a 
mai văzut nimeni pe bărbatul acela. 

Mai stăm de vorbă puțin, îi mai pun câteva 
întrebări, dar Olivia a acoperit deja majoritatea 
subiectelor. Opresc înregistrarea, lăsându-l să-și 
termine cafeaua. 

- Îmi pare rău că te-am bătut la cap despre 
bărbatul cu cicatricea, dar Olivia cra foarte 
convinsă când am intervievat-o. 

- Mi-a povestit și mie în mașină, când i-am 
arătat fotografiile. Dar n-are nici un sens. 

Își duce cana de cafea la chiuvetă şi se sprijină 
cu spatele de blatul din bucătărie, cu gleznele 
încrucișate. Are altă pereche de șosete vesele, de 
data asta negre, cu păsări  fiamingo. 
Surprinzându-mi privirea, îmi explică amuzat: 

- Mi le-a cumpărat o veche prietenă. Sunt 
confortabile. 

— Așa arată. 

Îmi susține privirea cu o secundă în plus, apoi 
spune: 

- Îmi pare rău dacă interviul nu a ieşit așa 
cum ţi-ai fi dorit. Sunt multe lucruri pe care nu 
le pot face publice acum. Elemente care se 
suprapun cu... 


- Un alt caz. Da, mi-ai explicat. Dar m-ai 
stârnit. 

Mă înroșesc la faţă pe loc când îmi dau seama 
ce-am spus. 

Lasă să-i scape un râs gutural. 

- Regret, Știu că e frustrant. O să-ți dezvălui 
mai multe atunci când o să pot. 

Sunt tentată să-l provoc, dar îmi spun că nu 
ar fi înţelept să-l enervez. Mai petrecem zece 
minute vorbind despre Stafferbury, despre 
amintirile lui legate de oraș și despre Tamzin. 

- O cunoșteai bine pe Olivia? îl întreb înainte 
să iasă pe uşă. Nu mă minți acum, nu ca 
noaptea trecută. 

- Hei, nu te-am minţit deloc. Serios, nu le 
cunoșteam prea bine pe prietenele lui Tamzin. 
Câteodată le întâlneam când ieșeam la pub cu 
Tamzin. De obicei erau împreună, Katie, Sally și 
Olivia. De câteva ori am jucat jocuri de 
cârciumă. Olivia era cea mai cuminte, dar 
Tamzin făcea scene uncori. Își înfășoară fularul 
pe după gât și se opreşte cu mâna pe clanță ca să 
adauge: N-aș fi crezut că nici după douăzeci de 
ani n-o să avem habar ce s-a întâmplat cu ele. 

Îi zâmbesc înțelegător. Mă întreb dacă 
dispariția iubitei lui a avut un rol formativ. Nu- 
mi pot imagina cum ar fi fost să-mi dispară 
primul iubit. Deși acela era chiar Gavin. Într-un 
fel, am senzația că a dispărut, din moment ce nu 
mai este bărbatul de care m-am îndrăgostit. Nu 
mai ştiu cine e cu adevărat. 


- Cazul mă torturează câteodată, șopteşte pe o 
voce atât de joasă, încât abia îl aud. Mă întreb 
dacă nu cumva se băgase în afaceri dubioase, îmi 
spun că, dacă ar fi mers și ea la universitate, 
poate că nu s-ar fi întâmplat nimic. 

- Nu trebuie să te simţi vinovat, Dale. Erați 
tineri amândoi. 

- Vină. Regrete. Of, de ce ne chinuim singuri? 
întreabă retoric, clătinând grav din cap. 

- Cunosc sentimentul. Gavin mă părăsește, 
iar eu încerc să-mi dau seama unde am greșit. 

Ochii noștri se întâlnesc și e limpede că ceva 
plutește în aer. Mi se taie respiraţia. Deschide 
gura ca să spună ceva, dar se răzeândește 
imediat. 

- Păi... Îşi drege glasul: Păi, trebuie să plec. 
Vreau să mă asigur că tata n-a fost sedus de 
vecina lui, Doris, care a făcut o pasiune nebună 
pentru el. 

Râd cu poftă, și mâinile ni se ating 
întâmplător când mă întind spre clanță să 
deschid uşa. Dale ridică piciorul ca să treacă 
peste prag când văd ceva pe jos, în fața ușii. 

- Stop! strig şi îl trag înapoi. 

- Ce? Nu pot... 

Apoi vede și el. 

Pe treptele de la intrare zac trei ciori moarte, 
cu capetele sucite în unghiuri atât de bizare, 
încât e clar că cineva le-a dispus așa intenționat. 

De data asta nu există nici o îndoială. E un 
avertisment. 

Stace văzu pe cearşaful apretat de pe patul cu 
baldachin al lui Derreck un şir de şapte sau opt 
capete de Buddha, făcute din lemn fin de mahon. 
Nu acele chipuri fălcoase, cu care era obişnuită, ci 
un Buddha tras la față, cu bărbie ascuțită şi nas 
proeminent. Regal. Simţea prezenţa lui John-Paul 
în spatele ei, respirația lui îi mângâia ceafa. În 
stânga ei stăteau Griff, Trevor şi Martin, în poziţii 
identice: cu braţele încrucişate şi picioarele drepte, 
cu tălpile aliniate la nivelul umerilor. 

Trecuseră patru zile, şi în tot acest timp simțise 
că John-Paul făcea tot ce putea ca s-o evite, să nu 
rămână singur cu ea. Când Derreck îi scosese în 
excursie, ca să le arate împrejurimile, povestindu-le 
despre giganticul Buddha din aur sau despre palatul 
regal, John-Paul se ţinuse permanent în urmă, cu 
Griff şi Trev. În ciuda dubiilor pe care le avea 
despre Derreck, Stace îl găsea nu doar chipeș, ci şi 
interesant, cultivat. 

Acum, aşezat lângă artefactele din lemn, le repeta 
ce trebuiau să facă privindu-i cu seriozitate. 

- Nu, nu conta pe mine. Mags nu e de acord. N- 
ar putea comite ceva ilegal, spuse Martin, 
trăgându-se un pas în spate. 

Stace văzu că Griff şi Trevor se consultau din 
priviri. 


- Riscul e prea mare, bătrâne, adăugă Griff, spre 
surprinderea ei. 

Ştia despre el că obişnuia să cumpere obiecte 
furate la pub, deşi asta era o activitate mai puțin 
periculoasă. 

- Mda, n-aş vrea să mă trezesc într-o puşcărie 
thailandeză. Am auzit că e nasol, îl completă 
Trevor. 

Derreck râse cu acea siguranţă de sine care îi era 
caracteristică. 

- N-o să ajungeţi la pârnaie. Sunt doar nişte 
obiecte decorative. Dacă sunteți prinși, cel mult vă 
alegeți cu o amendă. Se întoarse spre John-Paul. 
Amicul meu nu vrea să depună cerere pentru o 
licenţă de export, fiindcă ştie că ar fi refuzat. Sunt 
încă şi mai stricţi dacă statuetele nu sunt complete. 
Iar astea - arătă spre capetele macabre, desprinse de 
trupuri - mă rog, vedeți şi voi. 

Ceilalţi băieți se strecurară afară din încăpere 
mormăind scuze, iar Stace simți impulsul să-i 
imite. Ceva însă o ţinu pe loc. Pofta de bani, sau 
puterea pe care Derreck o exercita asupra iubitului 
ei? Inainte de plecare le vorbise plin de entuziasm 
despre excursie, dar acum se purta de parcă ar fi 
primit o condamnare la moarte. In ultimele două 
nopți, neputând să doarmă, Stace coborâse în 
grădină și stătuse pe şezlong lângă Derreck, bând 
coca-cola şi vorbind despre orice le trecea prin cap: 
cărțile preferate - Derreck era un cititor avid, ca şi 
ea, spre deosebire de iubitul ei - şi filme. Singurul 
subiect pe care nu-l putuseră aborda era chiar John- 


Paul. Poate că ar fi trebuit să ia statuetele, pentru 
bani. Dacă nu-și găsea o slujbă, partenerul ei ar fi 
fost nevoit să plece din oraş în scurt timp. 

În sinea ei ştia însă că nu doar banii o motivau. 
Voia să accepte de dragul lui Derreck, să-l facă 
fericit, să-i vadă frumoşii ochi albaştri strălucind 
de bucurie. 

Se apropie de pat și luă unul dintre capete, 
învârtindu-l în mână. Era naivă? Erau aceste 
obiecte altceva decât nişte bibelouri reprezentându-l 
pe Buddha? Examină statueta pe toate părțile 
căutând un orificiu prin care cineva să fi introdus 
ceva, droguri sau bani, de pildă. Dar contururile 
erau perfect netede, nu se vedea nici cea mai mică 
urmă de intervenţie. Obiectele cântăreau greu în 
mână, erau de bună calitate. Lemn masiv. 

- Aş putea să iau una sau două, dar nu mai 
multe. 

În ochii lui Derreck se aprinse o lumină de 
speranță care o făcu să freamăte. 

- Minunat! exclamă repezindu-se la ea şi 
îmbrăţișând-o. 

O adusese în pragul leşinului. Prezența lui atât 
de aproape era îmbătătoare. Mirosea a detergent cu 
aromă de lămâiţă, a zile de vară, a clor din piscină 
și a ulei de cocos. Lui Stace i se strânse stomacul. 
Pufni în râs ca să-şi ascundă tulburarea şi-l 
împinse în joacă. 

- Bine, gata. O fac doar pentru bani, să ştii, îi 
declară, conştientă că minţea. 


Derreck râse şi el, apoi se întoarse din nou spre 
John-Paul. 

- J.P., tu ce părere ai? 

- Dacă Stace e de acord, de ce nu? răspunse 
acesta fără nici o tragere de inimă. Dar luăm una 
singură fiecare. Dacă suntem prinşi cu mai multe, e 
greu să jucăm comedia turistului ignorant. 

Entuziasmul gazdei lor se evaporă instantaneu. 

- Vedeţi voi, aici e o problemă. Amicul meu din 
Anglia nu plăteşte dacă nu le primeşte pe toate. Pe 
toate opt. Valorează destul de mult împreună, dar 
pe una sau două nu obţii mare lucru... Işi îndreptă 
privirea spre ușa pe care tocmai ieşiseră în grabă 
Trevor, Griff şi Martin. Trebuie să vă convingeți 
prietenii. Dacă luaţi una fiecare, scoateţi o sumă 
frumuşică. Deşi nu par, sunt antichităţi - clientul 
amicului meu din Anglia e dispus să plătească bine. 

În momentul acela, Stace avu o revelaţie. Totul 
fusese planificat de la început: opt prieteni, opt 
statuete. Misiune îndeplinită. 


54 
OLIVIA 


Olivia e ameţită. Nu-și poate da seama unde 
se află și de unde vine frigul. Aerul miroase a 
pământ reavăn și a încă ceva, ca tămâia, ca 
beţișoarele parfumate. A fost dusă la o 
ceremonie, la un fel de ritual? Pantalonii de 


călărie îi sunt umezi, iar spatele i se sprijină pe 
ceva tare. E pe iarbă. Clipeşte de câteva ori până 
ce ochii i se adaptează la întunericul din jur. Este 
la menbhire. Ce caută aici? Ultimul lucru pe care 
şi-l amintește este că se îndrepta spre casă, 
singură, pe jos. Ştie și că a băut ceva la Jenna, 
dar nu cât să-și piardă cunoștința. Așadar, cum 
a ajuns aici? 

Se ridică în picioare, agățându-se de stânca de 
care stătuse sprijinită. Vede ceva mai departe 
felinarele de pe strada mare. Probabil că e foarte 
târziu, căci luminiţele de Crăciun s-au stins. 
O străbate un fior. Își aminteşte că-i era teribil 
de frică. Că cineva o urmărisc, că simţise o 
mână pe umăr și că țipase. Se întoarce, 
înghețată de spaimă. Dacă persoana respectivă o 
pândește în noapte, pe undeva? A adus-o aici ca 
să... Ce? S-o răpească? S-o ucidă? S-o utilizeze ca 
pe un animal de sacrificiu? Trebuie să plece, să 
se îndepărteze, să părăsească  pajiștea 
menhirelor. Primii pași sunt dificili. Peste câteva 
clipe o rupe la fugă, alunecând prin iarba 
umedă, așteptându-se ca cineva să sară pe ea din 
spatele stâncilor înalte. Se concentrează asupra 
luminilor orașului. Trebuie să ajungă la gard, să 
plece de aici. Trebuie să... 

Brusc, îl vede. Drept în calea ci. O siluctă 
înaltă, cu glugă. Ca în noaptea aceea. Stafia, 
moroiul s-a întors ca să-și ia prada, să-i curme 
restul zilelor. Ţipă şi cade în genunchi. Lasă 


capul în jos şi își acoperă urechile cu palmele. 
Nu, nu, nu, nul 

- Olivia? 

Două mâini grele i se așază pe umeri, 
împingând-o în jos. Vrea s-o bage în pământ, s- 
o îngroape de vie. Continuă să țipe și să se zbată. 

- Olivia, gata. Opreşte-te. Eu sunt, eu sunt. 

Recunoaște vocea și rămâne nemișcată. Un 
bărbat o privește de sus. Ochi căprui, cunoscuți, 
păr în dezordine. E Dale. Ce caută aici? 
A urmărit-o de când a ieşit din maşina lui? Se 
îndepărtează de el. Cine a adus-o aici? 

- Lasă-mă în pace! strigă. 

N-are încredere în cl. Ştie că e polițist, dar a 
mințit-o pe Jenna în legătură cu Tamzin. Mai 
mult, a aflat din serialul În numele legii că nu 
toți poliţiştii sunt corecți. 

- Dă-mi voie să te ajut, îi spune aplecându-se 
deasupra ei și întinzându-i mâna. Olivia, nu-ți 
fac nimic rău. Te rog, ai încredere în mine. 
Conduceam pe strada principală și te-am văzut 
pe câmp. Firește, n-aveam de unde să știu că ești 
tu. Am văzut o siluetă împleticindu-se, apoi ți- 
am recunoscut haina galbenă. Uite, maşina mea 
e acolo, de partea cealaltă a gardului. 

- Cât e ceasul? îl întreabă încă amețită. 

- Zece fără un sfert. 

Cum, a pierdut două ore? Începe să tremure 
necontrolat și ochii i se umplu de lacrimi. 

- Nu știu cum am ajuns aici, murmură. 
Mergeam spre casă, după ce m-ai lăsat. Cineva 


mă urmărea. Apoi m-am trezit aici. 

Subcomisarul îi oferă brațul, dar îi face semn 
că se descurcă și singură. Poate să aibă încredere 
în el? N-are de ales. Acceptă s-o ajute să sară 
gardul și să iasă în stradă. 

— Ar fi trebuit să te duc până acasă. Ai zis că 
rămâi la Wesley. Ce s-a întâmplat cu tine? V-aţi 
certat? 

Clatină din cap, însă mișcarea bruscă îi 
provoacă noi dureri. 

- Nu, m-am răzgândit în ultima clipă. 

Wesley. Ar fi trebuit să se ducă direct la el. 
A fost o prostie să umble singură pe întuneric, 
mai ales în noaptea asta. Luminile sunt încă 
aprinse în apartamentul iubitului ei. Brusc, nu- 
şi mai dorește altceva decât să fie cu el. Să fie 
alături de un om de încredere. Imediat ce ajunge 
la asfalt pornește în direcția clădirii, fără să-l 
mai aștepte pe Dale. 

- Olivia! îl aude strigând-o uluit. 

Detectivul traversează în goană după ea. 

- Sunt bine, îți mulțumesc, îi răspunde în 
timp ce bate la ușa lui Wesley. 

Dale a rămas în drum, cu mâinile în șolduri, 
nescăpând-o din ochi. 

Wesley deschide și cască ochii largi de mirare 
la vederea ei. 

- Liv? Ce faci aici? Ce se întâmplă? 

Peste umărul ei îl zărește pe detectiv. 

- Pot să intru? 

- Desigur, te rog. 


Regăsirea spațiului atât de familiar o face să 
respire ușurată. În clipa următoare se prăbușește 
la pământ. Wesley, care închidea ușa, se întoarce 
spre ea, alertat de zgomot. 

- Dumnezeule, ţi-e rău? 

- Wes, nu știu ce s-a întâmplat. Cred... cred că 
am fost atacată. 

- Ce? exclamă el îngrozit. Cum așa? Eşti 
rănită? 

- Nu, cred că sunt bine. Nu-mi dau seama ce 
s-a întâmplat. Când izbucnește în plâns, Wesley 
se repede la ca și o ia în braţe. Îmi pare rău că 
m-am purtat urât cu tine mai devreme, suspină 
Olivia. Nu știu ce mi-a venit. 

- Haide, prostuţo, îi spune ridicând-o în 
picioare. Eşti în siguranță acum, ești cu mine. 
O conduce la canapeaua din piele pe care nu o 
suporta, dar care acum i se pare o barcă de 
salvare. Îți fac un ceai. Vrei să rămâi aici peste 
noapte? 

Acceptă cu o înclinare din cap. 

- Trebuie s-o anunț pe mama. 

- Îi spun eu Anei, stai liniștită. 

Tremură atât de puternic, încât îi clănțăne 
dinţii. Wesley îi aduce îndatoritor o pătură. Fără 
să facă vreo aluzie la cele întâmplate, îi 
pregătește o cană de ceai, cu zahăr din belșug, 
apoi îi trimite un SMS mamei sale. Olivia simte 
cum i se disipează toate bănuielile pe care le 
nutrea la adresa lui. Poate că nu e perfect, sigur 
că nu este, dar i-a apărat întotdeauna interesele. 


- Şi Jenna mi-a spus că a fost atacată în 
pădure noaptea trecută, începe să-i povestească. 
Se şterge la nas, dându-și seama că are mâinile 
foarte reci. Oare am fost agresate de aceeași 
persoană? 

Wesley pune telefonul la loc pe masă, apoi se 
apleacă deasupra ei și îi învelește picioarele cu 
pătura. Un astfel de gest ar fi enervat-o în mod 
normal, dar acum îi este recunoscătoare. O face 
să se simtă iubită. Oare chiar ar fi cel mai rău 
lucru din lume dacă s-ar muta împreună? Nu 
poate trăi cu mama pentru tot restul vieţii. 
Trebuie să se maturizeze. 

Wesley îi ia mâna într-a lui, dar chipul i s-a 
întunecat. 

- Ce-ai spus despre Jenna? Când ai stat de 
vorbă cu ea? 

Îşi dă seama că a greșit, dar e prea târziu. 

- A, eu... hm... am auzit pe cineva vorbind 
despre ea la Co-op, îl minte. 

Nu vrea să-i spună despre interviu. Nu încă. 
Ştie că l-ar scoate din sărite. 

Îi descrie drumul spre casă și sentimentul că 
era urmărită. El o ascultă cu atenţie, după care îi 
spune: 

- Nu cumva ai băut prea mult și ai ajuns... nu 
ştiu cum să zic... și te-ai împleticit până la 
stânci? Poate că ai aţipit puţin. Cum nu ești 
obișnuită cu alcoolul... 

- Sunt sigură că am fost urmărită. 

Îi strânge blând mâna. 


- Poate că te-ai speriat singură. Se încruntă 
când își dă seama că ceva e în neregulă. Totuși, 
de ce erai pe jos? Credeam că te-ai dus să te vezi 
cu o prietenă. 

- N-am băut mare lucru... 

- Şi ce căutai cu Dale? o întreabă, plin de 
suspiciuni. 

- El m-a găsit la stânci. 

Îi spune toată povestea, În ochii lui se citeşte 
neîncrederea. 

- E ceva între tine și Dale? 

- Poftim? exclamă, nevenindu-i să creadă că a 
întrebat-o aşa ceva. 

Wesley se ridică și începe să se foiască nervos 
prin cameră. 

- Dă-mi voie să reformulez. Te-ai întâlnit cu 
Dale? El este prietenul cu care ai băut? Te-ai 
culcat cu el, Olivia? 

Simte că-i vine să vomite. 

- După tot ce-am păţit în noaptea asta, tu nu 
poți să te gândești decât că... te înșel? Cu Dale? 

Își dă seama că aproape urlă isteric. Probabil 
că o crede, fiindcă n-o mai presează cu 
întrebările. Se apleacă deasupra ci, o ia în braţe 
şi o sărută pe creștet, ca un tată care regretă că a 
tipat la copil. 

- Îmi pare rău. Când v-am văzut împreună am 
fost copleșit de gelozie. Ai fost foarte agitată în 
ultima vreme. 

O leagănă în braţe în timp ce vorbește, iar ea 
este atât de obosită, atât de speriată, încât nu 


mai are energie să protesteze. Se lasă condusă în 
pat și învelită, încă îmbrăcată cu puloverul și 
pantalonii de călărie. E stoarsă de puteri, abia își 
poate ţine ochii deschişi. Adoarme mângâiată 
ritmic pe cap de Wesley, care îi spune cât de 
mult o iubește și câtă nevoie are de el. 


35 
JENNA 


Dale s-a oferit să rămână cu mine după ce am 
găsit păsările moarte. Am fost tentată să accept 
din nou să doarmă în camera liberă, întrucât 
ultimul lucru pe care mi-l doream era să rămân 
singură în cabană, dar l-am refuzat. Sunt totuși 
o femeie măritată, chiar dacă soțul meu a plecat 
de acasă, iar relația cu Dale a cunoscut o 
transformare subtilă - privirile lungi, atingerea 
mâinii, semnul cu ochiul. Îmi place de el, dar nu 
vreau să-i fac o impresie greșită. Sau poate că nu 
am încredere în mine însămi. Nu știu. 

A părut întristat când i-am zis că mă descurc 
foarte bine singură și m-a pus să-i promit că-l 
sun dacă mă simt speriată: „Îmi poți telefona la 
orice oră. Rămân acasă la tata, nu sunt departe“. 
Îi sunt recunoscătoare. Mi-a făcut șederea la 
Stafferbury mai suportabilă și a fost foarte 
amabil cu mine. 


IÎncui de două ori ușa de la intrare și îmi fac o 
cafea. Mă îmbărbătez la gândul că nimeni nu 
poate intra în casă. Dacă cel mai rău lucru care 
mi se poate întâmpla este să găsesc animale 
moarte în faţa ușii, atunci așa să fie. Am tras 
draperiile, creându-mi un cocon călduros și 
sigur. Mai arunc un lemn pe foc și îmi fac de 
lucru cu vătraiul, apoi mă aşez pe canapea, cu 
blana de oaie pe picioare și telefonul în poală. 

Mi-am dat seama că în ultimele patru luni am 
trăit într-un fel de purgatoriu. E incorect din 
partea lui Gavin să mă țină agăţată aşa. Nu-mi 
dau seama dacă e de la vin, dar pentru prima 
dată mă întreb dacă nu cumva îi permit să-și 
bată joc de mine așa cum l-am văzut pe Wesley 
procedând cu Olivia. 

Înainte să-mi pierd curajul, pun mâna pe 
telefon. Adrenalina îmi pompează prin vene. 
Trebuie s-o fac. Trebuie să-l înfrunt. N-am mai 
avut o discuţie serioasă cu el de câteva 
săptămâni - majoritatea aranjamentelor legate 
de Finn sunt stabilite prin intermediul mamei, 
transformată într-un fel de negociator. 

Mă uit la ceas. E aproape zece. Gavin nu se 
culcă niciodată înainte de miezul nopții. E genul 
acela de om care încearcă să profite de fiecare 
moment al zilei înainte să se bage în pat. De cele 
mai multe ori, mai ales după venirea pe lume a 
lui Finn, mi se întâmpla să mă duc prima la 
culcare, iar el mi se alătura pe la două 
dimineața. Nu venea mai devreme în pat decât 


dacă voia sex. Iar în ultimul an s-a întâmplat tot 
mai rar. 

Telefonul sună în gol. Mi-l imaginez tolănit pe 
canapea, uitându-se la fotbal sau la un 
documentar, cu telefonul alături, văzându-mi 
numele clipind pe ecran și decizând să mă 
ignore. Exact când vreau să închid, îi aud vocea 
aspră, familiară, și mi se strânge inima. 

- Jenna? Eşti bine? 

- Da, îi răspund. Am sunat pentru că... m-am 
gândit că ar trebui să stăm de vorbă. 

- Când? Acum? 

- Au trecut patru luni, Gav. Ţi-am dat spațiul 
de care aveai nevoie, dar trebuie să ştiu ce ai de 
gând. Nu mai rezist așa, în provizoratul ăsta. 

- Iar ai băut? mă întreabă mâhnit. 

- Doar câteva pahare. Lucrez. Nu sunt beată. 

Se lasă o tăcere jenantă. 

— Ai dreptate, trebuie să vorbim. Te întorci 
vineri? 

- Da, așa cred. 

- Așa crezi? pufnește iritat. 

Parcă ficcare cuvânt pe care-l scot îl enervează. 
Îmi dau seama că așa s-a purtat cu mine şi în 
perioada de dinaintea despărțirii. 

- Vezi tu, e mai complicat. Povestea asupra 
căreia mă  documentez cunoaște evoluții 
interesante. Un om a fost ucis. 

- Ce? 

- Un localnic. Nu știu dacă cele două cazuri 
sunt legate, dar cra implicat în cel care mă 


interescază pe mine, deci ar putea fi important. 
În orice caz, vineri ar trebui să pot pleca, spun 
gândind cu voce tare. 

Mi-e dor să stau de vorbă cu el despre muncă, 
despre ambițiile şi visurile noastre. Nu știe mare 
lucru despre podcast, nu înţelege cât de 
important este pentru mine că mi se permite să- 
l realizez, că trec de la redactarea de comunicate 
de presă la o anchetă autentică. Probabil că este 
pentru prima dată când sunt luată în serios de 
când am intrat în concediu de maternitate, în 
2008. 

Munca mea trecea întotdeauna pe locul 
secund, ceca ce era normal, pentru că el aducea 
mult mai mulți bani în casă, dar n-a înțeles 
niciodată cât de mică și neimportantă mă făcea 
să mă simt această situație. Nu-i păsa de 
dificultățile cu care mă confruntam, iar când mă 
plângeam, îmi arunca o replică de genul: „Tu ai 
vrut să te întorci la muncă“, de parcă băiatul 
nostru ar fi fost doar responsabilitatea mea, nu 
şi a lui. Ca și cum era treaba mea să am succes 
profesional şi să cresc un copil. 

- Am înţeles. Ai grijă de tine, mă sfătuieşte 
politicos, făcându-mă să mă întreb cum s-a 
ajuns aici. 

Cum am ajuns aici. Unde a dispărut cuplul 
tânăr, vesel, liber, pe care îl formam odinioară, 
înainte să apară resentimentele, certurile 
mărunte despre cine muncea mai mult, cine era 
mai stresat sau cine făcea mai multe prin casă, 


de parcă am fi fost în competiţie? Unde e cuplul 
care râdea la aceleași glume, care se ghemuia pe 
canapea ca să revadă episoade din Frasier sau 
care mergea la concerte? Unde e bărbatul care 
mă iubea atât de mult, încât în perioada de 
sarcină m-a transformat într-o prințesă? Unde a 
dispărut Gavin cel blând, iubitor și amuzant? 
Acum îmi vorbeşte ca unci străine. Oare totul a 
început de la nașterea lui Finn? I-am transferat 
copilului toată afecțiunea pe care anterior i-o 
dăruisem soțului meu? Oare dragostea noastră 
s-a stins încet, ca o lumânare, în ultimii zece 
ani? 

Pe obraz îmi alunecă o lacrimă. Îmi simt 
pieptul greu, plin de suspine. Preţ de câteva 
secunde rămân fără glas. Îndepărtez telefonul şi- 
mi înăbuș un geamăt. Nu vreau să mă audă 
plângând. 

— . discutăm despre toate când ne vedem, îl 
aud spunând când duc iar aparatul la ureche. 

- Da, îi răspund forțându-mă să par calmă. 

- Dacă ajungi târziu vineri, să mă anunți, îmi 
spune jenat. Mi-am făcut planuri pentru 
sâmbătă. 

Gândul mă duce imediat la râsul feminin pe 
care l-am auzit, dar nu-l întreb nimic, pentru că 
mi-e teamă de răspunsul pe care l-aș putea 
primi. 

- Dacă rămân blocată aici și vineri, mama se 
poate ocupa de Finn peste weekend, dar fac tot 
posibilul să mă întorc. 


- Da, Gloria ne ajută enorm. 

„Mai mult decât mama ta“, îmi vine să-i 
răspund, dar n-o fac. Atitudinea condescendentă 
a părinților lui față de mine este un vechi 
subiect de ceartă între noi, așa că mă abțin. 
Adevărul e că nu-mi pasă dacă Sidney și 
Cassandra mă plac sau nu, tot ce mi-aş dori ar fi 
să se poarte ca niște bunici adevărați cu Finn. 
Petrec mult timp cu sora lui Gavin, Marcie, și cu 
cei trei copii ai ei, iar pe băieţelul meu îl văd 
doar la ocazii speciale sau când ne invită 
duminica în casa lor mare și atât de perfect 
ordonată, încât ţi-e și frică să atingi ceva. Cu 
toate acestea, îmi place de Marcie și de copilașii 
ci adorabili. Dacă până la urmă ajungem să ne 
despărțim, sper să accepte să rămânem prietene. 

- Mai eşti acolo? 

Îmi dau seama că Gavin continuase să 
vorbească în timp ce mie îmi fugise mintea 
aiurea. Clipesc des, încercând să mă concentrez. 

- Da, da, te aud. 

Oftează adânc, apoi îmi spune blând: 

- Îmi pare rău, Jen. 

- Pentru ce? 

- Pentru tot. Pentru ruptura pe care am 
provocat-o în familia noastră. 

Iarăşi îmi dau lacrimile. Sfârșitul unei căsnicii, 
căci despre asta este vorba, fără îndoială, e 
dureros ca moartea. 

- Şi mie îmi pare rău. 


- Oamenii se schimbă. Eu însumi m-am 
schimbat. 

- Ştiu. Şi eu. 

Poate că aici rezidă problema: nu suportăm 
persoana în care s-a transformat celălalt. 

- În orice caz, vorbim pe îndelete când te 
întorci. Şi, Jenna... 

Încuviințez din cap, deși nu mă poate vedea. 

- Te rog să ai grijă de tine. Nu-ţi asuma riscuri 
inutile. Dacă ai de-a face cu un ucigaș în 
libertate... 

- Sunt în regulă, nu-ți face griji. 

- Bine atunci, pa. 

- Pa. 

Îi mai aud câteva secunde respiraţia în 
receptor. Nici unul nu vrea să închidă primul, ca 
atunci când iubirea noastră abia se înfiripase. 
Închid telefonul și izbucnesc în plâns. 


Mă spăl pe faţă şi îmi curăț lacrimile. Trebuie 
să mă adun, să mă concentrez la ce am de făcut 
aici și să las deoparte gândurile despre Gavin. 
Mă dezbrac, mă întorc în salon și îmi fac o 
ciocolată caldă. Focul nu mai ține mult. O să-l 
aştept să se stingă. Nu mă grăbesc să mă duc la 
culcare. Mă simt mai în siguranţă aici, cu toate 
luminile aprinse și telefonul la îndemână. Arunc 
o privire la șemineu, adâncită în gânduri, iar 
ochii mi se opresc asupra unei bucăți de hârtie 
căzute lângă grătar, cu marginile înncgrite de 
foc. Mă ridic și mă așez în genunchi lângă vatră. 
Flăcările au ars aproape tot scrisul, dar reușesc 


să disting ultimele cuvine: TU URMEZI. 
E bilețelul găsit pe mașina mea. Ştiu precis că l- 
am lăsat pe masă, lângă laptop, sub cartea pe 
care o citeam. Cum a ajuns în şemineu? 


Numai Dale sau Olivia ar fi putut s-o facă, dar 
care dintre ei? Şi de ce? 

OLIVIA 


Când se trezeşte, constată că Wesley nu e în 
pat, alături de ea, deși e încă noapte. Se întinde 
după telefon ca să vadă cât e ceasul. Abia a 
trecut de miezul nopții. A dormit mai puțin de 
două ore. 


Euforia sosirii acasă la Wesley, în siguranță, s- 
a disipat, iar acum se simte vlăguită. O doare și 
capul îngrozitor. N-a fost niciodată o mare 
băutoare, dar știe ce înseamnă câteva pahare de 
vin. Nu e suficient ca să-i inducă o senzație atât 
de stranie. O doare și piciorul, mai tare decât de 
obicei. E îmbrăcată tot cu pantalonii de călărie, 
dar simte o umflătură. Dă pătura la o parte și 
luminează cu telefonul locul iritat. În pantaloni 
a apărut o gaură. Şi-i dă jos și observă o mică 
vânătaie. Locul dureros arată exact ca o 
înțepătură de injecție, un punct mic, roșu, în 
mijlocul unei vânătăi. Oare a fost drogată? Așa 


s-ar explica pierderea cunoștinței și starea de 
confuzie în care plutește. Nu a folosit niciodată 
droguri, așadar nu cunoaște reacţiile, dar își 
imaginează că așa trebuie să fie. Coboară din pat 
şi începe să bâjbâie după întrerupătorul de 
lumină, tot mai panicată. Ce naiba i s-a 
întâmplat? Şi unde a dispărut Wesley? Apasă pe 
buton, și încăperea se luminează instantaneu. În 
baie nu e nimeni. Nu-i vine să creadă. Cum a 
putut s-o lase singură în casă, după necazurile 
prin care a trecut? 

Apucă telefonul cu mâini tremurânde și căută 
rapid numărul lui Wesley. Un mobil de pe 
noptiera lui începe să vibreze, afișând pe ecran 
numele ei. Ce naiba? Mintea îi funcționează la 
turație maximă. De ce ar fi ieșit fără telefon? Se 
lasă să cadă în pat, cu cele două mobile în 
mâini. Și-l aruncă furioasă pe al ei, făcându-l să 
aterizeze cu un bufnet pe cuvertură, și se 
concentrează asupra telefonului lui, protejat cu 
parolă. Introduce trei combinaţii, fără succes, 
apoi îl trânteşte frustrată la loc, pe noptieră. Ce 
se întâmplă? Wesley e practic nedezlipit de 
telefon. Doar dacă... Se duce la fereastră şi trage 
la o parte draperia maro, urâtă. Strada 
principală e complet pustie. Mai are un telefon? 
A afiat despre aparatele de unică folosință, cu 
cartelă preplătită, din filmele polițiste. Poate că o 
înșală și folosește un telefon secret ca să-și sune 
amanta. Nu, nu se poate. E paranoică. Probabil 
că a ieșit să cumpere lapte sau altceva de la 


stația de benzină nonstop și și-a uitat telefonul. 
N-are de ce să-și închipuie un complot sinistru. 

Lumina emisă de lustra ieftină, cu abajur de 
hârtie îngălbenit de vreme, este prea puternică. 
Olivia se ridică și o stinge, cufundând camera 
iarăși în beznă. E ironic, într-un fel: n-a fost 
ținută toată viața în întunericul ignoranței? 
Rămâne pe marginea canapelei, cu draperia 
trasă doar pe jumătate. Nu vrea să se ducă la 
culcare până nu se întoarce Wesley. 

Vaietul îndepărtat al unei ambulanţe îi 
amintește din nou de noaptea aceea de la care 
au trecut douăzeci de ani. La ora asta, în 1998, 
se afiau încă la club, neștiind că viața urma să li 
se schimbe radical. Sau poate că celelalte fete 
ştiau, poate că plănuiseră s-o lase în urmă? 

Perioada de după accident a fost teribil de 
ciudată. Avea dureri cumplite și se temea că-și va 
pierde piciorul și că nu va mai putea să meargă 
niciodată. Mai e însă un motiv pentru care nu 
vrea să se gândească la orele de dinainte de 
dispariţia prietenelor ci: sentimentul vinovăţiei. 
Pentru că în noaptea aceea, la club, pe la aceeași 
oră ca acum, Olivia a nutrit gânduri rele. 

Era o noapte de sâmbătă oarecare, petrecută în 
oraș, între fete. Sally le povestea entuziasmată 
despre Mal, băiatul care-i plăcea și care urma să- 
i propună în curând o întâlnire, iar Tamzin și 
Katie își asumaseră misiunea să se îmbete. Oare 
Tamzin s-a dat prea tare în spectacol? Nu-și mai 
amintește. Au plecat de la discotecă mai devreme 


decât ar fi făcut-o în mod normal, asta ține 
minte precis. Tamzin și Katie reușiseră să se 
certe, dar păreau împăcate în mașină, în drum 
spre casă. Și-o amintește pe Tamzin venind spre 
ca la bar, ca să-i ţină companie, în timp ce Sally 
nu avea ochi decât pentru Mal, iar Katie dansa 
cu un grup de necunoscuţi. Se simţea tristă, 
trăgând încet de un pahar de vin alb, pe când 
zidurile vibrau în ritmurile celor de la Chemical 
Brothers. Se gândea la Wesley și la cât de mult i- 
ar fi plăcut să fi venit și el la club. Era furioasă 
pe Sally, care îl trata cu o ostilitate evidentă. Se 
întreba cum va rezista relaţia lor dacă cea mai 
bună prietenă a ei nu-l suporta. Mai simțea și o 
împunsătură de gelozie, când Sally își fiutura 
coama neagră peste umăr în timp ce fiirta cu 
Mal. Toţi băieții păreau să înnebunească după 
ca, pe când Wesley o alesese pe Olivia ca 
opţiunea a doua. 

- Fată, nu mă lăsa să beau prea mult în 
noaptea asta, că am o întâlnire fierbinte, îi 
strigase Tamzin luând-o pe după gât. 

- O întâlnire fierbinte? repetase Olivia. 

Își dusese degetul la buze în semnul universal 
al secretului, dar abia se ţinea pe picioare, iar 
mâna i se îndepărta lent de față. Se lăsase 
păgubașă şi se așezase pe un scaun înalt. 

Cu cine urma să se vadă Tamzin? Olivia 
clatină din cap, încercând să-și amintească. Dar 
afiase oare răspunsul? Nu și-a permis niciodată 
să analizeze la rece noaptea aceea, pentru că era 


prea dureros, iar după câteva luni prin spitale, 
mai mult anesteziată cu morfină decât trează, nu 
mai era sigură pe memoria ci. Chiar a purtat 
acea discuţie cu Tamzin, sau e rodul imaginației? 
Asta-i problema cu amintirile. Mai ales după 
douăzeci de ani. Cum poţi ști cu siguranță ce 
este adevărat și ce este creația minții tale? E ca și 
cum ar încerca să se uite la un film înregistrat pe 
o casetă VHS extrem de uzată. 

O mișcare - o haină fluturând - pe pajiștea de 
vizavi o smulge din reverie. Trage complet 
draperia, cu inima bătându-i tot mai repede în 
piept. Wesley? Nu, e altă siluetă. Persoana la 
care se uită e înaltă și slabă. Sare peste gărduleț 
şi pășește pe trotuar. Chipul îi este luminat o 
fracțiune de secundă de o lampă stradală, iar 
Olivia abia își controlează un țipăt de surpriză. 
E Dale. Ce caută la menhire atât de târziu în 
noapte? Își atinge fără să vrea vânătaia de pe 
coapsă. Polițistul e cel care a găsit-o, dar nu 
cumva el o transportase acolo mai înainte? 
O drogase? Nu, n-ar avea nici un sens. De ce i- 
ar fi făcut asta? „Drept pedeapsă că i-ai spus 
Jennei despre Tamzin.“ Alungă ideea drept 
ridicolă. Dale n-ar fi făcut așa ceva. Avea 
motivele lui să nu-i dezvăluie jurnalistei relația 
cu prietena ei dispărută. Doar dacă... Începe să 
construiască o nouă ipoteză. „O întâlnire 
fierbinte“, așa îi spusese Tamzin. Cu cine urma 
să se întâlnească? Poate chiar cu Dale. A mințit 
când a declarat că nu era în oraș în noaptea 


aceea? Cine să-i verifice alibiul, din moment ce 
nu era considerat suspect? 

Aude cheia în ușă și tresare. S-a întors Wesley. 
A avut o întâlnire cu Dale? Olivici îi trece prin 
minte să se arunce în pat și să se prefacă 
adormită, dar se răzgândește. E sub demnitatea 
ci. Din contră, are de gând să-l înfrunte. 
Rămâne în picioare, în mijlocul camerei 
întunecoase. În primul moment, Wesley n-o 
observă. Așază ceva ce seamănă cu o cutie de 
pantofi pe blatul din bucătărie, Se mișcă încet, 
atent să nu facă nici un zgomot, ca într-un 
spectacol de pantomimă. 

ÎI urmăreşte cum lasă lent cheile pe cutie și își 
scoate pantofii sport. Apoi îl vede ducând mâna 
spre buzunarul interior al gecii și simte cum i se 
strânge inima. Are un telefon secret. Nici nu-i 
vine să creadă că încă nu a zărit-o. Wesley 
deschide dulapul de deasupra frigiderului, unde 
ştie că ea nu poate să ajungă, și împinge 
înăuntru cutia și telefonul mobil. Profitând că e 
întors cu spatele, Olivia decide să revină totuși 
în pat. Dacă l-ar lua la întrebări acum, n-ar 
obține decât minciuni și l-ar enerva. Ar acuza-o 
că e paranoică. Dacă îl păcăleşte că doarme, n- 
are de unde să știe că a văzut unde a ascuns 
cutia, în care va încerca să arunce o privire a 
doua zi. 

Wesley se întoarce chiar în momentul în care 
s-a vârât în pat. Se preface că se întinde prin 


somn, cu ochii strâns închiși. Il simte 
apropiindu-se de ea. 

- Liv? spune în șoaptă, mângâind-o pe cap. 
Te-ai trezit? 

Scoate un mormăit, fără să deschidă ochii. 
„Lasă-l să creadă că ești încă drogată.“ O să-i 
ceară explicații când o să ştie mai multe despre 
situația în care se află. Îl simte strecurându-se 
lângă ea, întors cu spatele, și în scurt timp îl 
aude sforăind. De dimineaţă o să-l aştepte să 
plece la serviciu și o să verifice cu ce se ocupă. 
Dintr-odată, ecranul telefonului de pe noptiera 
ei se luminează. Încordată, temându-se să nu-l 
trezească pe Wesley, întinde mâna spre mobil. 
Cine îi trimite mesaje la ora asta? 

E de la mama ci. Îl deschide și simte cum îi 
îngheață sângele în vene la vederea mesajului. 
Sunt cuvinte pe care nu credea că Ana le va 
spune vreodată: „Trebuie să vorbim despre tatăl 


u 


tău“. 

N-am mai reuşit să dorm după ce am văzut 
bilețelul din șemineu. Doar doi oameni au fost 
aici în seara asta, Dale și Olivia. Unul din ei l-a 
aruncat în foc. Mă gândesc la solicitudinea 
polițistului, care s-a oferit s-o ducă pe Olivia 


acasă şi mi-a adus fish and chips. A fost foarte 
drăguţ din partea lui, dar acum mă întreb dacă 
nu a avut niște motive ascunse. Să fi luat 
mesajul când pregătea masa? Sau acesta 
dispăruse deja? Să-l fi găsit Olivia cât eu eram la 
toaletă și să fi încercat să-l distrugă? Mă foiesc 
prin pat nemulțumită. 

Brusc, aud un zgomot, ca o portieră de mașină 
trântită. Sar din pat, îmi pun halatul și mă reped 
la fereastră. Afară e întuneric, nu se văd decât 
siluetele fantomatice ale copacilor din jur. Toate 
luminile sunt stinse. Respir adânc, încercând să 
mă calmez. Poate că mi s-a părut. Nu e nimic. 
Sunt pe punctul să mă întorc în pat când aud un 
lătrat și sesizez o mișcare. Clipesc, ca să-mi 
adaptez ochii la întuneric. Văd silueta unui om 
însoțit de un câine mare, ca un ciobănesc 
german. Inima parcă vrea să-mi spargă pieptul. 
Se îndreaptă spre cabana de vizavi și nu, nu-mi 
joacă feste imaginația: din spatele ferestruicii 
dreptunghiulare se vede licărind o lumină. Sunt 
convinsă că este același individ pe care l-am 
văzut când am ajuns aici. Nu știu dacă e singur. 
Oare îl așteaptă cineva în casă? Mă uit la ceas, 
pe telefon. A trecut de miezul nopții. Mă 
gândesc să-l fotografiez, dar e prea întuneric. 
Caut în agendă numărul lui Dale, apoi ezit. Pot 
avea încredere în el? Clatin din cap, furioasă pe 
mine însămi. Trebuie să am încredere în el. 
E poliţist, e un tip de treabă și, oricum, nu am 
de ales. 


Răspunde imediat. 

- Bună. E totul în regulă? 

- Mai ţii minte că ţi-am povestit despre un 
bărbat care dă târcoale pe-aici? Cel cu 
ciobănescul german? S-a întors. Îl văd. Se 
îndreaptă spre cabana de vizavi. 

- Am înţeles. Ajung imediat. 

Închid telefonul şi rămân la fereastră. 
Bărbatul intră în casa de lemn, dar se oprește și 
se întoarce către mine. Poartă o haină lungă cu 
glugă, dar, chiar şi fără ea, e prea departe ca să-i 
disting trăsăturile. Trag draperiile la loc și îmi 
strâng mâinile în jurul corpului ca să mă 
încălzesc. Sunt înghețată până la os. Acesta să fie 
omul care l-a ucis pe Ralph Middleton, care m-a 
atacat pe mine în pădure, care îmi lasă cadavre 
de animale în fața ușii? În ce încurcătură m-am 
băgat? Mă învârt prin salon, în așteptarea lui 
Dale. M-am trezit complet, funcționez pe 
adrenalină. Mă întorc în dormitor și îmi trag o 
pereche de blugi și un pulover peste pijama, 
după care revin la bucătărie, de teamă să nu-mi 
fi scăpat ceva. De la fereastră nu se mai vede nici 
o lumină în casa de vizavi. Totul mi se pare 
nefiresc de negru. Spre deosebire de Manchester, 
aici noaptea este densă și parcă nu se termină 
niciodată. Te copleșeşte. 

Două fascicule luminoase taie dintr-odată 
bezna înconjurătoare. Plouă mărunt. Este Dale, 
slavă Domnului. Parchează în spatele mașinii 
mele și coboară. Are în mână o lanternă 


puternică, pe care o învârte în jur până ce raza 
ajunge la cabana vecină. Fug la ușă și o deschid 
larg. 

- Te-ai referit la căsuţa aia? mă întreabă 
arătând cu lanterna spre Foxglove, fără să se 
oprească din mers. 

- Da. Stai să-mi pun ceva pe mine. 

- Nu. Stai aici. S-ar putea să fie periculos. 

Nu-l bag în seamă. Îmi trag repede cizmele în 
picioare și ies, dar el s-a îndepărtat deja. Văd 
totuşi lumina lanternei în fața lui, ca un halo 
gălbui. Închid ușa şi pornesc după el, alunecând 
prin noroiul moale. Trupul îmi este zguduit de 
frisoane până reușesc să-mi pun haina pe umeri. 

- Pentru numele lui Dumnezeu, Jenna, ţi-am 
spus să rămâi în casă. Nu-i de glumă. Ţi s-a 
întâmplat vreodată să faci ce ți se spune? mă 
apostrofează în șoaptă. 

Nu-i răspund, dar îmi vâr adânc mâinile în 
buzunare și mă simt mai bine când ating sprayul 
paralizant cu vârful degetelor. O scot și o ţin pe 
lângă corp. Pe lângă draperia de la geamul 
camerei din faţă se vede un firicel de lumină. 
Ușa se deschide şi în prag apare un bărbat cu 
părul blond albit pe la tâmple și o expresie 
confuză pe chip. Are vreo şaizeci de ani, o față 
ridată şi ochi căprui-închis în care se citește 
iritarea. 

- Îmi cer scuze pentru deranj. Sunt 
subcomisarul Dale Crawford, se prezintă 
polițistul arătându-i legitimația. 


- E douăsprezece și jumătate, se plânge omul 
frecându-și bărbia cu mâna. Ce s-a întâmplat? 

- Ni s-a semnalat că cineva ocupă această 
căsuță ilegal. 

Bărbatul se încruntă. Din spatele lui se aude o 
voce, şi o femeie îşi face apariția. Îmbrăcată într- 
o salopetă de catifea, vârâtă la glezne în cizme 
Ugg, are părul blond strâns în vârful capului. 

- Ce se întâmplă? întreabă și ca, cu un 
puternic accent european pe care mi-e greu să-l 
identific. 

- Domnul subcomisar pare să creadă că 
locuim aici ilegal, o  lămurește bărbatul 
întorcându-se către ca. José, adu rezervarea, te 
rog. 

Femeia dispare în altă cameră. 

- Cum vă numiți, vă rog? îl întreabă Dale pe 
străin, scoțându-și carnețelul de notițe din 
buzunarul interior. 

Presupun că-l poartă cu el peste tot. 

Aud nişte lătrături, și un labrador se ițește 
dintre picioarele bărbatului. Un labrador, nu un 
ciobănesc german, cum am crezut eu. Nu știu 
dacă să fiu ruşinată sau uşurată. 

- Samuel şi Josephine Molina, răspunde 
bărbatul încrucișându-și brațele la piept peste 
puloverul gros. 

E înalt și atrăgător, în stilul aspru al bărbaților 
mai în vârstă. 

Josephine revine și îi întinde lui Dale o foaie 
printată. 


- Am lucrat amândoi astăzi, de aceea am ajuns 
târziu. Aruncă o privire peste umărul lui Dale, 
părând să nu-și fi dat seama până atunci de 
prezența mea. Ne cerem scuze dacă am deranjat. 

Simt cum mi se înroșesc obrajii, dar sper că e 
prea întuneric ca să-și dea seama. 

- Nu, n-a fost nici un deranj. Am făcut o 
greşeală, atâta tot, zic fluturând din mână 
nonșalant. 

- Bine, îmi răspunde, în continuare confuză. 

Își mută atenţia înapoi la Dale. 

Subcomisarul îi dă hârtia înapoi. 

- Totul pare în regulă. Este de datoria mea să 
vă informez că un om a fost ucis în pădurea 
asta, marți seară. 

Femeia este vizibil îngrozită la auzul acestor 
cuvinte. 

- Poftim? Nouă nu ne-a spus nimeni. Cum? 

- Ancheta este în curs. Prin urmare, dacă 
observați ceva suspect, vă rog să-mi daţi de știre 
sau să-i informați pe colegii mei de la secţie, îi 
spune Dale întinzându-i o carte de vizită. 

- Cine... cine era bărbatul ucis? întreabă 
Josephine aruncându-i o privire speriată soțului 
ci. 

- Un anume Ralph Middleton. Vă sună 
cunoscut? 

Uşurarea lor este aproape palpabilă. 

- Nu, n-am auzit niciodată de el, răspunde 
Samuel. 


Mă întreb dacă se așteptau să fie altcineva. 
Josephine îl aprobă din cap, și bărbatul îi trece 
un braț protector peste umeri. 

- Dacă aveţi nevoie de ceva, sunt în cabana de 
alături, Bluebell. Numele meu este Jenna. 

Încuviințează crispaţi şi ne închid ușa în nas. 

- E ciudat, îi șoptesc lui Dale în timp ce ne 
croim drum înapoi, la lumina lanternei 
voluminoase. Jay m-a asigurat azi după-amiază 
că aici nu locuieşte nimeni. 

- Mie nu mi se pare nimic în neregulă. 

- De ce i-ar fi cazat exact în cabana despre 
care îi spusesem că s-ar putea să fie ocupată 
ilegal? 

- Habar n-am. Poate că nu mai are locuri în 
altă parte. 

- Toate căsuţele sunt libere. 

- Jenna, încetează să construieşti scenarii. Jay 
n-are nevoie de aprobarea ta ca să cazeze nişte 
oameni, îmi răspunde el iritat. 

Mă simt jignită. 

- Dar n-am afirmat asta. 

Ajungem în fața ușii. Ezit, întrebându-mă dacă 
e cazul să-l invit înăuntru. Bileţelul pe care l-am 
găsit în șemincu mă face să am rezerve serioase. 

Învârt cheia în broască și intru. Mă întorc spre 
cl. E clar că îi este frig, degetele i s-au albit de cât 
de tare strânge lanterna în mână. Mă cuprinde 
brusc un acces de simpatie. 

- Îţi mulțumesc că ai venit. Îmi pare rău că te- 
am pus aiurea pe drumuri. 


- Tot răul spre bine. Mă bucur că n-a fost 
nimic grav, îmi răspunde cu un zâmbet sec. 

- Cred că n-o să afiu niciodată cine a dormit 
acolo şi de ce. 

- Nu e ca în cărți, Jenna. Nu toate 
întâmplările au explicaţii care să se înşire logic. 
Lumea noastră e dezordonată, complicată... 
Oftează. În fine, rămân la dispoziţia ta. 

În clipa asta ni se întâmplă din nou, ne 
străbate pe amândoi acelaşi curent misterios. 

- Hai, du-te la culcare, îmi spune în cele din 
urmă. E târziu. 

Închid ușa fără voia mea. E mai bine așa, îmi 
zic îndreptându-mă spre pat. Mă gândesc la 
Ralph, ucis în rulota lui sau urmărit prin 
pădure, la individul misterios din cabana vecină, 
cu ciobănescul lui german. 

E mai prudent să nu ai încredere în nimeni în 
orașul acesta. 

Pe măsură ce treceau zilele, Stace simţea că John- 
Paul se îndepărtează de ea. De fiecare dată când 
încerca să-i vorbească îi răspundea monosilabic, ca 
un adolescent supărăcios. Îşi petrecea cea mai mare 
parte a timpului citind lângă Maggie, amândouă 
lungite pe şezlonguri. Câteodată li se alătura şi 


Derreck, care făcea conversaţie mai ales cu ea, nu 
cu Maggie. O asculta când îşi mărturisea regretul 
că-şi abandonase studiile, căci se simţise obligată 
să-şi ajute părinţii, care aveau o mică afacere; 
totuşi, fusese mereu o cititoare lacomă, devorând 
practic cărțile pe care ar fi putut să le citească în 
școală. El trecuse printr-o experienţă similară. 
Lăsase baltă liceul, ca să descopere lumea. Cu cât 
Stace petrecea mai mult timp cu Derreck, cu atât 
mai retras devenea John-Paul. 

- Nu înţeleg ce are, i se confesă lui Maggie după 
aproape o săptămână petrecută în Thailanda. 

- Crezi că e din cauza statuetelor lui Buddha? 

Stace încercase permanent să-și convingă 
prietenii să le ia, dar aceştia rezistau cu 
încăpățânare, scoțând-o din sărite. Ce-i speria atât 
de rău? Pe de altă parte, ceilalți nu se confruntau 
cu probleme financiare atât de serioase ca John- 
Paul. Trevor, Martin şi Griff lucrau în finanţe sau 
tehnologie. Maggie era cosmeticiană şi se descurca 
bine, Hannah era contabilă, iar Leonie lucra la un 
cămin de bătrâni. 

- Oricum, se pare că nu funcţionează, îi răspunse 
în timp ce se ungea cu cremă de protecție solară 
factor 50 pe gambe. Derreck a spus foarte clar că 
ori o facem cu toții, ori nici unul. 

- Îmi pare rău, dar nu mă simt în stare. 

- Stai liniştită. Banii nu ne-ar fi stricat, dar vă 
înţeleg. 

- M-ai luat prin surprindere când ai acceptat. 
Eşti cea mai prudentă dintre noi. 


Ce putea să-i răspundă? Că erau disperaţi? Că se 
săturase să nu-şi asume niciodată vreun risc? Că 
voia să-i facă plăcere lui Derreck, să-i lase impresia 
că nu era doar o biată provincială? 

Maggie ezită, căutându-şi cuvintele. 

- Nu am încredere în Derreck, şopti într-un 
final. 

- De ce? 

- N-a putea să-ți explic. Cred... cred că afacerea 
cu statuetele e mult mai periculoasă decât lasă să se 
înțeleagă. Şi de unde are atâţia bani? Eu nu m-aş 
băga, în locul tău. John-Paul știe despre ce e vorba. 

Stace se încruntă şi îşi aranjă mai bine pălăria de 
pai. 

- Ţi-a spus ceva? 

Maggie îşi trase picioarele sub ea. Un firicel de 
transpirație i se scurgea pe coapsă. 

- Nu. E doar o intuiție de-a mea. Pare că a pus 
ochii pe tine. 

Stace simţi cum i se accelerează pulsul. 

- Ce? Cine? 

- Ştii foarte bine cine. Ai mare grijă ce faci, Stace. 
Atât îţi spun. 

Fu străbătută de un fior plăcut. Prin urmare, nu 
era doar imaginaţia ei? Intre ea și Derreck se 
petrecea ceva. Chimie. Dorinţă. Îşi dăduse seama şi 
John-Paul? De aceea era tot mai mohorât? 

- Nu ştiu despre ce vorbeşti, îi răspunse prietenei 
ei, ridicând Marele Gatsby peste față ca să-și 
ascundă rânjetul. 


Işi făcură obiceiul să se întâlnească noaptea, când 
toți ceilalți dormeau, şi să discute despre orice: 
amintiri din copilărie, visuri şi ambiţii. Avea 
impresia că ajunsese să-l cunoască mai bine pe 
Derreck decât pe iubitul ei şi ştia că o să-i fie dor de 
el când o să se întoarcă în Anglia, peste patru zile. 
Îşi dădu seama că aceasta era partea ei preferată 
din întreaga vacanţă, să stea lângă el, cu o băutură 
în mână, îmbătată de mirosul florilor exotice al 
căror nume nu-l cunoștea, acompaniaţi de greieri, 
la lumina jarului muribund din grătar. Stăteau 
împreună până când soarele începea să se ridice, 
transformând cerul într-o acuarelă de roz şi galben. 

- Întotdeauna am crezut că sunt fericită, îi spuse 
în noaptea aceea, după discuția cu Maggie. Erau 
întinşi ca de obicei pe şezlonguri, dar, spre deosebire 
de prima noapte, stăteau mai aproape unul de 
celălalt, atât de aproape, încât Stace putea simţi 
căldura degajată de trupul lui. Am crezut că sunt o 
femeie de casă, fără ambiţii prea mari, dar acum 
simt că totul s-a schimbat. 

Inclusiv sentimentele ei faţă de John-Paul, dar 
omise să adauge acest detaliu. Dacă era să fie 
sinceră cu ea însăşi, relaţia lor începuse să se 
deterioreze de luni de zile, de dinainte să-şi piardă 
locul de muncă. Căzuse sub şarmul băiatului 
chipeş, proaspăt sosit în oraş, fără să-și dea seama 
că el era profund nefericit. Avusese nevoie de 
această excursie ca să-şi dea seama că şi ea se 
simţea la fel. 


- Nu ştiu mare lucru despre el, spuse ea. Nu vrea 
să-mi spună ce s-a întâmplat în Goa. 

Derreck oftă aproape imperceptibil. 

- Nu vreau să calc în străchini. J.P. e iubitul 
meu. Dar, pe de altă parte... Se întovseseră cu fața 
unul spre celălalt. Nu-i despărțeau decât câțiva 
centimetri. Pe de altă parte, am început să simt... 
Îşi aşeză mâna pe cămaşa de in şi coborî privirea, 
murmurând: Mă rog, înţelegi tu. 

Dumnezeule, era atât de frumos! Stace înghiți cu 
greutate, copleșită de emoții. Intuise că între ei va 
apărea această atracție instantanee încă din prima 
clipă când pășise în interiorul vilei? Probabil că da. 

Derreck îşi cobori mâna şi-i atinse vârfurile 
degetelor, trimițându-i fiori de dorinţă prin tot 
corpul. Continuă să-i vorbească în şoaptă, răguşit. 

- Trebuie să ştii despre J.P. că e un tip cu mai 
multe feţe. In Spania a avut probleme cu poliția. 
A făcut tâmpenii. Spargeri, maşini furate... După 
aceea, când a plecat să cunoască lumea, s-a înhăitat 
cu nişte indivizi periculoşi. L-am luat puţin sub 
aripa mea, spunându-mi că l-aş putea aduce pe 
calea cea bună. Avea o relație foarte proastă cu 
tatăl lui, un tip brutal, din câte am înţeles. Am 
călătorit împreună o vreme, apoi... apoi s-a 
întâmplat Goa. I-am servit drept alibi, dar s-a 
speriat şi a fugit în Anglia. 

Stace auzea pentru prima dată toate aceste 
lucruri. De ce nu-i spusese nimic John-Paul? Îl 
crezuse un suflet inocent şi blând. Cât de naivă 
putuse să fie! Simţi cum o străbate un fior rece şi îşi 


ridică genunchii la piept, fără să-i dea drumul la 
mână lui Derreck. Aştepta, ştiind că în fine era pe 
punctul să afle adevărul. 

- Era la o petrecere pe plajă, cu un grup de 
turişti, şopti Derreck, obligând-o să se apropie şi 
mai mult de el. Unii dintre ei tineri adolescenţi, 
alții pe la douăzeci și ceva de ani. Mi-a zis că-i 
dăduse unuia ceva - o pastilă. Nici nu ştiu ce 
anume. 

- Vrei să spui... droguri? 

Derreck confirmă din cap şi îi strânse uşor mâna, 
mângâindu-i pielea cu degetul mare într-un gest 
consolator. 

- Nu ţi-a povestit nimic? 

- Nu, recunoscu ea. Am auzit pentru prima dată 
despre Goa când am tras cu urechea la cearta 
voastră, în prima noapte. I-am cerut explicaţii, dar 
a încercat să mă aburească. 

- Ar fi trebuit să-ţi spună. E foarte urât din 
partea lui că te minte. 

- Ce s-a întâmplat după aceea? 

- Tipul a făcut o supradoză. Avea numai 
optsprezece ani. Drogul era amestecat cu ceva 
dubios... cum spuneam, nu cunosc toate detaliile. 
M-am trezit cu J.P. la hotelul unde stăteam. Era 
speriat, plângea. M-a făcut să-i promit că, dacă 
întreabă cineva, o să spun că a petrecut toată 
noaptea cu mine. Și, spre ruşinea mea, aşa am 
făcut, adăugă plecându-şi stânjenit privirea. Mi-a 
zis că nu avea de unde să ştie că drogurile erau 
contrafăcute şi a dat vina pe gaşca aceea de turişti, 


care îl influențase negativ. Mi-a lăsat un bilet şi a 
dispărut imediat. Mi-a scris mai târziu că s-a 
stabilit în Anglia, că a întâlnit o fată de treabă şi 
aşa mai departe. 

Stace îşi retrase mâna. Nu mai ştia ce să creadă. 
John-Paul nu era bărbatul pe care şi-l imaginase ea. 
Dar nu bănuise, undeva în străfundul sufletului, 
lucrul acesta încă de la început? I se prezentase 
într-o versiune romantică, drept eroul exotic venit 
s-o scoată din viaţa ei plictisitoare; o vreme izbutise 
să i-o facă interesantă, însă până la urmă 
realitatea le prezentase nota de plată, 
transformându-le visurile în cenuşă. 

Gemu îndurerată. 

- Mă simt atât de proastă! Am crezut că nu 
vorbește despre zilele lui de hoinăreală fiindcă le 
regretă. Nu mi-am dat seama că se ascundea 
alături de mine, că fugea de trecut. Oare de aceea 
este așa de trist acum? Crezi că locul ăsta îi 
aminteşte de vremurile acelea? 

- Nimeni n-a venit să-l caute. A suferit un acces 
de paranoia şi a fugit. Mi-a spus că a ajuns lefter şi 
că şi-a pierdut locul de muncă. Eu v-am plătit 
biletele de avion până aici. 

- John-Paul mi-a spus că mai avea nişte 
economii, protestă neconvingător Stace, simțind 
cum se înroşeşte din cap până în picioare de ruşine. 

- Nu mai avea nimic, îi răspunse Derreck blând. 
Îi părea rău că fugise din India, aşa că l-am invitat 
aici. Am sperat că afacerea cu Buddha o să vă ajute 
să vă puneţi pe picioare, dar - se întinse şi o 


mângâie pe obraz - acum sunt bucuros că te-am 
întâlnit. Sper să nu fiu prea îndrăzneț, dar cred... 
de fapt, sper că şi tu simți la fel. 

Se priveau ochi în ochi. Dorința trecea ca un 
curent electric prin ei, iar Stace îşi dădu seama că-şi 
ținea respiraţia. 

Ştia ce urma să se întâmple şi abia aştepta. 
Derreck o conduse în apartamentul lui de la 
ultimul etaj, unde îşi dădură hainele jos fără să 
scoată nici o vorbă, păstrând contactul vizual, în 
lumina lunii care intra pe fereastra înaltă, 
întredeschisă. Ştia că încălcase o linie roşie, că vi- 
itorul ei o luase în altă direcție şi că pornise pe un 


x A 


drum fără întoarcere. 


Ziua, a patra, 

Am supraviețuit încă o noapte, deşi, pe măsură ce 


trec zilele, obțin mai multe întrebări decât 
răspunsuri. Cine era bărbatul care ocupa ilegal 


cabana de vizavi? Cine a scris mesajele găsite în 
buchetul de flori și pe mașina mea? Cine l-a 
aruncat pe ultimul în foc? Ca să nu mai 
menționez: cine l-a ucis pe Ralph şi cine m-a atacat 
în pădure? Abia aştept să plec din orașul ăsta, dar 
ştiu că Olivia şi prietenii ei mă vor urmări. 


A doua zi de dimineață, mă hotărăsc să discut 
cu Madame Tovey. Jay şi Dale mi-au descris-o ca 
pe o șarlatancă, dar reprezintă o instituție locală 
şi locuia la Stafferbury când au dispărut fetele. 
O să dea bine în podcast. 

Încă o dimineaţă rece, cu cerul perfect alb. 
Gheaţa subțire de pe jos strălucește în lumina 
soarelui timid. Îmi ridic gulerul ca să mă apăr de 
vânt şi, când traversez strada principală, o văd în 
fața prăvălici lui Madame Tovey pe Olivia. Pare 
hăituită şi epuizată. Căciula maro de pe cap nu 
face decât să-i accentueze  paloarea 
bolnăvicioasă. 

- Olivia! o strig grăbindu-mă spre ea, cu grijă 
să nu alunec. Eşti bine? 

- Nu, nu tocmai, îmi răspunde ridicând ochii 
spre fereastra de la primul etaj, unde presupun 
că se află apartamentul lui Wesley. 

Pare nedormită. 

- Vrei să te duc acasă? Am lăsat mașina acolo, 
îi indic parcarea pe termen scurt din capătul 
străzii. 

Aş putca s-o las la fermă și să revin în centru. 
N-am o programare precisă la Madame Tovey. 


Ezită. In spatele vitrinei văd mişcându-se o 
umbră. Îmi dau seama că se teme că Wesley s-ar 
putea să nu fie de acord. Dar expresia i se 
transformă într-una combativă. Ridică bărbia și 
îmi mulţumeşte. Ne îndreptăm în tăcere spre 
maşină și pornesc motorul. 

- Totul e în regulă între tine şi Wesley? o 
întreb, amintindu-mi discuția din ziua 
precedentă. 

Când își scoate căciula, părul electrizat i se 
ridică pe creștet. Şi-l netezește absentă cu mâna. 

- Noaptea trecută s-a întâmplat ceva bizar, 
îmi spune. 

Ies din parcare şi mă plasez în spatele unui 
Vauxhall care tocmai ne-a depășit. Traficul e 
foarte lejer, ca întotdeauna pe aici. 

- Ah, da? 

Aş vrea s-o întreb despre mesaj, dacă ea a 
încercat să-l distrugă, însă nu vreau s-o sperii. 
lar dacă este într-adevăr vinovată de ceva, aș 
căpăta un ascendent asupra ei nedezvăluindu-i 
că ştiu despre bilcţelul ars. Sunt îngrozită când 
aud prin ce-a trecut pe parcursul nopții. 

- Crezi că ți-au fost administrate droguri? 

Clipește des, îmi dau seama că este pe punctul 
să izbucnească în plâns. 

- Da. 

Ca jurnalist, am mai avut de-a face cu situaţii 
similare, mai ales cu fete drogate prin cluburi de 
noapte. 

- Dumnezeule, Olivia! Ai fost la poliție? 


- Nu ştiu ce să fac. Dale m-a găsit într-o stare 
îngrozitoare. 

- El te-a găsit? o întreb, fără să reușesc să-mi 
controlez tremurul vocii. 

În timp ce-mi relatează în detaliu ce s-a 
întâmplat la menhire strâng volanul în mâini, 
cu mintea lucrând la viteză maximă. 

Apoi, când credeam că am auzit ce-a fost mai 
rău, îmi povestește despre dispariţia lui Wesley 
în toiul nopții, despre cum acesta s-a întors 
acasă cu o cutie şi despre telefonul secret. 

- Sunt convinsă că e vârât în ceva ilegal, 
continuă cu un suspin. Am sperat că o să se 
ducă la lucru de dimineaţă, ca să pot arunca un 
ochi în cutic, dar era limpede că voia să scape de 
mine mai întâi. Când i-am sugerat să plece, nici 
n-a vrut să audă. Mi-a fost clar că nu voia să mă 
lase singură în casă. 

- Dar noaptea trecută te-a lăsat. 

- Da, pentru că a crezut că dorm buștean. 
Totuși, să mă abandoneze așa, după toate cele 
întâmplate... 

Oare începe să întrevadă adevărul pe care eu l- 
am sesizat de la început? Anume, că lui Wesley 
nu-i pasă decât de el însuși? 

Fac la dreapta în strada principală, trec pe 
lângă pubul The Raven și ies din oraș. 

- Era cam pe aici, îmi spune arătând spre 
trotuar. În jur nu mai sunt case, doar câmpuri, 
până la grajduri. Ultimul lucru pe care mi-l 
amintesc este că am simțit o mână pe faţă. 


Atunci mi-a fost făcută injecția, probabil. Imi 
amintesc... Se cutremură: Îmi amintesc că am 
căzut în brațele cuiva. Dar nu reușesc să 
vizualizez mare lucru. 

Sunt impresionată de felul în care vorbește, ca 
o femeie slabă şi vulnerabilă. Câteodată uit că 
are aceeași vârstă cu mine, căci pare mult mai 
tânără, mai naivă și mai inocentă. Apoi îmi 
amintesc de bilețel. Poate că nu așa de inocentă, 
în realitate. Am citit-o greșit? Îi manipulează pe 
cei din jur lăsându-i să creadă că este slabă? 

- Totul e atât de confuz, se plânge în timp ce 
ajung pe aleea din fața fermei și opresc. lar 
acum, continuă pe o voce aproape şoptită, 
mama m-a anunțat subit, printr-un SMS, că 
trebuie să vorbim despre tata. 

- Poftim? exclam surprinsă întorcându-mă 
spre ea. 

- Nu mi-a spus niciodată mare lucru despre 
el, cu excepția faptului că au ieșit împreună o 
vreme, dar că a plecat când ea a rămas gravidă. 
De atunci, nimeni nu l-a mai pomenit vreodată. 
Îmi amintesc că am întrebat-o despre el pe 
mama lui Sally - era foarte apropiată de mama 
mea, cel puțin până la accident -, însă mi-a 
răspuns doar că era „o poamă stricată“ și că ar 
trebui să fiu mulțumită că am scăpat de el. Am 
început s-o bănuiesc pe mama că minte, că nu 
existase nici un iubit, că am venit pe lume în 
urma unui viol sau așa ceva. 

- O, Dumnezeule! Chiar crezi că e posibil? 


- Sincer, nu ştiu. Aproape că mi-e frică de 
adevăr. Rămâne cu ochii pironiți asupra căciulii 
din poală, fără să coboare din mașină. Mă întreb 
de ce vrea să vorbim despre asta acum, reia peste 
câteva clipe oftând din rărunchi. Bun, ar fi 
momentul să aflu. Îmi aruncă un zâmbet palid. 
Trebuia să hrănesc caii de dimineaţă. Cred că 
mama e supărată pe mine. 

- Dar, Olivia, ai fost atacată pe stradă. Ar 
trebui să te duci la poliție. Vrei să merg cu tine? 

- Nu. Stai liniștită. O s-o fac mai târziu. 

- Ai grijă de tine. Dacă simți nevoia să te 
sfătuieşti cu cineva, îți stau la dispoziție. Firește, 
confidenţial, ca prietenă... 

- Mulţumesc. 

O urmăresc îndreptându-se spre grajduri cu 
umerii căzuți, târșâindu-și picioarele. Arată ca o 
femeie condamnată. 


În drum spre cabinetul lui Madame Tovey mă 
gândesc la Olivia, la ce i s-a întâmplat și la 
faptul că a fost găsită tocmai de Dale. E clar că 
aici se petrece ceva necurat. Nu cred că are vreo 
legătură cu paranormalul sau religia, indiferent 
de convingerile unor localnici. În schimb, cred 
că totul face parte dintr-un plan și că are 
legătură cu dispariţia prietenelor Oliviei. 

Prăvălia clarvăzătoarei este colorată într-un 
roşu țipător care contrastează cu fațadele 
discrete ale clădirilor din jur. Când împing ușa 
se aude clinchetul unui clopoțel. Interiorul este 


mic și miroase a igrasic, tămâic, țesături vechi și 
ceai lăsat prea mult la fiert. Pe rafturi sunt 
înşirate seturi de tarot și bijuterii baroce. Pe la 
ferestre atârnă săculeţe cu plante aromatice, iar 
într-un colț, pe o masă acoperită cu un postav 
verde-închis, între două fotolii înalte, tronează o 
bulă de cristal. Mă uit în jur și mă întreb câţi 
clienți îi trec pragul de fapt. 

Pe o ușă interioară îşi face apariția, 
legănându-se ușor, o femeie îmbrăcată într-o 
rochie lungă, cu brățări până la jumătatea 
braţului. E trecută de șaizeci de ani și își ține 
părul strâns într-un coc înalt. Poartă în mâini o 
tavă cu un ceainic şi două cești pe care o așază 
lângă bula de cristal. N-aș putea spune dacă e 
pentru consum sau pentru ghicit în frunze. 

- Bună, draga mea, mă salută zâmbitoare. 
Rujul, mult prea roșu, i s-a încrustat în ridurile 
din jurul gurii. Cum pot să te ajut? 

Îi explic cine sunt și de ce mă aflu în oraș. Mă 
ascultă cu o privire flxă, fără să clipească. Mă 
simt oarecum iritată, 

- Ştiam că vei veni, spune când termin de 
povestit. Uşor de zis, din moment ce mă aflu în 
faţa ei. Ia loc, te rog. Se cocoță pe un fotoliu, 
făcându-mi semn spre celălalt. Ceai? mă 
întreabă şi începe să toarne lichidul în cești 
înainte să apuc să-i răspund. 

Mă uit bănuitoare la lichidul maroniu. Ia o 
înghițitură privindu-mă pe deasupra ceștii. 

- Vrei să-mi iei un interviu? 


- Da, dacă aveţi timp acum. 

- Cum să nu? Se ridică, se duce la ușă și 
întoarce semnul agăţat de geam cu partea pe 
care scrie ÎNCHIS spre exterior. Acum n-o să ne 
deranjeze nimeni, îmi spune zâmbind când își 
reia locul. 

Scot telefonul din geantă și pornesc aplicația 
de înregistrare. Aparatul ultramodern arată 
straniu lângă bula de cristal gigantică. Încep cu 
câteva întrebări de încălzire: 

- De când locuiţi în Stafferbury şi de când v- 
ați descoperit talentul de medium? 

- Trăiesc de prea mult timp aici, draga mea. 
Mi-am descoperit calităţile încă din copilărie, 
când am auzit-o pe răposata mea bunică 
vorbindu-mi. 

- Așadar, erați aici la momentul dispariției 
celor trei tinere? 

- Categoric. Am și dat o declarație la poliție. 

- Serios? 

- Da. Am considerat că era o datorie morală. 
Văzusem deja totul în cărți. Nu m-au băgat în 
seamă. 

- Şi ce le-aţi spus polițiștilor? 

- A, o mulţime de lucruri. 

Rânjeşte și ridică la buze ceașca din porțelan 
fin, sorbind fără grabă. 

Aştept să continue, tot mai plictisită de 
spectacolul pe care mi-l oferă. În sfârșit, lasă 
ceașca pe farfurioară. 

- Dar ei sunt orbi, înţelegi? 


- Orbi? 

- Da. Nu văd ce se întâmplă în oraș. 

Mă foiesc pe scaun, tot mai agitată. 

- Şi ce se întâmplă, mai exact? 

- Forţele s-au pus în mișcare. Forțe nevăzute. 
Stâncile acelea au fost ridicate într-o anumită 
configurație și generează o energie extrem de 
puternică. Acolo s-au întâmplat multe lucruri 
rele de-a lungul istoriei. Sacrificii, ritualuri 
magice. 

Îmi ascund cu greu dezamăgirea. Speram să 
aflu ceva concret, nu să asist la un delir despre 
aliniamente sacre și energie negativă. 

- Bea-ţi ceaiul, draga mea, îmi face semn cu 
mâna, zdrăngănind din brățări. 

Preţ de o clipă mă întreb dacă nu cumva a pus 
ceva în cl, dar e o suspiciune ridicolă. Nu 
suntem într-un serial de televiziune și femeia 
din fața mea nu e maștera cea rea, deghizată 
prost. lau o înghiţitură. Are aromă de anason și 
nu e rău deloc. 

- Ce aţi declarat la poliție la vremea 
respectivă? încerc s-o aduc înapoi la subiect. Ce 
anume aţi văzut în cărți? 

- Un bărbat cu o cicatrice. 

Inima începe să-mi bată mai tare. 

- Ce anume, mai precis, despre acest bărbat cu 
cicatrice? 

Îi povestise Olivia despre individul care o 
urmărea, sau chiar a „văzut ceva în cărți“? 


- E încă aici. [li simt prezenţa. Își atinge 
superstițioasă broșa rubinie de la piept. El este 
cheia dispariției fetelor acelora. 

- Asta le-aţi spus poliţiştilor? 

- Da, imediat după accident. 

— Aveţi idee cum îl cheamă? 

- Din păcate, nu. 

- L-aţi văzut vreodată pe aici, prin oraș? 

Clatină din cap. O şuviță i se desprinde 
din coc. 

- Și... fetele — încep o întrebare la care mă tem 
că știu deja răspunsul -, cu fetele ce s-a 
întâmplat? 

- Ştiu doar că sunt aici. Sunt încă aici. 

Își împinge după ureche şuvița rebelă. Respir 
adânc înainte s-o întreb: 

- Sunteţi sigură? 

- Asta mi-au arătat cărțile. 

- Vreţi să spuneţi, aici, pe pământ, sau aici, în 
Stafferbury? 

- În Stafferbury, desigur. Tot timpul au fost 
aici, 

Mai ia o gură de ceai. E nebună sau 
mitomană? Poate amândouă. Sau poate că vrea 
să spună că sunt moarte și îngropate aici? 

- Dar omul cu cicatricea? 

- Şi el este aici, așa cum am mai spus. Repet: 
oamenii trebuie doar să deschidă ochii. Mă 
înţelegi? 

- Nu tocmai. Se pare că o urmărea pe Olivia 
încă dinainte de accident. 


- Da, așa este. În privinţa asta nu minţea. 

Simt o undă de dezamăgire. Prin urmare, a 
stat de vorbă cu Olivia. Au croit povestea asta 
între ele? Olivia și-o fi închipuit că, dacă o 
convinge pe Madame Tovey, aceasta i-ar putea 
susține afirmaţiile în fața poliţiei, făcându-le 
mai credibile? Cât de bine se cunoșteau 
pe atunci? 

Îi pun ultima întrebare. 

- O, nu prea bine. Nu încă. Evident, acum mă 
întâlnesc mai des cu ea, pentru că iubitul ei 
locuiește deasupra. Deși nici el nu stă prea mult 
pe-aici. 

Îmi amintesc ce mi-a spus Olivia despre cutia 
de pantofi. 

- Cum adică? 

- Mă rog, nu e treaba mea, dar vine și pleacă 
la cele mai ciudate ore. 

- Locuiți aici, în magazin? 

- Nu, în spate. Am o mică garsonieră. Exact 
ce-mi trebuie. Ştii ceva, hai, lasă-mă să-ți 
ghicesc. Se întinde și-mi ia mâna. E gratis 
pentru tine. 

Mi se face rău, dar nu vreau să par 
nepoliticoasă, aşa că o las să-și facă pofta. Îmi 
dă drumul la mână și ia un set de cărți de tarot 
din fața ci. Cartea numită Moartea iese prima, 
când începe să le întoarcă. Normal. Îmi 
surprinde privirea. 

- Nu e ce crezi tu, îmi spune zâmbind larg. 
Moartea nu e neapărat un semn rău. Înseamnă 


noi începuturi. Înnoire. 

Mă gândesc la Gavin și mi se pune un nod în 
gât. Finalul căsătoriei noastre. 

- Acum treci prin ceva teribil de dureros, dar o 
să fie bine, draga mea. O să ajungi la capătul 
tunelului și lucrurile se vor aranja. Mă bate 
ușurel pe mână și trage altă carte: Îndrăgostiţii. 
O, de-abia asta e cu adevărat interesant - noi 
relaţii. Vei fi pusă în faţa unei alegeri. 

Înghit cu dificultate. Nu cred că vreau să 
continuăm șarada asta. Îmi împing scaunul în 
spate și mă ridic. 

- Mulţumesc, ați fost foarte amabilă, dar 
trebuie să plec, zic întinzându-mă să-mi iau 
geanta. 

- Ți-e frică, îmi spune calm. E normal, Jenna. 
Dar trebuie să-ți înfrunți temerile. Nu te teme 
de schimbare. 

- N-am venit aici ca să vorbim despre mine, îi 
răspund îndepărtându-mă de ea. Sunt aici ca să 
aflu mai multe despre bărbatul cu cicatricea şi 
despre fete... 

- Îndrăgostiții, oftează femeia, cartea aceea nu 
se referă doar la tine. 

Mă opresc, brusc interesată. 

- Ce vreți să spuneţi? 

- Așa a început totul. Este cheia de boltă a 
întregii tărășenii. 

Mă simt din nou extrem de frustrată. Nu mai 
vreau să aud ghicitori. Dacă știe ceva, de ce nu 
mi-o spune direct? 


- Şi care e „întreaga tărăşenie“? 

- Eu sunt doar vasul, receptaculul, draga mea. 
Nu știu ce înseamnă toate astea. Îți pot spune 
doar ce văd în cărți. Atât și nimic mai mult. 

Sunt mai confuză decât în momentul când am 
intrat pe ușă. 

- Bun, hai să încercăm să punem puțină 
ordine în afacerea asta. Spuneţi că omul cu 
cicatricea s-a întors la Stafferbury și că e 
implicat în dispariția celor trei fete. 

- Extrem de implicat. 

- Şi de ce este așa de importantă cartea 
Îndrăgostiţii? 

- De la ei a pornit totul. Dar, din nou, nu-ți 
pot spune mai multe. Ştiu doar că joacă un rol 
central în afacerea asta sinistră. 

- Am înțeles. În regulă. Mulţumesc, încă o 
dată, mi-aţi fost de mare ajutor. 

Mă privește intens, cu sprâncenele ridicate. 

- Deschide-ţi mintea, Jenna. Înțelege că pe 
lumea asta există lucruri pur și simplu 
inexplicabile. 

Îmi încrucișez sfidător braţele la piept. 

- Dar Ralph Middleton? Şi moartea lui are 
legătură cu cazul? 

- O, da. Sunt sigură. 

Când îmi strâng lucrurile o aud șoptindu-mi 
aproape imperceptibil: 

- Să nu ai încredere în nimeni. Asta vor să-ți 
transmită cărțile de tarot, Jenna. Toată lumea 
minte. 

Caii sunt încă pe câmp. Olivia se încruntă. 
Aveau o lecție programată la 11, iar animalele ar 
fi trebuit aduse de mult acasă. Era treaba mamei 
ei. Simţi o înțepătură de vinovăție. Mama este o 
femeie în vârstă. Dacă ar fi fost aici, i-ar fi putut 
da o mână de ajutor. 

Își înghite anxietatea și se pregătește să facă 
față lucrurilor pe care urmează să le audă despre 
tatăl ei. 

Verifică magazia care le folosește drept birou, 
constată că este goală, apoi se îndreptă spre 
depozitul de hamuri din capătul celălalt al curții. 
Când nu găsește pe nimeni nici acolo, începe să 
se îngrijoreze. Land Roverul mamei e parcat în 
curte. Probabil că e prin casă. În acel moment îi 
sună mobilul. Îl scoate imediat, crezând că este 
mama ci, dar pe ecran apare numărul lui 
Wesley. Nu o sună aproape niciodată de la 
birou. 

- Bună, Wes. Totul în regulă? 

- Nu, nu tocmai. 

Pare că vorbeşte cu dificultate și, după sunetul 
mașinilor din jur, își dă seama că merge pe jos, 
pe o stradă aglomerată. 

- De ce nu ești la lucru? 

- Fiindcă am fost nevoit să mă duc până la 
mama naibii, la Devizes, de-aia! 


- Cum? De ce? 

- Nici nu ieșisem bine din casă, când am 
primit un telefon. De la poliţie. 

- De la poliție? De ce? 

- Vor să le răspund la câteva întrebări, din ce 
am înţeles. 

- Nu te-au arestat? 

- Sigur că nu m-au arestat, ce fel de întrebare 
e asta? Dumnezeule, Liv! M-au chemat în 
centru, la secţie, așa că mă duc ca un băiat 
cuminte. 

Pare la capătul nervilor, dar Olivia simte și o 
notă de teamă în vocea lui. 

- Despre ce vor să vorbească cu tine? 

- O să te informez când aflu. 

Poate că vor să-l interogheze în legătură cu 
cele întâmplate azi-noapte, cu cutia pe care o 
căra, cu telefonul de unică folosinţă. ÎI bănuiește 
din nou că este implicat în activități ilegale. 

- Sper că o să fie OK. 

- Sigur, îi răspunde prea puțin convins. Te sun 
mai târziu. 

Închide brusc. Olivia n-are timp acum să-și 
facă griji pentru el. Are probleme mai urgente. 


Își găseşte mama la masa de pin din mijlocul 
bucătăriei, cu o ceașcă de cafea în faţă. 
E îmbrăcată tot cu haina matlasată și are în 
picioare cizmele de călărie. Obrazul îi este 
brăzdat de o dâră de noroi uscat, iar părul, de 
obicei strâns în coc, îi stă în neorânduială. 


Ştie că mamei ci îi place munca în natură, dar 
este o activitate solicitantă fizic. Olivia o tot bate 
la cap să angajeze un manager sau pe cineva care 
să le dea o mână de ajutor, însă Ana insistă că 
nu-și permite, că manejul abia își acoperă 
cheltuielile. Olivia n-are de unde să știe care e 
situația financiară reală, căci nu i se permite să 
se apropie de registrele contabile. 

- Am citit mesajul pe care mi l-ai trimis. S-a 
întâmplat ceva? 

Ana ridică spre ea o pereche de ochi obosiţi, 
încercănați. 

- Trebuie să stăm de vorbă. Vrei ceva de 
mâncare? 

Olivia nici nu vrea să audă. Trebuie să termine 
odată cu melodrama asta infernală. Să smulgă 
plasturele dintr-odată, oricât ar durea-o. 

- Nu. Spune-mi, îi răspunde pe o voce joasă. 

- Atunci, să-ți fac o cafea. 

Mama ei se ridică în picioare. Are nevoie să-și 
găsească de lucru ca să-și controleze emoţiile. 
„Își face griji pentru mine. De ce?“, se întreabă 
Olivia. O vede deschizând unul dintre dulapurile 
demodate ca să ia o cană. Toată casa are nevoie 
de o renovare și de mobilă nouă, dar pe mama ci 
n-a interesat-o niciodată aspectul estetic. 
„Solidă“,  „nepretenţioasă“, capabilă“, „cu 
picioarele pe pământ“, așa o descriu cunoscuții. 
Își ține spatele drept, mândru, iar de haină îi 
atârnă fire din coamele cailor. Olivia simte cum 
i se pune un nod în gât. Vrea să savureze cât mai 


mult aceste momente, căci ştie că situația se va 
schimba după discuţia cu mama ei. 

Au dreptate cei care spun că ignoranța este o 
binecuvântare. 

Ana îi întinde o cană de cafea și se așază la 
masă. A ei s-a răcit, ca și cum şi-ar fi aşteptat 
fiica o veşnicie. 

- Hai odată. Spune-mi, o îndeamnă, oțelindu- 
se pe interior. 

Urmează să afle că tatăl ei e un fel de 
monstru, un violator, un psihopat. 

- Cred că tatăl tău este în oraș. A fost văzut. 

Olivia e cât pe ce să scape cana din mână. 

- Cum? Cine l-a văzut? 

- Nu contează. Îmi pare rău că nu ţi-am spus 
mare lucru despre el. Adevărul este că l-am iubit. 
Odinioară am crezut că-l iubeam foarte mult. 
Dar a apărut un... incident și ne-am despărțit. 
Apoi am descoperit că rămăsesem însărcinată cu 
tine. 

O umbră îi trece peste chip. Retrăiește 
suferința prin care a trecut. 

- De ce te-ai decis să-mi spui asta tocmai 
acum? 

- Pentru că am impresia că vrea să te vadă. 
Am auzit că este aici, în Stafferbury, şi nu văd alt 
motiv pentru care s-ar fi întors. 

Din cuvintele ei răzbate disperarea. Olivia n-a 
văzut-o niciodată pradă unei asemenea emoții. 

- De ce vrea să mă vadă acum, după ce nu s-a 
interesat de mine atâția ani? De ce te-a lăsat 


însărcinată? 

O doare capul. Nu mai suportă. 

- Da, e adevărat că a lipsit multă vreme. 

Olivia observă că mamei sale îi tremură 
mâinile. 

- Unde a fost? 

- Aici e problema... asta voiam să-ți spun. 
A fost la închisoare, unde a executat o sentință 
grea. 

- Ce-a făcut? 

Răspunsul Anei îi îngheaţă sângele în vene: 

- A ucis. 

Parchez mașina în fața cabanci derulând în 
minte conversaţia cu Madame Tovey. Cobor, 
ușor distrată, și mă blochez când văd o siluetă 
înaltă lângă ușa mea. Duc mâna la piept, cu 
inima în gât, dar mă relaxez când îl recunosc pe 
Samuel, clientul din căsuţa de vizavi. 

Își suflă în mâini și bate mărunt din picioare 
ca să se încălzească. Pământul e acoperit de un 
strat subțire de gheață. 

- N-am vrut să te sperii. Îmi cer scuze dacă eu 
şi José am fost nepoliticoși aseară. Am ajuns 
târziu, eram obosiţi, spune zâmbind larg. 

- Oh, nu e nici o problemă. A fost vina mea. 


li explic confuzia pe care o făcusem și îl văd 
încruntându-se. 

- Aşadar, ca să fie clar, ai venit la noi în seara 
trecută pentru că văzuseși un bărbat ocupând 
ilegal cabana și te-ai gândit că s-a întors? 

- Da. 

- Cum arăta? 

- Hm... Fac un efort să-mi reamintesc. Purta o 
haină lungă, cu glugă, genul impermeabilelor 
pentru pescari. Nu i-am văzut fața. Era înalt. 
Presupun că era un bărbat, dar la fel de binc ar fi 
putut fi o femeie înaltă. 

- Poți să arunci o privire la fotografia asta? 

În imagine apare chiar el, când era mai tânăr, 
lângă un alt bărbat. Amândoi sunt bruneţi, cu 
ochi negri, dar celălalt pare mai slab. Samuel îl 
ţine pe după umeri și e fotografiat din profil. 

- Crezi că ar putea fi acest om? Acum ar trebui 
să aibă peste şaizeci de ani. 

- Nu știu. E posibil. După cum spuneam, n- 
am reușit să-i văd fața. Cine e în poză? 

- Fratele meu, mai precis fratele meu vitreg, 
după tată. Am pierdut legătura cu el, dar am 
auzit că ar fi aici, la Stafferbury, şi am venit 
imediat de la noi, din Cumbria, ca să-l vedem. 
Am angajat pe cineva ca să-l caute și am găsit o 
rezervare pe numele lui făcută acum câteva zile 
la o pensiune. Când am ajuns acolo, ne-au spus 
că nu se prezentase. 

Încerc să mi-l imaginez pe omul pe care l-am 
văzut în fotografie la o vârstă mai înaintată, cu o 


haină lungă, impermeabilă. li dau poza înapoi. 

- Fratele dumitale este înalt? 

- Da, are peste un metru optzeci. 

Ar putea fi același individ. Dar de ce s-ar 
ascunde aici, dacă și-a rezervat cazare la o 
pensiune? Poate că nu mai avea bani şi sperase 
să se adăpostească aici gratis. Îmi vine brusc altă 
idee: nu cumva el m-a atacat în noaptea când a 
murit Ralph? 

- Probabil că a fost doar în trecere pe aici. Îl 
caut de mai mulţi ani, și de data asta aproape 
că-l găsisem. Câteodată am impresia că nu vrea 
să dau de cl. La urma urmelor, n-am fost cel mai 
bun frate, spune plecându-și stinghcrit fruntea. 
Vâră mâna în buzunarul din spate și își scoate 
portofelul. Mai am și fotografia asta. A fost 
făcută în aceeași zi, ultima dată când am fost 
împreună, acum douăzeci de ani. Calitatea nu e 
prea bună, din păcate. 

Îmi întinde o poză mototolită. În imagine 
apare același bărbat, singur, așezat pe un zid de 
piatră. În ochi i se citește tristețea. Are o ţigară 
în colțul gurii. Nu-l recunosc. Sunt pe punctul 
să-i dau înapoi fotografia, când observ ceva la 
chipul omului. Mă uit mai bine. 

- Ce-i asta? îl întreb pe Samuel, arătându-i cu 
degetul o cută întunecată de pe obrazul stâng al 
omului din imagine. 

- Ah, da. O cicatrice căpătată într-o 
încăierare, cu câţiva ani înainte. A fost o rană 
urâtă, cât pe ce să-și piardă ochiul. 


O cicatrice. 

- Cum îl cheamă pe fratele dumitale? 

Nu știu cum se leagă toate aceste informații, 
dar ar putea fi un element important. 

- John-Paul. John-Paul Molina. 


42 
JENNA 


N-am intrat nici de zece minute în cabană, 
când aud o bătaie în ușă. Deschid, în speranța 
că este tot Samuel, dar îl văd pe Dale. Îmi 
zâmbește şi-mi aruncă o privire tandră, făcându- 
mă să simt pe loc o forfotă plăcută în stomac. 
„O, Jenna, nici să nu te gândești“, îmi spun. Știu 
că este doar o reacție de orgoliu rănit, după tot 
ce mi-a făcut Gavin şi după finalul conversațici 
noastre din seara trecută. În orice caz, cuvintele 
ghicitoarei încă îmi răsună în urechi: „Toată 
lumea minte“. 

Nu-i răspund la zâmbet. 

- Da, Dale. Totul e în regulă? îl întreb cu un 
aer profesional. 

Pe chipul lui se citeşte confuzia. 

- Voiam să văd dacă eşti bine, după azi- 
noapte. Mai întâi păsările moarte, apoi 
încurcătura cu oamenii din căsuţa vecină... 

- Sunt bine, dar m-am întâlnit întâmplător cu 
Olivia azi-dimineață. Îi povestesc ce-am aflat de 


la ca, apoi trec la atac: Mi-a zis că ai găsit-o la 
menhire. Ce căutai acolo? Și de ce nu mi-ai spus 
aseară în ce hal ai găsit-o? 

Își strânge braţele pe lângă corp ca să se 
încălzească. Are vârful nasului roșu de la frig. 

- Eram în trecere. Investigam o pistă. N-am 
vrut să-ți spun nimic fiindcă îmi făceam griji 
pentru tine și pentru că voiam să descâlcim 
povestea cu ocupantul celeilalte căsuțe. Am 
condus-o pe Olivia la Wesley și apoi m-ai sunat 
tu. 

- Crede că a fost drogată. 

- Asta suspectam și cu. E cam răcoare aici, n- 
am putea continua discuţia în casă? Îmi 
sesizează șovăirea, căci ridică mâinile cu palmele 
deschise spre mine, ca şi cum ar fi depășit o 
limită pe care nici eu nu știam că am impus-o. 
Nu e nici o problemă, vorbim aici, adaugă. 

Poate că ar trebui să ne întâlnim într-un loc 
public, în loc să-i transmit mesaje confuze. Mai 
întâi îl sun ca să-i cer ajutorul, apoi îi interzic să 
intre în casă. E ridicol din partea mea să cred 
toate bazaconiile lui Madame Tovey. La urma 
urmelor, nu e decât o escroacă, pe când Dale s-a 
purtat frumos cu mine. Am mai lucrat cu 
polițiști, și nici unul dintre ei nu a fost atât de 
dornic să împărtășească informaţii ca el. 

- Nu, îmi cer scuze, te rog, intră. 

Mă dau la o parte ca să-i fac loc pe ușă. Când 
trece pe lângă mine, observ că miroase a aer rece 


şi a şampon cu lămâie. În cine altcineva aş putea 
avea încredere? 

Mă urmează în bucătărie și se saltă pe unul 
dintre scaunele înalte. Fac cafea și îi ofer lapte. 

- S-au întâmplat mai multe lucruri, începe 
deschizându-și carnetul de notițe. 

Mă apropii de el prefăcându-mă că mă întind 
după cutia de lapte şi încerc să trag cu ochiul la 
însemnări, dar mă împiedic și aproape îi cad în 
poală. Pare șocat. 

- Ce faci? 

- Scuze, m-am dezechilibrat. Voiam laptele. 

Simt cum mi se încing obrajii. 

Îmi întinde cutia încruntându-se puţin. Îmi 
torn lapte în cafea, deși de obicei o beau neagră. 

- Știu că am fost cam evaziv, continuă cu o 
notă de regret, dar colaborez strâns cu colegii de 
la Brigada Antidrog, care conduc o anchetă la 
nivelul comitatului. Stafferbury este de multă 
vreme în atenţia lor. 

Mă ridic în picioare, brusc interesată. 

- Ce? În orășelul ăsta? 

- Exact. De multe ori traficanții aleg astfel 
localităţi, ca să evite marile oraşe. Am ajuns la 
concluzia că aici funcționează o rețea de trafic de 
crack. Ralph era drogat până în albul ochilor, iar 
banii pe care i-am găsit în rulotă ar putea 
proveni din droguri. 

- Vrei să spui că a murit de la o supradoză, nu 
de la lovitura la cap? 


- Nu. Lovitura l-a ucis. Ce vreau să spun este 
că era folosit ca dealer. Era un om vulnerabil. 
O ţintă facilă. Nu cunoaștem încă toate 
detaliile, dar n-ar fi exclus să fi fost ucis de un al 
membru al bandei. 

Îmi amintesc ce mi-a povestit Olivia de 
dimineață despre Wesley, despre cutia 
misterioasă și telefonul secret. Îi relatez lui Dale. 

- Crezi că ar putea fi implicat? 

Trage adânc aer în piept. 

- Este una dintre persoanele de care ne 
ocupăm. 

Gândul mă duce instantaneu la Olivia, care a 
trecut prin atâtea necazuri în ultima vreme. 

- Încă ceva, adaugă, cu ochii în carneţel. 

De data asta reușesc să arunc o privire furișă. 
Scrisul lui nu seamănă cu cel din mesajul de 
ameninţare, ceea ce mă face să cred că Olivia e 
cea care a încercat să ardă bilețelul. Dar dacă ea 
l-a scris, atunci de ce să-l distrugă? Ar fi trebuit 
să-şi închipuie că l-am fotografiat pe loc. Dacă 
nu l-a scris ea, atunci cine? 

Revin la cuvintele detectivului, dându-mi 
seama că am pierdut prima parte: 

- .. am primit un telefon azi-dimineață de la 
tipul din cabana de vizavi. Numele lui este 
Samuel Molina și a venit aici ca să-și caute 
fratele. 

- Și de ce te-a sunat pe tine? 

- Pentru că avea cartea mea de vizită. Spera că 
l-aș putea ajuta să-l găsească. 


Îmi derulez în minte discuţia cu Samuel și îi 
povestesc despre fotografie. 

- Avea o cicatrice. El trebuie să fie individul 
despre care afirmă Olivia că o urmărea înainte 
de accident. 

- Da. Pe baza descrierii făcute de Samuel, am 
săpat puțin. 

Închide carnețelul şi scoate din buzunar 
telefonul mobil. Îl deblochează și îmi arată o 
fotografie cu un document oficial, copia unui 
contract de închiriere semnat în 1979 de o 
anume Anastacia Rutherford și de un bărbat 
numit John-Paul Molina. 

Cad pe gânduri câteva secunde. Rutherford. 

- Există o legătură între Anastacia și Olivia? 

- Da. E mama ei. Şi bănuiesc, deși nu pot fi 
sigur, că John-Paul este tatăl, bazându-mă pe 
faptul că ea s-a născut în august 1980. 

Tace, lăsându-mi timp să diger informația. 

- Anastacia știe că Samuel este în oraș, 
căutându-și fratele? 

- Hmm... Când l-am întrebat pe Samuel 
despre Anastacia Rutherford, mi-a răspuns că n- 
a auzit niciodată de ea. Nu ştia că a fost 
odinioară iubita fratelui său. Conform 
contractului, au închiriat apartamentul de 
deasupra unei foste spălătorii, pe strada 
principală. Acum, în locul ei s-a deschis un 
magazin de bijuterii. În orice caz, în 1980 John- 
Paul a fost condamnat pentru trafic de droguri. 

- Ce? Olivia e la curent? îl întreb șocată. 


Mai întâi afiu că bărbatul cu cicatricea s-ar 
putea să-i fie tată, iar acum, că a fost 
condamnat penal. Probabil că de aceea o 
urmărea atunci, în 1998. Dar de ce nu şi-a 
dezvăluit identitatea? De ce să dispară şi s-o 
condamne la ignoranță atâția ani? 

- Nu ştiu, Situaţia e foarte neclară. 

- Ce s-a întâmplat cu el după ce a fost reperat 
în Stafferbury în 1998? Olivia lasă de înţeles că 
nu l-a mai văzut de atunci. 

Dale îşi pune carnețelul înapoi în buzunarul 
interior. 

- Am verificat. John-Paul Molina nu a mai 
fost arestat și nu pare să fi părăsit teritoriul 
Marii Britanii. Asta este întrebarea la care 
încercăm să răspundem. De ce a dispărut atât 
timp şi de ce s-a hotărât să reapară acum? 

Ia o gură de cafea. Eu nici nu m-am atins de a 
mea. 

- Trebuie să discutăm din nou cu Olivia, îi 
spun. Tatăl ei s-a întors și este un fost pușcăriaș 
condamnat pentru trafic de droguri. Olivia 
afirmă că a fost drogată noaptea trecută. Ralph a 
fost găsit drogat, cu o sumă mare de bani 
ascunsă în rulotă. Wesley foloseşte un telefon 
secret. Sunt implicați cu toții, sau Olivia 
bate câmpii? 

- Nu se leagă, mă aprobă Dale cu ochii 
pierduţi în zare. Am teoriile mele, dar... Ridică 
din umeri. Cred că Olivia știe mai multe decât 
ne spune. 


Mă simt nervoasă, ca atunci când exagerez cu 
cafeaua. Un picior mi se bâțâie necontrolat. 

„Toată lumea minte.“ 

Oare Olivia m-a minţit încă de la început? 

- Poate că ea i-a dat droguri lui Ralph, când a 
fost la el înainte să fie ucis, gândesc cu voce tare. 
Sau banii. Poate că s-au certat de la bani? Poate 
că face parte din rețeaua de traficanţi. Mă duc 
să-i fac o vizită. Sunt curioasă ce-o să-mi 
răspundă. 

Dale clatină grav din cap. 

- Nu, Jenna, nu e o idee. Intenţionam să trec 
pe acolo, după ce vorbeam cu tine. l-am spus 
azi-noapte că o să-i fac o vizită, ca să discutăm 
despre accident. 

- E puţin probabil să scoţi ceva de la ea. Cu 
mine s-ar putea să fie mai deschisă. 

- Nu știu ce să zic... 

- Hai, Dale. E clar că n-o să-ți spună nimic. 
O să se închidă în cochilia ei. 

Lasă capul în jos cu un aer învins. 

- Chiar mă pricep să intru sub pielea 
oamenilor, doar e meseria mea, insist. Vreau să-i 
acord încrederea mea, dar îl suspectez de când 
am aflat de la Olivia că el a găsit-o pe câmp. Ce 
căutai la menhire noaptea trecută? îl întreb. De 
ce nu te-ai dus direct acasă, după ce ai trecut pe 
la mine? 

- Ți-am mai spus, oftează. Verificam o pistă. 
Lucrez la orele cele mai ciudate. Rupe contactul 
vizual și își golește ceașca de cafea. Sunt tot mai 


convinsă că-mi ascunde ceva. Bun, spune în cele 
din urmă. E timpul să plec. 

Se ridică și duce ambele căni în chiuvetă, apoi 
mă urmează în antreu, fără să mă scape din ochi 
în timp ce-mi trag cizmele. 

- Jenna, te rog să fii prudentă. Nu știm încă în 
ce măsură este implicată Olivia în toate acestea. 

Privirile ni se întâlnesc o clipă. Las capul în 
jos, ca să-mi ascund stânjeneala. 

- O să fiu atentă, îți promit. 

Închid uşa în urma noastră, iar Dale porneşte 
cu pași mari spre mașina lui. Când ajung la 
Audi-ul meu, îl văd în retrovizor așezat la volan, 
cu telefonul la ureche, vorbind energic cu 
cineva. Aruncă o privire în direcția mea, dar îşi 
fereşte rapid ochii. Pune capăt conversației și 
demarează, ieșind de pe alee. 

OLIVIA 


Olivia își priveşte înspăimântată mama, pe 
măsură ce află noi și noi detalii despre tatăl ei și 
despre relația lor, dar nu se gândește decât la 
fapta care pune capac la toate. 

- Tatăl meu a ucis un om? 

Mama ci se oprește din vorbit, fixând cu 
privirea masa de pin. 


- Şi nu mi-ai spus nimic până acum? 
Bucătăria se învârte cu ea. Încă un secret. Încă o 
minciună. Pe cine... pe cine a omorât? 

- Mai contează? îi răspunde Ana cu tristețe în 
glas. 

- Cum? Adică, de ce? Nu înţeleg... Își împinge 
scaunul în spate. Nu poate să respire. Simte 
fulgere de durere în piciorul rănit. A uitat să-și 
ia medicamentele de dimineață. Trebuie să plec 
de aici, anunță îndreptându-se cu chiu cu vai 
spre uşă. 

Își ia haina din cuier şi iese în aerul rece de 
iarnă. Chiar atunci mașina lui Mel intră în 
curte, iar instructoarea îi face veselă cu mâna. 
Își lipește un zâmbet fals pe chip, ca să-și 
ascundă emoțiile. Caii nici măcar nu sunt gata. 
Au programați trei adulți la ora 11. Mel o să-și 
piardă imediat buna dispoziţie. 

- Suntem puțin în întârziere azi, dar nu 
durează mult, o informează. 

Fără să aștepte răspunsul, se îndreptă spre 
magazia de hamuri, ca să aducă echipamentele 
pentru Roxie și Prince. O să mai facă un drum 
pentru Petal. Nu se poate gândi la nimic altceva 
decât la tatăl ei. S-a întors în oraș. Este un 
criminal. Îi puse şaua lui Prince mai întâi, un 
murg înalt de cincisprezece palmes. Îi trece 
hamul peste cap, îi înfige zăbala în gură. 
Pregătirea cailor o calmează. Aude pași în curte 
şi își vede mama ieșind din magazie cu 
harnașamentul pentru Petal, iapa bălţată. În 


minte i se ciocnesc nenumărate întrebări legate 
de tatăl ei. A fost întotdeauna o entitate fără 
chip, fără nume, fără personalitate. O fantomă. 
Un ticălos fără inimă, care i-a părăsit mama 
însărcinată. Dar acum, acum stafia are un 
nume: John-Paul. Și o personalitate: tandru, în 
cuvintele Anei, dar și instabil. Secretos. Probabil 
că e moştenire de familie. 

Și a ucis un om. 

Începe să se ocupe de Roxie. Mel își face 
apariția în grajd. 

- O iau eu. Laurie mă așteaptă, îi spune 
luându-i frâiele din mână. 

Cu mâna cealaltă ține deja hăţurile lui Prince. 
Olivia încuviințează din cap şi îi urmărește 
părăsind grajdul. Rămâne ascunsă în boxa lui 
Roxie până când toţi caii și instructoarea ies în 
arenă. 

- Draga mea, ești aici? se aude vocea mamei 
ei. Trebuie să vorbim. 

- Nu pot acum. Am treabă, o repede. 

Nu-i place să se poarte astfel, dar nu se simte 
în stare s-o menajeze. 

- Îmi pare rău că te-am încărcat cu povestea 
asta. Te rog să nu spui nimic nimănui pentru 
moment, nici lui Wesley. 

Olivia mormăic că a înţeles şi se întoarce la 
treaba ei. Așteaptă să-și audă mama plecând 
înainte să părăsească grajdul. 

În timp ce se îndreaptă spre magazia care le 
serveşte drept birou, vântul îi aduce în urechi 


vocea puternică, snoabă a lui Mel, care strigă la 
clienți să execute un trap progresiv. Vede Land 
Roverul mamei sale ieșind de pe alee. Se așeză la 
masa de lucru, în fața agendei deschise, şi se lasă 
cuprinsă de un sentiment de tristețe, de 
melancolie. Ar trebui să se simtă... oricum, dar 
nu fericită, în orice caz. Cum ar putea să fie 
fericită când tocmai a aflat că tatăl ei este un 
criminal? O mai încearcă însă și o anume 
curiozitate. Pe de altă parte, ideea că tatăl ei 
trăieşte, respiră undeva în apropiere, căutând s-o 
întâlnească, o lasă indiferentă. Este ca încă o 
platoșă ce-i îngreunează trupul. 

Scrâșnctul unor roți pe pictrișul aleii o 
alertează, făcând-o să se ridice. El să fie? I sc face 
greață. Ştie că nu e pregătită pentru aşa ceva. În 
prag apare însă Jenna, îmbujorată de la frig și cu 
părul ei superb, roșcat, răvășit de vânt. 

Olivia îi zâmbește larg, bucuroasă s-o vadă. 
E primul ci zâmbet autentic de când a aflat 
adevărul. 

- Ai timp de cafea? o întreabă jurnalista, dând 
buzna în birou cu un tupeu de invidiat. 

Olivia încearcă să-și ascundă mulțumirea faţă 
de această intervenţie binevenită, care o scoate 
din gândurile negre. Mel mai are de lucru vreo 
patruzeci și cinci de minute cu elevii ci. 

- Sigur că da. 

Ia două căni urâte, marca Nescafé, de pe un 
dulăpior și toarnă în amândouă cafea instant, 
amintindu-și că Jenna o preferă neagră. 


Jurnalista își ia cana și se aşază de cealaltă parte 
a mesei. Într-un colț gâfâie o aerotermă, dar fără 
mare efect asupra frigului din încăpere. 

- Cum te mai simţi? 

- Ceva mai umană, datorită cafelei, minte 
Olivia ridicându-și cana. 

De fapt, de fiecare dată când se gândește la 
tatăl ei o podidesc lacrimile. 

Jenna pare brusc jenată. Se foieşte pe scaun. 

- Trebuie să-ți spun ceva. Am aflat că... am 
aflat... Dumnezeule, nu ştiu cum să formulez 
asta. 

- Ce anume? 

Jenna îi povestește despre Samuel Molina și 
John-Paul. 

- Cel din urmă are o cicatrice pe față, Olivia. 
Cred că el e bărbatul care te urmărea în zilele de 
dinaintea accidentului. Cred că John-Paul s-ar 
putea să fle tatăl tău. 

Olivia simte cum o cuprinde groaza. Îi e cald 
şi frig în același timp. 

Omul cu cicatricea era John-Paul Molina? 
Tatăl ei? 

Încălcându-şi promisiunea făcută mamei, îi 
povestește Jennei ce-a aflat mai devreme. 

- Uau! 

- Mă întreb dacă mama știe că fratele lui îl 
caută. 

- S-ar putea, îi răspunde Jenna după un scurt 
moment de reflecţie. Nu cred că sosirea lui aici 


şi faptul că mama ta s-a hotărât să treacă la 
dezvăluiri reprezintă doar o coincidență. 

- Dar cum a aflat că s-a întors? oftează Olivia 
gândindu-se că, în loc să fugă de mama ci, ar fi 
trebuit s-o asculte până la capăt. De ce mă 
urmărea în zilele premergătoare accidentului? 
De ce n-a venit să-mi spună cine este? M-am 
săturat de toată povestea asta! 

Jenna lasă ochii în pământ. 

- Îmi pare rău. 

- Nu-i vina ta. Din contră, îți mulțumesc că 
mi-ai spus. Simte că ochii i se umplu din nou de 
lacrimi. Mă tem că tatăl meu are o legătură cu 
accidentul. Dacă el este bărbatul cu cicatricea pe 
care l-am zărit în camioneta albă... Înghite 
dureros înainte de a continua: Am aflat de la 
mama că a făcut pușcărie. Dar nu știu exact 
când. 

- Prin anii '80, mi-a spus Dale mai devreme. 
Pentru trafic de droguri de mare risc. 
O pedeapsă de optsprezece ani, dacă am înţeles 
bine. 

Nedumerită, Olivia se îndreaptă de spate. 

- Nu. Mama mi-a spus că a fost condamnat 
pentru omor. 

- Pentru omor? Din vocea Jennei răzbate o 
undă de panică. Pe cine a ucis? 

Înainte să-i poată răspunde, Olivia vede o 
umbră trecând prin dreptul ferestrei, apoi mama 
ei își face apariția în prag, cu o expresie stranie 


pe chip și braţele încrucișate la piept. Jenna se 
întoarce spre ca speriată. 

- O să vă spun, căci nu mai are nici o 
importanță în momentul ăsta. L-a ucis pe 
Derreck, bărbatul pe care-l iubeam. 


44 
ÎNDRĂGOSTIȚI 


Adormiseră unul în brațele celuilalt, acoperiți 
doar cu un cearşaf subțire. Stace abia deschisese 
ochii când auzi urlete de la etajul de jos, de sub 
camera lui Derreck. Îşi dădu seama că strigătele fi 
aparțineau lui John-Paul. Derreck o strânse mai 
tare în braţe și o privi în ochi. 

- Nu regret nimic. Indiferent ce-o să se întâmple, 
îi spuse ea. 

- Nici eu. Niciodată nu m-am mai simţit aşa de 
bine cu cineva. A fost cea mai frumoasă noapte din 
viaţa mea. 

Il sărută pe obraz. Cum era posibil să se 
îndrăgostească de un om pe care îl cunoştea de 
numai o săptămână? 

Apoi John-Paul dădu buzna în cameră, îmbrăcat, 
cu părul vâlvoi şi urme de la pernă pe faţă, ca şi 
cum de-abia s-ar fi trezit. In urma lui intrară Griff 
şi Trevor. 

- Ştiam eu! Ştiam că este ceva între voi! Arătă cu 
degetul spre Stace, care îşi trase cearșaful până sub 


bărbie. Credeai că nu simt când te strecurai afară 
noapte de noapte? Iar tu, se întoarse spre gazda lor, 
pe tine te consideram prietenul meu! 

Scoase un geamăt de animal rănit care îi 
străpunse inima lui Stace, făcând-o să se simtă cea 
mai rea persoană din lume. Mai rea decât pot 
descrie cuvintele. Nu voise niciodată să-l rănească. 
Derreck se lipi de ea. 

John-Paul îşi acoperi chipul cu braţele, ca şi cum 
ar fi încercat să se apere fizic de scena din fața 
ochilor lui. Griff şi Trevor se foiau de pe un picior 
pe celălalt, neștiind ce să facă. Se iviră şi celelalte 
fete, lipăind cu picioarele goale pe marmura rece. 
Maggie se apropie de John-Paul şi începu să-l tragă 
ușor spre uşă. 

- Hai să mergem. Nu merită să te enervezi. Lasă- 
i să se îmbrace măcar... 

Cu aceste cuvinte îi aruncă lui Stace o privire 
plină de dispreţ, făcând-o să se simtă şi mai rău. 
Ieşiră cu toţii, înconjurându-l cu trupurile lor pe 
John-Paul ca o armură vie. Doar Trevor se opri o 
secundă în prag, le mai aruncă o privire, apoi 
trânti cu putere uşa în urmă. Reproşurile lui tăcute 
pluteau în aer. 

Lui Stace i se uscase gura de groază. 

- O, Dumnezeule! exclamă dându-se jos din pat 
şi căutându-şi hainele din ajun. N-ar fi trebuit să 
adorm. Mai bine i-aş fi spus decât să afle aşa... 

- Şi mie îmi pare rău, îi răspunse Derreck 
înnegurat. J.P. e prietenul meu. Mă rog, a fost. Hei, 
Stace! Se târî prin pat până la ea şi o luă în braţe. 


O să fie totul în regulă, o să vezi. Nu regret nimic. 
Pentru tine merită să pierd un prieten. 

Tânăra plângea. Pe obraji i se rostogoleau lacrimi 
mari de vinovăţie. Îşi aminti de chipul schimonosit 
al iubitului ei şi de sunetul gutural pe care îl 
scosese. Pe de altă parte, nu putea să nu fie de acord 
cu Derreck. N-ar mai fi suportat să trăiască fără 
el, chiar dacă asta însemna să-l facă să sufere pe 
John-Paul. Acesta era adevărul. Îi mai rămăseseră 
trei zile înainte de întoarcerea în Anglia şi voia să 
profite de ele din plin. Fostul iubit oricum ar fi 
trebuit să afle de noua ei relație. Derreck o sărută 
cu poftă. 

- Stai, nu pot... trebuie să vorbesc cu John-Paul. 

Făcu un efort de voinţă şi se retrase din 
îmbrățişarea lui caldă. 

Derreck se întinse la loc în pat, complet 
dezbrăcat. Evită să se uite la el, ca să-şi păstreze 
hotărârea, căci John-Paul merita o explicaţie. 

- Te aştept aici, îi spuse el. 

Se aplecă şi îl sărută, apoi ieşi din cameră 
aproape în fugă, înainte să se răzgândească. 

Il găsi pe John-Paul în grădină, sub umbrar, 
înconjurat de prieteni. Ridicară capetele când o 
văzură apropiindu-se. Fostul ei iubit se uita fix la 
piscină, evitându-i privirea. Ce bine ar fi fost dacă 
s-ar fi trezit mai devreme şi l-ar fi pus la curent 
înainte să afle toată lumea! Desigur, ar fi suferit, 
dar nu s-ar fi comparat cu şocul de a o vedea în 
aşternut cu prietenul lui. Lui Stace îi veni să leşine 
când rememoră scena. 


Se opri timidă, ca în fața unui complet de 
judecată, observând că Leonie stătea în braţele lui 
John-Paul, practic cu sânii pe faţa lui. Maggie era 
aşezată pe un braț al şezlongului, în timp ce 
Hannah, în spatele lui, îi masa umerii. Bărbații 
stăteau pe jos, în jurul lui, de parcă ar fi fost un 
împărat. 

- Nu vrea să stea de vorbă cu tine, şuieră Leonie 
cu ochi mijiți amenințător. Cum ai putut să faci 
aşa ceva? Ce se întâmplă cu tine? Te-ai transformat 
într-o bestie. 

Aceste cuvinte o puseră pe gânduri. Nu cumva 
avea dreptate prietena ei? Ce se petrecuse cu ea? 
Cum putuse să-i facă aşa ceva bărbatului pe care 
crezuse că-l iubeşte? 

- Mă aşteptam la mai mult respect din partea ta, 
spuse John-Paul întâlnindu-i privirea pentru prima 
dată. 

- Îmi cer iertare, îi răspunse. N-am vrut să te fac 
să suferi. 

John-Paul se ridică, făcându-i pe ceilalţi să se 
îndepărteze. Avea ochii umfiaţi şi roşii. Porni spre 
vilă şi Stace se luă după el. Traversară bucătăria şi 
intrară în salonul din partea din faţă a casei, pe 
care nu-l foloseau aproape deloc. Storurile erau 
trase, în încăpere era răcoare. John-Paul închise uşa 
şi se postă în dreptul ei, făcând-o să se simtă 
încolțită. Stace simți o undă de panică. 

- Cine ești tu, de fapt? o întrebă clătinând din 
cap neîncrezător şi privind-o aspru. Nici prin gând 
nu mi-a trecut c-o să te porţi în halul ăsta. Nici 


într-un milion de ani. Cum ai putut să faci așa 
ceva, Anastacia? Credeam că mă iubeşti. 

John-Paul începu să plângă din nou, făcând-o să 
plângă şi ea la vederea durerii lui. Lacrimile li se 
rostogoleau pe obraji. Nu-l văzuse niciodată 
plângând în cele optsprezece luni pe care le 
petrecuseră împreună. 

- Regret nespus, îmi pare așa de rău! N-am vrut 
să te rănesc, dar... nici nu ştiu cum să-ţi explic... 
N-am simţit niciodată așa ceva... Pur şi simplu... 

- O, da. Mersi. Ce vrei să-mi spui? Că-l iubeşti 
mai mult pe tipul ăsta, pe care l-ai cunoscut de o 
săptămână, decât pe mine, pe omul cu care ai trăit 
aproape doi ani? Ce are el şi eu nu am, ia spune? 
Ah, da, am înţeles - bani! 

Evident, nu era vorba de bani. Lui Stace nu-i 
păsa deloc de ei. Cum putea să-i explice că fusese 
vorba de atracţie reciprocă, de o chimie sexuală 
puternică şi misterioasă? Că o atrăsese într-un 
mod pe care nu-l putea controla? Trebuia să fie cu 
el, indiferent de riscuri. Rămase tăcută, căci orice i- 
ar fi spus l-ar fi rănit încă şi mai puternic. 

- Mă iubeşti? o întrebă. 

- Aşa credeam... chiar am crezut că te iubesc. 
Dar cum aş putea s-o mai fac acum, când m-am 
îndrăgostit de Derreck? 

John-Paul scoase încă un geamăt de durere. 

- La naiba! Nu pot să cred. Adică, am văzut cum 
se purta cu tine, te-am văzut cum te strecurai 
noaptea în grădină, crezând că eu dorm. Asta ai 
făcut de fiecare dată? Te-ai futut cu el? 


Stace se albi la faţă auzind aceste cuvinte grele, 
neobișnuite în gura lui. 

- Nu. Abia în noaptea asta s-a întâmplat. Iar tu, 
strigă printre suspine, tu m-ai împins la o parte! 
Nu mi-ai spus niciodată despre Goa. A trebuit să 
aflu adevărul de la Derreck. Aveai o grămadă de 
secrete, şi când te-am întrebat, ai refuzat să-mi 
răspunzi. 

Ridică braţele în aer exasperată. 

- Sunt convins că ţi-a povestit cu plăcere, ca să 
mă pună pe mine într-o lumină proastă. 

- Ar fi fost mai bine dacă... 

- Ţi-a spus cumva scumpul tău Derreck şi 
motivul pentru care ne-a invitat aici? 

- Statuetele... 

- Dracu' să le ia de statuete. Sunt pline cu 
droguri. 

Il privi şocată. 

- Nu se poate. Le-am verificat. Sunt din lemn 
masiv. 

Totuşi, o parte din ea știuse întotdeauna că ceva 
era în neregulă. Poate că şi ceilalți bănuiau. 

- Derreck urma să ne bage pe toţi în gura 
lupului. Să ne facă să scoatem drogurile din ţară. 
Inclusiv pe tine, Stace. Inclusiv pe tine. 

- lar tu ai fost de acord, chiar dacă îi cunoşteai 
intenţiile? 

- N-aş fi făcut-o nici în ruptul capului. Mai ales 
de când ştiu precis ce conţin. 

Stace îşi aminti de drogurile din Goa. 


- Dar n-ar fi fost prima dată, nu-i aşa? Cu asta 
vă ocupați voi când călătoreaţi? 

John-Paul clătină din cap neîncrezător. 

- Cine eşti tu, de fapt? 

- Dar cine eşti tu? îi răspunse ea furioasă. Este 
clar că nu ne cunoaştem deloc unul pe celălalt. 

Prin ochii negri ai bărbatului trecu un fulger de 
furie. O apucă de umăr şi începu s-o zgâlțăie 
violent, apoi îi dădu drumul atât de brusc, încât 
fata îşi pierdu echilibrul şi căzu pe podeaua tare. 
Izbucni în plâns, mai mult de spaimă decât de 
durere. 

Dintr-odată, în salon apăru Derreck, în chiloți şi 
maiou. 

- Las-o în pace! Te-am auzit de la etaj strigând la 
ea. 
Totul se petrecu foarte repede apoi. John-Paul sări 
la Derreck, lovindu-l cu pumnul în falcă. Stace se 
ridică, dar, până să apuce să intervină, Derreck 
mai primi o lovitură, în cealaltă parte a feţei, şi se 
prăbuşi, lovind puternic podeaua cu capul. Avea 
buzele pline de sânge. — 

- Nu! strigă Stace. II împinse la o parte pe John- 
Paul şi se aplecă asupra trupului nemişcat. Ce-ai 
făcut? 

JENNA 


- Cât despre tine, mi se adresă Anastacia după 
ce termină de vorbit, să nu cumva să dai ceva 
publicității. Totul s-a petrecut în Thailanda, în 
1980. N-am aflat nici măcar numele de familie 
al lui Derreck. 

- Așadar, John-Paul a făcut puşcărie acolo? o 
întreb confuză. 

- Da. 

- În 19802 

Îmi dau seama că Dale mi-a ascuns acest 
detaliu, lăsându-mă să înţeleg că fusese închis în 
Anglia. 

- Da. A fost condamnat la optsprezece ani, 
confirmă ea încrucișându-și brațele la piept. 

Vorbeşte din dreptul ușii deschise. Curentul 
rece îmi șuieră pe la glezne. Ceva nu se 
potrivește totuși. 

- Credeam că John-Paul a fost închis pentru 
posesie și trafic de droguri. 

Simt privirea Oliviei ţintuindu-mă între 
omoplați, dar nu mă întorc la ea. Mă concentrez 
asupra femeii din prag. 

- Ei bine, te-ai înșelat, îmi răspunde ferindu-și 
privirea. 

- Mamă, se aude vocea Oliviei, făcându-mă să 
mă răsucesc spre ea. Pare mică și speriată în 
spatele biroului. Am impresia că John-Paul, tatăl 
meu, a venit să mă caute în 1998. Dar unde a 
dispărut de atunci? A fost din nou la închisoare? 

- Habar n-am, îi răspunde nervoasă 
Anastacia. A mai venit și apoi a dispărut. Nu-ţi 


pot răspunde la toate întrebările, pentru că nu 
ştiu cu mult mai multe decât tine. Iar tu, Jenna, 
ar fi momentul să pleci. Deja ai auzit prea 
multe. 

O chestionez din ochi pe Olivia, care aprobă 
din cap. Mă aplec, îmi ridic geanta și ies într-o 
tăcere stânjenitoare. 

În drum spre mașină îmi dau seama că sunt 
sigură de un lucru: Anastacia Rutherford minte. 


Mă așez la volan, îmi verific telefonul și văd că 
am două apeluri pierdute și un mesaj audio de la 
un număr necunoscut. E de la Izzy Thorne: „Îmi 
cer scuze că nu te-am sunat mai devreme, dar i- 
am cerut acordul mamei. Şi ea ar vrea să stea de 
vorbă cu tine. Știu că e din scurt, dar astăzi sunt 
liberă și ne-ar face plăcere dacă ai putea trece pe 
la noi.“ La finalul mesajului recită o adresă. Mă 
holbez surprinsă la telefon. Cu toate cele 
întâmplate în ultimele zile, uitasem complet că 
i-am dat fetei numărul meu. Și pică foarte bine 
că mama ei acceptă să-mi dea un interviu. 

O sun înapoi și îi spun că pornesc spre ele. 
Cinci minute mai târziu parchez în fața unci 
case din anii '80, cu un garaj pentru două 
mașini în față. Gândul mă tot duce la Anastacia 
Rutherford și la neconcordanțţele din povestea ei. 
De ce să-mi spună că John-Paul a ucis nu știu ce 
tip, pe nume Derreck, când acela a fost anul în 
carc s-a dus la pușcăric pentru trafic de droguri? 
Nu pentru ucidere. lar dacă minte, atunci de ce 
o face? 


Bat la numărul cinci şi îmi deschide o femeie 
frumoasă, cu pomeţi proeminenţi și ochi negri 
mari. Are vreo șaizeci de ani, e subțire, și poartă 
jeanși negri și bluză marinărească. 

- Tu ești Jenna? Izzy mi-a povestit despre tine 
şi despre podcastul la care lucrezi, îmi spune 
strângându-mi mâna amical. 

Tânăra chelneriță își face și ea apariția în 
spatele mamei sale, cu o pisică mare și flocoasă 
în brațe. La vedere mea, animalul sare jos și o 
zbughește la etaj. 

- Nu e foarte prietenoasă, râde Izzy. Intră. 

Salonul casei e mare, mobilat demodat, cu 
canapele albastru-deschis, pereți cu tapet gălbui 
şi draperii grele la ferestre. Pe șemineu sunt 
înșşirate fotografii cu Izzy când cra mică și cu 
Sally. Mama fetei îmi surprinde privirea și ia o 
fotografie în mână: Sally adolescentă, ținând-o 
în brațe pe Izzy, care trebuie să fi avut patru sau 
cinci ani. Par fericite. 

- E amintirea mea preferată, spune zâmbind 
trist. 

- Îmi pare rău, îi răspund cu glasul sugrumat 
de emoție. 

Clatină din cap și ochii i se umplu de lacrimi. 
În părul perfect negru i-a apărut o şuviţă albă. 
Seamănă cu doamna Robinson din Absolventul. 
Pune fotografia la loc și se aşază lângă Izzy, pe 
canapeaua de lângă fereastră. Eu aleg fotoliul de 
lângă ușă. 

- Vrei un ceai? 


- Nu, mulțumesc. Am băut mult astăzi. Imi 
daţi voie să vă înregistrez pentru podcast? 

- Sigur că da, fă cum crezi că e mai bine, mă 
încurajează doamna Thorne. 

Îmi pun telefonul pe masă și las geanta pe jos. 

Femeia începe să vorbească lent și apăsat, ca și 
cum n-ar vrea să se piardă nici un cuvinţel. 
Clipește des, vizibil emoționată. Sper să se 
obișnuiască și să devină mai naturală după 
câteva minute. Izzy o ascultă cu atenție și o 
aprobă din cap uneori. Doamna Thorne face o 
descriere completă a lui Sally, reieșind că era o 
fată silitoare și ascultătoare. 

- Nici în ruptul capului n-ar fi plecat fără să 
ne spună unde se duce, afirmă sigură pe ea. 
Tamzin, poate, dar nu Katie și sub nici o formă 
Sally a mea. 

- Ce credeţi că li s-a întâmplat? 

Femeia ia un șerveţel și se șterge la ochi, iar 
Izzy o strânge uşor de mână. 

- Cred că li s-a întâmplat ceva rău. A trecut 
atâta vreme de când nu mai știm nimic de ea! 
Dar există și o urmă de speranță. l-am păstrat 
dormitorul neatins. Toate... Vocea îi tremură: 
Toate lucrurile ei sunt acolo, așa cum le-a lăsat. 

- Uneori intru în camera aceea și mă prefac că 
am din nou opt ani și că sora mea mai mare 
trebuie să vină din oraș, mărturisește Izzy. 

Se lasă un moment de tăcere. 

- Numele John-Paul Molina vă spune ceva? 


- Dumnezeule, nu l-am mai auzit de ani de 
zile. A fost iubitul mamei Oliviei. 

- Ştiţi cu ce se ocupă acum? 

- De ce întrebi? 

Nu e iritată, ci mai mult curioasă. 

Îi relatez tot ce-am afiat de la Dale și din 
conversaţia cu Olivia și Anastacia. 

- John-Paul s-a întors în oraș, după atâta 
amar de ani? 

- Așa se pare. Când l-ați văzut ultima dată? 

- În Thailanda, la începutul anului 1980. 

- În Thailanda? mă holbez surprinsă. 

- Da, în ianuarie 1980. Eram în vacanţă cu un 
grup de prieteni. 

- E vorba despre călătoria în care Anastacia l-a 
cunoscut pe Derreck? 

- Exact, spune aranjându-și o şuviță de păr 
rebelă în spatele urechii. Ne-am dus cu toții la 
el, deși nu-l cunoșteam. Relația dintre Anastacia 
şi John-Paul nu mergea deloc bine. Aveau 
probleme, iar Derreck era într-adevăr un tip 
fermecător. Chipeș, cu părul lung și blond. Ca 
Robert Redford în tinerețe. Stace — aşa o strigam 
pe atunci - s-a îndrăgostit lulea. Bietul John- 
Paul nu avea nici o șansă. Mi-a fost milă de el. 
Apoi a avut loc o chestie oribilă la plecare, în 
aeroport. 

- Atunci a fost arestat John-Paul? 


Incuviințează din cap şi îi aruncă o privire 
fiicei sale. Izzy o priveşte ca și cum ar auzi pentru 
prima dată povestea, ceea ce probabil că se și 
întâmplă. Nici nu era născută pe vremea aceea. 

- A încercat să treacă granița cu droguri. Un 
gest stupid, absolut stupid. 

Numai ideea de a petrece optsprezece ani într- 
o închisoare thailandeză mă îngrozește. 

- Anastacia mi-a spus ceva ciudat. După 
părerea ei, John-Paul nu ar fi fost condamnat 
pentru droguri, ci pentru că ar fi omorât pe 
cineva. 

Doamna Thorne pare mirată în primul 
moment, apoi îşi aminteşte ceva. 

- O, da. A fost ceva foarte urât. Mi-a povestit 
Stace în avion, când ne întorceam acasă. John- 
Paul şi-ar fi omorât un amic în Goa, vânzându-i 
droguri contrafăcute. Dar, din câte știu, nu a 
făcut niciodată pușcărie pentru asta. A reieșit că 
era un fel de dealer, deși noi nu aveam de unde 
să ştim la vremea respectivă. 

- A zis că l-a ucis pe Derreck într-o criză de 
gelozie. 

- Ce? Râde nceîncrezător. E drept că i-a tras o 
bătaie zdravănă când l-a găsit în pat cu Stace, 
dar când am plecat, Derreck era în viață. N-a 
venit cu noi la acroport să-și ia la revedere, 
pentru că nu se mai suporta cu John-Paul. Eram 
pe punctul să ne îmbarcăm când l-au prins cu 
droguri în rucsac. A fost foarte dramatic, a fost 
târât pe jos. M-am speriat rău de tot, adaugă 


ducând mâna la pandantivul de la gât. N-am 
avut de ales decât să ne suim în avion fără el. 
Stace era înnebunită, complet înnebunită. A fost 
ceva oribil. 

Simt că mi se învârte capul. 

- De ce i-ar fi spus propriei fiice că John-Paul 
l-a ucis pe Derreck? Dacă nu cumva a făcut-o 
mai târziu. Dar sunt sigură că am auzit-o 
spunând 1980. 

- Nu l-am mai revăzut pe Derreck de atunci și 
n-am mai auzit de el, așa că poate a murit între 
timp. Tot ce știu este că John-Paul a fost 
condamnat în 1980 pentru trafic de droguri. Nu 
pentru ucidere. E ciudat ce povesteşte Anastacia. 

Izzy ridică și ea din umeri. 

Interviul este întrerupt de un telefon care 
țârâie de lângă televizor. 

- Scuze, dar trebuie să răspund. O să fac un 
ceai după ce termin de vorbit. Am senzaţia că va 
mai dura, abia am început. 

- Vă mulțumesc doamnă Thorne. 

- Te rog, spune-mi Maggie. 


Maggie iese din încăpere, iar Izzy se așază 
picior peste picior. 

- Uau! exclamă. Nu știam nimic despre 
Thailanda, nici despre acest John-Paul. Eram 
încă mică la momentul dispariţiei lui Sally, Îmi 
amintesc însă povestea cu Wesley, 
comportamentul lui obsesiv. Îi lăsa bilețele pe 
mașină și o bombarda cu flori și ursuleți de pluș. 
Aveam doar nouă ani, mie mi se părea romantic, 


deși acum... Se cutremură străbătută de un fior. 
Era cam mult. Făcuse o adevărată obsesie. Ţin 
minte că într-o noapte a trebuit să iasă tata la el, 
să-l lămurească bărbătește să o lase în pace, că 
altfel apelează la poliție. 

Începe să se joace cu părul strâns în coadă. 
Are unghiile date cu un gel strălucitor, poartă 
cercei cu cercuri mari și o pereche de blugi cu 
talic înaltă. E foarte frumoasă. Nu pot decât să- 
mi imaginez cum arăta Sally. 

- A priceput până la urmă? 

- Da. N-a mai deranjat-o niciodată. După 
câteva luni a început să iasă cu Olivia. Îmi 
amintesc că am auzit-o pe sora mea dându-i 
vestea lui Tamzin, în camera ei. Râde. Îmi plăcea 
să trag cu urechea la conversațiile lor. Sally se 
temea pentru Olivia. Spunea că Wesley e un 
ciudat. 

Maggie se întoarce cu o tavă în mâini. Ceai și 
biscuiţi cu cremă. 

- Mă scuzați. Era Martin, soțul meu. E genul 
care îşi face griji fără motiv. Mai ales de la 
dispariţia fiicei noastre, sună periodic să ne 
verifice, dragul de el. Vrei lapte? 

- Foarte puțin. Mulţumesc. 

Îmi întinde ceașca şi-mi oferă un biscuit. 
Rezist cu greu tentaţiei să-l înmoi în ceai. 

- Așadar, reiau discuția, Anastacia a rămas 
gravidă în Thailanda? 

- Nu, era deja gravidă încă de dinainte să 
plecăm în vacanţă, dar nu știa. Și-a dat seama 


abia pe la şaisprezece săptămâni, pentru că avea 
în continuare ciclu menstrual. În orice caz, 
copilul nu-i putea aparține decât lui John-Paul, 
ținând cont de date. Biata Stace s-a întors 
complet dărâmată. Pe de o parte pentru că 
trebuise să-l părăsească pe Derreck, iar pe de alta 
pentru cele întâmplate cu John-Paul, aruncat în 
închisoare. S-a văzut nevoită să se mute înapoi 
la părinți. 

- Ați rămas prietene? 

- Da, desigur. Am aflat cam în același timp că 
suntem gravide, iar asta ne-a apropiat. Leonie și 
Hannah aveau deja copii, se apucaseră mai 
devreme. Îi lăsaseră la bunici când am plecat în 
Thailanda, ceea ce pe mine mă șocase. Tamzin și 
Katie nici nu împliniseră un an... 

- Stați așa, o întrerup, cu creierul lucrând la 
capacitate maximă. Ceilalți prieteni care au 
locuit la Derreck în Thailanda erau...? 

- Hannah și Trevor Burke, Griffin și Leonie 
Cole. Părinţii lui Katie și ai lui Tamzin. 

Fuseseră în Thailanda împreună. 

- Erați prieteni? o întreb. 

- Da, chiar foarte buni. Mai puțin cu John- 
Paul, care apăruse mai târziu, când începuse să 
iasă cu Stace. Cred că ai cunoscut-o pe mama lui 
Katie, Hannah. Mi-a spus că ai trecut s-o vezi. 
Din păcate, soțul ei, Trev, a murit acum câțiva 


ani. Prostata. lar Leonie și Griff s-au despărţit. 
S-au mutat și am pierdut legătura. Stace mi-a 
fost cea mai bună prietenă. Eram foarte 
apropiate cât au fost fetele mici și am rămas așa 
până... în fine, până la accident. După aceea, 
Stace a părut să se închisteze și a rupt relațiile cu 
mine, cu Leonie și cu Hannah. Olivia fusese 
rănită foarte grav în accident, iar Stace nu mai 
avea timp de noi. Trebuia să se ocupe de fiica ci, 
de grajduri și... Nu am nici un fel de 
resentimente față de ele. Știu că Olivia n-ar fi 
putut să-i facă rău intenţionat lui Sal a mea, dar, 
dintr-un motiv sau altul, Stace nu a mai putut 
să dea ochii cu nici una dintre noi. Lasă privirea 
în jos și începe să se joace cu un inel. Cred că se 
simțea vinovată că fiica ei era încă aici, pe când 
ale noastre... Suspină și Izzy se apropie de ea. În 
orice caz, adaugă Maggie, sunt şocată să afiu că 
John-Paul s-a întors în oraș. 

- Se pare că, după accident, Olivia a declarat 
că a văzut un bărbat cu o cicatrice ținându-se 
după ea. Tocmai am afiat că John-Paul avea o 
cicatrice, dintr-o încăierare sau așa ceva. 

Maggie îşi duce mâna la gât. 

- Vrei să spui că el ar fi fost? 

- Așa se pare, 

- Dar unde a dispărut de atunci? 

Mă aplec ca să-mi las ceașca de ceai pe măsuța 
joasă. 

- Aici e problema. Se pare că nimeni nu știe. 
Fratele lui îl caută de ani de zile. Urmele conduc 


aici. 

- Mă întreb dacă a încercat vreodată să o 
contacteze pe Stace. Ea mi-a spus că i-a scris o 
singură dată lui John-Paul, la închisoare, ca să-i 
spună despre Olivia, dar n-a primit răspuns. 
Nici nu era sigură că scrisoarea ajunsese la el. 

- Ce s-a întâmplat între Stace și Derreck? S-au 
mai văzut vreodată? 

Maggie soarbe din ceai și-mi oferă încă un 
biscuit, pe care îl accept cu plăcere. 

- Era foarte secretoasă când venea vorba de el, 
dar am impresia că au ţinut legătura. Pleca din 
când în când din oraș pentru câte un weekend 
întreg, fără Olivia, ca să se vadă cu un bărbat 
misterios. Mi-a explicat că vrea să-și 
compartimenteze viața, în calitate de mamă, 
decizie pentru care am  respectat-o. Era 
îndrăgostită nebunește de Derreck, de aceea m- 
am gândit că nu putea fi vorba decât despre el. 
Îmi amintesc că, în ultima zi petrecută în 
Thailanda, au dispărut amândoi câteva ore. Te 
las să-ți imaginezi atmosfera din casă, cu bietul 
John-Paul. Băieții au fost drăguți cu el, l-au scos 
la băut. În orice caz, când s-au întors, Stace mi-a 
zis că ea și Derreck își făcuseră tatuaje identice și 
m-a pus să păstrez secretul față de ceilalți. Se 
tatuaseră în același loc, aici - arată spre 
antebraț - cu un simbol chinezesc care te 
îndeamnă să nu te lași, să fii curajos, să-ți asumi 
riscuri. Prin urmare, relația lor era serioasă, nu 
doar o distracție de vacanţă. 


Un simbol chinezesc. Încerc să-mi aduc 
aminte unde am văzut recent ceva asemănător. 
Apoi, brusc, imaginea îmi răsare în faţa ochilor: 
Jay. l-am observat tatuajul de pe antebraţ când 
eram în biroul lui și s-a întins ca să tragă 
jaluzelele. Mi-a explicat că simboliza curajul. 

Îmi amintesc şi că i-am văzut pe Jay și pe 
Anastacia discutând aprins pe marginea 
drumului. Pe de altă parte, el mi-a spus că abia 
dacă o cunoaște. Puzzle-ul se mișcă și piesele se 
rearanjează. 


ÎL sun pe Dale imediat ce ajung la mașină. 

- Pot să-ți cer o favoare? Ce-mi poți spune 
despre Jay Knapton? 

- De ce mă întrebi? pare mirat. 

- Au fost cu toții în Thailanda. 

- Cine? 

Îi povestesc ce-am aflat de la Maggie. 

- Părinţii lui Katie, Tamzin, Sally şi Olivia erau 
prieteni. Și erau cu toţii în Thailanda când John- 
Paul a fost arestat la aeroport. Îi explic despre 
relația dintre Anastacia și Derreck, care l-au 
trădat pe John-Paul și și-au făcut tatuaje 
identice. Nu știu unde intră Jay Knapton în 
toată povestea asta, dar sunt sigură că are același 
tatuaj... 

- Aşteaptă puțin. Sunt la secție. Dă-mi voie să 
verific dacă avem ceva în sistem... ÎI aud tastând 
ceva la un computer. Revine peste câteva 
momente. Da, am găsit: șaizeci și cinci de ani, 
născut în Australia, în 1953. Oh, interesant - se 


pare că a fost arestat și acuzat de posesia unui 
drog de clasa B, cu intenția de a-l comercializa, 
la Dover, în 1982. A scăpat de pedeapsa privativă 
de libertate. 

- Cum îl cheamă pe numele complet? 

- Hm... stai să mă uit. Aici scrie că numele lui 
complet este Derreck Jason Knapton. 

Derreck. 

- Ştiam eu! Nu pricep exact ce se petrece, dar 
Anastacia Rutherford minte. Ne-a spus, mie și 
Oliviei, că John-Paul a ucis un bărbat pe nume 
Derreck în Thailanda. Dar tatuajele... Derreck 
din Thailanda și Jay Knapton nu pot fi decât una 
şi aceeaşi persoană. A renunţat la primul nume, 
iar din Jason a făcut Jay. Am înțeles că Anastacia 
era îndrăgostită de el. Când am vorbit cu Jay, a 
negat că ar cunoaşte-o îndeaproape, dar apoi i- 
am văzut certându-se pe marginea drumului. 

Trag adânc aer în piept. 

- Am înţeles. Trebuie să mă consult cu niște 
colegi, te sun după aceea. 

Închide înainte să apuc să-l mai întreb ceva. 

Inima îmi bate mai repede. Demarez cu 
convingerea fermă că, într-un fel sau altul, am 
dat de o pistă pentru misterul accidentului. 

Cerul se întunecă și începe să plouă atât de 
violent, încât ştergătoarele abia fac față. Rămân 
pe loc, așteptând să se mai dreagă vremea, 
ascunsă în coconul cald al mașinii, asurzită de 
răpăitul ploii pe capotă. Trec în revistă tot ce-am 


afiat de cât am ajuns aici. Cum se așază totul 
într-o imagine coerentă? 

Când ploaia se mai linişteşte, las în urmă 
strada lui Maggie, parcurg strada principală și 
mă angajez pe Coridorul Diavolului, care chiar 
este o șosea sinistră. Genul de drum la marginea 
căruia găsești cadavre îngropate în fllmele 
polițiste de la televizor. Mă străbate un frison. 
Fac la stânga pe drumul forestier care conduce la 
cabane și parchez lângă a mea. Mâine plec 
acasă. Pe de o parte mă bucur, căci mi-e foarte 
dor de Finn; pe de altă parte, lucrurile încep să 
capete sens aici. Sper că Dale o să mă țină la 
curent. Când cobor, îl văd pe Samuel ieșit la 
plimbare cu câinele. Îl salut prietenește și-l 
întreb dacă a mai aflat ceva despre John-Paul. 

- Am fost în oraş mai devreme și am întrebat 
în stânga și în dreapta, dar nimeni nu pare să 
ştie nimic. 

Mă întreb dacă să-i povestesc despre legătura 
dintre fratele lui și Anastacia Rutherford, dar mă 
gândesc că ar putea fi prematur. 

- Voiam să-ți arăt ceva ce am găsit în cabană, 
continuă bărbatul scoțând din buzunar un 
cartonaș portocaliu, de mărimea unei cărți de 
vizită, pe care scrie „A. Rutherford“. Ai idee cui 
i-ar putea aparține? 

Sângele îmi îngheţă în vene. 

- Da, îi răspund luând cartonașul. 

E un fel de program de loialitate la un 
magazin de accesorii pentru călărie. Cum a 


ajuns aici? Doar dacă... mi se strânge stomacul. 
Plecasem de la premisa că în căsuţa de alături se 
ascundea un bărbat, dar dacă, de la bun început, 
fusese ea? 

- Pot să-l păstrez? Ştiu al cui e. 

- Sigur. L-am găsit sub pat. 

Schițează un salut grăbit și o ia din loc, tras de 
câinele care nu mai are stare. Îl urmăresc cu 
privirea până se face nevăzut printre copaci. 

Începe iar să plouă torențial, așa că mă 
grăbesc să intru în cabană și să închid uşa. Mă 
gândesc la Anastacia. Ce se întâmplă? Strecor 
cartonașul în buzunar. 

Îmi scot cizmele. Manşetele blugilor îmi sunt 
pline de noroi și ude. E atât de frig afară, încât 
din palton se desprind firicele de gheață când îl 
agăț în cuier. În minte am o imagine fracturată, 
ca atunci când îţi vezi chipul într-o oglindă 
spartă. Văd diferitele părţi, dar nu-mi dau seama 
cum se potrivesc împreună. 

În cabană este întuneric, și pentru o fracțiune 
de secundă mă întreb de ce. Observ că draperiile 
sunt trase complet. E ciudat, Îmi aduc aminte că 
le-am dat la o parte azi-dimineaţă, înainte să 
plec. 

Când intru în salon constat că nu sunt 
singură. 

- Bună, Jenna, aud o voce groasă, cunoscută. 

Este Jay. 

Drumul până în oraș, prin pădure, îi ia 
douăzeci de minute. Scurtează pe la menhire și 
pe câmpurile din spate. Piciorul o doare şi 
ajunge la cabana Jennei udă leoarcă. Speră s-o 
găsească acasă. A încercat s-o sune, dar a intrat 
mesageria vocală. 

După plecarea jurnalistei a continuat discuția 
cu mama ci despre John-Paul, dar a început să 
sune telefonul fix și Anastacia s-a dus să 
răspundă. Olivia a rămas în biroul îngheţat, 
singură cu gândurile ei negre. Avea de gând să 
scoată de la mama ci adevărul despre luminile 
albe, puternice, pe care le văzuse după accident. 
Și să-i pună întrebarea de care se teme cel mai 
tare: „Erai acolo?“ 

Se întreabă dacă mama ei va încerca s-o 
mintă. Doar a minţit-o toată viața, așa cum a 
afiat de la Ralph. lar acum a apărut povestea 
asta cu John-Paul, care e concomitent tatăl ei și 
bărbatul cu cicatricea. O suspectează că nu i-a 
spus adevărul când a afirmat că a făcut 
închisoare şi pentru ucidere. 

Trebuie să vorbească între patru ochi cu Jenna. 
Se bucură când îi vede mașina parcată pe alee. 
Jurnalista, pe care abia a cunoscut-o, a fost 
sinceră cu ea de la început. Oliviei nu-i scapă 


ironia situației: ce spune asta despre viaţa ci și 
despre oamenii din jur? 

Bate la ușă. Aude un câine lătrând înăuntru și 
începe să-și facă griji. Jenna n-are câine. Bate 
din nou, mai tare. Încearcă să arunce o privire 
pe fereastra dormitorului, însă draperiile sunt 
trase. Încă un lătrat. Ceva e în neregulă. O sună, 
fără succes. 

Se strecoară în mica grădină din spate, cu 
peticul ei de gazon. Și draperiile de la ușa de pe 
latura aceca sunt trase. De ce ar fi stat pe 
întuneric în timpul zilei? Poate doar dacă... 
Gândul o face să se înroșească la față. O fi cu un 
bărbat? Cu Dale? E limpede că polițistul o place. 
De aceca nu răspunde la telefon? Dar cum se 
explică prezența câinelui? 

E pe punctul să se întoarcă la drum când vede 
o gleznă bărbătească printr-o deschizătură a 
draperiei. Pantaloni de costum, bleumarin, și 
pantofi eleganţi, negri. Omul pare că se învârte 
încolo şi încoace prin încăpere și, da, are lângă 
el un câine. Un câine mare. 

- Olivia? 

Se răsucește când aude vocea. E mama ei. 
Probabil că a urmărit-o. 

- Ce se întâmplă? 

Pe chipul Anastaciei se citeşte îngrijorarea. 

- Cred că a pierdut lotul de teren pe care voia 
să construiască. O apucă de mână și o trage de 
lângă ușă. E periculos aici. Trebuie să plecăm. 

- Ce? Despre ce vorbeşti? 


- Despre Jay. A pierdut. 

Olivia o priveşte oripilată. 

- Jay Knapton. Dar ce treabă avem noi cu el? 
Ce se întâmplă? Vrea să-i facă rău Jennei? 
Mamă, te rog, nu poți permite așa ceva! 

Ușa din spate se deschide brusc și Jay își face 
apariţia în prag. Mama ei îi dă drumul la mână. 

- Era şi timpul, spune bărbatul cu răceală. 
Stace, ce-ar fi să intri și să dai niște explicaţii? 

Stace? Numai Maggie îi spune așa. În rest, 
toată lumea, inclusiv Wesley, o strigă Ana. 

Olivia rămâne stană de piatră văzându-și 
mama intrând cu pași ezitanți în cabană. Apoi o 
zărește pe Jenna, aşezată pe canapea, cu brațele 
strânse defensiv la piept. 

Jay se întoarce spre Anastacia privind-o 
amenințător. 

- Vrei să le povesteşti despre noaptea 
accidentului, sau preferi să o fac eu? 

Era târziu. Mult peste ora la care obişnuia să se 
culce. Stace prefera să stea trează până se întorcea 
Olivia acasă. Fata de-abia începuse să bea şi să 
umble pe la petreceri, sub influența lui Tamzin, cel 
mai probabil. De când se despărțiseră Leonie şi 


Griff, fiica lor, singură la părinţi, o luase razna 
complet. 

După Thailanda, vechea gaşcă se schimbase. Se 
purtaseră frumos cu ea, desigur, din milă pentru că 
era însărcinată şi singură, în timp ce John-Paul îşi 
continua vacanţa într-un penitenciar thailandez. 
Simţise însă că ascundea în permanenţă de ochii lor 
ceva din ea. 

De fapt, le ascundea pe cineva. 

Derreck Jason Knapton. Jay. Iubirea vieții ei. 

După noaptea petrecută împreună şi bătaia 
primită de la John-Paul, a doua zi de dimineaţă, 
noul ei iubit îi mărturisise totul: statuetele erau 
într-adevăr burdușite cu droguri, iar el se ocupa de 
trafic, care îi aducea profituri generoase. 

- Îmi pare rău că nu ţi-am zis mai devreme, îi 
spusese în dormitor, în timp ce ea îi îngrijea rănile. 
Nu m-am așteptat să mă îndrăgostesc de tine în 
halul ăsta. 

Măcar era sincer, îşi spusese Stace. Insistase să 
afle totul. Făcea contrabandă de ani de zile, mai 
ales cu cocaină. Nu vindea către utilizatorul final. 
Asta era treaba lui John-Paul, pe care îl chemase în 
Thailanda ca să lucreze împreună - dar prietenul 
lui se opusese. Se tot răzgândea. Episodul Goa îi 
zdruncinase rău de tot curajul. Aşadar, Derreck 
încercase să-l  coopteze în operațiunile de 
contrabandă. Işi spuseseră că i-ar putea folosi pe 
Stace şi pe prietenii ei, care ar fi dat mai puţin de 
bănuit dacă ieșeau din ţară fiecare cu câte un mic 
suvenir cu Buddha. 


Inainte să-l întâlnească pe Derreck, cultura ei în 
domeniul drogurilor se limita la cele văzute prin 
filme. Acesta îi deschisese ochii asupra faptului că 
lucrurile nu stăteau întotdeauna aşa și că oameni 
simpli, aleşi la întâmplare, puteau scoate o 
grămadă de bani din ceea ce el numea „distribuţie“. 

Urma să câștige mult mai mult decât o făcea 
lucrând la grajduri alături de părinţii ei, dar nu era 
numai asta. ÎL iubea atât de mult, încât ar fi făcut 
orice pentru el. 

Când se întorsese în Anglia, suferind după 
Derreck și plină de remușcări pentru soarta lui 
John-Paul, aflase că era gravidă. Il informase pe 
Derreck la telefon, iar acesta o asigurase că nu era 
nici o problemă, că o iubea și voia să trăiască 
alături de ea. In scurt timp, bărbatul îşi mutase 
„rețeaua de distribuţie“ în Marea Britanie. Se 
întâlneau periodic în diferite pensiuni de la malul 
mării. Stace voia să-şi țină iubitul şi afacerea lui de 
distribuție departe de Olivia, aşa că Derreck 
devenise secretul ei. Nu le spusese nici lui Maggie, 
nici celorlalte despre el, ajungând să se convingă pe 
sine că bărbatul nu făcea decât o nevinovată 
activitate de curierat, în timpul liber. Un curier 
foarte bine plătit, într-adevăr. După ce fusese 
arestat la Dover, în 1982, începuse să-și folosească 
celălalt prenume, Jason, dar ea îi sugerase să-l 
scurteze în Jay. Ca marele ei erou, Gatsby. Il iubea 
atât de mult, încât nu voia să ştie nimic despre 
activităţile lui ilegale şi despre afacerile aparent 
curate pe care le înfiinţa ca să spele banii. 


In ultimele opt luni începuse chiar s-o viziteze la 
Stafferbury - deşi erau foarte grijulii să nu fie 
văzuți împreună. De obicei se ascundeau într-un 
apartament anonim pe care el îl închiria sub un 
nume fals. Abia aştepta să-l vadă în noaptea 
următoare, căci venise la Stafferbury, „în interes de 
serviciu“. La început se temuse că ar putea fi 
recunoscut de una dintre fostele ei prietene din 
aventura thailandeză; totuși trecuseră optsprezece 
ani de atunci, iar bărbatul se schimbase mult, 
pierzând mare parte din superbele plete blonde şi 
lăsându-și barbă. Pentru ea însă era la fel de sexy, 
şi aşa avea să rămână. 

Se pregătea să închidă televizorul când văzu 
farurile unei maşini pe geam. Olivia se întorsese 
mai târziu decât de obicei. Stace se ridică şi ciuli 
urechea, aşteptându-se să audă cheia în broasca de 
la intrare. Nimic. Nu voia ca fiica ei să-şi dea 
seama că o așteptase ca pe un copil, aşa că se furişă 
pe vârfuri în antreu ca să vadă ce se întâmplă. 
Poate că Olivia se întorsese cu un băiat în maşină - 
poate acel Wesley Tucker, cu care ieşea în ultima 
vreme. Deși nu voia să-i spioneze, se aventură să 
arunce o privire pe fereastră. În locul micului 
Peugeot al Oliviei văzu o camionetă albă. Se întrebă 
imediat dacă nu cumva era Derreck, dar respinse pe 
loc ideea. Nu şi-ar fi asumat astfel de riscuri 
deoarece nu voia să fie surprins de Olivia. Insista 
să ţină cât mai secretă relaţia lor şi nu era genul 
care să se căsătorească. Pentru ea era foarte bine, 
atât timp cât Derreck rămânea pe aproape. Alte 


cupluri îşi pierd căldura inițială, dorința; la ei nu 
era cazul. In parte şi pentru că nu trebuia să facă 
ordine după el şi să-i spele pantalonii murdari. 
Iubirea lor se etala în camere de hotel luxoase şi în 
apartamente discrete. Făceau sex în cadă, cu sticla 
de şampanie la îndemână. 

Cineva cobori din camionetă. Un bărbat pe care 
nu-l recunoscu imediat, deşi mersul lui, cu mâinile 
lungi care se legănau pe lângă corp, i se părea 
familiar. Brusc, individul se opri pe loc şi se uită fix 
la ea cu ochi neguroşi, bântuiţi. Işi dădu seama cine 
era. O fantomă, o stafie din trecut. 

Işi luă haina din cuier şi ieși în papuci. 
Pământul era încă ud, dar ploaia aproape se oprise. 
Ce căuta el acolo? 

- John-Paul? Tu eşti? 

- Stace... 

Avea o voce spartă, ca şi cum ar fi fost 
deshidratat. Când se apropie, lumina din antreu îi 
expuse chipul distrus, obrajii supţi, părul tuns scurt 
și barba crescută sălbatic. Nu-l mai văzuse din 
după-amiaza aceea oribilă când fusese arestat la 
aeroport, cu aproape nouăsprezece ani în urmă. 

- Ce... ce faci aici? îl întrebă fără să-şi poată 
ascunde șocul din voce. 

- Imi pare rău... Am făcut o prostie. O mare 
prostie. Nu ştiam unde să mă duc în altă parte. 

- Cum adică? Unde-i Olivia? 

Simti că o ia cu fiori. 

- Este fiica mea şi tu nu mi-ai spus nimic. Am 
urmărit-o în ultimele zile. Am fotografiat-o. Se 


bătu cu mâna peste buzunarul de la piept. Ştiu că e 
fiica mea. Aceeaşi bărbie, acelaşi nas. 

- Ba ţi-am spus. Ți-am scris la închisoare 
imediat ce-am afiat, îi răspunse încercând să pară 
calmă, în ciuda panicii care o copleşea. După toate 
cele întâmplate în Thailanda îi datora măcar atâta 
lucru. Ce s-a întâmplat, John-Paul? Unde-i Olivia? 

- N-am primit nici o scrisoare. Scoase un fel de 
urlet, iar aburii respirației i se risipiră în aerul 
rece. Am dat vina pe tine. Pe voi toți. M-am întors 
ca să obţin explicaţii şi am văzut-o. Am afiat cum o 
cheamă... 

- Unde e acum, John-Paul? Unde este Olivia? 
strigă, mai speriată decât fusese vreodată în viaţă. 

Bărbatul din faţa ei părea complet nebun, cu 
hainele murdare şi cicatricea aceea adâncă. 

- A fost un accident. Din vina mea... 

- Unde? Unde este? 

Băgă mâna în buzunarul impermeabilului, unde 
ținea cheile de la maşină. 

- Pe Coridorul Diavolului. E rănită. N-am putut 
să o scot din mașină, dar le-am scos pe celelalte. 

Se repezi la vehiculul ei de teren, porni motorul și 
plecă în trombă, făcând roţile să sape dâre adânci 
în pietrişul aleii. II văzu în retrovizor, rămas singur 
în mijlocul curţii, neștiind ce să facă. Nu avea timp 
de el acum. Trebuia să ajungă la fiica ei. Străbătu 
în viteză strada principală şi se înscrise pe 
Coridorul Diavolului, unde intră într-un nor de 
ceață gros. Nu vedea mare lucru în faţă, dar 
farurile puternice se opriră o clipă asupra maşinii 


Oliviei, de partea cealaltă a drumului. Trase de 
volan și opri chiar în faţa Peugeot-ului. Işi văzu 
fiica pe locul şoferului, conştientă, clipind des din 
cauza farurilor. Lângă ea stătea aplecat un bărbat. 
Era ciudatul acela de Ralph, care locuia în rulotă. 
Unde erau celelalte fete? Olivia îi spusese că iese cu 
Tamzin, Katie şi Sally. Nici urmă de ele. 

Apoi, îşi aminti cuvintele lui John-Paul: „Le-am 
scos pe celelalte“. Ce se întâmplase? Era limpede că 
nu le dusese la spital. 

Simti cum îi îngheaţă sângele în vene când în 
minte îi reveniră cuvintele lui despre vinovăția lor, 
despre răzbunare. 

Auzi sirena unei maşini de poliţie în depărtare. 
Ajutorul era pe drum. Olivia avea să scape. Ralph, 
a cărui apariție se dovedise providenţială, o ţinea de 
vorbă. 

Nu ştia ce să facă. Toate instinctele o îndemnau 
să stea lângă fiica ei, dar cum rămânea cu celelalte? 
Unde le dusese John-Paul? Trebuia să ia o decizie 
rapid. ÎIntoarse şi călcă acceleraţia. Pe drum spre 
grajduri, îl sună pe Jay. 

- E urgent. Trebuie să vii la fermă. Cât poți de 
repede. John-Paul s-a întors. Cred că a făcut ceva... 
ceva groaznic. 

Ajunse înapoi în cinci minute şi îl găsi exact 
acolo unde îl lăsase, de parcă nici n-ar fi plecat. 

- Unde-s fetele, John-Paul? 

Se întoarse spre ea cu chipul schimonosit de 
spaimă. 


- N-am vrut să le fac nici un rău. M-am gândit 
să le răpesc... puţin. Câteva ore, o zi cel mult, ca să 
vă bag în sperieţi. Apoi le-aş fi dat drumul, şi unul 
dintre voi ar fi recunoscut ce a făcut. A fost un 
moment de nebunie. 

- Nu... nu înţeleg... nu are sens ce-mi spui. 

- Unul dintre voi mi-a făcut o înscenare în 
Thailanda. Știu că nu putea fi Derreck, fiindcă nu 
ne-a condus la aeroport. Nu luasem cu mine nici 
un fel de droguri când am ieşit din vila lui. Am 
verificat. Evident, nu mai puteam avea încredere în 
el după ce-mi făcuse. Cineva mi-a strecurat 
nenorocitele de statuete în rucsac după ce am plecat, 
la aeroport. 

- Te implov, John-Paul, unde sunt? Unde sunt 
fetele? 

Îi aruncă o privire stranie, apoi se îndreptă calm 
spre camionetă. 

- Sunt aici, înăuntru... Nu mi-am dat seama... 
nu mi-am dat seama că sunt rănite grav... 

În prima clipă, Stace îşi feri privirea. Imaginea 
era imposibil de suportat. Tamzin, Katie și Sally 
zăceau inconștiente pe podeaua metalică a 
autoutilitarei. 

- Nenorocitule! Nenorocitule ce eşti! Ce le-ai 
făcut? Mai trăiesc? 

- Nu... nu ştiu. Bărbatul părea pe punctul să 
leşine. A fost o decizie stupidă, de moment. 
O urmăream pe Olivia de la club. Ploua atât de 
tare, încât a trebuit să încetinesc şi am pierdut-o. 
M-am gândit că a ajuns acasă, şi atunci... am dat 


peste maşina ei zdrobită. Cred că avea un avans de 
două sau trei minute. Am oprit în spate şi le-am 
văzut pe toate zăcând inconştiente. Mi-a venit în 
minte planul ăsta prostesc, idiot. Îşi duse mâinile la 
tâmple. Nu ştiu ce-a fost în capul meu. Erau în 
viaţă când le-am scos din maşină, sunt sigur. 
Imconştiente, dar în viaţă. 

Stace se urcă în camionetă şi se aplecă lângă ele. 
Se cutremură de oroare când constată că nici una 
nu mai avea puls. 

- Trebuie să chemi salvarea, John-Paul! Acum! 

- Nu pot. Cum o să le explic poliţiştilor de ce le- 
am luat de la locul accidentului? Erau încă în 
viaţă. Poate că paramedicii le-ar fi putut salva. 
Erau încă în viață. O să mă acuze că le-am omorât. 
Nu pot... Nu vreau să mă întorc la închisoare. 

Stace înlemni de frică. Acesta nu era omul pe care 
îl abandonase în Thailanda. John-Paul n-ar fi făcut 
rău nici unei muşte. Dar îşi aminti cum îl pocnise 
pe Derreck peste față. Cum ieşise apoi, lăsându-l 
însângerat la podea, cum vânduse droguri înainte s- 
o cunoască și cum omorâse un puştan în Goa 
vânzându-i marfă contrafăcută. Petrecuse apoi 
optsprezece ani într-o închisoare thailandeză, 
supraviețuind unor orori la care nu voia să se 
gândească. 

ÎI privi din nou, cu dispreţ. Avea trei fete moarte 
în maşină fiindcă încercase să se răzbune pe 
părinţii lor. 

Totul pentru nimic. Hannah şi Trev, Leonie şi 
Griff, Maggie şi Martin erau inocenți. Perfect 


nevinovaţi. 

- John-Paul, nebun nenorocit! strigă printre 
suspine ieşind din maşină. Eu ţi-am făcut 
înscenarea. Eu ţi-am pus drogurile în bagaj. Nu ei. 
Eu! 

Îşi dădu seama prea târziu de enorma greşeală pe 
care o comisese recunoscând că ea îl trimisese la 
închisoare pentru aproape douăzeci de ani. Chipul 
lui John-Paul se crispă. Ochii săi, odinioară calzi, 
se umplură de furie, de ură. 

Se repezi asupra ei. 

Stau înghețată pe canapea și urmăresc 
evenimentele derulându-se sub ochii mei ca 
într-un spectacol grotesc. Când l-am găsit pe Jay 
aşezat în fotoliu, cu ciobănescul german tolănit 
alături, toate piesele puzzle-ului au început să 
cadă la locul lor, mai ales după ce mi-a spus că 
vina pentru toate cele întâmplate i-ar aparține 
mamei Oliviei. Se comporta ca un om cu 
probleme psihice, departe de omul de afaceri 
rațional și politicos pe care îl întâlnisem prima 
oară. Căutam disperată o cale de ieșire, așa că 
apariția celor două femei a venit ca o 
binecuvântare. Acum, după ce am ascultat și 
povestea Anastaciei, mă întreb dacă am vreo 


şansă să scap cu viaţă din încurcătura în care m- 
am băgat. E limpede că am aflat prea multe. 

Olivia se prăbușește în fotoliul de lângă 
şemincu și își acoperă faţa cu mâinile. Anastacia 
se învârte prin cameră derulându-și propria 
versiune a evenimentelor, pe când Jay o ascultă 
impasibil, cu câinele la picioare. 

- Chiar sunt moarte? întreabă Olivia dându-și 
mâinile la o parte de pe ochi și privindu-l fix pe 
Jay. 

Expresia ei oscilează între furie şi spaimă. 

- Sigur că-s moarte! se răstește bărbatul. Dacă 
au avut cea mai mică șansă să supraviețuiască, 
le-a anulat-o idiotul de John-Paul. 

- Atunci de ce nu vă duceți la poliție? N-au 
murit din vina mamei, ci a fostului ei iubit, 
spune Olivia aproape plângând. 

Anastacia se oprește și schimbă o privire cu 
Jay. 

- John-Paul nu era în toate mințile, îi 
răspunde calm. Cred că ar fi fost capabil să-ți 
facă rău. În noaptea aceea... probabil că te-ar fi 
răpit şi pe tine dacă n-ai fi fost blocată în 
maşină. 

- Prin urmare, de aceea nu ai chemat poliția? 
Pentru că-ți era teamă că m-ar putea răni? Şi 
atunci ce-ai făcut? Pur și simplu l-ai lăsat să 
plece? 

Anastacia este întruchiparea vinovăției. Îi 
aruncă din nou o privire lui Jay, care clătină 
aproape imperceptibil din cap în semn de 


negare. E clar că cei doi comunică. Dintr-odată, 
înțeleg de ce Anastacia nu s-a dus la poliție. 

- Tu l-ai ucis, nu-i așa? 

- Nu! urlă Olivia. Nu se poate. S-a întors, a 
fost văzut în Stafferbury. 

Încă un schimb de priviri între mama ei și Jay 
îmi confirmă că am dreptate. 

- A fost legitimă apărare, intervine Jay. S-a 
repezit la ea când a aflat că i-a făcut înscenarea 
cu drogurile de la Bangkok. 

Anastacia lasă să-i scape un suspin. 

- Eram îngrozită. Se transformase într-un 
animal. Expresia ei nu lasă nici o urmă de 
îndoială că spune adevărul. Am fost foarte 
furioasă pe el pentru bătaia pe care i-o 
administrase iubitului meu. Îi aruncă lui Jay o 
privire plină de tandreţe, dar și de vinovăţie. 
Voiam să te impresionez, continuă în direcția 
lui. De aceea am acceptat să iau trei statuete. Se 
întoarce către Olivia cu o expresie îndurerată. 
Îmi dau seama că asist la o confesiune între 
mamă și fiică: Eram conştientă că ar fi trebuit să 
le iau pe toate opt ca să-i fac pe plac clientului 
din Marea Britanie, dar şi trei bucăţi tot aveau 
să-mi aducă niște bani. În plus, i-aș fi 
demonstrat astfel lui Jay cât de mult îl iubeam. 
În ultima clipă, în microbuzul care ne ducea 
spre aeroport, mi s-a făcut frică. La coborâre am 
profitat de un moment de neatenție și am 
strecurat statuetele în rucsacul lui John-Paul. 
Nu m-am gândit nici o secundă că ar putea fi 


prins. Și chiar dacă ar fi fost, mi-am spus că 
drogurile erau perfect sigilate în lemn... 
Anastacia scoate un geamăt: Dar tocmai pe el l- 
au scos din coadă și lau percheziționat 
temeinic. Acela a fost momentul în care... N-am 
vrut să se întâmple așa. Te rog, Olivia, crede-mă, 
iubirea mea! se tânguie. A fost ghinion, atâta 
tot... 

Nimeni nu vorbește, nici măcar Jay, deși e 
limpede din expresia lui că este familiarizat cu 
povestea. Aşteptăm înlemniți ca Anastacia să 
reia istorisirea de unde a lăsat-o. Ştiu ce urmează 
să spună și simt că mi se face rău. 

- După ce i-am mărturisit totul... în noaptea 
aceea... m-a atacat. Am fugit disperată. M-a 
urmărit până la grajduri, urlând că vrea să mă 
omoare. Era complet nebun, sunt sigură. Am 
apucat primul lucru care mi-a picat în mână... o 
furcă... și... şi am înfipt-o în el. Nu am 
premeditat nimic. Luptam pentru viața mea. 
Apoi a ajuns Jay și... Anastacia tremură și o 
priveşte implorator pe Olivia. Știu că a fost o 
prostie să ascundem totul, dar mă temeam să nu 
te pierd. Nu mai aveai pe nimeni pe lume. Dacă 
aş fi chemat poliția, riscam să ajung la 
închisoare. 

Olivia clatină confuză din cap. 

- Prin urmare, John-Paul nu s-a întors la 
Stafferbury? Atunci de m-ai minţit că ar fi fost 
văzut? De ce mi-ai spus că mă caută? 


- Eu... noi... Ochii îi fug disperaţi de la Jay la 
fiica ci şi înapoi. Voiam ca oamenii să creadă că 
John-Paul trăieşte. De-a lungul anilor am 
închiriat diverse locuri pe numele lui. În cazul în 
care l-ar fi căutat cineva. De la o vreme n-am 
mai făcut-o, şi atunci... 

- De aceea te-ai ascuns în cabana de vizavi? o 
întreb. Ca să mă faci să cred că ar putea fi 
ascunzătoarea lui John-Paul? Scot cardul de 
fidelitate primit de la Samuel și i-l arăt 
explicându-i. A fost găsit în cabană. 

Anastacia mi-l smulge din mână, îl 
examinează rapid și coboară privirea în pământ. 

Aşadar, ca cra cea care se tot plimba cu câinele 
pe aici. Desigur, cu complicitatea lui Jay, care i-a 
dat cheia, după care a făcut pe niznaiul când i- 
am povestit ce văzusem cu o zi în urmă. 

- Dar ai stricat totul când, prostește, ai 
închiriat pe numele lui o cameră la pensiunea 
de pe strada principală, ceea ce ni l-a adus aici 
pe frate-său, o apostrofează Jay. 

- Nici măcar nu știam că avea un frate! se 
tânguie Anastacia. Cum puteam să prevăd ce 
urma să se întâmple? 

- Ai intrat în panică și mi-ai zis că s-a întors, 
spune Olivia cu voce gâtuită. 

- A trebuit să duc minciuna mai departe când 
am afiat că fratele lui era în oraș, recunoaște 
Anastacia rușinată. 

- Atunci, de ce mi-ai spus că l-a ucis pe 
Derreck? 


- A fost o prostie din partea mea... Mă 
temeam că o să afli că Derreck este, în realitate, 
Jay. Și... 

Îmi amintesc comentariile lui Dale despre o 
rețea de traficanţi de droguri activă în 
Stafferbury și despre fosta condamnare suferită 
de Jay. Nu mai am nici o îndoială: Jay, Derreck — 
sau cum și-o mai fl spunând acum - este 
implicat. 

Ochii Oliviei se îngustează. 

- Prietenii tăi... Maggie... merită să cunoască 
adevărul. Se întoarce către Jay. Este în întregime 
vina ta. Pun pariu că tu ai ajutat-o să ascundă 
totul, scuipă cuvintele cu amărăciune. 

- Da. Şi încă de atunci tot curăț mizeria pe 
care a lăsat-o în urma ei. Chipul lui bronzat e 
schimonosit de furie. Dacă n-ai fl apărut tu, 
dacă nu ţi-ai fi vârât nasul în treburile noastre, 
mârâie întorcându-se spre mine, nimic din toate 
acestea nu s-ar fi întâmplat. Tu ești de vină că 
am poliția pe urme, că au început copoii să-mi 
veriflce afacerile. 

- Nu am nimic de-a face cu asta, îi răspund 
încercând din răsputeri să-mi păstrez calmul. Te 
au în vizor de multă vreme, în legătură cu o 
reţea de trafic de droguri. 

Anastacia îi aruncă o privire nimicitoare. 

- De parcă eu nu ți-aș fi acoperit afacerile 
necurate. De ce l-ai băgat și pe Wesley? Ţi-am 
spus să n-o faci. Ca să nu mai vorbesc de 
Ralph... 


- Taci! Deja ai vorbit prea mult. 

- Liniște! Gata! Olivia se ridică în picioare. 
Povestea asta se termină aici. Totul se termină 
aici... Glasul îi este sugrumat de suspine. Te rog, 
mamă, spune-le polițiștilor ce-ai făcut. Ai fost în 
legitimă apărare. Cât despre prietenele mele - o 
lacrimă i se scurge pe obraz -, nu tu ești 
vinovată pentru moartea lor. 

Anastacia se repede la ca și o ia de mână. 

- Spune-le, te rog. Fă-o pentru mine. 

Mă ridic și dau să ies, dar sunt întreruptă de 
râsul crud, profund, gutural, al lui Jay. 

- Unde crezi că te duci? Știi prea multe. Nu te 
pot lăsa să pleci. 

Bagă mâna într-un buzunar și scoate un cuțit. 

- Fugi, Jenna, fugi! strigă Olivia. 

Ezit doar o fracțiune de secundă. N-aş vrea s-o 
las singură, dar nu am de ales, dacă vreau să 
scap cu viață. Bărbatul dă să mă prindă, însă 
reușesc să-i scap pe sub braț. Sunt mai tânără și 
mai rapidă. les ca o săgeată din cabană, cu Jay pe 
urmele mele. Cunoaște pădurea la perfecţie, n-o 
să aibă nici o problemă să mă găsească dacă 
încerc să mă ascund. Maşina lui Samuel nu este 
în parcare. Nu-mi rămâne decât să fug spre 
Coridorul Diavolului, în speranța că întâlnesc 
vreun vehicul. Fireşte, dacă nu sunt prinsă mai 
întâi de Jay sau de dulăul lui. O fi având cu 
douăzeci de ani mai mult decât mine, dar se ține 
bine și e extrem de motivat. Dacă mă omoară, 


sunt sigură că o să-l prindă poliția, dar e o 
slabă consolare. 

Fug cum n-am mai făcut-o niciodată, ca 
atunci când eram copil. Simt însă că mă lasă 
picioarele. Plămânii mă ard de la efort. Aud pașii 
lui Jay în urmă și lătratul câinelui. Câştigă teren. 
A reînceput ploaia, și hainele îmbibate de apă 
mă îngreunează. Trebuie doar să ajung la strada 
principală. Fac greșeala să mă uit în urmă. Jay 
mai are puțin și mă prinde, iar în urma lui o văd 
pe Anastacia care aleargă tăind aerul cu gesturi 
largi. Încearcă să-l oprească sau îl încurajează? 
Olivia a rămas la cabană și ține câinele de 
zgardă, plină de curaj. În mâna cealaltă văd că 
are telefonul. 

Traversez șoseaua. Frica mă orbește în așa 
grad, încât abia zăresc camioneta când sprintez 
prin fața ei. Cad și mă rostogolesc în iarba de 
vizavi, dar aud un scrâșnet puternic de frâne şi o 
bufnitură. Camioneta s-a oprit. De pe locul din 
față coboară un bărbat. Şoferul, deja ieșit, se 
aplecă deasupra unei forme întinse pe asfalt. 

Dale le întinde câte o cană de cafea ci și 


Jennei. Sunt aşezate una lângă cealaltă pe 
canapea, în salonul cabanei. Subcomisarul se 


așază pe fotoliul de lângă ușa din spate. Olivia 
simte că intră într-un şoc. Tremură și se teme că 
o să vomite. După cum arată, probabil că nici 
Jenna nu se simte mai bine. 

Jay a fost preluat de o ambulanţă, împreună 
cu mama ei și un agent de poliție. Olivia și 
Jenna au rămas la fața locului, unde i-au dat 
declarații agentului Stirling, cel cu mutră de 
copil. S-au reunit ulterior în cabană, unde a 
sosit și Dale. 

- Ce o să se întâmple cu mama? îl întreabă 
încercând să-și controleze tremuratul mâinilor. 

- Va trebui s-o interogăm oficial. 

- S-ar putea să nege totul. 

- Dacă o va face, vom aduna toate dovezile pe 
care le putem obţine, în speranța că va fi 
suficient. Nu te gândi la asta acum. Ai trecut 
prin prea multe necazuri. 

Ochii polițistului sunt plini de tristeţe. Olivia 
își amintește cât de mult o iubise pe Tamzin și, 
spre oroarea ei, începe să plângă. Jenna întinde 
mâna și o mângâie pe braţ. 

- Mi-am închipuit că sunt moarte... Dar 
acum, când o ştiu, mă simt... mă simt... Pieptul 
îi este atât de plin de durere, încât abia respiră. 
Crezi că ar fi supraviețuit dacă nu le-ar fi scos 
John-Paul din mașină? 

- N-avem de unde să știm, îi răspunde 
polițistul. Tu ai avut noroc, Olivia. Știu că nu-ți 
vine să crezi, după toate suferințele prin care ai 
trecut, totuși... 


Își amintește că Tamzin și Katie nu purtau 
centurile de siguranță. Nu-i iese din cap 
imaginea cu ele pe locurile din spate, zdrobite 
între fiare, lipsite de tratament medical din 
cauza psihopatului ci de tată. Dacă nu le-ar fi 
deplasat, ar fi supraviețuit rănilor. 

- În toţi aceşti ani, mama a știut și nu mi-a 
spus nimic. Nu e de mirare că n-a mai vrut să-i 
vadă pe Maggie și pe ceilalți. Cum s-ar fl putut 
uita în ochii lor? 

- l-ar fi fost greu, strecoară Jenna, care nu 
scosese încă nici o vorbă. A spus că a încercat să 
te apere. Îmi place să cred că, în locul ei, aș fi 
făcut ce trebuie, dar, dacă s-ar fi pus problema să 
flu despărțită de fiul meu... Nu-i caut scuze, dar 
sunt sigură că n-a fost o decizie ușoară. 

- Dar a fost în legitimă apărare, nu-i așa? 
O urmărea ca s-o ucidă. Era posibil să scape de 
condamnare. 

Dale pune cana de cafea pe masă. 

- Probabil s-a temut că poliția n-o s-o creadă 
şi n-a vrut să-și asume riscul. Poate că s-a gândit 
c-o să se afle despre droguri și despre rolul ci în 
toată povestea. 

- Sunt sigură că Jay i-a îngreunat situația, 
adaugă Olivia cu amărăciune în glas. E un tip 
manipulator. A controlat-o în toți acești ani. 
Nici nu vreau să-mi aduc aminte cum te-au 
speriat, cum te-au făcut să crezi că John-Paul 
este încă în viață, că se ascunde în cabana de 
alături. 


- Jay a împrumutat câinele de la unul dintre 
amicii lui traficanţi, spune  subcomisarul 
încrucișându-și picioarele. Jenna observă că 
poartă o nouă pereche de șosete cu pinguini. Nu 
ştiu dacă ești la curent, Olivia, dar Jay este 
anchetat pentru participare la o rețea locală de 
dealeri de droguri. 

Tânăra nu pare deloc surprinsă. 

- Mama a spus ceva despre Wesley. E băgat și 
el? 

- Aşa se pare. Îmi pare rău. Mai e ceva în 
privința lui. Dale se foiește jenat în fotoliu. 
Aruncă o privire spre Jenna, apoi își întoarce 
atenţia la Olivia. Aș prefera să-ți spun între 
patru ochi. 

- Nu mă interesează ce se întâmplă cu Wesley, 
pufneşte ca. După toate cele întâmplate, e 
ultima mea grijă. Cât despre Jenna - îi adresează 
un zâmbet jurnalistei -, nu am nici un secret 
față de ea. 

- M-am întors la menhire noaptea trecută, 
după ce te-am găsit. Aveam niște suspiciuni și 
am vrut să le verific. Am găsit un ac de seringă și 
l-am trimis la laborator. Cineva ţi-a injectat un 
drog de tipul celor utilizate de violatori. 

Olivia se îndreaptă în scaun, strângând cana 
în mâini. 

- Dar... nu am fost violată. Mi-aș fi dat seama, 
nu? 

- Nu cred că acesta a fost obiectivul 
agresorului. De fapt, nu ştiu ce a intenționat. 


Mă tem că va trebui să-l întrebi chiar pe Wesley. 

Olivia simte din nou că îi vine să vomite. 

- De ce? întreabă. 

I s-a făcut frig, de parcă cineva i-ar fi aruncat 
în cap o găleată de apă rece. 

- Am fost la The Raven și le-am cerut să-mi 
arate înregistrările camerelor video. Te-am văzut 
cu Wesley, pe la 19.30. Te căra pe strada 
principală, în direcția opusă apartamentului său, 
spre menhire. O femeie de la chioșcul cu pizza l- 
a văzut ducându-te peste drum, către pajiște. 

Își amintește groaza pe care a trăit-o noaptea 
trecută, în drum spre casă, senzația acută că 
cineva o urmărea. Mâna care i-a acoperit gura, 
durerea din picior care a chinuit-o toată ziua. 
Înţepătura din picior, pantalonii de călărie rupţi. 
El îi făcuse injecția. Nu-i vine să creadă. 

- De ce? De ce ți-ar fi făcut asta? Nu pot... nu 
pot să înțeleg, murmură Jenna clătinând din 
cap. 

Olivia știe de ce. 

- Pentru că m-a manipulat ani și ani de zile. 
Am bănuit ceva, dar îmi lipsea stima față de 
mine însămi. Fram bucuroasă să am pe cineva 
alături. Şi-a dat seama că încep să mă îndepărtez 
de el. Voia să mă ţină în spaimă. Aproape că a 
funcţionat. M-am repezit înapoi în brațele lui ca 
o proastă. Am sperat c-o să mă apere de 
monștri, dar monstrul era chiar el. 

Dale și Jenna o privesc în tăcere. Pe chipurile 
lor se citește admiraţia, sau doar i se pare? 


- Dumnezeule, ești atât de curajoasă, draga 
mea. Mi-aș dori să am până și jumătate din 
curajul tău. 

Este unul dintre cele mai frumoase 
complimente pe care le-a primit în viaţa ei. În 
ciuda săptămânii oribile prin care tocmai a 
trecut, își permite o secundă de mândrie, până 
când își amintește totul, iar lumea ei începe din 
nou să se prăbușească. 


Mai târziu, în aceeași după-amiază, Jenna 
hotărăşte să iasă la o plimbare, ca să-și 
limpezească mintea. Dale le-a promis că le ţine 
la curent. Jay este în stare critică la spital, iar 
mama Oliviei și Wesley sunt în arestul poliţiei. 
Olivia se întreabă dacă Anastacia va reveni 
asupra declaraţiei pe care a dat-o, Ar vrea să o 
vadă cât de repede posibil, dar de Wesley nu-i 
pasă nici cât negru sub unghie. Îl aşteaptă o 
condamnare cu executare, în opinia lui Dale. S- 
ar putea să nu poată dovedi că a drogat-o - până 
şi gândul că i-a făcut așa ceva și a lăsat-o 
inconștientă în mijlocul câmpului o 
îngrozeşte -, dar o percheziție în apartamentul 
lui a dus la descoperirea unor cantități suficiente 
de metamfetamine și cocaină pentru a proba 
comercializarea. Dale crede că o să recunoască 
totul la interogatoriu, și Olivia speră că are 
dreptate. Nu vrea să-l mai vadă niciodată pe 
Wesley. 

- Trebuie să îți mărturisesc ceva, începe în 
timp ce-și croiesc drum prin vegetaţie spre 


poienița lui Ralph. 

Cerul s-a limpezit, iar soarele strălucește 
printre frunze, aruncând umbre lungi pe sol. 
Olivia își vâră mâinile în buzunare ca să și le 
încălzească. 

- Ce anume? o întreabă Jenna pășind cu grijă 
peste rădăcini. 

- Mesajele acelea de pe mașină şi din buchetul 
de flori au fost lăsate de mama. l-am recunoscut 
imediat scrisul. De ani de zile mă gândesc la 
noaptea accidentului și la luminile puternice pe 
care le-am văzut. Leșinam și mă trezeam 
încontinuu, dar Ralph le-a văzut și el - a crezut 
că sunt niște extratereștri. Bietul de el, spune cu 
un chicot. Eram orbită de faruri, nu aveam cum 
să văd cine era la volan. Dar mașina a întors și 
am văzut numărul de înmatriculare. Era al 
nostru. Ulterior, mi-am spus că probabil 
visasem. Când am văzut bilețelele însă... mi-am 
dat seama că mama știa mai multe despre acea 
noapte decât voia să-mi spună. Își șterge o 
lacrimă. Plângea aproape în fiecare zi. Am fost 
egoistă, căci în sinea mea știam că dacă aș 
întreba-o despre asta totul s-ar schimba. 

- Olivia, încearcă Jenna să o consoleze. 

- M-am temut că o să afii cine a scris 
mesajele, așa că atunci când am văzut unul, în 
bucătărie, l-am aruncat în foc, ca să distrug 
eventualele indicii care ar fi putut s-o dea de gol. 
N-ar fi trebuit să încerc să o apăr. Nu mi-am dat 


seama de amploarea dezastrului, te rog să mă 
crezi. 

- Te cred. 

- N-am știut că a omorât un om. M-am 
gândit că... Oftează, iar aburii respirației i se 
disipează în aerul rece. M-am gândit doar că știe 
mai multe despre ce s-a întâmplat cu Sally, 
Tamzin și Katie. 

Jenna rămâne în loc și îi strânge mâna 
prietenește, 

Olivia nici nu a început să proceseze rolul 
tatălui ci, acest John-Paul. Să fi fost silueta care 
îi sărise în față pe drum? Îi spusese mamei ei că 
o urmărise cu camioneta și că era în spatele lor 
la momentul producerii accidentului, deci era 
exclus. Poate că fusese Ralph, care o mințise 
apoi. Sau poate că zvonurile despre apariţiile 
misterioase din Stafferbury au un sâmbure de 
adevăr. 

Pornesc din nou, adâncite amândouă în 
gânduri. 

Când ajung în poiană, Olivia se opreşte la 
vederea rulotei lui Ralph, amintindu-și copleșită 
de emoție de ultima lor întâlnire. Se cutremură. 
Nu vrea să umble prin pădure, nu vrea să se 
apropie de locul unde a murit prietenul ei. 

- Cine crezi că l-a ucis? o întreabă Jenna, 
parcă citindu-i gândurile. 

- Nu ştiu, 

- Crezi că a fost Jay? Că s-au certat de la 
droguri? Observând suferința de chipul Oliviei, 


se grăbeşte să adauge: lartă-mă, hai să nu 
discutăm despre asta acum. Dacă vrei, pot să 
ajut la cai. lar dacă te temi să petreci noaptea 
singură, te primesc la mine. 

Olivia îi zâmbeşte recunoscătoare. Brusc, o 
apucă dorul de caii ei dragi. 

La urma urmelor, ei nu te mint și nu te 
manipulează așa cum fac oamenii. 


Ziua a cincea, 

JENNA 


Notă audio: Vineri, 30 noiembrie 2018 


Coridorul Diavolului a mai făcut o victimă. 
E vorba de Derreck Jason Knapton, cunoscut şi ca 
Jay. A murit dimineață devreme. Am venit aici ca 
să mă documentez pentru un podcast despre trei 
tinere dispărute. Nu mi-am imaginat niciodată că 
dezvăluirea adevărului mă va prinde în centrul 
evenimentelor. Nu cred în fenomene paranormale, 
dar trebuie să admit că Madame Tovey a avut 


dreptate într-un punct: totul a început cu 
îndrăgostiţii. 

Mergem la cafenea să luăm micul-dejun și să 
ne întâlnim cu Izzy. Am rămas peste noapte cu 
Olivia la fermă, întrucât nici una dintre noi nu 
voia să petreacă noaptea de una singură. Am 
băut vin și am stat de vorbă până târziu în 
noapte. Am discutat despre Wesley, despre 
mama ei, despre Jay și despre rețeaua de 
traficanţi de droguri. 

- Cred că Wesley era așa de disperat să ne 
mutăm împreună ca să spele banii pe care îi 
făcuse din droguri. Mi s-a părut ciudată 
propunerea lui, după atâta vreme. Am impresia 
că a lucrat pentru Jay, cel puţin o vreme, mi-a 
mărturisit cu tristețe Olivia. 

- Ar trebui să discuți cu el, să obţii niște 
răspunsuri. 

- De ce? M-ar minți. Nu cred că omul ăsta a 
fost vreodată sincer cu mine. 

Acum stă lângă mine, palidă, cu cearcăne la 
ochi. Cafeneaua e plină, abia găsim o masă 
liberă. Văzându-ne, Izzy se apropie și o ia de braț 
pe Olivia. 

- E adevărat? Ştiai? 

- Nu știam. De unde să știu? exclamă ea 
trăgându-se în spate. 

Izzy nu pare deloc convinsă. Prin ochii negri îi 
trece un fulger de mânic, dar, amintindu-și unde 
se afiă, își lipește pe chip un zâmbet profesional. 

- Luaţi loc, o să vă aduc meniurile. 


Toate privirile se întorc spre noi când ne 
îndreptăm spre singura masă liberă, de lângă 
fereastră. Poate că n-a fost o idee prea grozavă să 
venim aici. Nici nu ne așezăm bine, când o 
femeie se apropie de noi. Este Hannah Burke, 
mama lui Katie. 

- Cum îndrăznești să-ți arăţi chipul în oraș? 
Părinţii tăi sunt responsabili pentru moartea 
copilului meu... 

- Îmi pare rău, doamnă Burke, îngaimă Olivia, 
în pragul lacrimilor. 

- Nu are nici un motiv să-și ceară iertare, 
intervin eu.  Condoleanţe pentru fiica 
dumneavoastră, dar n-a murit din cauza Oliviei, 
care este o victimă, la fel ca prietenele ei. 

Doamna Riding se prăbușește pe un scaun 
înfrântă, cu umerii căzuți. Ceilalţi clienți tac, cu 
ochii la noi, așteptând urmarea. 

- Trevor al meu a murit fără să știe adevărul..., 
suspină. 

La masa noastră își face apariţia încă o femeie, 
mică și îndesată, blondă. 

- Haide, Hannah, draga mea, spune luând-o 
pe după umeri și aproape ridicând-o din scaun. 
Nu e vina Oliviei. Nimic din toate acestea nu s- 
au întâmplat din cauza ei. 

O conduce pe doamna Burke la masa lor. 

- Dumnezeule, mă simt îngrozitor. Să plecăm 
de aici. 

- Sigur. 


Mă ridic și ne îndreptăm spre ușă. Aş vrea să-i 
spun că asta o așteaptă dacă nu se mută din 
oraș, dar îmi amintesc că așa a trăit de la 
accident până acum. E obișnuită. 


O duc înapoi în siguranța fermei, oprindu-mă 
în drum ca să cumpăr câteva croasante, Din 
fericire, nu are lecții de călărie programate 
astăzi, așa că nu va fi nevoită să mai dea ochii cu 
cineva. 

- Toţi caii ăștia sunt ai voştri? o întreb după ce 
mâncăm în biroul friguros. 

- Nu, numai Sabrina. Pe ceilalți îi adăpostim 
și îi îngrijim contra cost, cu o reducere dacă ne 
lasă să-i folosim pentru lecţii. 

Începe să se ocupe de animale cu gesturi 
automate. O ajut cât pot, deși mi-e frică de cai. 

- Nu voi putea să mă ocup de una singură de 
fermă, îmi spune îndesând niște fân într-un sac 
larg. 

- Poate că ar trebui să anulezi toate lecţiile și 
să închizi pentru câteva zile, ca să te gândești în 
liniște, îi sugerez. Ai putea găsi pe cineva care să 
te ajute? 

Nu-mi răspunde, dar strânge buzele până i se 
albesc. 

Mă simt inutilă în mijlocul curţii, în timp ce 
Olivia cară bălegar și paie ude cu roaba. Fac 
eforturi să nu vomit din cauza mirosului 
puternic de amoniac, când aud o mașină. Dale 
intră în curte. 


- M-am gândit c-o să vă găsesc aici când am 
văzut că nu sunteţi la cabană. Pentru o clipă, m- 
am temut că ai plecat fără să-ți iei la revedere. 
Bună, Olivia, adaugă atunci când o vede și pe ea. 

- Totul e în regulă? Ai vorbit cu mama? 

- N-am apucat, dar ştiu că a fost acuzată de 
omucidere și de obstrucționarea justiției. O să 
fie chemată în instanță. Afirmă că este 
nevinovată, deci, cel mai probabil, va ajunge în 
instanță. 

- Când o pot vizita? 

Privirea lui Dale se îmblânzește. 

- În curând. 

- Şi Wesley? întreb eu. 

- A aruncat totul în spinarea lui Jay, ceea ce 
nu e greu, din moment ce acesta a murit. 
A acceptat să colaboreze cu noi pentru 
identificarea celorlalți membri ai bandei, după 
ce i-am promis o pedeapsă mai ușoară. Se pare 
că Jay Knapton nu era decât o rotiță într-un 
mecanism mai mare, 

Olivia se abține de la orice comentariu, cu 
ochii în pământ. 

- Cine ar fi crezut că un orăşel ca Stafferbury 
s-ar putea confrunta cu o problemă a drogurile 
de asemenea amploare? De când era implicat 
Wesley? 

- Se pare că de multă vreme. Folosea felurite 
scheme și escrocherii ca să facă bani. Are o listă 
de acuzații cât braţul meu de lungă. 


Îmi lasă impresia că vrea să mai adauge ceva, 
dar se abţine. Privirile ni se încrucișcază și se 
înroșește la față. Ce ne ascunde? 

- E implicată și mama? îl întreabă Olivia. 

- Mă tem că da. N-aș putea să-ți spun în ce 
măsură. 

Sunt unele lucruri asupra cărora preferă să 
păstreze discreţia, sunt convinsă. 

- La ce oră pleci? mă întreabă Dale. 

Arunc o privire la ceas. Trebuie să trec pe la 
cabană, ca să-mi iau lucrurile. 

- În curând, îi răspund cu părere de rău. 

- Au început deja să vină reporterii. Ai grijă ce 
le spui, iar dacă ai nevoie de ajutor, sună-mă, o 
sfătuieşte pe Olivia, făcându-mă să-l privesc cu 
recunoștință. Ne vedem la cabană, adaugă și se 
îndreptă spre mașină. 

Mă întorc către noua mea prietenă. Are ochii 
în lacrimi. 

- Plâng prostește, ştiu, îmi spune în timp ce și 
le șterge. 

- Vino încoace, îi răspund și o strâng în brațe. 
N-ai de ce să te temi. Eşti mai puternică decât 
crezi. Ai îndurat multe, vei trece şi peste asta. Şi 
nu uita, dacă vrei vreodată să schimbi peisajul, 
ești binevenită la mine, la Manchester. 

Mi se rupe sufletul când o văd în oglinda 
retrovizoare, singură, fragilă, pierdută. 


55 


Dale mă așteaptă la cabană. 

- Acum, între noi, domnule subcomisar de 
poliţie, ce n-ai putut să-mi spui în prezența 
Oliviei? îl iau tare. 

- Nimic nu-ți scapă, nu-i așa? râde el cu 
poftă. 

- Absolut nimic. 

Intrăm în casă și ne așezăm la masa din 
bucătărie. Observ că azi poartă şosete negre. 
Dintr-un motiv sau altul, asta mă întristează. 
E simbolic. 

- Voiam să-ți spun ceva despre Tamzin. 
Wesley o şantaja. A pus-o să fure banii de la 
firma unde lucra, amenințând-o că altfel o să le 
spună tuturor, în special mie, că s-a culcat cu el. 

- Ce jigodie! Chiar s-a culcat cu ea? 

- El așa afirmă. Înainte să înceapă să iasă cu 
Olivia, dar în timp ce era iubita mea. Ridică din 
umeri. Este posibil să mintă, desigur. Încearcă să 
mă provoace, în orice caz, altfel de ce ar fi spus- 
o tocmai acum? 

- Cum rămâne cu Ralph? Aţi aflat cine l-a 
omorât? 

- Wesley dă vina pe Jay, ceea ce nu mă 
surprinde. Ralph n-ar mai fi vrut să vândă 
droguri. Nu m-ar mira să-l fl ucis chiar el, dar 
n-o putem dovedi. 

- Şi fotografiile din rulotă? 

- Anastacia afirmă că Jay le-ar fi luat din 
haina lui John-Paul și le-ar fl ascuns acolo, în 
lipsa unui loc mai bun. Nu ar fl vrut să le 


îngroape odată cu cadavrul, pentru că, dacă ar fl 
fost găsite, ar fi dovedit legătura dintre John- 
Paul și Olivia. Desigur, le-ar fi putut arde, dar 
cred că le-a plasat în caravană ca să-i poată face 
o înscenare lui Ralph, dacă ar fi fost necesar. 

- Unde a îngropat trupul lui John-Paul și pe 
cele ale fetelor? 

- Ştim că a apelat la tovarășii lui din lumea 
traflcanţilor. Punem presiune pe ci ca să aflăm. 
Și pe Anastacia, care sunt sigur că știe. 

Mă gândesc la Madame Tovey, care era 
convinsă că John-Paul, Katie, Sally și Tamzin 
sunt încă aici, în oraș. Ideea îmi dă frisoane. 
Avea dreptate. Poate că, la urma urmelor, nu e o 
impostoare. 

- Wesley mi-a spus că Jay promova legendele 
despre întâmplările bizare din regiune, de teamă 
că rămâne fără turiști. l-am găsit pe telefon o 
înregistrare cu un copil plângând. 

- Stai! Așa se explică plânsul de copil pe care 
l-am auzit? 

Dale strânge buzele și încuviințează grav din 
cap. 

- L-am auzit în noaptea când am fost atacată. 

- Wesley a recunoscut că el a făcut-o. Tot el a 
pus înregistrarea. Declară că n-a vrut să-ți facă 
rău. Jay l-a pus să te sperie, ca să vorbeşti despre 
incidentele paranormale de pe aici în podcastul 
tău. Cred că spera s-o lași mai moale cu 
accidentul. Jay se folosea întotdeauna de alții 
pentru treburile murdare. Pentru Wesley se 


transformase într-un fel de figură paternă, mai 
ales în ultimii ani. Tot el ţi-a lăsat și păsările 
moarte la intrare. 

- Dumnezeule! 

lau informația ca atare și încerc să-mi 
stăpânesc oroarea. 

- Cred că, pe de o parte, Jay avea interesul să 
vorbeşti despre mituri și legende ca să stimulezi 
turismul, dar, pe de altă parte, voia să te țină 
departe de traficul de droguri și de cazul fetelor 
dispărute. 

Îmi ating cu mâna ceafa, locul unde am fost 
lovită. Am avut noroc să scap numai cu atât. 

Dale își freacă bărbia. Pare obosit, are 
cearcăne și părul îi stă mai ciufulit decât de 
obicei. 

- Ăsta a fost un caz și jumătate. Am nevoie de 
o vacanță. 

Brusc, îmi vine o idee. 

- Pot s-o informez eu pe Brenda? 

- Bineînțeles, chicotește detectivul. Oricum, 
trebuie să mă întorc la muncă. Încă o zi, încă un 
dosar. Se ridică și îi urmez exemplul. Privirile ni 
se întâlnesc în scurtul moment de tăcere 
jenantă. Îți mulțumesc pentru tot, Jenna. Mi-a 
făcut plăcere prezenţa ta aici. Mă bucur că am 
avut un partener cu care să discut despre cele 
întâmplate. 

Cu aceste cuvinte, mă trage spre el și mă 
strânge în brațe, lăsându-mă fără replică, Îi simt 
mirosul de mosc și îl îmbrăţișez, la rândul meu. 


Rămânem așa un moment, apoi mă desprind. 

- Te rog să ai grijă de Olivia. Îmi fac griji 
pentru ca. 

- Îți promit. 

Îl conduc la ieşire şi îl urmăresc cu privirea 
din prag. Ajuns la mașină, se întoarce, îmi mai 
aruncă o privire lungă, apoi urcă la volan. 

Îi fac cu mâna simțind un nod în gât. 


După o oră și jumătate, bagajele sunt gata și 
puse în portbagajul Audi-ului meu, iar cheia 
cabanei e în căsuţa poștală. Mă întreb care va fl 
viitorul firmei Knapton Developments. Arunc o 
privire cu inima grea spre căsuță. Mi-am pus la 
curent redactorul-șef, pe Layla, care a fost foarte 
mulțumită să afie că podcastul meu are și o 
concluzie. Mă duc să o văd pe Brenda, care mă 
ascultă uluită și duce mâna la gură șocată când 
îi povestesc cum m-a alergat Jay cu cuțitul. 

- Acum pot să mor cu inima împăcată, îmi 
spune la final. M-am temut că n-o să știu 
niciodată ce s-a întâmplat cu ele. 

Sunt fericită că mă întorc acasă, deși o să-mi 
fie dor de Olivia și, ca să fiu sinceră cu mine 
însămi, de Dale. Mă urc la volan și pornesc fără 
grabă, salutând în gând căsuţa din pădure unde 
am trăit asemenea aventuri. 

Când cotesc pe Coridorul Diavolului și mă 
îndepărtez de Stafferbury se rup cerurile. Plouă 
torențial și nu știu dacă îmi joacă feste 
imaginația sau e un efect al picăturilor dense, 
dar sunt convinsă că disting în oglinda 


retrovizoare o siluetă cu glugă, în mijlocul 
şoselei. 


EPILOG 
TREI LUNI MAI TÂRZIU 


încăperea e plină de rumoarea conversaţiilor, 
miroase a legume și a respirații puturoasc. 
Paznicul îi indică Oliviei unde se află mama ei, 
în spatele unci mese, și îi atrage atenţia că nu 
are voie s-o atingă sau să se apropie prea mult. 

- Își mulțumesc că ai venit, spune Anastacia 
ridicând ochii. 

Arată destul de binc, se gândește Olivia, având 
în vedere condiţiile. Își ţine părul grizonant legat 
la spate, la baza cefei, ceea ce o face să pară mai 
în vârstă. Ochii ei însă spun o poveste diferită. 
Sunt oglinda unui suflet îndurerat, speriat și 
singuratic. 

Tinerei i-a luat destul de mult ca să se 
hotărască să accepte rugămintea mamei, dar 
acum se simte pregătită. Îşi trage un scaun de 
plastic și se așază, evitându-i privirea. Nu-și 
permite să se înduioșeze acum. Aruncă o privire 
în jur, unde o duzină de alte persoane sunt 
angajate în conversații. 

- Îmi pare rău, începe Anastacia cu glasul 
sugrumat de emoție. Îmi pare rău pentru ce-am 
făcut şi pentru că nu ţi-am spus nimic 


niciodată, pentru că te-am ţinut în ignoranță 
atâţia ani, forțându-te să te întrebi zi de zi ce s-a 
ales de prietenele tale. Am ținut totul secret, 
relația cu Jay, drogurile, pentru că nu voiam să 
te implic sau să te târăsc în lumea urâtă în care 
eșuasem eu. M-am supărat foarte tare când Jay 
l-a racolat pe Wesley. 

Dar nu despre asta vrea să discute Olivia. Nu 
are nevoie de scuzele ei. Încearcă să-și vadă de 
viață în Stafferbury. S-a maturizat, în sfârșit, s-a 
ridicat şi stă pe picioarele ei. 

Se lasă un moment de tăcere. Emoţia mamei e 
vizibilă, în ciuda urmei de zâmbet din colțul 
gurii. 

- Grajdurile merg bine, spune Olivia, ca să 
disipeze tensiunea. Lui Jay i s-a îndeplinit 
dorința. De când s-a aflat adevărul, orașul geme 
de turiști. 

La auzul numelui bărbatului, Anastacia se 
întristează și lăsă ochii în jos. 

- Am angajat un administrator, o femeie cam 
de vârsta mea, pe nume Violet. Trăiește singură, 
nu are soț, nici copii. M-a ajutat enorm și ne- 
am împrietenit. Am şi un contabil şi două 
ajutoare cu program redus, care fac curat la cai. 

- De unde ai avut bani? 

Din fericire, afacerea cu grajdurile funcţiona 
perfect legal, prin urmare polițiștii n-au avut 
nici un motiv să pună sechestru pe ca după ce 
au destructurat rețeaua de trafic. 


- Am pus una dintre clădiri la închiriat pe 
Airbnb și am împrumutat ceva de la bancă. 

- Sunt mândră de tine, îi spune Anastacia cu 
ochii strălucind. 

Olivia înghite un nod dureros. Își ia inima în 
dinți. 

- Ai auzit de Wesley? 

Mama ei neagă din cap. 

- A primit doisprezece ani. A pledat vinovat 
pentru furt, trafic și posesie de droguri de mare 
risc. Nu a fost condamnat pentru ce mi-a făcut 
mie. 

- Îmi pare rău că l-am evaluat greșit. Credeam 
că este un Gatsby al tău. 

- Of, mai las-o dracului, mamă! șuieră Olivia, 
făcând-o să se ghemuiască în scaun ca și cum ar 
fl primit o palmă. De unde tot scoţi aiurelile 
astea romantice? Ştii ce i s-a întâmplat lui 
Gatsby, da? 

- Sigur că știu. Am citit cartea de mai multe 
ori. 

Olivia râde fără umor. 

- Se pare că John-Paul a fost Gatsby-ul tău. 
Uite ce i-ai făcut. 

- Te rog, nu fl rea, Olivia. Am vrut să-ți găsești 
dragostea. 

- Ei bine, eu n-am nevoie de așa ceva, 
mulţumesc frumos. 

Trage adânc aer în piept. N-a venit la 
penitenciar ca să se certe cu ea. Are viața ei și e 
fericită. Oarecum. Şi-a făcut o nouă prietenă și 


vorbeşte periodic cu Jenna. E mai mult decât ar 
fl meritat. Încearcă să nu aibă resentimente față 
de mama ei. O iubeşte, orice-ar fl. 

- O să mai treci să mă vezi? o întreabă la 
finalul programului de vizite. 

Olivia se ridică. 

- Sigur că da, îi răspunde abrupt. 

Așa va continua relaţia lor de acum înainte, își 
dă seama. Conversaţii rapide, peste masă, la 
vorbitor. Mama ei a primit opt ani de închisoare 
pentru omor. Şi-a recunoscut vinovăția până la 
urmă, ca să obțină o reducere a pedepsei, dar tot 
o să iasă la aproape șaptezeci de ani. 

Îi simte privirea între omoplați când se 
îndreaptă spre ieșire. Abia după ce iese, într-un 
colț pustiu, dă frâu liber lacrimilor. 


O sună din tren pe Jenna. Vorbesc o dată la 
câteva săptămâni. Olivia speră să ajungă la 
Manchester în curând. 

- Tot nu conduci? o tachinează prietena ei. 

- O s-o fac. Trebuie să mai iau câteva ore, ca 
să-mi împrospătez reflexele. Nu m-am mai suit 
de mult la volan. 

- Cum a mers azi? 

Olivia se uită pe fereastră, la peisajele bucolice 
care defilează în goana trenului. 

- Cum era de așteptat. Vestea bună e că pare 
sănătoasă. Nu a fost maltrată sau altceva. Tu 
cum cști? 

Jenna oftează adânc. 


- Sunt bine. Am pus casa la vânzare. Stau cu 
Finn până găsesc un client. În orice caz, Gavin o 
să-l ia la el o dată la două săptămâni. 

- Prin urmare, divorțul merge înainte? 

- Da. Când am aflat de Clara, m-am hotărât 
să accelerez despărțirea. 

Râde amar. Pentru Olivia, vestea că Gavin se 
îndrăgostise de o colegă cu zece ani mai tânără 
nu fusese o surpriză. Simţise că Jenna se străduia 
să nu plângă când vorbiseră prima dată la 
telefon și o pusese la curent. 

- Mă aşteptam și, într-un fel, e chiar mai bine 
aşa, continuă Jenna. Mint, de fapt. Sunt plină de 
nervi, dar o să depășesc momentul. Măcar îl am 
lângă mine pe Finn și, când trebuie să plec din 
oraș, se ocupă mama de cl. Apariția Clarei mi-a 
dat muniția de care aveam nevoie. Gavin n-are 
de ales, trebuie să se poarte rezonabil. 

- Cum rămâne cu Dale? 

- Ţinem legătura. Olivia aude zâmbetul din 
spatele cuvintelor. Mă gândesc că, la un 
moment dat, în viitor... ceva s-ar putea 
întâmpla, dar acum e prea devreme. Am nevoie 
de o perioadă de singurătate. O să-mi fle greu să 
mai am încredere vreodată într-un bărbat. 


Îi cere taximetristului să o lase la Coridorul 
Diavolului. N-a mai intrat în pădure de 
săptămâni întregi, ocolind-o de când au fost 
descoperite cadavrele. Acum simte dorința 
macabră să viziteze locurile unde au fost 
îngropate. Să-și ia adio. 


Dale a sunat-o imediat după Crăciun ca să-i 
spună unde le îngropase Jay sau unul dintre 
acoliții lui. Rămășițele fuseseră îndepărtate între 
timp și s-au organizat funeralii la care Olivia a 
participat împreună cu subcomisarul, încercând 
să rămână invizibilă. Totuși Izzy și Maggie au 
îmbrățișat-o la final. 

- Știm că nu tu ești de vină, i-a șoptit Maggie 
la ureche, ridicându-i o povară uriașă de pe 
umeri. 

Se îndreaptă spre cabana unde locuise 
jurnalista, fără să aibă idee că victimele zăceau 
în pădure, chiar în spatele casci. Se întreabă 
dacă Jay nu cumva a cazat-o special acolo, 
atrăgând-o într-un joc sinistru. Atrăgându-i pe 
toți. 

N-a apucat să-l cunoască, dar simte că-l 
urăște din toată ființa ei. 

Cabana este intactă, dar lângă grădina din 
spate a apărut o groapă uriașă. Poliției i-a luat 
mult timp să găsească trupurile neînsufiețite, 
căci mama ci susținea că nu știe unde au fost 
îngropate. Olivia speră că spunea adevărul, căci 
ar fi fost cel mai mic lucru pe care l-ar fi putut 
face pentru prietenele ei. 

Înaintează peste bolovani și mormane de 
pământ răvăşit până în capătul grădinii. Se 
întunecă amintindu-și ce s-a petrecut în camera 
Jennei după ce mama ei și-a mărturisit fapta. 
Groaza jurnalistei și comportamentul psihotic al 
lui Jay. Reacționase ca un animal încolțit. Se 


așază în genunchi pe pământ, lasă capul în jos, 
rugându-se la un Dumnezeu în care nu mai e 
sigură că crede. 

Este o zi rece de februarie și gheața subțire de 
pe jos îi scârțâie sub tălpi. Olivia se ridică și își 
îndeasă mai bine căciula pe cap, suflându-și 
peste mănuși. Se așteaptă pe jumătate să se 
întoarcă și să-l vadă în spatele ei pe Jay cu o 
lucire ucigașă în ochi. Cum s-a putut îndrăgosti 
mama ei de un asemenea individ? Pe de altă 
parte, n-a greşit și ea la fel atunci când a fost 
oarbă la defectele lui Wesley? 

Își ia la revedere în șoaptă de la prietenele ci, 
mai ales dc la Sally, care o să-i lipsească până la 
moarte. Se îndepărtează în direcția menhirelor, 
de unde drumul o va duce la grajduri. Piciorul a 
început să o doară, dar are destulă energie ca să 
facă un ocol pe la poiana unde încă se afiă 
rulota lui Ralph, pustie acum, cu geamurile 
sparte. 

Își pleacă fruntea. Ar fi fost frumos dacă ar fi 
adus un buchet de flori pe care să-l depună aici, 
în locul unde și-a găsit sfârșitul prietenul ei. 

I-a fost întotdeauna recunoscătoare pentru că 
o ajutase în noaptea accidentului, iar 
recunoștința a făcut-o să nu-i vadă defectele. 
Când Ralph a găsit banii sub preşul din mașina 
ei - bani despre care Olivia a înţeles mai târziu 
că erau cei furați de Tamzin —, i-a luat și i-a spus 
despre ei abia după câteva săptămâni, când a 
venit să o viziteze la spital. Erau cele două sute 


de lire lipsă. [i răspunsese că-i putea păstra. 
O făcuse ca s-o protejeze pe Tamzin, ca să nu-i 
creeze necazuri cu legea. La momentul respectiv 
era sigură că prietenele ei se vor întoarce. 

Când s-a dus să-l vadă, chiar înainte să fie 
omorât, nu bănuia că bărbatul avea să-i arunce 
în față o grenadă. 

Fusese în pădure mai devreme și o auzise pe 
mama ci certându-se cu Jay Knapton, i-a zis. 
Olivia nu înţelegea nimic: „De ce să se certe? 
Nici măcar nu se cunosc“, i-a răspuns. 

Apoi, Ralph i-a mărturisit că lucra pentru Jay 
din când în când, că vindea droguri, și că mama 
ci era implicată și ca. A refuzat să-l creadă. I-a 
spus că Anastacia n-ar face niciodată așa ceva. 

- Se certau în legătură cu noaptea 
accidentului. Ca și cum ar fi ținut secret ce li s-a 
întâmplat prietenelor tale. Cred că trebuie să te 
duci la poliție, a sfătuit-o Ralph. 

În acea clipă, Olivia a înţeles că cele mai negre 
temeri i se confirmau. Luminile din noaptea 
accidentului, plăcuța de înmatriculare. Chiar 
fusese mașina mamei sale. Nu avea de unde să 
ştie de ce sau cum, dar suna ca şi cum mama ci 
ar fi fost implicată. 

Ralph se purta neobișnuit de ferm. Tensionat. 

- Poliţiştii au prins urma și au început să-și 
bage nasul pe aici. M-am săturat să fiu țapul 
ispășitor de fiecare dată când se întâmplă ceva. 
Încă îşi închipuie că sunt cumva implicat în 
dispariţia fetelor. M-au văzut cu Jade a doua zi 


de dimineață, dar își închipuie că eram cu 
Tamzin. Nu, nu era ea. Cumpăram puțină iarbă 
de la Jade. Nu am nici o treabă cu fetele 
dispărute. Iar acum cred că vinovații sunt chiar 
aici, sub nasul nostru. 

- Nu-mi pot turna mama la poliție, i-a 
răspuns Olivia indignată. lar dacă ea vinde 
droguri, împreună cu Jay Knapton, nu crezi că 
vor veni să te interogheze și pe tine? 

Ralph nu s-a lăsat convins. A început să bată 
câmpii despre întrebările interminabile ale 
agenților, despre relația lui cu Jay Knapton și 
despre ce făcea efectiv pentru el. I-a zis că laţul 
se strângca și că trebuia să facă ceva, că era 
momentul să le deturneze atenția spre altceva 
sau altcineva - mama ei, de exemplu. 

Olivia a ieșit din rulotă plângând. A umblat 
fără ţintă prin pădure, încercând să-și adune 
gândurile. Ce să facă? Trebuia să se întoarcă și 
să-l convingă pe Ralph să tacă din gură, să-l 
convingă că nu auzise bine. Mama ci n-ar fi 
umblat nici în ruptul capului cu un individ ca 
Jay. Dacă voia să arunce vina pe cineva, atunci 
să-l acuze pe Jay Knapton, nu pe mama ei. Nu 
era corect s-o folosească pe post de țap ispăşitor. 
Dar Ralph s-a purtat agresiv când a revăzut-o. 
Era drogat mai rău decât de obicei și a strigat la 
ea. Nu avusese intenția să-l omoare. A luat 
piatra și l-a lovit din reflex, în momentul când 
dădea să plece. 


- Imi pare așa de rău, spune acum, cu lacrimi 
în ochi. 

Va fi roasă de remușcări pentru tot restul 
vieții. Totul, degeaba. Mama cei a fost arestată și 
condamnată oricum. 

L-a văzut pe Wesley doar o dată după ce a fost 
închis. O sunase, rugând-o să-l viziteze la 
penitenciar, dar a tot amânat. Până la urmă s-a 
dus și a constatat că bărbatul arăta surprinzător 
de bine. A fost şocată când i-a cerut iertare 
pentru tot ce-i făcuse. 

- Te-am iubit, să știi, i-a spus cu ochii plecaţi. 
Încă te mai iubesc. O să te iubesc întotdeauna. 
Știu că am greșit, dar am vrut să avem o viață 
mai bună, de aceea am acceptat să lucrez pentru 
Jay. Îmi pierdusem slujba de la bancă şi nu 
voiam să te dezamăgesc. 

I-a explicat apoi că, în flecare dimineață, se 
trezea, își punea costumul și se ducea cu mașina 
într-un oraș vecin, prefăcându-se că merge la 
birou. De aceea îi ceruse să nu-i telefoneze 
niciodată când era la muncă și tot astfel se 
lămureau și absenţele frecvente. 

- Când Jay mi-a propus o altă modalitate de a 
face bani, mi s-a părut ușor. N-am vrut să te 
rănesc, dar mă temeam că te pierd. 

I-a apreciat cuvintele meșteșugite, dar nu avea 
cum să-l ierte. Nu voia să-l mai vadă niciodată. 
Chiar înainte de expirarea timpului de vizită, 
Wesley s-a aplecat peste masă și i-a șoptit: 


- Am declarat la poliţie că Jay l-a omorât pe 
Ralph. 

A rămas blocată, prea şocată ca să reacționeze 
în vreun fel. 

O bănuia? N-o să ştie niciodată sigur. Secrete. 
A păstrat atât de multe, iar acum mai are unul 
pe care să-l ia cu ea în mormânt. 

Își  înfige mâinile în buzunarele 
impermcabilului galben, aruncă o ultimă privire 
spre rulotă și pornește spre casă. 

